
„La urma urmelor, prețul faimei nu era 
deloc unul mare... lar ele o păstraseră, 
murind.” 

Dryden 
„Nemernicul se îneacă întotdeauna în 


propria ambiţie. “ 


Shakespeare 

Profesia avea strânsă legătură cu moartea. Făcea parte 
din destinul ei, din meseria ei, cercetând-o cu mare 
atenţie. Își visa victimele. Și din această pricină, ca și cum 
nu ar fi fost suficient, într-un colțișor secret și profund al 
sufletului său, le compătimea. 

Zece ani petrecuţi în poliţie o căliseră, o făcuseră să 
privească moartea și multiplele sale cauze cu sânge rece, 
asemenea unui clinician, ba, de multe ori, cu o doză de 
cinism. Astfel că locuri ca acestea, o noapte ploioasă, o 
stradă mizerabilă și plină de gunoaie, deveniseră o rutină. 
Dar, cu toate astea, ea o simţi. 

Crima nu o mai șoca, dar ea continua să o stârnească. 

Femeia aceea fusese atrăgătoare până nu demult. Pe 
trotuarul acela murdar, șuvițele părului său blond se 
răspândiseră asemenea unor raze de soare. Ochii săi, mari 
și plini de neliniște, ca un semn distinct prin care moartea 
își făcea adesea simțită prezenţa, aveau o nuanţă violet, în 
contrast cu albul obrajilor uzi de ploaie din care dispăruse 
și ultima picătură de sânge. 

Purta un costum scump și elegant în nuanţa bogată a 
ochilor săi. Taiorul era închis, cuminte, cu nasturi, în 
comparaţie cu fusta-mini care lăsa la vedere coapsele bine 
făcute. Bijuteriile sclipeau ademenitor pe degetele mâinilor 
ei, la urechile sale, atârnând peste gulerul îngust al hainei. 
Lângă palma ei întinsă zăcea o geantă din piele în formă 
de sac cu închizătoare din aur. 

Cineva îi tăiase gâtul, dar fără prea multă măiestrie. 


Locotenentul Eve Dallas se lăsă pe vine lângă cadavru, 
studiindu-l cu mare atenție. Imaginile de la locul crimei și 
aromele specifice îi erau familiare, dar de fiecare dată, în 
fiecare caz în parte, apărea ceva nou. Atât victimele, cât și 
ucigașul își lăsau acolo propria amprentă, propriul stil, 
dând acelei crime un caracter personal. 

Locul producerii asasinatului fusese deja înregistrat. 
Senzorii montați de poliţie și cea mai delicată atingere a 
ecranului de supraveghere fuseseră deja montate, astfel ca 
mulțimea curioșilor să fie ţinută la distanţă, baricadată, 
scena producerii crimei putând fi păstrată intactă. Traficul 
străzii, atâta cât era el în zona respectivă, fusese deviat. La 
ora aceea târzie, traficul aerian era unul lejer, deranjându-i 
cât mai puţin posibil. Muzica ritmată ce răzbătea dinspre 
sex-clubul situat pe partea opusă a străzii se răspândea cu 
putere în aerul nopţii, punctată de uralele ocazionale ale 
petrecăreţilor. Luminile multicolore ale pancartei pulsau 
deasupra ecranului, aruncând nuanțele sale de prost gust 
deasupra trupului victimei. 

Eve ar fi putut ordona ca acesta să fie închis pen tru 
noaptea aceea, dar lucrul acesta ar fi constituit un stres 
inutil. Chiar și în anul de graţie 2058, o perioadă în care 
armele erau interzise, cu toate că testele genetice 
demonstrau că genele responsabile cu violenţa erau din ce 
în ce mai numeroase, putând exploda în orice moment, 
crimele aveau loc. În plus, ele se petreceau cu destulă 
regularitate, astfel încât căutătorii de distracţii de vizavi să 
fie alungaţi din acel local din cauza unui inconvenient atât 
de minor precum moartea. 

Un poliţist în uniformă stătea de pază lângă 
echipamentele audio și video care înregistrau în 
permanenţă. In aproprierea ecranului, doi dintre 
tehnicienii de la echipa de amprentare se adăpostiseră de 
ploaia ce continua să cadă, discutând despre sport și 
cumpărături. Deocamdată, nu se sinchisiseră să arunce 


nici măcar o privire asupra cadavrului, așa că nu o 
recunoscuseră pe femeie. 

Oare ce e cel mai grav, se întrebă Eve, privirea sa 
căpătând un aspect mult mai dur în timp ce urmărea atent 
picăturile de ploaie care spălau dârele de sânge, atunci 
când știi cine este victima? 

Ea întreţinuse o relaţie strict profesională cu procurorul 
Cicely Towers, dar lucrul acesta fusese suficient pentru a- 
și forma o opinie concludentă despre o femeie puternică, 
așa cum fusese ea. Despre o femeie de succes, cugetă Eve, 
o luptătoare, o femeie care de dragul dreptății, era în stare 
să meargă până în pânzele albe. 

Oare ce o determinase să vină aici, în cartierul aceia 
mizer? 

Oftând, Eve se aplecă și deschise geanta elegantă și 
scumpă, pentru a avea la îndemână și varianta vizuală a 
cărții de identitate. 

— Cicely Towers, spuse ea special pentru înregistrare. 
Sex: feminin, 45 de ani, divorțată. Domiciliu: East Eighty- 
third, la nr. 61. Punctul B: nu i s-a furat nimic. Victima are 
asupra ei bijuteriile. Are aproape...Ea se uită repede la 
conţinutul portofelului. Douăzeci de bancnote, cincizeci de 
dovezi de credit, șase cărţi de credit au fost lăsate la locul 
crimei. Nu există semne că ar fi avut loc o altercaţie fizică 
sau un viol. 

Ea privi din nou spre femeia ce zăcea pe trotuar. Ce 
dracu’ căutai tu aici, Towers? se întrebă ea. Aici, departe 
de centrul puterii, de apartamentul tău amenajat în stil 
clasic? 

Și îmbrăcată ca o veritabilă femeie de afaceri, cugetă ea. 
Eve cunoștea foarte bine garderoba plină de autoritate a 
lui Cicely Towers, cea pe care o admirase atât la tribunal, 
cât și la primăria orașului. Culori puternice - veșnic 
pregătite pentru obiectivul camerei de filmat - accesorii pe 
măsura ţinutei, având întotdeauna un aer feminin. 


Eve se ridică, frecându-și absentă genunchii uzi de 
ploaie. 

— Departamentul Omucideri, introduceţi cadavrul în 
sac. 


Pe Eve nu o surprinsese deloc faptul că mass-media 
luase deja urma asasinatului, astfel că era deja la faţa 
locului înainte ca ea să ajungă la clădirea aceea 
strălucitoare în care locuise Cicely Towers. Câteva care de 
televiziune și o mână de reporteri nerăbdători și curajoși 
se postaseră deja pe trotuarul curat. Faptul că era ora 3:00 
dimineața și că ploua torențial nu reprezenta niciun 
impediment pentru ei. 

În ochii lor, Eve citi lăcomia sângeroasă a lupilor. Prada 
era povestea, iar trofeul era reprezentat de ratinguri. 

Reuși să ignore camerele de filmat care-și îndreptaseră 
atenţia asupra ei, în vreme ce întrebările semănau cu niște 
săgeți aprinse care încercau să atingă ţinta. Într-un fel, se 
obișnuise cu ideea că ea nu mai era de mult o anonimă. 
Cazul pe care-l anchetase și-l rezolvase în iarna precedentă 
o propulsase în atenţia publicului. Cazul, gândi ea, 
aruncând o privire de gheaţă în direcţia reporterului care 
avea îndrăzneala să se interpună în drumul ei, și relaţia sa 
cu Roarke. 

Cazul cu pricina fusese o crimă. lar o crimă comisă prin 
violenţă, oricât de mare ar fi fost interesul pe care-l 
stârnea, pierdea cât se poate de repede interesul 
publicului. 

Când venea vorba, însă, de Roarke, noutăţile erau 
întotdeauna prezente. 

— Ce dovezi aveţi, dnă locotenent? Aveţi deja un 
suspect? A existat un mobil al crimei? Puteţi confirma că 
procurorul Towers a fost decapitat? 

Eve domoli o clipă ritmul extrem de grăbit al pașilor, 
privind o secundă spre masa aceea de reporteri uzi până la 
piele ce o priveau nerăbdători și cu înfrigurare. Ea era 

udă, obosită și revoltată, dar, în același timp, prevăzătoare. 
Dacă făceai imprudenţa să-i oferi mass-mediei o bucăţică 
din tine, aceasta începea s-o zgâlțâie, s-o întoarcă pe toate 
feţele, până reușea să stoarcă din ea și ultima fărâmă de 
energie. 

— Departamentul nu are nimic de comentat, în afara 
faptului că ancheta privind moartea procurorului Towers e 
în curs de desfășurare. 

— Dv. anchetați cazul respectiv? 

— Da, eu conduc ancheta, răspunse ea grăbit, după care 
se strecură printre cei doi ofiţeri care făceau de pază în 
dreptul intrării. 

Holul de la intrare era plin de flori, șiruri lungi și dese 
de flori cu înflorescenţe în culori vesele și cu parfum 
proaspăt ce o duseră cu gândul la primăvara petrecută 
într-o locaţie exotică - la insula unde ea și Roarke 
petrecuseră trei zile ameţitoare, în timp ce se recupera 
după o rănire prin împușcare și după o perioadă lungă de 
epuizare. 

Nu-și dădu răgaz pentru a zâmbi cu gândul la o 
asemenea amintire, așa cum ar fi procedat în cu totul alte 
circumstanţe, scoţându-și, în schimb, cu o mișcare rapidă 
legitimaţia și traversând în fugă pavajul de teracotă ce 
ducea către primul dintre ascensoare. 

Inăuntru dădu peste alţi polițiști. Doi dintre ei se aflau în 
spatele biroului de la recepție, ocupându-se de 
monitorizarea pe computer a sistemului de securitate, alţii 
supravegheau intrarea în clădire, în vreme ce alte 
personaje în uniformă se postaseră în preajma cabinelor 
ascensoarelor. 

Personalul era mai numeros decât ar fi fost necesar, dar 
ca procuror, dna Towers fusese una de-a lor. 

— Aţi securizat apartamentul ei? întrebă ea pe polițistul 
situat cel mai aproape. 

— Da, şefa. Nimeni nu a mai intrat sau ieșit din 
momentul în care am primit apelul dumneavoastră, ahhh, 
adică de pe la ora două. 

— Vreau copii după CD-urile sistemului de securitate. Ea 
urcă în lift. Pentru început, cele aferente ultimelor 
douăzeci și patru de ore. Se uită atent la numele 
inscripţionat pe uniforma lui. Vreau m 

să cunosc în detaliu ce s-a petrecut aici în ultimele 6 
zile, asta însemnând demararea unei anchete din ușă în 
ușă, începând cu ora 7:00, Biggs. La etajul 61, ordonă ea în 
clipa următoare, iar ușile curate ale liftului se închiseră 
silențios. 

Păși apoi pe covorul gros și moale ce orna etajul 61, 
acesta fiind la fel de liniștit precum un spaţiu de muzeu. 
Coridoarele erau înguste, la fel ca în majoritatea blocurilor 
de locuit dotate cu foarte multe apartamente ce fuseseră 
construite în ultimii cincizeci de ani. Pereţii erau zugrăviți 
într-o nuanţă crem-pal, oglinzile fiind montate la intervale 
fixe, încercând să dea impresia de spaţiu. 

Spaţiul dintre apartamente nu reprezenta defel o 
problemă, cugetă Eve. Pe întregul etaj nu existau decât 
trei asemenea locuinţe. Decodă yala apartamentului 61-B, 
folosindu-se de mașterul oferit de Departamentul Poliţiei și 
al Securităţii, pătrunzând apoi în spaţiul acela liniștit și 
elegant. 

Cicely Towers își aranjase o viață cât se poate de 
frumoasă, concluzionă Eve. În plus, îi plăcuse să ducă o 
viață de lux. În timp ce Eve scoase din trusa de teren mini- 
camera video și o prinse de reverul hainei, aruncă o privire 
rapidă de-a lungul livingului. Recunoscu de îndată două 
tablouri semnate de un faimos pictor al secolului douăzeci 
și unu, acestea fiind expuse pe peretele în nuanţă roz- 
deschis, deasupra unui spaţiu larg, construit în forma 
literei U, unul destinat discuţiilor, acesta fiind decorat în 
dungi palide roz-verzui. Relaţia ei cu Roarke o ajutase să 
identifice cu atâta ușurință proveniența acelor picturi și 

semnul distinct al bogăției în alegerea unui decor dominat 
de simplitate și de alegerea cu gust a decoraţiunilor. 

Cam cât câștiga pe an un procuror? se întrebă ea, în 
vreme ce camera video înregistra de zor. 

Totul era curat, ordonat cu meticulozitate. Dar la urma 
urmelor, reflectă Eve, din câte știa ea, Towers era o fire 
meticuloasă, în privința garderobei, a profesiei, a vieţii 
sale, pe care o ţinuse cât mai departe de ochii lumii. 

Prin urmare, ce căuta o femeie atât de elegantă, de 
deșteaptă și de meticuloasă într-un cartier mizer, într-o 
noapte friguroasă și urâtă ca aceea? 

Eve făcu câţiva pași prin încăpere. Podeaua era 
capitonată cu lemn de culoare albă, strălucind precum 
oglinda pe dedesubtul covoarelor nespus de frumoase ce 
se asortau de minune cu nuanțele dominante în care era 
zugrăvit spaţiul cu pricina. Pe măsuţă erau înșirate 
holograme înrămate ale copiilor, surprinși la vârste 
diferite, începând de la stadiul de bebeluș și până la anii de 
colegiu. Un băiat și o fată, amândoi frumoși, amândoi 
conștiincioși. 

Ce ciudat, își zise Eve. De-a lungul anilor rezolvase 
nenumărate cazuri alături de dna Towers. Oare știuse că 
avea copii? Clătinând din cap, ea se îndreptă spre o mică 
stație-PC, amenajată cu gust în unul din colţurile încăperii. 
Iși folosi din nou mașter cardul pentru a o porni. 

— Afişează lista de întâlniri ale dnei Cicely Towers 
aferente zilei de 2 mai. Eve făcu o grimasă citind datele 
afișate. O oră petrecută într-un club de sănătate privat și 
faimos, restul timpului fiind împărţit între activităţile 
curente la tribunal, o întâlnire la ora șase, și o cină care 
fusese programată cu mult înainte. Eve ridică din 
sprânceană. Cină în compania lui George Hammett. 

Roarke făcea afaceri cu Hammett, își aminti Eve. Până în 
momentul de faţă, ea îl întâlnise de două ori, astfel că știa 
că acesta era un bărbat încântător și chibzuit care ducea o 

viaţă de-a dreptul exorbitantă bazată pe afacerile din 
domeniul transportului. 

Prin urmare, Hammett fusese ultima persoană cu care 
se întâlnise Cicely Towers în ziua aceea. 

— Printează, rosti ea încet, vârând apoi copia datelor în 
geanta sa. 

Pasul doi fu verificarea tele-linkului, solicitând toate 
transmisiile, atât cele primite, cât și cele efectuate în 
ultimele patruzeci și opt de ore. Era posibil ca pe viitor să 
fie necesară o cercetare mult mai aprofundată, dar 
deocamdată ceru o înregistrare a tuturor acelor apeluri, 
puse CD-ul deoparte, apucându-se apoi să verifice cu mare 
atenţie apartamentul, centimetru cu centimetru. 

La ora cinci a dimineţii, ochii ei erau deja obosiţi și 
parcă plini de fire de nisip, iar capul o durea îngrozitor. 
Ora aceea de somn, împărțită între orele de plăcere fizică 
și analizarea noului caz, începuse să-și arate efectele. 

— Potrivit informaţiilor pe care le avem la dispoziţie, 
rosti ea cu o voce sfârșită pentru înregistrarea oficială, 
victima locuia singură. Investigația preliminară nu dispune 
de date care să susţină contrariul. Nu există niciun indiciu 
care să dea de înţeles că victima ar fi părăsit apartamentul 
altfel decât de bunăvoie și nu există programată nicio 
întâlnire care să demonstreze de ce victima a plecat în 
cartierul în care a fost ucisă. Ancheta din ușă-n-ușă va 
demara la ora 7:00, CD-urile sistemului de securitate a 
clădirii urmând a fi confiscate. Anchetatorul principal se 
pregătește să părăsească apartamentul victimei, 
îndreptându-se apoi spre birourile pe care victima le 
deţinea la primăria orașului. Locotenent Dallas Eve. Ora 5 
și 8 minute. 

Eve închise miniaparatura audio și video, închise trusa 
de serviciu, după care se îndreptă spre ieșire. 


Când ajunse din nou la Departamentul Central al 
Poliţiei, era deja trecut de ora zece. Încercând săși 

cumințească stomacul gol, ea dădu o fugă pe la bufet, dar 
nu fu deloc surprinsă să constate că toate bunătăţile 
dispăruseră deja în totalitate la ora aceea. 

În aceeași secundă aceea linkul ei sună. 

Își înăbuși un oftat, privind atent la faţa prelungă și la 
privirea sobră a lui Whitney. 

— Domnule comandant. 

— La mine în birou, în secunda asta. 

Nici nu avu vreme să închidă gura, că ecranul se și 
înnegri brusc. A 

La dracu', cugetă ea. Își frecă faţa cu palmele, trecându- 
și apoi degetele prin șuviţele scurte și castanii, aranjate și 
tunse cam alandala. Nu mai avea cum să-și verifice 
mesajele, să-l sune pe Roarke ca să-l pună la curent, la fel 
ca și moţăiala de zece minute la care visase în van. 

Se ridică din nou de pe scaun, își alungă prin câteva 
mișcări încordarea din umeri. Da, avu timp să-și scoată 
haina. Materialul de piele îi apărase cămașa de ploaie, dar 
blugii erau și acum uzi. Printro atitudine mentală, ignoră 
senzaţia de disconfort, adunând apoi puţinele date de care 
dispunea. Cu puţin noroc, avea să bea o altă ceașcă fără 
gust, cafeaua cu care erau obișnuiți deja cei din poliţie, în 
biroul comandantului. 

În numai zece secunde, Eve realiză că, de fapt, cafeaua 
aceea mai trebuia să aștepte. 

Whitney nu stătea la birou, așa cum îi era obiceiul. 
Stătea în picioare, în fața singurului paravan ce-i oferea o 
priveliște cu un oarecare caracter personal asupra orașului 
pe care-l slujea și-l apăra de ani și ani de zile. Mâinile erau 
împreunate la spate, dar poziția relaxată era negată de 
nuanţa albă a încheieturilor. 

Eve studie câteva clipe umerii laţi, părul cărunt și 
spatele lat al bărbatului din faţa ei, cel care, cu doar 
câteva luni în urmă, refuzase postul de șef al poliţiei 
orașului, preferând să rămână în postura de comandant. 

— Dle comandant. 

— Ploaia s-a oprit. 

Ea îl privi câteva secunde nedumerită, înainte de a 
acţiona cu precauţie, ascunzând orice posibilă reacţie. 

— Da, domnule. 

— Una peste alta, e un oraș cumsecade, Dallas. De aici, 
de la noi, e ușor să dai uitării lucrul acesta, dar, la urma 
urmei, e un oraș bun. În clipa asta mă strădui din răsputeri 
să nu uit lucrul acesta. 

Ea nu spuse nimic, fiindcă nu era nimic de spus. Așteptă. 

— Ţi-am oferit rolul de anchetator principal în cazul de 
faţă. Din punct de vedere tehnic, Deblinschy e la curent cu 
întreaga situaţie, așa că vreau să știu dacă ţi-a oferit 
ajutorul. 

— Deblinschy e un bun poliţist. 

— Da, ai dreptate, e un poliţist bun. Dar tu ești mult mai 
bună ca ea. 

Pentru că sprâncenele erau încă ridicate, se bucură să 1 
știe încă cu spatele la ea. 

— Vă mulţumesc mult pentru încrederea acordată, dle 
comandant. 

— O meriţi. Am ocolit anumite proceduri obligatorii 
pentru a te pune în fruntea acestei anchete, și asta dintr- 
un motiv personal. Am nevoie de cel mai bun om al meu, 
de cineva care să meargă până la capăt și chiar dincolo de 
el. 

— Majoritatea dintre noi o cunoștea pe dna procuror 
Towers, dle comandant. Cred că nu e poliţist în New York 
care să nu facă tot posibilul să descopere cine a ucis-o. 

El oftă lung, iar aerul inhalat se strecură în trupul lui 
firav, cutremurându-l, chiar înainte de a se întoarce cu fața 
către ea. Câteva clipe, el nu adăugă absolut nimic, 
studiind-o atent pe femeia căreia-i oferise o asemenea 
însărcinare. Era zveltă, într-un mod care te decepţiona de- 
a dreptul, dar el știa că în trupul acela înalt și slab exista 
mai multă hotărâre și îndrăzneală decât ai fi crezut la 
prima vedere. 

În clipa aceea părea destul de obosită, judecând după 
cearcănele de sub ochii de culoarea coniacului, sau după 
paloarea feței osoase. Nu trebuia să se îngrijoreze din 
pricina asta, nu într-un asemenea moment. 

— Cicely Towers mi-a fost prietenă - o prietenă foarte 
apropiată. 

_ — inţeleg. Eve se întrebă dacă înţelegea cu adevărat. 
Imi pare nespus de rău, dle comandant. 

— O cunoșteam de ani de zile. Am început cariera asta 
împreună, un poliţist dat naibii și temperamental și un 
procuror plin de elan și îndrăzneală. Eu și soția mea 
suntem naşii de botez ai fiului ei. Se opri o 

secundă, părând că se străduie să-și recapete controlul. 
Eu am fost cel care le-a dat cumplita veste copiilor ei. Soţia 
mea e acum în drum spre ei. Or să locuiască la noi până 
după înmormântare. 

Işi drese glasul, strângând cu putere din buze. 

— Cicely era una dintre cele mai vechi prietene ale mele, 
și dincolo de aprecierea și respectul meu faţă de ea din 
punct de vedere profesional, am iubito foarte mult. Soţia 
mea a fost devastată de vestea morţii ei; copiii lui Cicely 
sunt de-a dreptul distruși. Tot ce mi-a stat în putinţă a fost 
să le promit că voi face totul, că voi face orice e necesar, 
astfel încât să descopăr autorul crimei, făcând ceea ce a 
făcut și ea o viaţă: adică dreptate. 

Se așeză în cele din urmă pe scaun, dar nu ca un gest de 
autoritate, ci ca unul prin care-și demonstra îngrijorarea. 

— Îţi spun toate aceste lucruri, Dallas, ca să fii 
prevenită: în cazul acesta eu nu am cum să fiu obiectiv. 
Deloc. Şi pentru că nu sunt, trebuie să mă las pe mâna ta. 

— Vă mulțumesc pentru francheţe, dle comandant. Ea 
ezită, o secundă, nu mai mult. In calitate de prieten 
apropiat al victimei, va trebui să vă interoghez cât mai 
curând posibil. II observă clipind pe neașteptate, în timp ce 
căutătura lui deveni brusc mult mai dură. Şi pe soţia 

dumneavoastră, dle comandant. Dacă vi se pare mult mai 
potrivit, aș putea să vă interoghez acasă, nu aici. 

— Înţeleg. EI inspiră din nou adânc și cu putere. De 
aceea ești anchetator-principal, dragă Dallas. Nu mulţi 
polițiști ar avea să-ţi spună verde în faţă chestiuni de genul 
acesta. Dar ţi-aș fi recunoscător dacă ai avea răbdare până 
mâine, sau poate încă vreo două zile, ca să te întâlnești cu 
soţia mea, mai ales dacă urmează să vă întâlniți la noi 
acasă. O să aranjez eu totul. 

— Bineînţeles, șefu'. 

— Ce informaţii deţii până în acest moment? 

— Am făcut o recunoaștere atât la apartamentul 
victimei, cât și la biroul acesteia. Am în posesia mea 
dosarele la care lucra și pe cele pe care le-a rezolvat în 
ultimii cinci ani. Trebuie să verific lista numelor, ca să văd 
dacă există persoane pe care le-am închis, eliberate recent 
din închisoare, verificând, de asemenea, și familiile și 
partenerii lor. Îndeosebi, pe cei violenţi. 

— În sala de judecată, Cicely era un adevărat tigru, și 
din câte știu eu, nu-i scăpa nici cel mai mic detaliu. Până 
acum. 

— Oare de ce s-a dus acolo, dle comandant, la miezul 
nopţii? Raportul preliminar al autopsiei specifică că 
decesul a avut loc la ora 01:16 a.m. E vorba de un cartier 
rău famat - dărâmături, mizerii, cluburi de sex. La câteva 
străzi distanţă de locul în care a fost găsită se află un 
cunoscut centru de tranzacţionare a produselor chimice. 

— Nu știu. Ea era o femeie prevăzătoare, dar, în același 
timp, și...arogantă. Surâse slab, admirabilă, de altfel. A 
mers umăr la umăr cu cele mai mai mari infracţiuni comise 
în acest oraș. Dar ca să se pună în pericol în mod 
intenţionat...nu știu ce să spun. 

— Ea tocmai investiga un caz, cazul Fluentes, omor de 
gradul II. E vorba de o prietenă care fusese strangulată. 
Avocatul pledase pentru crimă pasională, dar se zvonea că 
Towers avea de gând să- I trimită la plimbare. Voi verifica. 

— El e liber, pe stradă, sau la închisoare? 

— E liber. Fiind la prima ofensă violentă, cauţiunea a 
fost una extrem de mică. Având în vedere că a fost implicat 
într-o crimă, i s-a cerut să poarte o brățară de 
supraveghere, dar ea nu avea nicio valoare dacă știa câte 
ceva despre tehnică și electronică. Oare s-a întânit cu el? 

— E absolut imposibil. Dacă s-ar fi întâlnit cu un client în 
afara sălii de judecată, ar fi însemnat compromiterea 
cazului. Gândindu-se la Cicely, imaginându-și-o, Whitney 
clătină din cap. Nu cred că ar fi riscat vreodată una ca 
asta. Dar poate că el a folosit alte mijloace pentru a o 
atrage în locul acela. 

— Cum spuneam, o să verific. Aseară a luat cina în 
compania dlui George Hammett. II cunoașteţi? 

— Din punct de vedere social. Cei doi s-au întâlnit 
ocazional. În opinia soţiei mele, nimic serios. Ea a încercat 
întotdeauna să găsească partenerul ideal pentru Cicely. 

— Comandante, e mai bine ca întrebarea mea să fie una 
neoficială. Aţi avut o relaţie de ordin intim cu victima? 

Maxilarul lui zvâcni nervos, dar nu cobori privirea. 

— Nu, nu am avut o relaţie de ordin sexual. Eram foarte 
buni prieteni, iar prietenia dintre noi a fost una neprețuită. 
De fapt, ea a făcut parte din familie. Tu nu știi ce înseamnă 
să ai o familie, Dallas. 

— Nu. Vocea ei era una plată. Cred că nu știu. 

— Îmi cer iertare. Închizând ochii și strângând ploapele 
cu putere, Whitney își frecă fața cu palmele. A fost o 
remarcă aiurea, nedreaptă. lar întrebarea ta era una 
întemeiată, relevantă. EI lăsă mâinile în jos. N-ai pierdut 
pe cineva drag, nu am dreptate, Dallas? 

— Din câte îmi amintesc eu, nu. 

— Te sfărâmă în mii de cioburi, crede-mă. 

Ea presupuse că el spusese adevărul. De zece ani de 
zile, de când îl cunoștea pe Whitney, îl văzuse nerăbdător, 
furios, ba chiar capabil de o cruzime rece. Dar nu-l văzuse 
niciodată devastat. 


19 


Dacă genul acela de apropiere și o asemenea pierdere îl 
lăsa în halul acela pe un bărbat puternic ca el, Eve 
presupuse că era mult mai bine că ea nu se afla într-o 
postură ca aceea. Nu avea o familie pe care ar fi putut să o 
piardă, iar amintirile legate de copilăria ei erau sporadice, 
vagi și oribile. Viaţa sa, așa cum era ea acum la momentul 
actual, debutase la vârsta de opt ani, atunci când o 
găsiseră, bătută și abandonată, în Texas. Ceea ce se 
petrecuse înainte de ziua aceea nu conta. Își spunea 
constant că nu conta. Ea singură se străduise să devină ce 
era astăzi, cine era astăzi. Cât despre prieteni, avea câţiva 
la care ţinea destul de mult și în care avea destulă 
încredere. Cât despre o relaţie care să fi însemnat mult 
mai mult decât o simplă prietenie, îl avea pe Roarke. El îi 
tot dăduse târcoale până ce ea se decisese și-i oferise mai 
mult, destul de mult ca să se sperie ea însăși în clipele 
acelea ceva mai ciudate - era atât de speriată fiindcă știa 
că el nu avea de gând să se lase până nu avea să obţină 
absolut totul. 

Şi dacă ar fi reușit asta, ea ar fi fost, oare, devastată 
dacă, la un moment dat, l-ar fi pierdut? 

In loc să aprofundeze subiectul, Eve se îndopă cu cafea 
până la refuz și cu conţinutul unei cutii de bomboane 
rămase la ea pe birou, pe jumătate consumată. Ideea de a 
lua prânzul era la fel de fantasmagorică ca petrecerea unei 
săptămâni de vacanţă pe o insulă exotică, la Tropice. Sorbi 
din cafea și ronţăi bomboane, cercetând cu privirea 
raportul autopsiei afișat pe monitorul ei. 

Momentul morţii nu fusese încă stabilit în ancheta 
preliminară. Cauza fusese o severă rană jugulară, la care 
se adăugase pierderea unei mari cantităţi de de sânge și 
lipsa oxigenului. Victima se bucurase la cină de o porţie de 
melci de mare, salată, vin, cafea adevărată și fructe 
proaspete. Se estima că fuseseră consumate cu cinci ore 
înaintea producerii asasinatului. 

Apelul urmase destul de repede. Cicely Towers murise 
doar la o distanță de zece minute după ce un șofer de taxi, 
ori curajos, ori disperat, dacă era în stare să lucreze într- 
un asemenea cartier, observase cadavrul și raportase apoi 
crima la poliție. Primul echipaj de poliţie sosise la numai 
trei minute de la preluarea apelului. 

Ucigașul se mișcase al naibii de repede, cugetă Eve. Dar 
la urma urmei, își zise ea din nou, era destul de simplu să 
te faci nevăzut într-un cartier ca acela, să intri repede într- 
o mașină, dincolo de o ușă, întrun club. În mod sigur 
fusese vorba de o cantitate mare de sânge. Din gaura 
aceea din jugulară ţâșnise mult sânge, care se împrăștiase 
peste tot. Dar probabil că ploaia jucase rolul unui șerveţel, 
făcându-l să dispară de pe palmele ucigașului. 

Ea era obligată să cerceteze cu de-amănuntul zona 
cartierului cu pricina, să adreseze multe întrebări, deși era 
foarte puţin probabil că va primi răspunsurile așteptate. 
Cu toate astea, acolo unde nu funcționau metodele legale 
sau amenințările, aveai la dispoziţie mita. 

În momentul în care ea tocmai studia atent fotografia lui 
Cicely Towers, cea pe care o avea la dispoziţie poliţia, și în 
care aceasta avea un „colier” de sânge în jurul gâtului, 
sună pager+ul. 

— Dallas, Departamentul „Omucideri”. 

Pe ecran apăru rapid un chip, tânăr și zâmbitor și perfid 
ori atotcunoscător. 

— Locotenente, ce se aude? 

Eve nu înjură, deși tare ar mai fi avut chef. Nu prea avea 
ea o părere tocmai bună despre reporteri, dar C.J. Morse 
era chiar la coada scalei aprecierii sale. 

— Nu cred că ai vrea să auzi mesajul pe care îl am 
pentru tine, Morse. 

Pe faţa lui rubicondă apăru un zâmbet. 

— Fii serioasă, Dallas. Ştii foarte bine că publicul are 
dreptul să fie informat. Ai uitat? 

— Nu am nicio veste pentru tine. 

— Nimic? Tu chiar vrei ca eu să apar pe post, în 
transmisie directă, și să anunţ că dna lt. Eve Dallas, cel 
mai bun polițist din New York, nu are nicio dovadă în cazul 
asasinării celei mai respectate, proeminente și cunoscute 
personalităţi ale orașului nostru? Chiar sunt în stare să fac 
asta, Dallas, replică el, plescăind din limbă. Eu pot, dar 
cred că imaginea ta ar avea de suferit. 

— Şi tu îţi închipui că mie îmi pasă de chestia asta. 
Rânjetul ei era subţire și sarcastic precum raza laser, în 
vreme ce degetul ei cobori încet spre tasta „deconectare”. 
Ei bine, te înșeli. 

— Da, poate că pe tine nu te interesează, dar asta ar 
avea repercusiuni asupra departamentului vostru. Genele 
lui lungi precum ale unei domnișoare se zbătură ușor. Ar 
avea repercusiuni pentru dl. comandant Whitney, cel care 
a mutat și munţii din 

Ioc pentru ca tu să fii anchetator principal în acest caz. 
Ca să nu mai zic că asta îl va afecta și pe Roarke. 

Degetul ei se îndoi și se ascunse imediat în podul palmei. 

— Cazul morţii lui Cicely Towers e o prioritate pentru 
departament, pentru dl. comandant Whitney și pentru 
mine. 

— O să te citez. 

Nemernic nesuferit ce ești! 

— lar munca mea din cadrul departamentului nu are 
nicio legătură cu Roarke. 

— Hei, ochi căprui, tot ce are de-a face cu tine, are de-a 
face și cu Roarke și viceversa. Iar tu știi foarte bine că 
iubitul tău a făcut afaceri cu victima, cu fostul soţ al 
acesteia, iar ultima ei „relaţie” îl leagă „frumușel” de 
persoana lui. 

Palmele se strânseră de îndată în pumni în semn de 
frustrare. 

— Roarke face afaceri cu multă lume. Nu știam că ești 
adeptul bârfei ieftine, C.J. 

Remarca ei șterse de îndată zâmbetul arogant de pe 
chipul lui atotștiutor. Nu mai rămăsese nimic din acel CJJ. 
pe care-l știa ea. Morse nu ura nimic mai mult decât să i se 
amintească că adora bârfa și știrile mondene, cele două 
„etaloane” din care își trăgea seva. Mai ales acum, când 
încerca să-și facă loc către departamentul poliţiei. 

— Am și eu relaţii, Dallas. 

— Da, sigur, dar ai și un coș în mijlocul frunţii. Dacă aș fi 
în locul tău, m-aș ocupa puţin de el. Cu această replică 
josnică, dar satisfăcătoare, Eve încheie conversaţia. 

JD ROBB 

Sărind în fugă de pe scaun, ea începu a se plimba de-a 
lungul și de-a latul biroului ei mic și cu formă cubică, 
vârându-și, scoţându-și mâinile din buzunare. La dracu', de 
ce a trebuit să reiasă că Roarke a avut de-a face cu victima 
acestui caz? Oare cât de mult era el împlicat în afacerile 
Towers și cu asociații acestora? 

Eve se trânti din nou pe scaun, privind cruciș și cu ciudă 
la rapoartele de pe biroul ei. Trebuia să afle, și asta cât se 
poate de repede. 

Cel puţin acum, în cazul acestui asasinat, el avea un 
alibi. În momentul în care i se tăiase gâtul lui Cicely 
Towers,  Roarke făcea dragoste pasional cu ea, 
anchetatorul-principal al acestui caz. 

Eve ar fi preferat sa revină ia ea în apartament, fiindcă, 
în ciuda faptului că își petrecea cele mai multe nopţi în 
casa lui Roarke, ea nu renunţase la acesta. Acolo, cugetă 
ea, ar fi putut să lege evenimentele unele de altele, să 
doarmă, să se gândească la ultimle zile din viaţa lui Cicely 
Towers. Brusc, o porni spre casa lui Roarke. 

Era prea obosită ca să se mai ocupe de controlul mașinii, 
așa că activă funcţiile de autocontrol ale acesteia, lăsând-o 
să se descurce în traficul de la orele serii. Mai întâi și mai 
întâi, trebuia să mănânce ceva, decise Eve. Și dacă putea 
să „fure” și ea zece minute ca să-și limpezească mintea, 
atunci cu atât mai bine. 

Primăvara se decisese și ea să iasă la rampă și era chiar 
una frumoasă. O tentă să deschidă larg geamurile, 
ignorând zgomotul asurzitor al traficului, huruitul maxi- 
taxiurilor, nemulțumirile trecătorilor și șuierul avioanelor 
în aer. 

Pentru a evita ecoul indicaţiilor oferite turiștilor de către 
ghizii lor, ea o coti spre Bulevardul 10. Dacă ar fi dat o 
raită rapidă prin centrul orașului, și ar fi cotit apoi în 
viteză pe lângă zona Park, ar fi ajuns la destinaţie într-un 
timp mult mai scurt. Dar în cazul acesta ar fi nimerit în 
mijlocul atracţiilor turistice ale New Yorkului, în mijlocul 
istoriei și tradiţiei specifice Broadway, a muzeelor pline de 
strălucire, a magazinelor de tot felul. 

Din moment ce bulevardul acela o cotea ușor dincolo de 
apartamentul ei, ea auzise de nenumărate ori haosul acela 
de glasuri și agitația. Nu o deranja să audă cum oamenii 

discutau despre convenienţa scărilor rulante care legau 
elegantele magazine de modă de pe Fifth cu cele de pe 
Madison sau cu noua pasarelă aeriană care aparținea lui 
Empire State Building. 

Din pricina unei mici încurcături în trafic pe Fifth- 
second, ea nimeri în faţa unei pancarde publicitare unde o 
femeie cu o înfățișare nespus de atrăgătoare și un bărbat 
chipeș care se sărutau pasional de fiecare dată, afirmau că 
veniseră pe calea aerului, de pe trecătoarea montană 
Breath Freshner. 

Automobilele se  înghesuiseră bară la bară, doi 
taximetriști înjurându-se de mama focului. Un maxibus 
care trecea în goana mare pe lângă ei, plin ochi cu 
pasageri, apăsă tare pe claxon, sunetul lui asurzitor și 
ascuţit zgâriindu-le timpanele, astfel că pasagerii scărilor 
rulante și trecătorii de pe trotuare clătinară din cap 
nemulțumiți sau strânseră cu putere din pumni. 

Un elicopter care supraveghea circulaţia se apropie ceva 
mai mult de șosea, comunicându-le în forţă ordinul legal 
standard: în cazul în care nu se puneau în mișcare, aveau 
să fie citați la tribunal. Traficul se mișcă încet-încet spre 
centrul orașului, plin de zgomote și de temperamente. 

Centrul orașului se schimbase de când se mutase la 
periferia acestuia, acolo unde își contruiserâ case 
îmbogăţiţii și privilegiaţii orașului. Străzile erau acolo mai 
curate și mai largi, iar șirurile de copaci și arbori porneau 
din zona insulelor și continuau până în zona parcurilor. În 
zona respectivă, automobilele se deplasau cu mai puţin 
zgomot, acesta devenind un huruit cât se poate de fin, iar 
cei care se deplasau pe jos, aveau toalete elegante și 
pantofi de calitate. 

Depăși un personaj care-și plimba câinele, purtând la 
mână o brățară din aur masiv și înaintând cu pasul sigur și 
calm al unui android sezonier. 

În clipa în care ajunse la porţile proprietăţii lui Roarke, 
mașina ei rămase în așteptare până ce un program special 

conceput îi permise accesul înăuntru. Copacii proprietăţii 
lui înfloriseră deja. Florile erau fie albe, fie roz, puse în 
evidenţă de nuanţe de roșu și albastru-închis, iar covorul 
de iarbă în tonuri de smarald completa minunat peisajul. 

Casa propriu-zisă se înălța semeaţă spre bolta cerului, 
ferestrele ei strălucind în lumina apusului, piatra mare din 
care fusese construită fiind de nuanţă gri. Trecuseră deja 
câteva luni de când o văzuse prima dată, însă nu reușise să 
se  ohbișnuiască cu aerul său de grandoare, cu 
somptuozitatea sa, cu bogăţia simplă și nealterată. Dar nu 
trebuia să se mai întrebe întruna ce căuta acolo, alături de 
el. 

Lăsă automobilul chiar la baza treptelor din granit, după 
care se apucă să le urce. Nu avea de gând să bată la ușă. 
Era vorba de mândrie și de ceva cu care se obișnuise deja. 
Majordomul lui Roarke o dispreţuia și nu se străduia să 
ascundă acest lucru. 

Așa cum se aștepta, Summerset își făcu apariţia în hol, 
asemenea unui fuior de fum de culoare neagră, părul lui 
argintiu având o strălucire aparte, iar pe faţa prelungă 
zărindu-se deja încruntarea, ca semn al dezaprobării. 

— Dnă locotenent. Ochii lui păreau să o „zgârie” în timp 
ce o cercetau, făcând-o să-și dea seama că purta aceleași 
haine cu care plecase de acolo ultima dată, acestea 
arătând destul de șifonate. 

— N-am știut când vă veţi întoarce și dacă vă veţi 
întoarce. 

— „Noi n-am știut”? Ea ridică din umeri și, știind că așa 
îl va jigni, își scoase haina de piele, depunând-o în mâinile 
lui elegante. Roarke e acasă? 

— Tocmai are o convorbire interspaţială. 

— E vorba de Resortul Olympus? 

Buzele lui Summerset căpătară cât ai clipi forma unei 
prune. 

— Eu nu mă amestec în treburile lui Roarke. 

Știi tot ce face și când face, cugetă ea, însă părăsi holul 
spaţios și plin de lumină, îndreptându-se spre curba 
scărilor. 

— Mă duc sus. Am nevoie de o baie. Aruncă o privire 
peste umăr. După ce termină de vorbit, anunţă-l unde sunt. 

Intră apoi în dormitorul principal. La fel ca și Roarke, 
folosea arareori ascensoarele. În momentul în care trânti 
ușa băii în urma sa, începu să se dezbrace, lăsând în urma 
ei cizmele, jeanșii, cămașa și lenjeria intimă, pornind-o 
apoi spre cadă. 

Comandă ca apa să aibă 102 grade Farenheit, după care 
aruncă în apă o cantitate din sărurile pe care Roarke i le 
adusese din Silas Three. Ele deveniră de consistenţa 
spumoasă a unui val marin, având aroma proaspătă a 
pădurii. 

Se roti, intrând în cada mare, de marmură, scufundându- 
se în apa fierbinte care părea că-i topește oasele pline de 
durere. Inspirând adânc, se cufundă sub apă vreme de trei 
secunde, după care reveni la suprafaţă, oftând lung și 
eliberator, ca într-un moment de plăcere sexuală. Tinu 
ploapele închise și se cufundă din nou în apă. 

Exact în postura aceea o găsi el. 

Mulţi ar fi crezut că era complet relaxată. Dar realitatea 
era, gândi Roarke, că mulţi nu o cunoșteau și, cu 
siguranţă, nu o înțelegeau pe Eve Dallas. Relaţia lui cu ea 
era una cu mult mai intimă, înţelegându-i gândul și sufletul 
așa cum nu i se întâmplase cu nimeni, niciodată. Dar asta 
nu însemnase că o cucerise definitiv, ci că mai avea de 
luptat. 

Ea reprezenta pentru el o lecţie întotdeauna fascinantă. 

Era goală, vârâtă până la bărbie în apa fierbinte, 
învăluită în spuma aceea parfumată. Faţa ei era îmbujorată 
din pricina căldurii, ochii îi ţinea închiși, dar nu era 
relaxată. Tensiunea se observa în încordarea mâinii care 
strângea brâul lat al căzii, în cuta ușor vizibilă dintre 
sprâncene. 

Nu, Eve era căzută pe gânduri, își zise el. Și era 
îngrijorată. Plănuia ceva. EI se mișcă fără zgomot, așa cum 
făcea și pe străzile din Dublin, unde crescuse, pe străzile 
ca fuiorul ori înguste din orice parte de lume. În clipa în 
care se așeză pe marginea căzii ca să o poată privi în voie, 
preţ de câteva clipe, ea nu avu nicio reacţie. Dar realiză de 
îndată că ea îi simţise prezenţa. 

Ploapele ei se deschiseră pe neașteptate, ochii limpezi 
aurii-căprui, ageri, se oglindiră în privirea lui albastră și 
amuzată. Ca de obicei, simpla privire a unui înger căzut 
din cer, desenat cu măiestrie, ca semn al perfecțiunii. 
Frumuseţea aceea răvășitoare a chipului încadrat de părul 
negru bogat, o surprindea de fiecare dată. 

Ea înălţă capul, ridicând din sprâncene. 

— Pervers. 

— E cada mea. Privind-o fix și intens, el strecură palma 
elegantă prin balonașele de spumă, lăsând apoi degetele să 
mângâie partea laterală a unuia dintre sânii ei. 

— Tu fierbi, practic, în apa asta. 

— Ador apa fierbinte. Simt nevoia să fie fierbinte. 

— Ai avut o zi grea. 

O să afle el, cugetă ea, luptându-se să nu-i poarte pică. O 
să afle totul. Ea ridică din umeri în vreme ce el se duse la 
barul încastrat în peretele placat cu dale din faianţă. 
Acesta începu să sfârâie ușor, servind vinul în două pahare 
din cristal. 

El reveni lângă ea, se așeză din nou pe brâul placat cu 
marmură, oferindu-i unul din pahare. 

— N-ai dormit, n-ai mâncat. 

— E ceva obișnuit. 

Vinul era o adevărată comoară. 

— Şi cu toate astea, mă îngrijorezi. 

— Prea îţi faci griji din orice. 

— Te iubesc. 

Vocea aceea plăcută cu care el rosti aceste vorbe o 
emoţionă, datorită acelor inflexiuni specific irlandeze, 

dându-și seama, într-un mod de-a dreptul incredibil, că 
vorbele lui erau sincere. Cum nu avea 

FARA LIMITE 

nimic de spus, ea se încruntă, privind în paharul cu vin. 

El nu scoase niciun cuvânt, și asta până ce nu reuși să 
alunge din gând iritarea produsă de tăcerea ei. 

— Poţi să mi povestești despre cele ce i s-au întâmplat 
lui Cicely Towers? 

— O cunoşti, punctă Eve. 

— Nu prea bine. E o cunoștință, dar una mai 
îndepărtată, am încheiat câteva afaceri, dar mare parte 
dintre ele prin intermediul fostului său soț. El sorbi din vin, 
privind la aburii ce se ridicau din apa ei de baie. O 
consideram o femeie admirabilă, înţeleaptă și periculoasă. 

Eve se ridică din apă până ce apa îi atinse marginea de 
jos a sânilor. 

— Periculoasă? Pentru tine? 

— Nu neapărat pentru mine. Buzele lui se curbară ușor 
înainte ca lichidul să fie sorbit. Pentru practicile 
„necurate”, pentru ilegalităţi, fie ele mici sau mari, pentru 
mintea aceea care gândea ca un om al legii. Din punctul 
acesta de vedere, ea seamănă mult cu tine. Din fericire, am 
apucat-o pe căi legale. 

Eve nu era foarte sigură de asta, dar nu insistă asupra 
subiectului. 

— Ei, lăsând la o parte afacerile și faptul că nu ai 
cunoscut-o decât din vedere, știi cumva dacă există cineva 
care i-a dorit moartea? 

Ea sorbi din nou, cu mai mult nesat. 

— E un interogatoriu, dnă locotenent? 

În vocea lui se ghicea un amuzament care o călca, 
practic, pe nervi. 

— S-ar putea, răspunse ea concis. 

— Fie. El se ridică, lăsă paharul de-o parte, apucându-se 
să-și descheie cămașa. 

— Ce faci? 

— Mă arunc în valuri, ca să spunem așa. Își aruncă 
cămașa alături, după care își desfăcu pantalonii. Dacă tot 
voi fi interogat de o polițistă în costumul Evei, care stă în 
cada mea, atunci cel puţin să stau și eu lângă ea. 

— La dracu', Roarke, vorbim despre un asasinat. 

El clipi în momentul în care apa fierbinte îl cuprinse din 
toate părţile. 

— Mie îmi spui?! Se așeză cu faţa la ea, despărțiți de 
spuma marină. Oare ce parte perversă a ființei mele mă 
tentează să te „călăresc” chiar în secunda asta? în afară de 
asta, continuă el, înainte ca ea să-i dea o replică șchioapă 
și scurtă, ce te împinge pe tine în braţele mele, chiar și în 
clipa asta când stai acolo, având parcă o legitimaţie de 
polițist înfiptă între minunaţii tăi sâni? 

El strecură mâna sub apă, urcând-o încet pe glezna ei, 
pe gamba ei, pe partea interioară a genunchiului ei, știind 
că ea se va preda necondiţionat. 

— Te doresc, șopti el. Te vreau acum. 

Mâna cu care ţinea paharul aburit se înmuie brusc, 
înainte ca ea să-i schimbe poziţia. 

— Povestește-mi despre Cicely Towers. 

Roarke se retrase, adoptând o atitudine filozofică. Nu 
avea de gând s-o lase să iasă din cadă până nu avea să-și 
ducă gândul la bun sfârșit, așa că putea să aibă răbdare. 

— Ea, fostul ei soţ și George Hammett au făcut parte din 
consiliul de administraţie al uneia dintre fir mele mele, ale 
unei filiale, Mercury, purtând numele zeului vitezei. În 
parte, afaceri de import-export: vase, livrări, transport 
rapid. 

— Ştiu cu ce se ocupă Mercury, zise ea, punându-l la 
încercare, făcând faţă cu brio nemulțumirii de a nu fi știut 
că firma respectivă era proprietatea sa, ca multe altele. 

— Acum zece ani, când am cumpărat-o, era prost 
organizată și în pragul falimentului. Marco Angelini, fostul 
soț al lui Cicely a investit în afacere, la fel ca și ea. La 
momentul respectiv, cred că erau încă soţ și soţie, sau 

divorțaseră, cel puţin. Despărțirea, după toate aparențele, 
a fost una cât se poate de amicală. Hammett era și el unul 
dintre investitori. Cred că abia după câţiva ani a existat 
ceva între el și Cicely. 

— Şi triunghiul „Angelini, Towers, Hammett” a fost unul 
la fel de... 

— Se pare că da. El atinse ușor o dală de faianţă. După 
ce aceasta se deschise încet, dând la iveală panoul ascuns 
în spatele ei, programă puţină muzică. Ceva tandru și 
învăluitor... 

— Dacă îţi făceai griji pentru soarta mea în privința 
acestei afaceri, am transformat-o într-una de succes. 

— Câte afaceri „murdare” face Mercury? 

El rânji. 

— Vorbesc serios, dnă locotenent. 

Apa se agită în momentul în care ea se aplecă în direcția 
lui. 

— Nu încerca să te joci cu mine, Roarke. 

— Imi place la nebunie să mă joc cu tine. 

El scrâșni din dinţi, alungând mâna ce se căţăra abil de- 
a lungul piciorului ei. 

— Cicely Towers avea reputaţia unui procuror, a unui 
procuror nebunatic, devotat, fără ascunzișuri. Dacă ar fi 
aflat că făceai o cât de mică ilegalitate la 

„Mercury”, s-ar fi repezit asupra ta, în semn de 
răzbunare. 

— Prin urmare, ea mi-a descoperit firea perfidă, iar eu 
am ademenit-o într-un cartier periculos, ordonând cuiva 
să-i taie gâtul. Ochii lui îi susținură privirea, fiind cât se 
poate de sinceri. Asta e părerea ta, dnă locotenent? 

— Nu, fir-ar să fie, știi bine că nu, dar... 

— Dar mai urmează niște îndoieli, încheie el în locul ei. 
Unele care te pun într-o poziţie foarte delicată. 

— Nu asta e ceea ce mă preocupă. In clipa aceea, 
singura ei grijă era el. Roarke, trebuie să știu. Trebuie să 

știu dacă există ceva, un amănunt cât de infim care te-ar 
putea implica în ancheta de faţă. 

— Şi dacă există? 

Ea simţi cum îi îngheaţă sângele. 

— Atunci voi preda cazul unui coleg. 

— Oare nu am mai trecut și altădată prin asta? 

— Nu seamănă deloc cu cazul DeBlass. Deloc. Tu nu ești 
unul dintre suspecți. Văzându-l cum ridică din sprâncene, 
încercă să adopte un ton raţional, lipsit de iritare. Oare de 
ce devenea totul atât de complicat când era vorba de 
Roarke? Eu nu cred că tu ai avut de-a face cu asasinarea 
lui Cicely Towers. Am spus-o într-o manieră suficient de 
simplă? 

— Dar nu ţi-ai dus gândul până la capăt. 

— Ai dreptate. Eu sunt poliţist. Trebuie să-ţi pun o 
întrebare. Trebuie să adresez aceste întrebări fiecăruia, 
fiecărei persoane care a avut de-a face câtuși de puţin cu 
victima. E inevitabil. 

— Cât de multă încredere ai în mine? 

— N-are legătură cu asta. 

FARA LIMITE 

— Nu mi-ai răspuns la întrebare. Privirea lui deveni 
rece, distantă, ea realiză că o pornise cu stângul. Dacă 
până acum nu ţi-am câștigat încrederea, atunci pe noi doi 
ne leagă doar niște partide toride de sex. 

— Ocolești răspunsul. Ea se lupta să rămână calmă 
fiindcă atitudinea lui o speria. Eu nu te acuz de nimic. 
Dacă lucram la cazul de faţă fără să știu cine ești sau să-mi 
pese de tine, te-aș fi pus pe lista suspecţilor principali. Dar 
eu te cunosc foarte bine și, în plus, nu asta e problema. La 
dracu’! 

El închise ochii și-și frecă fața cu palmele ude. Era 
extrem de neplăcut să fie obligată a încerca cumva să-și 
explice sentimentele. 

— Încerc să găsesc nişte răspunsuri care să mă ajute să 
te țin cât mai departe de cazul acesta, și asta pentru că îmi 

pasă cu adevărat. Și mă tot gândesc la diverse căi prin 
care m-ai putea ajuta fiindcă ai cunoscut familia Towers. 
Doar atât. E destul de greu pentru mine să fac și una, și 
alta. 

— Nu era chiar așa de greu să o spui, pur și simplu, 
șopti el, după care clătină din cap. Mercury e o firmă 
perfect legală - acum - fiindcă chiar nu trebuie să fie altfel. 
Merge bine, obține un profit acceptabil. Și dacă tu crezi că 
am avut destulă aroganță să fac afaceri ilegale având în 
consiliul director al firmei un procuror, ar trebui să știi că 
nu sunt chiar atât de idiot, încât să fac așa ceva. 

Și crezând cu adevărat în vorbele lui, greutatea pe care 
o simţea de ore bune în pieptul ei se risipi. 

— Bun. Dar tot va trebui să-ți adresez câteva întrebări, îi 
spuse ea. Și oricum mass-media a făcut deja legătura. 

— Da, știu. Regret. Îţi fac multe greutăţi? 

— Nici măcar nu au început. Într-un gest de manifestare 
lejeră a afecțiunii, un lucru care i se întâmpla deja destul 
de rar, ea îi luă mâna și i-o strânse. Și mie îmi pare rău. 
După toate aparențele, suntem din nou „prinși la mijloc”. 

— Pot să-ţi vin în ajutor. Se aplecă încât să poată aduce 
mâinile lor împreunate spre buzele lui. În clipa în care ea 
zâmbi, el își dădu seama că era pregătită să se relaxeze. 
Nu e nevoie să mă ţii deoparte, indiferent despre ce ar fi 
vorba. Mă descurc singurel. Şi nici nu trebuie să te simţi 
prost sau vinovată la gândul că ţi-aș putea fi de folos la 
rezolvarea cazului. 

— O să te anunţ în momentul în care o să-mi dau seama 
cum m-ai putea ajuta. De data asta ea ridică pur și simplu 
din sprâncene în momentul în care el o strânse cu putere 
cu brațul rămas liber. Dacă încerci să scoţi „cocoșelul” 
aici, cred că vom avea nevoie de echipament de 
scufundare. 

El se ridică și veni lângă ea, deasupra ei, așa că apa se 
agită, amenințând să dea peste marginea căzii. 

— Ei, eu cred că ne vom descurca de minune și singuri. 

Drept dovadă îi cuprinse într-un sărut buzele care se 
deschiseseră într-un zâmbet larg. 


Noaptea târziu, în vreme ce ea dormea lângă el, Roarke 
stătea cu ochii deschiși, privind la stelele ce se roteau 
dincolo de fereastra de deasupra patului. Ingrijorarea 
aceea pe care o ascunsese faţă de ea, se oglindea acum în 
ochii lui. Destinele lor se împletiseră deja, atât personal, 
cât și profesional. Crima îi adusese împreună, continuând, 
se pare, să se strecoare în vieţile lor. Femeia de lângă el 
lupta contra morții, sfidând-o, încercând să facă dreptate. 

Așa cum a făcut și Cicely în majoritatea cazurilor, cugetă 
el, întrebându-se dacă nu fusese chiar acesta motivul 
pentru care i se curmase viaţa. 

El intenţionase să nu se preocupe prea des de stilul de 
viață al lui Eve. Cariera era o parte definito rie a destinului 
ei, era cât se poate de conștient de acest aspect. 

Amândoi se străduiseră să devină ce erau astăzi - să se 
„reinventeze”, să renască - ori din puţinul, ori din nimicul 
ce-l reprezentau atunci. El era acum un bărbat care 
achiziționa și vindea, care controla, care se bucura de 
puterea pe care o deţinea, de profitul obţinut. 

Dar își dăduse seama că existau și „dedesubturi” ale 
afacerilor lui care ar fi putut să-i dăuneze, asta dacă ceva 
ascuns ar fi ieșit la iveală. Era adevărat că Mercury era o 
afacere legală, dar nu fusese întotdeauna astfel. Mai avea 
și alte holdinguri, alte afaceri care nu aparțineau acelei 
zone „curate”. El crescuse în cele mai negre unghere ale 
acestei „zone gri”, la urma urmelor. Avea o înclinaţie 
aparte pentru afacerile de felul acesta. 

Afacerile murdare, terestre sau interstelare, erau atât 
profitabile, dar și distractive. Vinurile excelente de la 
Taurus 5, uimitoarele diamante albastre extrase din 
peșterele din Rafini, nepreţuitul și frumosul porțelan 
transparent care se producea în Coloniile Artiștilor de pe 
planeta Marte... 

Da, era adevărat, dar nu mai era nevoie să pășească 
dincolo de graniţa legii ca să poată trăi, ca să poată trăi 
bine. Însă de vechile obiceiuri te debarasezi foarte greu. 

Problema rămânea. Dacă nu reușise să transforme 
„Mercury” într-o afacere cu adevărat legală? Ceea ce 
pentru el reprezenta, poate, o furtunoasă diversiune a 
afacerilor sale, putea atârna acum ca o povară foarte grea 
pe umerii lui Eve. 

La toate astea se adauga un fapt cât se poate de 
neplăcut: în ciuda relaţiei pe care se străduiseră să o 
construiască, ea nu era defel sigură de el. 

El șopti ceva, răsucindu-se. Chiar și în somn, gândi el, ea 
ezita să se întoarcă cu faţa la el. Pe el îl deranja rău de tot 
lucrul acesta. Amândoi trebuiau să facă niște schimbări și 
asta cât mai repede. 

Deocamdată avea să rezolve acele lucruri asupra cărora 
deţinea controlul. Era foarte simplu pentru el să dea 
câteva telefoane și să pună câteva întrebări în legătură cu 
Cicely Towers. Însă ar fi durat mult mai mult și ar fi fost 
mult mai greu să transforme „zonele gri” ale afacerii într- 
unele „curate”, de un alb strălucitor. 

Privi în jos, studiind-o cu mare atenţie. Ea dormea 
profund, cu palma deschisă, rezemată relaxat pe pernă. 
Ştia că uneori avea vise, coşmaruri. Dar în noaptea asta, 
mintea ei era liniștită. Având încredere că va rămâne astfel 
pe tot parcursul nopţii, el se cobori din pat cu gândul să se 
apuce de treabă. 


Pe Eve o trezi aroma proaspătă și bogată a cafelei. O 
cafea adevărată, cu o aromă deosebită, cultivată de pe 
plantațiile lui Roarke din America de Sud. Luxul acesta, 
trebuia să recunoască, era unul din primele lucruri cu care 
se obișnuise Eve, devenind ia chiar dependentă de el, de 
când stătea acasă la Roarke. 

Ea făcu o grimasă și abia deschise ochii. 

— Doamne, Dumnezeule, mai bine de așa nici că se 
putea. 

— Mă bucur să aud asta din partea ta. 

Ochii ei erau, poate, puţin mai împăienjeniţi, dar totuși 
reuși să-l privească. Purta unul din acele costume de 
culoare neagră care-i confereau un aer de om capabil, dar 
periculos. În micul spaţiu amenajat pentru servirea mesei 
chiar lângă platforma înaltă pe care trona patul, el părea 
să savureze din plin micul dejun, citind în grabă știrile 
afișate pe monitor. 

Motanul de culoare gri, pe care ea îl botezase Galahad, 
se tolănise pe braţul fotoliului, greoi și mare, studiind 
invidios și lacom, cu ochii lui bicolori, conţinutul farfuriei 
lui Roarke. 

— Ce oră e? întrebă ea, și în secunda următoare, ceasul 
aflat pe noptieră șopti: Acum e ora 6:00. Dumnezeule, dar 
tu de când ești treaz? 

— De ceva vreme. Nu mi-ai spus la ce oră trebuie să 
pleci la serviciu. Ea își frecă obrajii cu palmele, după care 
le trecu ușor prin păr. 

— Mai am vreo două ore. Cu o mișcare ușoară, se cobori 
jos din pat, privind nemulțumită în toate părțile după ceva 
de îmbrăcat. 

Roarke se uită la ea câteva secunde. Era întotdeauna o 
plăcere să o privească pe Eve, dis-dedimineaţă, când era 
goală și avea privirea aceea sticloasă. El făcu semn către 
halatul pe care androidul de cameră îl ridicase de pe 
podea, atârnându 1 apoi, ordonat, pe capătul patului. 

Eve se înfășură în el, prea somnoroasă încă pentru a lua 
seama la senzaţia de înviorare pe care io produse de îndată 
materialul de mătase la contactul cu pielea. 

Roarke îi turnă o ceașcă de cafea, așteptând ca ea să ia 
loc în scaunul de vizavi, ca apoi să o savureze. Pisicul, 
gândindu-se că va avea, probabil, ceva mai mult noroc, sări 
în poala ei, și fiind destul de greu, îi provocă un mormăit 
nemulțumit de durere. 

— Ai dormit bine? 

— Da. 

Ea bău cafeaua parcă dintr o înghiţitură, clipind abia 
simţit în secunda în care Galahad se ghemui în poala ei, 
înfingându-și gheruţele în coapsele sale. 

— Parcă mă simt din nou om, măcar parțial. 

— Ţi-e foame? 

Ea mormăi iar, știind că bucătăria lui era plină cu artiști 
în ale gastronomiei. Luă un pateu de pe platoul din argint, 
înfulecându-l din trei mușcături rapide, pline de entuziasm. 
Când se întinse după ibricul de cafea, ochii îi erau larg 
deschişi și limpezi. Simţindu-se generoasă, rupse o 
bucăţică de pateu și i-o oferi lui Galahad. 

— Am o plăcere nespusă să privesc cum te trezești, 
întotdeauna, comentă el. Dar am momente când mă întreb 
dacă m-ai ales doar de dragul cafelei. 

— Ei bine...Ea rânji spre el, sorbind din cafea. Şi 
mâncarea îmi place la fel de tare. Și nici sexul nu-i rău 
deloc. 

— Aseară, după toate aparențele, ţi-a plăcut destul de 
mult. Azi trebuie să ajung în Australia. S-ar putea să nu 
revin până mâine sau poimâine. 

— Ahh. 

— Dar aş prefera să rămâi aici cât sunt eu plecat. 

— Am mai discutat despre asta. 

— Şi cred că ai face-o, dacă ai considera locul acesta ca 
fiind casa ta, asemenea mie. Eve...El îi puse palma pe 
mână înainte ca ea să adauge ceva. Când o să accepți ceea 
ce simt pentru tine? 

— Ideea e că eu mă simt confortabil la mine acasă atâta 
vreme cât tu ești plecat. În momentul acesta am foarte 
mult de lucru. 

— Nu mi-ai răspuns la întrebare, șopti el. Bine, fie. O să 
te anunț când mă întorc. Vocea lui era acum seacă, 
distantă, iar el răsuci monitorul cu faţa la ea. 

— Și dacă tot vorbim despre munca ta, cred că ai vrea să 
vezi care e opinia mass-mediei. 

Citi primul titlu cu un fel de resemnare îngrijorată. Cu 
gura făcută pungă, derulă imaginea de la o publicaţie la 
alta. Titlurile principale semănau, în cea mai mare parte, 
unele cu altele. Renumitul procuror al orașului New York a 
fost omorât. Poliţia ezită. Existau, desigur, și imagini cu 
dna Towers, atât din sala de judecată, cât și din afara 
acesteia. Fotografii ale copiilor ei, citate, comentarii. 

Eve mârâi ușor văzându-și fotografia și citatul care o 
desemna ca cel mai bun anchetator al Departamentului 
„Omoruri”. 

— Pentru chestia asta o să mă supăr rău, rău de tot, 
mormăi ea. Bineînţels că ziarele publicaseră mult mai 
mult. Se ofereau date rezumative referitoare la cazul pe 
care ea îl rezolvase în iarna precedentă, caz în care 
fuseseră implicați un faimos senator al S.U.A și trei 
prostituate, care fuseseră ucise. Așa cum era de așteptat, 
fiecare publicaţie pomenise despre relaţia dintre ea și 
Roarke. 

— De ce mama naibii comentează ce sunt și cu cine 
sunt? 

— Ai devenit deja o figură publică, locotenente. Numele 
tău vinde în prezent foarte bine tabloidele. 

— Eu sunt poliţist, nu figură publică. Plină de nervi și 
bombănind, se roti cu faţa către grilajul care se întindea pe 
distanţa unui perete întreg. Deschide ecranul de vizionare, 
ordonă ea. Canalul TV 75. 


Grilajul se deschise brusc, lăsând ecranul la vedere. În 
încăpere se răspândiră pe neașteptate sunetele specifice 
emisiunii de știri matinale. Eve miji privirea, scrâșnind din 
dinți. 

— Uită-te și la nemernicul ăsta cu colţi de lup. 

Amuzat, Roarke sorbi din cafea, privind atent la 

C.J. Morse care prezenta știrile de la ora 6:00 a.m. Era 
conștient că disprețul Evei faţă de mass-media se 
transformase într-un dezgust fără margini în ultimele două 
luni de zile. Un dezgust care-și avea originea în faptul că, 
orice ar fi făcut, fie pe plan profesional, fie pe cel personal, 
în ultima vreme dădea musai nas în nas cu mass-media. 
Dar și dacă nu ar fi fost altfel, nu ar fi avut de ce să 
condamne disprețul ei profund faţă de Morse. 

— Şi uite așa, o carieră proeminentă s-a sfârșit crud și 
violent. O femeie cu convingeri, dedicată muncii sale, o 
persoană integră a fost ucisă pe una din străzile marelui 
oraș, lăsată să zacă în ploaie, într-o baltă de sânge. Cicely 
Towers nu va fi uitată, ci ne vom aminti de ea ca despre o 
femeie care a luptat pentru dreptate, într-o lume în care 
aceasta se obţine foarte greu. Și nici moartea nu-i va putea 
micșora legitimitatea. 

— Dar oare ucigașul ei va fi adus în faţa justiţiei pe care 
a servit-o devotat o viaţa întreagă? Departamentul Poliţiei 
și Securităţii orașului New 

York nu ne oferă, deocamdată, nicio speranţă în acest 
sens. Anchetatorul principal al cazului, loco tenent Eve 
Dallas, bijuteria departamentului susmenţionat, nu a reușit 
să dea un răspuns întrebării noastre. 

Eve mârâi pur și simplu în momentul în care imaginea ei 
„umplu” ecranul. Morse își continuă comentariul. 

— În momentul în care a fost contactată, dra lt. Eve 
Dallas a refuzat să facă comentarii legate de această crimă 
și de mersul anchetei aflate în desfășurare. Nu a negat, 
însă, speculaţia că s-ar fi încercat o „acoperire” în 
privinţa... 

— Ce dracu” bâlbâi tu acolo, deșteptule? Nu mi a adresat 
o asemenea întrebare. Și la ce fel de „acoperire” se referă? 
în momentul în care ea pocni cu palma peste braţul 
scaunului, Galahad sări din poala ei, căutând un „teritoriu” 
ceva mai lipsit de pericole. Nici nu s-au împlinit treizeci de 
ore de când am preluat cazul acesta. 

— Sâââât, zise Roarke, pe un ton blând, lăsând-o să se 
ridice de la locul ei și să se plimbe cu pași mari prin 
încăpere. 

— Lista lungă a numelor de vază care au legătură cu dna 
procuror Towers, conţine și pe dl. comandant Whitney, 
superiorul locotenentului Dallas. Dl. comandant a refuzat 
recent postul de șef al Poliţiei și al departamentului 
securității din New York. Dat fiind faptul că el a fost un 
vechi și foarte bun prieten al victimei... 

— Aici voia să ajungă! Furioasă, Eve, închise ecranul 
fără a se folosi de telecomandă. O să-l tai bucățele pe 
jegosul ăsta. Unde dracu' e Nadine Furst? Dacă tot trebuie 
să existe un reporter care să se amestece în treburile 
noastre, atunci măcar să fie unul cu cap. 

— Cred că acum se află la închisoarea de pe planeta 
Omega, e vorba despre un soi de reformă a închisorilor. 
Cred că ar trebui să te gândești serios la organizarea unei 
conferințe de presă, Eve. Exaltările de genul acesta se 
tratează doar folosind metoda potrivită. 

— La dracu’! De fapt, ce a fost asta, un reportaj sau un 
editorial? 

— Nu prea mai are importanţă, din moment ce genul 
acesta de categorisiri nu se mai folosesc de aproape 
treizeci de ani. Un reporter are acum dreptul să asezoneze 
povestea cu propria sa opinie, atâta vreme cât specifică că 
aceasta îi aparține. 

— Cunosc foarte bine prevederile legii. Halatul de casă, 
într-o nuanţă strălucitoare, se învârti spectaculos în jurul 
picioarelor ei în clipa când ea își schimbă poziţia. Nu o să 
mai dea zor cu ideea asta cu „acoperirea”. La 
departamentul lui Whitney nu se fac matrapazlâcuri. Eu 
conduc o anchetă curată. Și nu va scăpa așa ușor dacă va 
încerca să murdărească și să bulverseze ancheta, 
folosindu-se de numele tău, continuă ea. Cam asta 
intenţiona el cu amărâtele alea de știri pe care le-a 
prezentat. Asta trebuia să urmeze. 

— Eu nu-mi fac griji, Eve. N-ar trebui să-ţi faci nici tu. 

— Dar nu mă îngrijorează. Mă scoate din minţi. Ea 
închise ochii, inspirând adânc ca să se liniștească, încet, 
încet și șmecherește, începu a zâmbi. Știu cum să i-o 
plătesc. Deschise din nou ochii. Cum crezi că ar reacţiona 
șopârla asta dacă eu aș suna-o pe Furst și i-aș oferi 
informaţii în exclusivitate? 

Roarke lăsă ceașca de-o parte. 

— Vino aici. 

— De ce? _ 

— Las-o baltă. Se ridică și se duse lângă ea. li prinse faţa 
în palme și o sărută apăsat. 

— Sunt mort după tine. 

— O să iau declaraţia asta ca pe o aprobare tacită a 
planului meu. 

— Ultimul meu tată, cel pe care nu l-am regretat deloc, 
mi-a zis el după o beţie ca la carte, „în viaţă nu poţi lupta 
altfel decât murdar. Şi nu poţi lovi decât sub centură.” 
Ceva îmi zice mie că până la sfârșitul zilei, îl vei face pe 
Morse să-și doftoricească testicolele. 

— Nu, nu va fi nevoie. Mulțumită de ea însăși, Eve îl 
sărută la rândul ei. Pentru că i le tai, și uite așa am 
rezolvat problema. 

Roarke se prefăcu că o înghiontește. 

— OOOau, ce atractive sunt femeile rele și pline de vicii. 
Nu ziceai că mai ai vreo două ceasuri la dispoziţie? 

— Acum s-au dus. 

— Exact de ce mă temeam. El se retrase din îmbrăţișare 
după care scoase un CD din buzunar. 

— S-ar putea să-ţi fie de folos. 

— Despre ce e vorba? 

— Am pus laolaltă niște date, referitoare la fostul soţ al 
dnei Towers, și despre Hammett. Dosarele firmei Mercury. 

Degetele ei simţiră un fior în momentul în care se 
strânseră în jurul CD-ului. 

— Nu te-am rugat să faci asta. 

— Așa e. Ai fi avut acces la ele, dar ar fi durat mai mult 
să le obţii. Dar știi bine că dacă ai nevoie, echipamentul 
meu îţi. stă la dispoziţie. 

Ea înţelese că vorbea de încăperea aceea specială pe 
care o avea, despre echipamentul acela neînregistrat, cel 
pe care senzorii Compuguard-ului nu reușiseră să-l 
detecteze. 


— Prefer să acţionez pe căile obișnuite, legale, cel puţin 
deocamdată. 

— Cum dorești. Dacă te rezgândești cât timp sunt eu 
plecat, atunci Summerset îţi va înlesni accesul. 

— El mi-ar înlesni mai de grabă drumul spre Iad, mormăi 
ea. 

— Poftim? 

— N-are importanţă. Acum trebuie să mă îmbrac. Ea se 
răsuci pe călcâie, după care se opri. 

— Roarke, să știi că lucrez la chestia aceea. 

— La care? 

— Mă strădui să accept ceea ce se pare că simţi tu 
pentru mine. 

El ridică dintr-o sprânceană. 

— Atunci, ar fi cazul să te strădui cu mai multă 
convingere, îi sugeră el. 

Eve nu pierdu nicio clipă. Primul lucru pe care-l făcu 
atunci când ajunse la birou, fu acela de-a o contacta pe 
Nadine Furst. Linkul începu să bâzâie, plini de paraziți, 
având în vedere că era vorba de o convorbire 
intergalactică. Soarele, interferența datorată prezenţei 
unui satelit sau, pur și simplu, vechimea echipamentului 
folosit făcură ca legătura să fie făcută abia peste câteva 
minute. În cele din urmă, pe ecran apăru o imagine 
neclară, care se limpezi la fel de neașteptat cum apăruse. 

Eve se simți satisfăcută în secunda în care dădu cu ochii 
de chipul palid și somnoros al unei Nadine evident 
nemulțumite. Ea nu ţinuse cont defel de diferenţa de fus 
orar. 

— Dallas. Vocea, de obicei fluidă, era acum slabă și 
răgușită. Dumnezeule, aici e miezul nopţii! 

— Iertare. Te-ai trezit, Nadine? 

— Da, sunt suficient de trează, astfel încât să te urăsc. 

— Au ajuns și la tine ultimele vești de pe Terr? 

— Am fost cam ocupată. Nadine își dădu pe spate părul 
răvășit și rebel, căutând nervoasă o ţigară. 

— Dar de când fumezi? 

Clipind, Nadine trase adânc primul fum. 

— Dacă polițiștii tăi ar veni și ei pe aici, ar fi cazul să 
încerci și tu un fum, două. În gaura asta de șobolani, poţi 
să cumperi până și porcăria asta. Și cam tot ce ţi-ai putea 
dori. E o adevărată nenorocire. Ea mai trase câteva fumuri. 
Cam trei într-o coliviecelulă, majoritatea din ei ocupându- 
se sau consumând droguri. Facilităţile medicale sunt cele 

de la nivelul secolului al XX-lea. Pacienţii încă sunt legaţi 
cu chingi. 

— Și le sunt interzise facilităţile video, continuă Eve 
fraza.  Imaginează-ţi, nenorociţii ăia trataţi ca niște 
criminali. Mi se frânge inima, nu altceva. 

— În toată colonia asta nu am găsit nici măcar o farfurie 
cu mâncare cât de cât acceptabilă, se încăpăţână Nadine 
să sublinieze. Dar ia zi, ce naiba vrei? 

— Să-ţi aduc zâmbetul pe buze, Nadine. Când termini ce 
ai de făcut acolo și revii pe Terra? 

— Depinde. Cum începuse deja să se trezească de-a 
binelea, simţurile lui Nadine se ascuţiseră deja. Cred că ai 
o veste pentru mine. 

— Dna procuror Cicely Towers a fost asasinată cu 
treizeci de ore în urmă. Ignorând suspinul plin de mirare a 
lui Nadine, Eve continuă pe un ton precipitat, fără prea 
multe menajamente: i-au tăiat gâtul, iar cadavrul ei a fost 
descoperit pe trotuar, pe bvd. 144, între străzile 9 și 10. 

— Towers! Sfinte Dumnezeule! M-am întâlnit cu ea, 
acum două luni, după încheierea cazului DeBlass. În zona 
bulevardului 144? Rotiţele minţii ei funcționau deja. A fost 
jefuită? 

— Nu. Bijuteriile, jetoanele și cărţile de credit erau la 
locul lor. Dacă ar fi fost jefuită într-un cartier ca acela, i-ar 
fi luat până și pantofii, fii sigură de asta. 

— Da, ai dreptate. Nadine închise ochii preţ de câteva 
secunde. Doamne, ce nenorocire! Era o femeie și jumătate. 
Ai fost desemnată anchetator-șef? 

— Ai nimerit-o din prima. 

— Bravo. Nadine expiră lung. Prin urmare, de ce mă 
caută anchetatorul-principal al cazului care ameninţă să 
devină cel mai important din ţară? 

— Dracul acela pe care tu-l cunoști atât de bine, ilustrul 
tău asociat, Morse, și-a propus să-mi taie capul. 

— Măgarul dracului!, mormăi Nadine, stingând tigarea 
prin câteva mișcări rapide și nervoase. De aia nu am auzit 

eu niciun cuvânt despre cele întâmplate. M-a blocat, 
nefericitul. 

— Dacă joci cinstit, Nadine, la fel fac și eu. 

Privirea lui Nadine deveni ceva mai pătrunzătoare, iar 
nările ei fremătară, adulmecând. 

— Ştiri în exclusivitate? 

— Când revii, vom stabili ce și cum. Dar să o faci cât mai 
repede. 

— Gata, consideră că am ajuns deja. 

Eve surâse privind la ecranul de pe care imaginea 
dispăruse deja. Fi da, uite o lovitură bună pentru lăcomia 
din tine, C.J., cugetă ea. Scoase câteva zgomote ciudate în 
vreme ce se ridică de la birou. Avea câteva întrevederi de 
rezolvat. 


La ora 9:00, Eve își răcorea călcâiele în livingul plușat al 
lui George Hammett, apartamentul său fiind situat în 
centrul orașului. Avea un gust dramatic, notă ea. Dalele 
mari de gresie în tonuri de crem și alb stăteau cuminţi și 
reci sub tocurile sale. Din zona hologramei, imensă cât un 
întreg perete, înfățișând o zonă tropicală, se auzea o 
muzică plăcută ce imita susurul unei ape. Pernele argintii 
înșirate pe sofaua foarte lungă străluceau ademenitor și, în 
secunda în care împunse cu degetul în una dintre ele, 
materialul prinse sclipiri de mătase. 

Decise că era mult mai bine să rămână în picioare. 

Obiectele de artă erau aranjate selectiv de-a lungul 
întregii încăperi. Turnul sculptat reprezenta, în realitate, 
ruinele unui castel, la acesta adăugânduse și o mască de 
femeie, încorporată într-un suport de sticlă translucid de 
culoare roz, părând a fi, de fapt, o sticlă care, datorită 
căldurii mâinii ei, își schimba culorile, toate în nuanţe 
extrem de vii. 

În clipa când Hammett apăru brusc dintr-o cameră ce 
comunica direct cu livingul, Eve decise că înfățișarea lui 
era una la fel de dramatică ca și ambientul. 

Era palid, privirea îi era obosită, încercănată, dar asta îi 
conferea o imagine și mai impunătoare. Era înalt, iar 
silueta lui zveltă avea o eleganţă aparte. Chipul avea un 
aspect poetic, mai ales în privința pomeţilor. Spre 
deosebire de alţi domni de vârsta lui - Eve știind bine că 
avea peste 60 de ani - își lăsase părul să încărunţească. 

O alegere excelentă, care-l prindea, cugetă ea, coama lui 
leonină și deasă strălucind precum argintul unuia din 
sfeșnicele lui Roarke, confecţionate, desigur, în stil 
georgian. 

Privirea lui avea o culoare la fel de impunătoare, cu 
toate că acum era oarecum estompată de ceea ce putea fi 
considerată fie durere, fie preocupare. 

El traversă livingul, venind lângă ea, prinzându-i mâna 
într-a lui. _ 

— Eve. În clipa în care buzele lui îi atinseră abia simţit 
obrazul, ea tresări. El făcea din vizita asta ceva personal. 
Își închipui că amândoi erau conștienți de lucrul acesta. 

— George, răspunse ea, retrăgându-se delicat câţiva 
pași. Îţi mulţumesc că-mi acorzi câteva clipe. 

— Prostii. Eu îmi cer scuze că te-am lăsat să aștepți. A 
trebuit să închei o conversaţie telefonică. Făcu semn către 
sofa, mânecile cămășile sale de casă fluturând în momentul 
respectivei mișcări. Eve nu avu de ales și se așeză. Cu ce 
te servesc? 

— Cu nimic, nu-ţi face griji. 

— Cafea. Zâmbi câteva secunde. Mi-amintesc cât de 
mult îţi place. Am și eu soiul acela pe care-l cultivă Roarke. 
Apăsă pe butonul încastrat în braţul canapelei. Apăru 
imediat un ecran. Un ibric de „Gold Argentine”, comandă 
el, două cești. După care, păstrând pe buze acel surâs 
sobru care nu dispăruse, el se întoarse din nou cu faţa la 
ea. O să mă relaxeze, explică el. Nu mă surprinde prezenţa 
ta aici, mai ales în dimineaţa aceasta, Eve. Ori poate că ar 
trebui să-ți spun „lt. Dallas”, având în vedere situaţia de 
față. 

— Prin urmare, ai înţeles motivul prezenţei mele aici. 

— Desigur. Cicely. Încă nu mă pot obișnui cu ideea. 
Vocea lui foarte blândă tremură brusc. Am auzit vestea de 
nenumărate ori în programele de știri. Am stat de vorbă cu 
copiii săi și cu Marco. Dar se pare că nu mă pot obișnui cu 
gândul că ea nu mai e printre noi. 

— Te-ai întâlnit cu ea chiar în seara când a fost ucisă. 

Maxilarul lui se încorda. 

— Da. Am cinat împreună. O făceam destul de des atunci 
când aveam timp. Cel puţin o dată pe săptămână. Dacă 
reușeam, atunci ne vedeam ceva mai des. Eram apropiaţi. 

El se opri în secunda în care un android-servitor intră, 
aducând tava cu cafea. Elammett se apucă să toarne 
cafeaua în cești, ocupându-se de sarcina respectivă 
aproape cu obstinaţie. Cât de apropiaţi? murmură el, iar 
Eve observă cum îi tremură mâna ușor atunci când ridică 
ceașca. Prieteni intimi. Am fost iubiţi, iubiţi fideli, mai 
mulți ani. Am iubit o foarte mult. 

— Dar aţi continuat să locuiţi separat. 

— Da - ea - amândoi am preferat această variantă. 
Estetic vorbind, aveam gusturi extrem de diferite, și 
adevărul gol-goluţ e acela că ne plăcea să ne păstrăm 
libertatea și spaţiul intim. Cred că ne am dorit și mai tare 
unul pe altul păstrând oarecare distanţă. Inspiră cu putere. 
Dar nu era un secret că aveam o relaţie, cel puţin pentru 
familiile și prietenii noștri. Expiră aerul cu nesat. Dar din 
punct de vedere public, ne am dorit să ne ferim viaţa 
privată de ochii lumii. Cred că acum ne va fi imposibil să 
facem acest lucru. 

— Mă îndoiesc că ar mai fi posibil. 

El clătină din cap. 

— N-are importanţă. Important e să-l prindem pe ucigaș. 
Eu nu pot să înţeleg cum de a fost posibil așa ceva. Da, ea 
nu mai poate fi readusă la viaţă. Cicely a fost, zise el în 
șoaptă, cea mai admirabilă femeie pe care am cunoscut-o 
eu vreodată. 

Instictul îi comunica, atât ca femeie, cât și ca poliţist, că 
el căzuse pradă unei suferinţe amarnice, însă, în același 
timp, Eve nu scăpa din vedere că și ucigașii puteau să 
afișeze suferinţa față de victimele lor. 

— Trebuie să-mi spui la ce oră ai văzut-o ultima dată. 
George, voi înregistra declaraţia ta. 

— Bineînţeles. Cred că era în jurul orei zece. Am lua cina 
la Robert, în cartierul Est 12. După aceea am luat amândoi 
același taxi. Eu am fost cel care a condus-o pe ea la 
destinaţie. Cam pe la zece, repetă el. Știu că am ajuns 
acasă aproape cu un sfert de oră mai târziu fiindcă acolo 
mă așteptau deja câteva mesaje. 

— Care era programul vostru obișnuit? 

— Poftim? Aaaa. El păru că se chinuie să revină la 
realitate, după ce se pierduse într-o lume proprie. Noi doi 
nu aveam un program prestabilit. Adesea veneam aici sau 
ne duceam în apartamentul ei. Din când în când, când 
voiam să gustăm puţin din aventură, rezervam o cameră, 
pentru o noapte, la Hotel Palace. Tăcu pe neașteptate, 
ochii lui privind în gol, ca semn al unei suferințe 
sfâșietoare: se lăsă pe canapeaua moale și argintie. Oooo, 
Doamne! Doamne, Dumnezeule! 

— Îmi pare rău. Neputincioasă, ea încercă să depășească 
clipele acelea pline de durere. Chiar îmi pare foarte rău. 

— Uite că încep să cred, zise el pe un ton răgușit și 
scăzut. E mai rău când începi să crezi, după părerea mea. 
Când a coborât din taxi, râdea, oferindu-mi un sărut din 
vârful degetelor. Avea niște mâini superbe. lar eu am 
plecat acasă și am dat-o uitării din cauza acelor mesaje pe 
care le primisem. 

La miezul nopţii eram deja în pat, după ce înghiţisem un 
sedativ ușor, fiindcă a doua zi, foarte devreme, aveam 
programată o întâlnire. În timp ce eu eram în pat, ea zăcea 
acolo, moartă, în ploaie. Nu știu dacă voi putea purta pe 
umeri povara asta. Se întoarse cu spatele, obrajii lui fiind 
acum îmbujoraţi. Nu știu dacă voi face faţă acestui gând. 

Ea nu avea cum să-l consoleze. Chiar dacă suferinţa lui 
era atât de tangibilă, încât i se transmisese și ei, nu avea 
cum să-l aline. 

— Aș vrea să amân toate astea, să-ţi ofer un răgaz, dar 
mi-e imposibil. Din câte știm, tu ești ultima persoană care 
a văzut-o în viaţă. 

— Cu excepţia ucigașului. El se strădui să se ridice în 
picioare. Asta dacă nu cumva eu sunt ucigașul. 

— Ar fi minunat pentru toată lumea dacă aș reuși să 
dovedesc cât mai curând că nu ești. 

— Da, bineînţeles că ar fi - dnă locotenent. 

Ea acceptă amărăciunea ce răzbătea dincolo de replica 
lui, făcându-și mai departe datoria. 

— Aș vrea să-mi oferi numele companiei de taxi, ca să-ţi 
pot verifica traseul. 

— Cei de la restaurant au făcut comanda. Cred că era un 
„Rapid”. 

— Între miezul nopţii și ora două a.m. te-ai întâlnit sau ai 
discutat cu cineva? 

— Ti-am spus deja, am luat o pastilă, așa că la miezul 
nopții eram deja în pat. Singur... 

Ea putea verifica informaţia cu ajutorul CD-urilor 
înregistrate de sistemul de securitate al clădirii, cu toate 
că știa că multe echipamente de felul acesta puteau fi 
modificate. 

sa 

— Poţi să-mi spui care era starea ei de spirit în 
momentul în care v-aţi despărţit? 


— Era oarecum preocupată, de vină fiind cazul pe care-l 
instrumenta. Dar era destul de optimistă în privinţa lui. Am 
discutat puţin despre copiii ei, în mod special despre fiica 
sa. Mirina are de gând să se căsătorească la toamnă. 
Cicely era mulțumită, ba chiar încântată de idee, fiindcă 
Mirina voia o nuntă mare, organizată după tipicul vechilor 
tradiţii. 

— A pomenit de vreo idee care nu-i dădea pace, despre 
vreo nemulțumire? își făcea griji pentru ceva, pentru 
cineva anume? 

— Nimic care să te ducă cu gândul la situaţia actuală. 
Despre rochia de mireasă care i s-ar potrivi cel mai bine 
fiicei ei, despre flori. Cât despre caz, spera să obţină 
pedeapsa maximă. 

— A pomenit de vreo ameninţare, despre o transmisie 
mai aparte, mai ciudată, despre mesaje, contacte? 

— Nu. El duse o secundă palmele la ochi, după care le 
lăsă să cadă pe lângă corp. Nu crezi că aș fi luat legătura 
cu tine dacă aș fi avut și cea mai mică presimţire că urma 
să se întâmple ceea ce s-a întâmplat? 

— Dar de ce crezi tu că s-a dus în Upper West Side la 
ora aceea târzie? 

— Habar nu am. 

— Obișnuia să se întâlnească cu informatori, cu oameni 
rău famaţi care spionau? 

El vru să spună ceva, dar se răzgândi. 

— Nu știu, murmură el, uimit la culme de ideea cu 
pricina. Nu mi-aş fi imaginat niciodată că...dar ea era 
încăpățânată, foarte sigură pe sine. 

— Dar relaţia cu fostul ei soț. Cum ai descri-o? 

— Una de amiciţie. Puțin cam rezervată, dar amiabilă. 
Erau extrem de devotați copiilor care reprezentau o 
legătură foarte strânsă între ei doi. El s-a cam supărat în 
clipa în care noi doi am devenit iubiţi, dar...Hammett se 
opri, uitându-se în ochii lui Eve. Doar nu îţi închipui că... 
Scoţând un sunet care semăna cu un hohot de râs, el își 
îngropă faţa în palme. Că Marco Angelini s-a furișat în 
cartierul acela cu un cuţit ca să-și înjunghie fosta nevastă? 
Nu cred, lt. El lăsa iar braţele pe lângă corp. Marco își mai 
ieșea din fire, dar nu ar fi fost niciodată în stare să-i facă 
rău lui Cicely. Vărsarea de sânge nu era defel una din 
concepţiile sale. E prea distant, prea conservator, ca să 

apeleze la violenţă. În plus, nu avea niciun motiv, fie el 
unul cât de mic, ca să-i facă rău, ca să-i dorească moartea. 
Asta urma să afle ea, decise Eve. 


Trecu parcă dintr-o lume în alta în clipa în care părăsi 
apartamentul lui Hammett și păși, ceva mai târziu, în West 
End. Aici nu aveai cum să te aștepți la perniţe argintii din 
mătase sau la muzica ambientală ce imita susurul vreunei 
cascade, ci mai degrabă trotuare ciobite, neluate în seamă 
de ultima remodelare generală a orașului, clădiri unde 
graffitiul devenise literă de lege, mesajele invitând 
„graţios” pe fiecare să se dedea plăcerilor trupești, fie că 
era ființă umană ori animal. Vitrinele magazinelor erau 
protejate de grilaje, care erau mult mai ieftine, dar și mai 
puţin eficiente decât echipajele de poliție angajate să 
supravegheze asemenea zone. 

Nu ar fi fost surprinsă să observe și niște rozătoare 
urmărite de pisici-android ce mișunau peste tot. 

Cât despre rozătoarele cu două picioare, observă o 
mulţime. Un vânzător de produse chimice zâmbi în direcția 
ei,  dezvelindu-și mândru dantura și  scărpinându-și 
„cocoșelul”. 

Vagabondul afacerist o „mirosi” de îndată ca făcând 
parte din tagma copoilor, așa că își vâri capul sub hainele 
ce se ridicau ceva mai sus decât șuvițele lui ce păreau 
magnetizate, căutând apoi un loc de „desfășurare” ceva 
mai sigur. 

Exista și acum o listă a drogurilor considerate ilegale. 
Iar unii polițiști îi acorda încă atenţie. 

Pentru moment, Eve nu era unul dintre ei. Asta dacă nu 
o va ajuta să obţină o parte din răspunsuri. 

Ploaia spălase aproape în întregime petele de sânge 
rămase. Probabil că tehnicienii de la amprentare 
strânseseră deja toate probele posibile, din zona adiacentă 
producerii evenimentului, acestea putând fi folosite ca 
dovezi. Se opri câteva momente în dreptul locului în care 

dna procuror Towers își găsise tragicul sfârșit, fără a fi 
tulburată de faptul că trebuia să cerceteze cu mare atenţie 
locul respectiv. 

Trebuia să privească lucrurile retrospectiv. Oare ea se 
oprise chiar aici, cugetă Eve, stând față în faţă cu propriul 
său ucigaș? Se pare că da. Văzuse ea cuțitul înainte ca 
lama sa să se înfigă adânc și circular în gâtul ei? Tot ce-i 
posibil. Dar nu-l obsevase suficient de repede, astfel încât 
să reacționeze, singura reacție posibilă fiind o tresărire 
urmată, probabil, de un țipăt infundat. 

Ridicând privirea de pe trotuar, Eve cercetă strada de la 
un capăt la celălalt. Pielea deveni pe dată ca de găină, dar 
ea nu luă seama la privirile curioase și insistente ale celor 
care stăteau rezemaţi de bl zidurile clădirilor sau se foiau 
de colo-colo pe lângă mulţimea autoturismelor devenite de 
mult adevărate epave. 

Cicely Towers trebuie că venise singură până acolo. Dar 
fără a se folosi de un taxi. Tocmai de aceea nu existau date 
de la companiile oficiale că ar fi preluat-o de la o anumită 
adresă sau că ar fi conduso până în această zonă. lar Eve 
se îndoia că ar fi fost atât de nebună, încât să apeleze la un 
gipsy. 

Metroul, deduse ea. Era mult mai rapid și având în 
vedere prezența scanner-elor și a polițiştilor-androizi, era 
la fel de sigur precum o biserică, cel puțin până pășeai din 
nou în stradă. Eve zări indicatorul stației de metrou la nici 
jumătate de stradă mai încolo. 

Da, cu metroul, decise ea. Poate că se grăbea? 
Nemulţumită că trebuie să iasă în oraș pe o vreme ploioasă 
ca aceea, la o oră târzie. Dar sigură pe sine, așa cum 
declarase și Hammett. Probabil că nu-i fusese teamă. 

Ea urcase treptele care o ajutau să iasă din nou pe 
stradă, îmbrăcată în costumul ei elegant și sobru, purtând 
pantofi la fel de moderni și fini. Ea... 

Intrerupându-și reflecţiile, Eve miji privirea. Fără 
umbrelă? Unde naiba era umbrela? O femeie meticuloasă, 


52 


organizată, practică nu iese în ploaie fără a se proteja. Cu 
mișcări rapide, Eve scoase reportofonul din buzunar, 
dictând repede o frază pentru a nu uita să verifice acest 
aspect. 

Oare ucigașul o așteptase în stradă? O așteptase într-o 
încăpere? Studie atentă cărămizile pe alocuri sfărâmate 
ale clădirilor din jur, acestea nemaifiind renovate de o 
veșnicie. Într-un bar? într unul din cluburile acelea cu 
firmă ademenitoare? 

— Salutare ţie, domniţă albă. 

Incruntată, Eve se întoarse să descopere cui se datora 
acea întrerupere. Bărbatul era înalt cât o clădire și, 
potrivit constituţiei și tenului său, un afroamerican în toată 
regula. La fel ca mai toţi locuitorii acestui cartier, frizura 
sa era una stranie, mai precis purta pene în păr. Pe obraz 
purta un tatuaj verde aprins ce reprezenta un craniu, 
acesta întâmpinându-te, desigur, cu un zâmbet pe măsură. 
Purta o vestă descheiată de culoare roșie și o pereche de 
pantaloni asortaţi, suficient de strâmţi pentru a-i pune în 
evidență mărimea penisului. 

— Salutare și ție, domnule negru, zise ea pe același ton 
neglijent și ironic. 

El zâmbi larg și nespus de atrăgător, în contrast cu 
chipul său uimitor de urât. 

— Cauti puţină „distracţie”? El făcu semn cu capul către 
plăcuţele viu-colorate ale cluburilor celor dornici de nuduri 
focoase, situate vizavi. Eşti cam subţirică, ce-i drept, dar 
precis te vor angaja, precis. Nu au parte prea des de fete 
albe ca tine. Majoritatea sunt mulatre. O ciupi sub bărbie 
cu degetele lui soioase. Dacă vrei, pun eu o vorbă bună 
pentru tine. 

— Şi de ce mă rog? 

— Lăsând la o parte faptul că am o inimă generoasă, va 
trebui să-mi cedezi 5% din bacșișurile tale, dulceaţă mică. 
O lungană ca tine, și albă, unde mai pui, cred că se 
descurcă de minune, înnebunindu-i pe toţi. 

— Apreciez ideea ta, dar eu am deja o slujbă. Aproape 
regretând, ea scoase legitimaţia la vedere. 

El fluieră lung printre dinţi. 

— Băiii, cum de nu mi-am dat seama? Hei, albișoară, să 
știi că nu miroși deloc a copoi. 

— Cred că vinovat e săpunul cel nou pe care îl folosesc. 
Dar tu ai un nume? 

— Cei de aici îmi zic Crack. De vină e sunetul acela care 
se aude când mai pocnesc câte o căpăţână. El rânji iar, 
ilustrând gestul și sunetul prin împreunarea degetelor și a 
palmelor sale uriașe. Poooc! Te-ai prins? 

— Daaap. Erai cumva prin zonă acum două nopţi, Crack? 

— Oooo, chiar îmi pare rău că trebuie să-ți declar că 
aveam o cu totul altă treabă, așa că am pierdut distracţia. 
Era noaptea mea liberă, așa că, de obicei, profit și mă 
culturalizez. 

— Adică? 

— La Festivalul Vampirilor de la Grammersy, cu cea mai 
recentă iubiţică a mea. Mă distrez pe cinste uitându-mă la 
aspiratoarele alea de sânge, fii sigură de asta. Dar am 
auzit că și la noi în cartier a avut loc un show. Se pare că 
ne-am trezit pe capu' nostru cu un procuror mort. Un 
procuror mare, de vază, elegant, pe deasupra. Tot o albă și 
ea, nu? Ca tine, dulceaţă. 

— Da. Și, ia zii, ce ai mai auzit? 

— Eu? El se plimbă ușor cu degetul pe partea fron tală a 
vestei sale. Unghia indexului era foarte lungă, ascuţită și 
vopsită în negru. Eu sunt un om cu prea multă demnitate 
ca să trag cu urechea la ce se bâr fește pe stradă. 

— Ei, sunt convinsă de asta. Înţelegând care sunt 
regulile, Eve scoase ușor din buzunar jetoanele însu mând 
100 de dolari. Ce zici dacă ţi-aș cumpăra eu o părticică din 
demnitatea aceea? 

— Ei, dap, după preţ, cred că arată destul de bine. Mâna 
lui mare acoperi în grabă jetoanele, făcându-le să dispară 
cât ai clipi. Am auzit că pe la miezul nopţii, ea se tot 

învârtea de colo-colo pe lângă „Five Moon”, fie voia ceva, 
fie că aștepta ceva. Adică părea că așteaptă pe cineva care 
nu mai venea. După aia, a dispărut de acolo. 

El își fixă privirea asupra dosarului. 

— Dar nu a ajuns prea departe, nu? 

— Nu a ajuns, ai dreptate. A întrebat de cineva? 

— Din câte am înţeles eu, nu. 

— A fost văzută în compania cuiva? 

— Era o noapte tare urâtă. Și majoritatea a stat pe 
acasă. Or mai fi fost pe afară câţiva vânzători de „ierburi”, 
dar afacerea precis a mers, în noaptea aia, slăbuţ. 

— Cunoști pe aici vreun „cuţitar” pasionat de „meseria” 
lui? 

— Mulţi poartă la ei, lame și beţigașe, domniţă albă. El 
își dădu ochii peste cap, amuzat. De ce naiba să le mai 
porţi la tine, dacă n-ai de gând să le foloseşti? 

— Cineva căruia îi place să taie, repetă ea. Cineva căruia 
să nu-i pese dacă „marchează” au ba. 

El rânji iarăși. Craniul de pe braţ păru să aprobe, odată 
cu mișcarea în cauză. 

— Fiecare om vrea să marcheze, să-și atingă scopul. Tu 
nu faci la fel? 

Ea acceptă observaţia lui. 

— Cunoști pe cineva de aici care să fi ieșit de curând de 
la închisoare? 

Hohotul lui de râs se înălţă în aer cu puterea mortarului 
turnat pe foc. 

— Mai bine m-ai întreba dacă știu pe cineva care n-a 
făcut închisoare. Şi să știi că asta e tot ce-am putut să-ţi 
spun de banii ăștia. 

bS 

— Perfect. Spre dezamăgirea lui, ea extrase din buzunar 
un card în Ioc de bani cash. Ei bine, dacă mai auzi pe aici 
ceva ce mi-ar putea fi cu adevărat de folos, atunci să știi că 
s-ar putea să mai primeşti ceva. 

— O să ţin minte. Și dacă te decizi să mai câștigi și tu 
câţiva bănuţi, dând cu spor din ţâţișoarele celea albe ale 
tale, atunci e suficient să-i dai de știre lui Crack. Zicând 
acestea, traversă cu pași mari spre partea opusă a străzii, 
cu graţia surprinzătoare a unei gazele uriașe și negre. 

Eve se răsuci pe călcâie, ducându-se să-și încerce 
norocul ceva mai încolo, la „Five Moons”. 

Vizuina aia poate că avusese parte și de zile mai 
înfloritoare, cu toate că ea se îndoia de lucrul acesta. Era, 
în sensul strict al expresiei, un local unde se serveau 
băuturi: fără dansatori, fără ecrane, fără mese dotate și cu 
echipament video. Clientela obișnuită nu venea la „Five 
Moons” ca să socializeze. Judecând după aroma care o 
pocni pe Eve imediat ce păși dincolo de ușă, arderea 
stomacului era singura îndeletnicire. 

Chiar și la ora aceea, încăperea mică și de formă 
dreptunghiulară, era plină de mușterii. Tăcuţii împătimiţi 
ai alcoolului stăteau cocoţaţi pe piedestalele înguste, dând 
pe gât otrava pe care o aleseseră de bună voie. Alţii se 
învârteau de colo-colo pe lângă bar, ca să fie mai aproape 
de băuturi. Eve captă câteva priviri curioase în timp ce 
traversă podeaua îngustă și tare, după care oamenii 
reveniră la „meseria de bază”: băutul pe săturate. 

Barmanul era un android, așa cum era majorita tea 
acestora, dar ea se îndoia că cel de faţă fusese programat 
să asculte cu zâmbetul pe buze tragicele povești de viaţă 
ale clienţilor. Cred că mai degrabă e programat să rupă 
câte un braţ-două, cugetă ea, măsurându-l atentă în timp 
ce înainta spre bar. Constructorul alesese doi ochi 
proeminenţi, un ton al pielii ciocolatiu, exact ca în cazul 
unui mulatru. 

Androizii nu obișnuiau să poarte haine tip sport sau 
podoabe, singurul lor artificiu fiind un abur alb care le 
învăluia trupul subţire. 

Mașinăriile nu puteau fi mituite, gândi ea cu oarece 
regret. lar amenințările trebuiau să fie clare și logice. 

— Vă ofer ceva de băut? întrebă androidul. Vocea lui 
avea un aer ușor nefiresc, ca un soi de ecou ce sugera că 
mașinăria aceea avea un anumit defect tehnic care nu 
fusese remediat la vreme. 

— Nu. Eve voia să aibă grijă de sănătatea ei. Ea îi arătă 
legitimaţia, astfel că o parte dintre clienţi se furișară 
repejor pe la colţurile încăperii. 

— Acum două nopţi, în zonă a avut loc o crimă. 

— Dar nu la noi în local. 

— Da, dar victima a trecut pe aici. 

— În momentul acela era vie. În urma unui semnal, pe 
care Eve nu-l sesiză, androidul luă un pahar murdar de la 
un client care părea să fi consumat jumătate din băuturile 
oferite de barul cu pricina, turnă în el un lichid cu aspect 
extrem de toxic și straniu, după care i-l înapoie. 

— Lucrai și în seara respectivă. 

— Lucrez non-stop, îi răspunse el, indicându-i că era 
programat să lucreze în continuu, fără a avea nevoie de 
odihnă sau reîncărcare. 

— Ai mai văzut-o pe victimă, pe aici, prin zonă, prin 
local, și înainte? 

L? 

— Nu. 

— Cu cine s-a întâlnit? 

— Cu nimeni. 

— Eve bătu cu degetul pe suprafața murdară și plină de 
fum a barului. 

— Bun, hai să simplificăm lucrurile. Spune-mi, te rog, la 
ce oră a sosit în local, ce a făcut, când a plecat și cum 
anume a plecat? 

— Eu nu mă ocup cu supravegherea clienţilor. 

— În regulă. Cu mişcări încete, Eve lăsă degetul să 
alunece pe lemnul barului. Când îl ridică, ea se strâmbă 
văzând mizeria, praful adunate pe vârful acestuia. Eu 
lucrez la Departamentul „Omucideri”, dar asta nu 
înseamnă că trec cu vederea nerespectarea regulilor de 

igienă, care sunt destinate să apere sănătatea clienţilor. 
Cred că imediat ce îi voi chema pe cei de la Deratizare, iar 
ei vor face o curăţenie generală, vor fi, cu siguranţă, 
șocați. Şi așa șocați o să vă anuleze licența de vânzare a 
băuturilor. 

Imediat ce rosti aceste ameninţări, nu fu foarte sigură că 
fuseseră unele neapărat inteligente, dar în mod sigur 
avuseseră logică. 

Androidul cugetă câteva clipe asupra variantelor 
prezentate. 

— Femeia a sosit pe la și șaisprezece minute. Nu a băut 
nimic. A plecat de aici la ora 12 și un minut. Singură. 

— A stat de vorba cu cineva? 

— Nu a scos un cuvânt. 

— Căuta pe cineva? 

— N-am întrebat-o. 

Eve ridică din sprânceană. 

— Dar ai observat comportamentul ei. Ti s-a părut că ea 
aștepta, căuta pe cineva. 

bfl 

— Așa se pare, dar persoana aceea nu a venit ori nu era 
aici. 

— Dar a stat în local aproape o oră. Ce a făcut? 

— A stat, a tot privit încolo și încoace, s-a încruntat, 
nemulțumită. S-a uitat la ceasul ei aproape în continuu. 
Apoi a plecat. 

— A urmărit-o cineva? 

— Nu. 

Gânditoare, Eve își șterse degetul murdar pe materialul 
blugilor. 

— Avea umbrelă? 

Androidul păru surprins de întrebarea ei, atât cât era în 
stare o mașinărie de tipul lui, bineînţeles. 

— Da, avea cu ea o umbrelă purpurie, la fel ca și 
costumul pe care-l purta în seara aceea. 

— La plecare, a luat-o cu ea? 

— Da, afară ploua. 
Eve aprobă printr-o mișcare a capului, după care se 
plimbă prin bar, punând întrebări nefericiţilor săi clienţi. 


Singurul lucru pe care și-l dori, odată ce ajunse la 
Departamentul Central al Poliţiei, fu un duș, unul care să 
dureze cât mai mult. Ora petrecută la „Five Moon” îi 
creease senzaţia unui strat de mizerie întins pe toată 
suprafaţa pielii. Chiar și pe dinţi, cugetă ea, trecând cu 
limba pe suprafaţa acestora. 

Dar prioritate avea raportul asupra cazului. Făcu stânga 
împrejur pentru a păși în biroul ei, se opri dintr-odată și 
studie atent chipul bărbatului cu părul zburlit care stătea 
la biroul ei și mânca praline dintro pungă. 

— Munca e chiar frumoasă, dacă ai parte de ea. 

Feeney încrucișa picioarele pe care le cocoţase pe biroul 
ei. Mă bucur să te văd, Dallas. Ești extrem de ocupată. 

— Unii polițiști chiar muncesc pentru a-și câștiga 
existenţa. Alţii se joacă pe computer cât e ziua de lungă. 

— Trebuia să-mi fi ascultat sfatul și să îţi perfecţionezi 
abilităţile în privinţa lucrului pe computer. 

Mai degrabă cu afecţiune decât cu supărare, ea îi dădu 
picioarele jos de pe marginea biroului, după care își așeză 
dosul în locul rămas vacant. 

— Erai, pur și simplu, în trecere? 

— Am venit să mă pun la dispoziţia ta, draga mea fostă 
colegă și amică. Generos, îi întinse punga cu praline. 

Ea începu să mestece, studiindu-l atent. Faţa lui era 
prelungă și plină de cute, având în vedere că nu se 
preocupase niciodată să folosească creme pentru 
întreţinerea tenului. Ochii erau blegi, cu pungi dedesubtul 
lor, gușa, în fază incipientă, făcându-și, de asemenea, 
simțită prezenţa, iar urechile erau ușor cam mari pentru 
capul lui. Dar Eve îl plăcea exact așa cum era. 

— De ce? 

— Ei bine, am trei motive. În primul rând, am primit o 
rugăminte neoficială din partea comandantului; în al doilea 
rând, o admiram și o admir mult pe dna procuror. 

— Te-a sunat Whitney? 

— Neoficial. Feeney reluă explicaţiile. A fost de părere 
că, date fiind abilităţile mele în domeniul IT, prin 
colaborarea cu mine, vei rezolva mult mai repe de ancheta 
în curs. Nu e niciodată rău să colaborezi cu cei de la 
Departamentul Detectării Electronice. 

Reflectă o clipă asupra ofertei și, știind că Feeney era 
într-adevăr un as în materie, fu pe dată de acord cu 
propunerea sa. 

? 

— Şi cum vei lucra la cazul acesta, oficial sau neoficial? 

— Asta tu hotărăști. 

— Atunci hai să colaborăm în mod oficial, Feeney. 

El rânji satisfăcut, făcându-i cu ochiul. 

— Exact cum mi-am imginat că vei alege. 

— În primul rând, aş vrea să verifici transmisiile de pe 
linkul victimei. Nu există nicio dovadă, nici pe canalul de 
logare, dar nici pe CD urile sistemului de securizare, că ar 
fi primit pe cineva în vizită în seara în care a fost ucisă. 
Așa că presupun că a primit un apel în urma căruia a 
stabilit o întâlnire. 

— Consideră ca și rezolvat. 

— În afară de asta, vreau o listă completă a celor cu care 
a avut de-a face mai înainte... 

— Completă? o întrerupse el, chipul devenindu-i ușor 
livid. 

— Da, completă. Faţa ei însă deveni radiantă, toată 
numai un surâs. Sunt sigură că poţi rezolva sarcina asta de 
două ori mai repede decât mine. Am nevoie de numele 
rudelor, foștilor ei iubiţi, asociaţi, în plus, una care să 
conţină cazurile deja soluționate și pe cele la care lucra în 
prezent. 

— Dumnezeule, Dallas! Totuși, el își roti umerii, își îndoi 
degetele de câteva ori, exact ca un pianist înaintea unui 
concert. Soţiei o să-i fie dor de mine, să știi. 

— Ei, niciodată nu-i ușor să fii căsătorită sau căsătorit cu 
un poliţist. 

— Roarke e de aceeași părere? 

Ea lăsă braţul să alunece pe lângă corp. 

— Nu suntem căsătoriţi. 

Feeney scoase un sunet gutural. Savura din plin ușoara 
agitaţie și încruntare de care dădea dovadă Eve în acele 
clipe. 

— In concluzie, el ce mai face? 

— E bine mersi. E plecat în Australia. Reuși să vâre 
mâinile în buzunare. Da, e OK. 

— Ahhhh-ahhhhh. Cu vreo două săptămâni în urmă, v-am 
văzut la tv La o petrecere cu ștaif organizată la Hotel 
Palace. Arătai trăsnet în rochia aceea, Dallas. 

Se fâțâi stânjenită, surprinsă, după care încercă să se 
adune înălţând din umeri. 

— Nu știam că urmărești programele tv care transmit 
bârfe și mondenităţi. 

— Le ador, replică el fără urmă de regret. Cred că e 
destul de interesant să duci o astfel de viaţă. 

— Da, câteodată, mormăi ea. Dar ce facem noi aici, 
Feeney, discutăm despre statutul meu social sau 
investigăm un asasinat? 

— Va trebui să ne facem timp pentru ambele subiecte. 
Se ridică de pe scaun și apoi se întinse. O să verific mai 
întâi transmisiile de pe link și abia apoi mă ocup de 
activitatea ei ceva mai veche. Ţinem legătura. 

— Feeney...în secunda în care el întoarse capul din 
dreptul ușii, ea îl privi, înclinându-l pe al ei într-o parte. 
Spuneai că ai trei motive pentru care vrei să colaborăm. 
Mi-ai oferit numai două. 

— În al treilea rând, mi-a fost dor de tine, Dallas. Rânji. 
Să fiu eu al naibii dacă nu mi-a fost dor. 

În momentul în care se apucă serios de treabă, așezată 
la biroul ei, încă mai zâmbea. Fir-ar să fie, și ei îi fusese 
dor de el. 

Veverita albastră era situată la doar câţiva pași distanţă 
de localul „Five Moons”. lar Eve îi purta o afecţiune 
oarecum precaută. Cu mult timp în urmă, ea agrease 
zgomotul, înghesuiala și clientela mereu îmbrăcată altfel 
ce popula acest loc. Și de foarte multe ori admirase în mod 
deosebit spectacolele prezentate acolo. 

Interpreta angajată aici era una dintre rarele persoane 
pe care Eve le putea considera ca fiindu-i prietene. Chiar 
dacă prietenia sa cu Mavis Freestone își făcuse debutul 
acum câţiva ani, când ea o arestase pe dna în cauză, 
prietenia lor devenise, cu timpul, mult mai puternică. 
Mavis o pornise, poate, pe calea cea dreaptă, dar cu 
siguranţă nu era un om obișnuit. 

În seara aceea, femeia aceea subţirică și plină de viaţă 
interpreta cu o voce înaltă versurile melodiei, acoperind 
sunetul tânguit al trompetelor și al celor trei doamne, ce 
alcătuiau holograma pe fundal. Atât melodia, cât și vinul 
de calitate, recoltat dintr-un soi viticol unic în lume, riscau 
să o facă pe Eve să lăcrimeze. 

Pentru spectacolul din seara respectivă, părul lui Mavis 
avea o nuanţă incitantă și uimitor de verdesmarald pentru 
păr. Eve știa ce culori prefera Mavis când venea vorba de 
bijuterii. Venise în continuarea temei alese alegând o 
vestimentaţie dintr-o piesă, în nuanţa strălucitoare a 
safirului, materialul reușind să cadă în mod maiestuos pe 
trupul ei, acoperindu-i astfel sânul generos și curbura 
dintre coapse. Cel deal doilea sân era decorat cu niște 

pietre strălucitoare, în dreptul sfârcului fiind plasată, 
strategic, o stea de argint. 

Un singur ornament așezat aiurea, o singură piesă de 
vestimentaţie indecentă, și cei de la „Veveriţa Albastră” 
puteau să-și închidă localul sub acuzaţia de exercitare a 
unor activităţi ce nu erau conforme cu licenţa. Proprietarii 
nu doriseră să plătească taxa cuvenită pentru show-urile 
de tip nud. 

În momentul în care Mavis execută o întoarcere, Eve 
băgă de seamă că fiecare fesă beneficia exact de aceeași 
ornamentaţie ca cea descrisă anterior, dosul cântăreţei 
având formă de inimă. Da, exact la limita legii, cugetă ea. 

Publicul o adora. Imediat ce-și încheie reprezentaţia și 
cobori de pe scenă, urmară aplauze furtunoase, 
acompaniate de uralele zgomotoase ale consumatorilor de 
băuturi alcoolice. Patronii, așezați și ei în separeul pentru 
fumători, bătură entuziaști cu pumnul în mesele lor de mici 
dimensiuni. 

— Cum poţi să te așezi purtând rochia asta? 

— Încet, cu grijă și cu mare chin. Mavis îi făcu o 
demonstraţie, după care scoase un oftat lung de ușurare. 
Ce părere ţi-a făcut ultima melodie? 

— O delectare pentru public, pe bune. 

— Eu am scris-o. 

— Ei, nu mă înnebuni, chiar așa? Eve nu înţelesese nici 
măcar un cuvinţel, dar mândria ieși, în cele din urmă, 
învingătoare. Bravooo, Mavis! Sunt impresionată. 

— S-ar putea să obţin un contract cu o casă de discuri. 
Pe sub machiajul plin de strălucire, obrajii lui Mavis 
deveniră ca para focului. Și mi au mărit și leafa. 

— Ei, ce veste bună! Toastând, Eve ridică paharul. 

— Nu am știut că vei fi aici astă-seară. Mavis apăsă pe 
tastele meniului, formând propriul său cod și comandând o 
apă minerală. Trebuia să-și protejeze corzile vocale pentru 
următoarea intervenţie muzicală. 

— Mă întâlnesc cu cineva. 

— Cu Roarke? Ochii lui Mavis, în secunda aceea verzi, 
licăriră. Vine și el încoace? Atunci voi interpreta din nou 
ultima melodie. 

— Ele în Australia. Eu mă întâlnesc cu Nadine Furst. 

Dezamăgirea lui Mavis că nu va reuși să-l impresioneze 
pe Roarke se transformă foarte repede în surpriză. 

— Te întâlnești cu un reporter? Oficial? 

— Pot avea încredere în ea. Eve ridică din umăr. Mă pot 
folosi de abilităţile ei. 

— Cum spui tu. Hei, crezi că o să scrie ceva și despre 
mine? 

Eve nu voia cu niciun chip să ucidă lumina entuziastă 
din privirea lui Mavis. 

— O să-i pomenesc despre asta. 

— O, mi se pare fair-play. Ştii, mâine e seara mea liberă. 
Vrei să cinăm împreună sau să ieșim pe undeva? 

— Dacă pot, da. Dar credeam că te întâlnești cu artistul 
ăla, cel cu maimuta. 

— l-am dat papucii. Mavis exemplifică trecând cu 
degetul rapid peste umărul ei dezgolit. Era prea static, 
atâta tot. Hai că trebuie să plec. leși cu greu din spatele 
măsuţei, ornamentele de pe fese scoțând un scârțâit ce 
semăna cu un vaiet. Părul ca smaraldul străluci în lumina 
becurilor rotative, în timp ce ea își făcea loc prin mulțime. 

Eve decise că nu voia să afle ce anume considerase 
Mavis ca fiind prea static. 

În clipa în care staţia începu să huruie ușor, o scoase și 
formă codul. Pe ecranul mic apăru de îndată chipul lui 
Roarke. Prima ei reacţie, una sinceră, nereprimată, fu 
aceea de a-i oferi un surâs larg, larg de tot, plin de 
încântare. 

— Locotenente, uite că am reușit să dau de tine. 

— Așa se pare. Se strădui să micșoreze zâmbetul. M-ai 
contactat pe un canal oficial, Roarke. 

— Da? Roarke ridică din sprânceană. Ambientul nu pare 
deloc unul oficial. „Veveriţa Albastră”. 

— Am o întâlnire. Cum e în Australia? 

— Aglomeraţie mare. Cu puţin noroc, mă întorc acasă în 
aproximativ treizeci și șase de ore. Te găsesc eu. 

— Nici nu-s greu de găsit. Ea surâse iar. Evident. Ia 
ascultă aici. Ca să se amuze împreună, ea înclină aparatul 
în timp ce Mavis atacase deja cel de al doilea recital al 
serii. 

— E unică, reuși Roarke să replice după câteva momente 
muzicale. Transmite-i toate cele bune din partea mea. 

— Desigur. Ne - aaah - vedem când te întorci. 

— Să fii sigură. Să te gândești la mine. 

— Cum să nu. Drum bun, Roarke. 

— Eve, te iubesc. 

Ea expiră lung, impresionată, emoţionată, de îndată ce 
imaginea lui dispăru de pe ecran. 

— Ei, ei. Nadine apăru din spatele lui Eve, de lângă 
umărul ei, strecurându-se în locul de vizavi. A fost tare 
drăguţ, nu? 

Stânjenită, dar și rușinată, Eve își vâri staţia în buzunar. 

— Credeam că ești o femeie mult mai educată și nu tragi 
cu urechea. 

— Orice reporter își câștigă pâinea trăgând cu urechea, 
dră locotenent. La fel ca și polițiștii de top. Nadine încercă 
să se relaxeze în locul ei de la măsuţă. Deci, cum te simţi 
știindu-te iubită de un bărbat ca Roarke? 

Chiar dacă i-ar fi putut explica, Eve prefera să nu o facă. 

— Te lași de știrile „grele” și te reorientezi către știrile 
care au în vizor viaţa de cuplu și iubirea, Nadine? 

Nadine abia dacă reuși să ridice mâna, după care scoase 
un oftat în vreme ce aruncă o privire curioasă prin club. 

— Nu-mi vine a crede că ai vrut să ne întâlnim aici. 
Mâncarea e groaznică. 

— la seama la atmosferă, Nadine, nu uita de atmosferă. 

Mavis atacă o notă înaltă, iar Nadine se cutremură. 

— Perfect, e alegerea ta. 

— Dar ce repejor ai revenit pe Terra. 

— Am prins o cursă rapidă. Una a băieţelului tău iubit. 

— Roarke nu e băieţel. 

— Ca şi cum nu aş ști. În fine...Nadine flutură din mână. 
Se vedea bine că era obosită și ușor defazată. 

Trebuie să mănânc ceva, chiar dacă ar fi să mor din asta. 
Ea aruncă o privire fugară asupra preparatelor din meniu, 
hotărându-se, cu mari îndoieli, asupra unor scoici umplute, 
declarate ca fiind excelente. Tu ce bei? 

— Numărul 55 se presupune că e un chardonnay. 
Experimental, Eve sorbi din nou din paharul ei. Măcar e de 
trei ori mai gustos decât urina cabalină. Ti-l recomand. 

— Bun. Nadine tastă comanda după care se relaxă din 
nou. În timpul călătoriei, am reușit să analizez toate datele 
referitoare la cazul Towers. Tot ceea ce a apărut în mass- 
media până acum. 

— Morse știe că te-ai întors? 

Zâmbetul lui Nadine fu unul reţinut și feroce. 

— Preiau frâiele în cazul de faţă. Am venit eu, pleacă el. 
Și bineînţeles că e furios nevoie mare! 

— Atunci misiunea mea are un succes teribil. 

— Dar nu s-a încheiat. Mi-ai promis exclusivitate. 

— Ca atare, o ofer. Eve studie atent platoul care alunecă 
prin dispozitivul de servire. Mâncarea nu arăta nici pe 
departe atât de rău. Totul se va derula potrivit regulilor 
impuse de mine, Nadine. Ceea ce-ţi voi divulga va apărea 
pe sticlă doar în momentul în care voi fi eu de acord. 

— Noutăţi? Nadine gustă prima scoică, hotărând că era 
aproape comestibilă. 

— O să am grijă să primeşti informaţii noi, și asta 
înaintea „celor mulţi”. 

— Şi, în mod special, când vei avea un suspect. 

— Vei fi prima care va afla numele acestuia. 

Având încredere în vorbele lui Eve, Nadine atacă cu 
furculița scoica nr. 2. 

— Plus o întrevedere între patru ochi cu persoana și o 
alta cu tine. 

— Întrevederea cu suspectul nu ţi-o pot garanta. Ştii 
bine că nu am cum, continuă Eve înainte ca Nadine să 
poată adăuga ceva. Vinovatul are dreptul să și aleagă 
singur canalul media sau să-l refuze, evident. Eu nu pot 
decât să-i sugerez o asemenea întrevedere ori să o 
încurajez, asta în cel mai bun caz. 

— Vreau fotografii. Să nu-mi spui că nu-mi poţi garanta 
așa ceva. Găsești tu o cale prin care să pot realiza un film 
cu persoana arestată. Vreau să fiu și eu prezentă la 
momentul cu pricina. i 

— O să cântăresc propunerea ta la momentul potrivit. In 
schimb, trebuie să-mi oferi toate informaţiile care vor 
ajunge în posesia ta, orice indiciu sau pont, fiecare zvon 
care ajunge la urechea ta, orice fel de indiciu. Şi fără 
surprize mediatice. 

Nadine strecură câteva paste dincolo de buze. 

— Nu pot să-ţi garantez așa ceva, răspunse ea pe un ton 
drăgălaș. Pentru că asociaţii mei au o agendă proprie. 

— Tot ce știi, imediat ce știi ceva, zise Eve cu hotărâre și 
fără menajamente. Și tot ce poţi obţine prin spionarea altor 
mijloace media, o practică curentă. Observând mimica 
inocentă a lui Nadine, Eve mârâi. Posturile se spionează 
unele pe altele, iar reporterii la fel. Fiecare vrea să fie 
primul care difuzează știrea - asta e „cheia” jocului. Ori te 
arăţi la înălțime, Nadine, ori nu-mi mai bat capul cu tine. 

— Același lucru pot să-l spun și eu. Nadine sorbi din 
paharul cu vin. Şi să știi că în mare parte, am încredere în 
tine, chiar dacă nu te pricepi deloc când vine vorba de 
vinuri. Chestia asta chiar are gust de urină cabalină. 

Eve se rezemă de banchetă și pufni în râs. Totul era 
relaxat, simplu și, în secunda în care îi răspunse cu un 
rânjet, înţelegerea lor fu ca și parafată. 

— Oferă-mi tu, îi ceru Nadine. Și-ţi voi da și eu. 

— Cea mai importantă veste de până acum, își începu 
Eve relatarea, e că lipsește o umbrelă. 

Eve se întâlni cu Feeney la apartamentul lui Cicely 
Towers, la ora zece, a doua zi de dimineaţă. Fu de ajuns să- 
i zărească faţa prelungă, și realiză că veștile pe care le 
avea nu erau îmbucurătoare. 

— Ce „zid” ai reușit să dărâmi? 

— Cel cu linkul. Așteptă ca Eve să dezactiveze codul de 
securitate al ușii de la intrare, după care intrară. Avea o 
mulțime de transmisii, unitatea fiind fixată pe funcţia 
„autorecord”. Ce cauţi tu se afla pe CD. A 

— Da, CD-ul acela e deja una din probe. Încerci să spui 
de fapt, că de fapt, nu ai găsit nicio transmisie în care ei i 
se dădea întâlnire la „Five Moons”? 

— Eu încerc să spun că nu pot să-ţi comunic acest lucru. 
În semn de dezgust, Feeney își trecu palmele prin părul 
sârmos. Ultimul apel la primit la ora 11:30, convorbirea 
durând până la ora 11:43. 

— Şi? 

— Ea a șters după aceea înregistrarea. Nu am idee la ce 
oră, dar aceasta e realitatea. Convorbirea, audio și video, a 
fost ștearsă. Ea a făcut asta, continuă el. Le-a șters din 
unitate. 

— A șters-o, murmură ea, începând să se plimbe de colo 
colo. De ce să fi făcut așa ceva? Dacă unitatea fiD 

era fixată pe funcţia „auto”, e o facilitate standard, și 
pentru oamenii legii, și pentru transmisiile cu caracter 
personal. Dar pe aceea a șters-o. Pentru că nu voia să 
rămână înregistrarea prin care să se poată afla cine a 
sunat și de ce. 

Reveni lângă el. 

— Tu ești convins că nu a modificat nimeni datele de pe 
CD după ce a fost luat ca probă în anchetă? 

Feeney păru mai întâi trist și mai apoi insultat. 

— Dallas, fu singurul cuvânt pe care el îl rosti. 

— Bine, bine, în concluzie a șters conversaţia înainte să 
iasă în oraș. Asta-mi dovedește că nu se temea pentru ea 
însăși, dar voia să se protejeze, ori să protejeze pe 

altcineva. Dacă era ceva legat de caz, ar fi vrut, precis, să 
păstreze înregistrarea. Ar fi făcut totul ca înregistrarea 
aceea să nu se piardă. 

— Asta e și părerea mea. Dacă ar fi avut o bănuială, ar fi 
blocat-o cu ajutorul codului său privat, dar nu avea niciun 
sens să o șteargă. 

— Oricum ar fi, o să verificăm toate cazurile sale, 
începând cu cele din anii trecuţi. Nu trebuia să se uite la 
faţa lui ca să-și dea seama că Feeney își dădea acum ochii 
peste cap. Lasă-mă să mă gândesc, mormăi ea. A plecat de 
la Primărie la ora 19:26. Așa era notat în codul său. În 
plus, a fost văzută de mai mulţi martori. Ultima ei oprire a 
fost salonul pentru doamne, acolo unde s-a aranjat puţin 
pentru seara respectivă, stând apoi de vorbă cu unui dintre 
asociaţii săi. Asociatul mi-a declarat că era calmă, dar 
foarte hotărâtă. La tribunal, avusese o zi excelentă. 

— Cazul Fluentes merge, oricum, merge mai departe. Ea 
demarase deja ancheta preliminară. Faptul că au scoas-o 
din joc nu schimbă cu nimic mersul lucrurilor. 

ai 

— Poate că el a gândit cu totul altfel. O să vedem. Ea nu 
a revenit în apartament. Incrutându-se, Eve aruncă o 
privire prin cameră. Nu a avut timp și, prin urmare, s-a dus 
direct la restaurant să se întâlnească cu Hammett. Am fost 
acolo. Relatarea lui și orarul său coincid. 

— Ai fost foarte ocupată. 

— Timpul trece repede. Şeful de sală le-a chemat un 
taxi, un Rapid. Au plecat de acolo la 21:48. IÎncepuse deja 
să plouă. 

Eve refăcu scena în mintea ei. Cei doi frumoși pe 
bancheta din spate a taxiului, vorbind sau strângându-se 
ușor de mână, în vreme ce taxiul alerga pe străzile 
orașului, iar ploaia bătea ritmic în capota mașinii. Ea purta 
o rochie roșie și o jachetă de aceeași culoare, potrivit 
declaraţiei chelnerului. Tonuri puternice, având în vedere 
că avusese treabă la tribunal, așa că seara le asortase cu 

un șirag de perle veritabile și cu o pereche de pantofi 
argintii cu toc înalt. 

— Taxiul a condus-o întâi pe ea la adresa indicată, 
continuă Eve. Ea l-a rugat pe Hammett să nu coboare, în 
fond, de ce să fi coborât? în clipa în care se grăbea spre 
intrarea clădirii, ea râdea, după care s-a întors și i-a trimis 
o sărutare din vârful degetelor. 

— În raportul tău scrie că cei doi erau extrem de 
apropiați. 

— El a iubit-o. Mai mult din obișnuinţă, decât datorită 
foamei, își vâri mâna în punga pe care Feeney i-o întinse. 
Nu înseamnă că nu a ucis-o, dar o iubea. Potrivit 
declaraţiei lui, erau fericiţi, mulţumiţi de relaţia lor, dar... 
Ea ridică din umeri. Dacă el nu era fericit și avea nevoie de 
un alibi puternic, atunci a pus la cale o înscenare, sub 
forma unei povești romantice, drăguţe, confortabile. După 
părerea mea, lucrurile nu s-au întâmplat astfel, dar e mult 
prea devreme să mă pronunt. Să recapitulăm: a venit aici, 
continuă Eve, deschizând ușa. Hainele ei erau umezite, așa 
că s-a dus să le atârne pe umeraș, în dormitor. 

În vreme ce vorbi, Eve urmă ruta preconizată, pășind 
peste covoarele frumoase și intrând în dormitorul spaţios, 
zugrăvit în tonuri pastelate, decorat cu un pat creat cu 
bun-gust în stilul epocilor de altădată. 

Ea ordonă deschiderea luminilor care puneau în 
evidenţă cum se cuvine spaţiul respectiv. Obloanele fixate 
la ferestre de către poliţie nu le enervau doar pe gâze, ci 
blocau, în mare măsură, pătrunderea razelor soarelui 
înăuntru. 

— S-a dus apoi la șifonier, zise ea, apăsând pe butonul 
care deschidea ușile înalte și glisante, placate cu oglinzi. 
Și-a aranjat cele două piese vestimentare pe umeraș. Eve 
arătă către rochia roșie și către jachetă, acestea fiind 
aranjate ordonat în garderobe, toate hainele prezente în 
dulap fiind aranjate în funcţie de culoare. După aceea și-a 
scos pantofii și îmbracă un halat de casă. 

Eve reveni lângă pat. Așternutul de deasupra era lung și 
în nuanţe ivorii. Acesta nu fusese împăturit ori netezit, 
aranjat, la fel ca celelalte obiecte prezente în dormitor, ci, 
dimpotrivă, fusese aruncat acolo la întâmplare, șifonat, ca 
și cum cineva se grăbise să 1 dea la o parte. 

— Şi-a așezat bijuteriile în seiful încastrat în partea din 
spate a șifonierului, dar nu s-a așezat pe pat. Poate a dat 
drumul la tv să urmărească știrile sau s-a dus să-și 
pregătească o băutură caldă. 

Cu Feeney pe urmele sale, Eve reveni în living. O 
servietă, închisă așa cum se cuvine, era așezată pe măsuţa 
din fața canapelei, lângă ea aflându-se un pahar gol. 

— Ea s-a relaxat câteva clipe, gândindu-se, poate, la felul 
cum își petrecuse seara, recapitulând strategia pe care 
avea s-o urmeze a doua zi la tribunal sau făcând planuri 
pentru nunta fiicei sale. La un moment dat sună linkul. 
Oricine ar fi fost apelantul și indiferent ce i-a spus, cert e 
că a determinat-o să plece la drum. Nu mai avea nimic de 
făcut în seara respectivă, dar ea revine în dormitor abia 
după ce șterge convorbirea respectivă din aparat. Se 
îmbracă din nou. Alege tot o vestimentaţie în tonuri 
puternice. Și pleacă spre West End. Nu vrea să pară 
moale, blândă, ci să emane autoritate și încredere în sine. 
Nu comandă un taxi. Lucrul acesta a fost dovedit deja. Se 
decide, însă, să folosească metroul. Afară plouă. 

Eve se îndreptă spre dulapul încastrat în peretele de 
lângă ușă, apăsând pe butonul care facilita deschiderea 
acestuia. lÎnăuntru erau aranjate câteva haine, câteva 
șaluri, un palton bărbătesc, care presupunea că aparținea 
lui Hammett, și un set de umbrele de diverse culori. 

— Alege o umbrelă în ton cu vestimentația. Se înţelege 
că gesturile sunt, în realitate, niște automatisme, fiindcă ea 
se gândea deja la întâlnirea fixată. Nu ia asupra ei foarte 
mulţi bani, deci nu poţi deduce că trebuia să plătească pe 
cineva. Nici nu dă nimănui telefon, fiindcă vrea să se 
descurce singură. Dar când ajunge la „Five Moons”, la 

întâlnire nu se prezintă nimeni. Așteaptă acolo aproape un 
ceas, nerăbdătoare, uitându-se întruna la ceas. Iese din 
local cu puţin înainte de ora unu, revenind iar în ploaie. Își 
deschide umbrela și se îndreaptă din nou spre staţia de 
metrou. Bănuiesc că era plină de nervi în momentul acela. 

— O femeie cu stil ca ea să aștepte aproape o oră pe 
cineva care nici măcar nu apare. Feeney luă încă o alună. 
Daaa, cred și eu că era furioasă. 

— Bun, își vede de drum. Afară plouă destul de rău. 
Umbrela e deja deschisă. Apucă să facă doar câţiva pași. 
Cineva era acolo, în drum, probabil o așteptase în tot 
timpul acesta să iasă din local. 

— Pentru că nu voia ca întrevederea lor să aibă loc 
înăuntru, punctă Feeney. 

— Exact. Dacă ne  orientăm după cronologia 
evenimentelor, trebuie că au stat de vorbă câteva minute. 
Poate că au discutat în cotradictoriu - dar nu a fost o 
ceartă în toată regula fiindcă nu a fost timp de așa ceva. Pe 
stradă nu era nimeni, - ori nimeni care să ia seama la ei 
doi. După două minute, ei i se taie beregata, iar ea cade pe 
trotuar, sângerând puternic. Oare acesta fusese planul 
individului de la bun început? 

— În cartierul acela, mulţi poartă asupra lor obiecte 
contondente. Feeney își frecă bărbia, gânditor. Nu pare 
ceva premeditat. Dar dacă iei în calcul ora târzie, faptul că 
i s-a înscenat o întâlnire. Da, dacă mă gândesc bine, mi se 
pare un gest premeditat. 

— Şi mie. O singură tăietură de cuţit. Nu există răni care 
să ateste că s-a apărat, deci ea nu a avut timp să se simtă 
amenințată. Ucigaşul nu i-a luat bijuteriile, fiS 

geanta din piele, pantofii sau cărţile de credit. El i-a luat 
doar umbrela și și-a văzut de drum. 

— Dar de ce tocmai umbrela? se miră Feeney. 

— La dracu”, afară ploua. Habar nu am, o fi fost vorba de 
un impuls, poate a luat-o ca amintire. După dovezile pe 
care le avem până în prezent, e singura greșeală pe care el 

a comis-o. Am avut iniţiativa de a cerceta cam până la zece 
străzi distanţă, ca să mă conving că nu a îngropat-o pe 
undeva. 

— Dacă o îngropa pe undeva pe aproape, îl și vedeai pe 
vreun cap-sec de prin cartier umblând de colo-colo cu 
umbrela aceea mov. 

— Mdaa. Imaginea respectivă aproape că-i smulse un 
zâmbet. Dar cum putea fi el așa de sigur că ea a șters 
conversaţia lor, Feeney? Probabil că era sigur de asta. 

— Adică a ameninţat-o? 

— Procurorii, avocaţii sunt obișnuiți cu amenințările. Şi 
o femeie ca Towers le-ar fi eliminat ca pe un bob de 
neghină. 

— În caz că îi erau adresate ei, aprobă el. Dar ea avea 
copii. El făcu semn spre hologramele înrămate. Ea nu era 
doar procuror. Era și mamă. 

Încruntându-se, Eve păși spre acele holograme. 
Curioasă, alese pe cea în care cei doi copii, băiatul și fata, 
erau la vârsta adolescenţei. Atinse ușor partea din spate a 
hologramei, iar înregistrarea audio se risipi în aer cât ai 
clipi. 


„— Salut, faimoaso. La mulți ani de Ziua Mămicilor. 
Chestia asta o să dureze mai mult decât un buchet de flori. 
Te iubim mult.” 


Simţindu-se cuprinsă de un sentiment ciudat, Eve așeză 
holograma la locul ei. 

— Acum sunt adulţi. Nu mai sunt de mult copii. 

— Dallas, odată ce devii părinte, așa rămâi toată viaţa. 
Datoria aceasta nu se încheie niciodată. 


A ei se încheiase, cugetă ea. Cu mult timp în urmă. 


— Așadar, următoarea mea întâlnire e cea cu Marco 
Angelini. 

Birourile lui Angelini se aflau în una din clădirile 
deţinute de Roarke, pe Fifth. Eve păși în holul de la 
intrare, ce-i era deja familiar, acesta fiind placat cu plăci 
mari de gresie și împânzit cu fel de fel de boutique-uri cu 
preţuri piperate. Auzi, de jur împrejur, voci computerizate 
ce ofereau sfaturi, ghidândute spre diversele spaţii ale 
clădirii. Zări o mapă interactivă și ignorând beculeţele 
interactive ale acesteia se îndreptă către liftul situat în 
capătul sudic. 

Tubul de sticlă o conduse rapid la cel de al 58-lea etaj, 
deschizându se cu aer solemn în fața unei mochete gri, în 
vreme ce pereţii erau zugrăviți într un alb atât de 
strălucitor, că-ţi lua ochii. 

Firma Angelini Export dispunea aici de cinci birouri, 
aflate unele lângă altele. După o evaluare rapidă, Eve 
realiză că această companie era o nimica toată în 
comparaţie cu „Roarke Industries”. 

Dar, la urma urmelor, cugetă ea, zâmbind, oare ce nu 
părea astfel în comparație cu ceea ce deținea el? 

Recepţionera din sala de așteptare îi arătă foarte mult 
respect, părând chiar puţin agitată la vederea legitimaţiei 
lui Eve. Se agită așa de tare de colo colo, înghițind în sec, 
încât Eve se întrebă dacă femeia nu ascunsese cumva niște 
pachete cu droguri în sertarul biroului ei. 

Dar teama aceasta faţă de poliţie o făcu să o împingă pe 
Eve în biroul lui Angelini în mai puţin de 90 de secunde. 

— Dle Angelini, vă mulțumesc pentru timpul acordat. 
Condoleanţele mele pentru pierderea suferită. 

— Vă mulțumesc, dnă lt. Dallas, vă rog să luaţi loc. 

Nu avea eleganța lui Hammett, dar era un om puternic. 
Un bărbat minion, cu constituţie solidă, părul înfoiat, 
asemenea unei coame înalte orientate către spate. Pielea 
lui palidă avea nuanţa aurului prăfuit, iar ochii vii și 
albaștri păreau două bucăţi de marmură ascunse sub 
sprâncenele stufoase. Nasul era lung, buzele erau subțiri, 
iar pe deget sclipea un diamant. 

Dacă cumva era în doliu după pierderea suferită, atunci 
fostul soţ se descurca, în concluzie, mult mai bine decât 
fostul iubit al victimei. 

Stătea în spatele unui birou construit sub forma unei 
console, acesta având netezimea mătăsii. Biroul era 
absolut gol, cu excepţia palmelor lui împreunate sprijinite 
de blatul acestuia. În spatele lui se afla o fereastră vopsită 
care împiedica pătrunderea razelor UV, dezvăluind, însă, o 
imagine panoramică a New Yorkului. 

— Aţi venit să discutati cu mine despre Cicely. 

— Da. Am considerat că putem economisi puţin timp 
astăzi, răspunzându-mi la câteva întrebări. 

— Sunt totalmente la dispoziția dv.,dră locotenent. Eu și 
Cicely eram divorțaţi, dar am rămas fifi 

În continuare parteneri, atât în afaceri, cât și ca părinţi. 
Am admirat-o și am respectat-o întotdeauna. 

In vocea sa se simţea un ușor accent nativ. Unul abia 
sesizabil. Asta îi aduse aminte că, potrivit datelor din 
dosarul său, Marco Angelini își petrecuse o mare parte din 
viaţă în Italia. 

— Dle Angelini, puteţi să-mi spuneţi când v-aţi întâlnit 
sau aţi vorbit ultima dată cu doamna procuror Towers? 

— Pe data de 18 martie, la mine acasă, în Long Island. 

— V-a vizitat? 

— Da, cu ocazia aniversării celor douăzeci și patru de 
ani pe care îi împlinea fiul nostru. I-am organizat împreună 
petrecerea, la proprietatea mea de acolo, pentru că era 
locația cea mai convenabilă. David, fiul nostru, locuiește 
adesea acolo, atunci când vine pe Coasta de Est. 

— Şi de atunci nu aţi mai întâlnit-o? 

— Nu, fiindcă amândoi aveam niște programe extrem de 
încărcate, dar plănuisem să ne întâlnim peste o 
săptămână-două, ca să discutăm aranjamentele legate de 
nunta Mirinei. E vorba de fiica noastră. El își drese ușor 
vocea. Aproape toată luna aprilie am fost plecat în Europa. 

— Dar aţi sunat-o pe doamna procuror Towers chiar în 
noaptea morții sale. 

— Da, i-am lăsat un mesaj în care o întrebam dacă 
dorește să luăm prânzul sau să bem ceva împreună, în 
funcţie de preferința ei. 

— Şi să discutati despre nuntă, punctă Eve. 

— Da, despre nunta Mirinei. 

— Şi aţi mai discutat cu dna procuror Towers din data 
de 18 martie și până în seara morții ei? 

— De câteva ori. El își desfăcu degetele, după care le 
împreună ușor. După cum vă spuneam și mai devreme, ne 
consideram mai departe ca fiind parteneri. Avem copii și, 
în plus, câteva afaceri împreună. 

— Inclusiv firma Mercury. 


— Da. 

El se strâmbă, chiar dacă grimasa fu una foarte puţin 
evidentă. Dumneavoastră sunteţi una din... cunoștințele lui 
Roarke. 

— Așa este. Dumneavoastră și fosta soţie, în acest 
partenariat, aţi avut vreo neînțelegere în plan personal sau 
profesional? 

— Sigur că am avut, sub ambele aspecte. Dar am învăţat 
cât e de important să faci un compromis, un lucru pe care 
nu l-am aplicat și în timpul căsniciei noastre. 

— Dle Angelini, cine va moșteni acţiunile deţinute de 
dna procuror Towers, în cadrul firmei Mercury, după 
moartea sa? 

El înălță din sprâncene. 

— Eu sunt acela, locotenente, potrivit contractului 
încheiat. Există și câteva participări în cadrul unor 
companii imobiliare, care tot mie îmi revin. Așa s-a 
convenit în urma pronunțării hotărârii de divorţ. Eu 
trebuia să am grijă de interesele sale financiare și să o 
sfătuiesc unde anume să investească. După moartea unuia 
dintre noi, atât acţiunile deţinute, cât și profiturile și 

pierderile aferente urmau să revină celui rămas în viaţă. 
Am stabilit asta de comun acord, înţelegeţi, având 
încredere că la sfârșit, posesiile de valoare ale fiecăruia 
dintre noi aveau să fie împărțite între copiii noștri. 

TO 

— Şi restul averii ei. Apartamentul, bijuteriile, ceea ce 
nu era cuprins în contractul încheiat între dumneavoastră 
și ea? 

— Presupun că acestea vor fi moștenite de copiii noștri. 
Cred că o mică parte a bunurilor ei va reveni prietenilor 
săi și organizațiilor de caritate. 

Eve trebuia să se miște în mare viteză ca să poată afla la 
cât era estimată averea doamnei Towers. 

— Dle Angelini, eraţi la curent cu relaţia dintre fosta dv. 
soţie și George Hammett. 

— Bineînţeles. 

— Şi...nu vă deranja? 

— Să mă deranjeze? Adică vreţi să spuneţi, dră 
locotenent, că după 12 ani de la pronunţarea divorțului, eu 
am pus la cale moartea fostei mele soţii, din gelozie? Şi că 
am tăiat gâtul mamei copiilor mei, lăsând-o acolo, moartă, 
în mijlocul străzii? 

— S-ar putea spune și așa, dle Angelini. 

El mormăi ceva în limba italiană. Ceva deloc agreabil, 
după cum bănuia Eve. 

— Nu, n-am omorât-o eu pe Cicely. 

— Puteţi să-mi spuneţi unde vă aflaţi în noaptea în care 
ea a fost ucisă? 

Observă imediat  încordarea maxilarului său şi 
încercarea lui disperată de a-și recăpăta stăpânirea de sine 
și a se liniști, neclipind, totuși, nici măcar o singură dată. 
Își imagină că în secunda aceea ar fi fost în stare să 
găurească până și o bară de oţel. 

— În casa mea din centrul orașului, unde m-am aflat 
începând cu ora 20:00 a zilei respective. 

— Singur? 

— Da. 

— V aţi întâlnit sau aţi stat de vorbă cu cineva care să 
poată certifica declaraţia dumneavoastră? 

— Nu. Am două menajere, dar amândouă erau plecate, 
fiindcă în seara respectivă erau libere, și tocmai de aceea 
eu am rămas acasă. Am vrut să am o seară liniștită în care 
să rămân singur. 

— Nu aţi vorbit la telefon, nu aţi primit vizite? 

— Am primit un apel, la ora trei dimineaţa, din partea 
dlui comandant Whitney, care m-a anunţat că soţia mea a 
fost ucisă. În momentul primirii apelului, mă aflam în pat, 
singur. 

— Dle Angelini, fosta dv. soţie se afla la ora 01:00 a.m. 
În cartierul West End. De ce? 

— Nu știu. Nu am nici cea mai vagă idee. 

Ceva mai târziu, după ce Eve păși în tubul de sticlă ce 
urma să o ducă la parter, îl apelă pe Feeney. 

— Vreau să aflu dacă Marco Angelini era cumva 
strâmtorat din punct de vedere financiar și dacă prin 
moartea inopinată a fostei soţii, s-ar fi eliberat din această 
strâmtoare și cu cât anume. 

— Ai mirosit vreun indiciu, Dallas? 

— Oarecum, mormăi ea. Dar nu-mi prea dau seama 
despre ce e vorba. 

Eve intră împleticindu-se la ea în apartament când 
ceasul arăta aproape ora 1:00 a.m. Capul îi suna. 

Mavis îi propusese să ia cina împreună în seara sa 
liberă, dar într-un alt club. Conștientă că la prima oră a 
dimineţii avea să simtă efectele acestei distracţii nocturne, 
Eve începu să se dezbrace în timp ce se îndrepta spre 
dormitor. 

Cel puţin seara aceea petrecută în oraș în compania lui 
Mavis o făcuse să uite o vreme de cazul Towers. Eve ar fi 
trebuit să se îngrijoreze că mintea nu îi mai funcţiona, însă 
era mult prea obosită ca să se gândească la asta. 

Se prăbuși goală și cu faţa în jos pe pat, adormind în 
câteva secunde. 

Eve se trezi din somn, excitată într-un mod incredibil. 

Palmele lui Roarke se plimbau agale pe trupul ei, 
mângâind-o. Le cunoștea textura și ritmul. Inima îi bubui 
în spatele sternului, după care urcă în gât odată cu sărutul 
lui lacom pe buzele ei. Buzele lui erau fierbinţi, lacome, 
pline de pasiune, nelăsându-i decât o alternativă, aceea de- 
a răspunde cu aceeași monedă. Chiar în timp ce ea încerca 
să-l cuprindă cu braţele, degetele lui lungi și pricepute o 
penetrară adânc, strecurându-se în miezul feminităţii ei, 
provocându-i un orgasm de-a dreptul uimitor. 

Cuprinzându-i sânul cu gura, el începu să sugă cu sete și 
pricepere, strângându-l apoi cu dinţii. Palmele lui elegante 
erau neobosite, astfel că strigătele erau niște vaiete lungi, 
pline de gratitudine, dar și o expresie a stării de șoc de 

care era cuprinsă. Următorul punct culminant fu și mai 
uimitor decât primul, datorită intensității sale. 

Mâinile ei căutau disperate un sprijin în așternuturile 
șifonate și răscolite, dar absolut nimic nu-i putea oferi 
ancora de care avea nevoie. In timp ce trupul ei se arcui 
pentru a doua oară, se agăță de trupul lui, unghiile 
alunecând de-a lungul coloanei lui, înainte ca palmele ei să 
se strecoare în părul lui, strângând cu putere. 

— Dumnezule! Acesta fu singurul cuvânt coerent pe care 
reuși să-l rostească în timp ce el plonjă în adâncul ei, atât 
de adânc și cu atâta forţă, încât ea se miră că nu-și dăduse 
deja sufletul din pricina plăcerii care o cotropise. Trupul ei 
se arcui neajutorat, iar și iar, frenetic, continuând să 
tremure chiar și după ce el se prăbuși satisfăcut deasupra 
ei. 

El slobozi un oftat lung și fericit, alintându-i leneș și 
tandru urechea. 

— Îmi cer iertare că te-am trezit. 

— Roarke? Ahhh, tu erai? 

El o mușcă. 

Ea surâse tăcut în întuneric. 

— Nu-mi imaginam că te voi vedea mai devreme de 
mâine. 

— Am avut noroc. Și, după aceea, ţi-am luat urma până 
în dormitor. 

— Am fost în oraș, cu Mavis. Ne-am dus într-un club 
numit Armageddon. Uite că, ușor-ușor, auzul meu își 
revine. Ea îl mângâie pe spate, după care căscă lung. Nu e 
dimineaţă, nu-i așa? 

— Nu. Recunoscând îndată tonul ei îngrijorat, el se lăsă 
pe spate, lipind-o de el și sărutându-i tâmpla. Culcă-te, 
Eve. 

— Bine. Îl ascultă, adormind în mai puţin de zece 
secunde. 

El se trezi odată cu ivirea zorilor, lăsând-o cuibărită în 
mijlocul patului. În bucătărie, se duse la AutoChef și 
programă cafeaua și pâinea prăjită sub formă de baghetă. 
Bagheta era expirată, dar, desigur, ar fi trebuit să se 
aștepte la așa ceva. Încercând să se poarte ca la el acasă, 
se așeză lângă monitorul din bucătărie, răsfoind repede 
presa, la secţiunea dedicată finanţelor. 

Nu reuși să se concentreze. 

Se străduia să nu-i poarte pică pentru că ea preferase 
patul ei și nu patul lor. Sau patul pe care el ar fi vrut ca ea 
să-l considere ca fiind al lor. Nu avea cum să se supere pe 
ea pentru că își dorea puţină intimitate, înţelegea perfect 
nevoia de intimitate a fiecăruia. Dar casa lui era destul de 
mare, astfel ca ea să-și poată alege o aripă a ei, dacă asta 
își dorea. 

Plecând din fața monitorului, se duse la fereastră. Nu 
era obișnuit cu genul acesta de competiţie, cu războiul în 
care trebuia să pună în balanţă și nevoile altcuiva, 
crescuse gândindu-se la el însuși și la nimeni altcineva. 
Trebuise mai întâi să supraviețuiască și abia apoi să 
învingă, să obţină succesul scontat. Și ambele erau pentru 
el la fel de importante. 

Era foarte greu să renunţe la acest obicei - sau îi fusese 
greu, până ce o întâlnise pe Eve. 

Era umilitor să admită, chiar și pentru sine, că ori de 
câte ori pleca într-o călătorie de afaceri, în inima lui 
încolțea sămânţa temei că ea va hotărî să renunţe la el 
imediat ce el avea să revină acasă. 

Ideea era că el își dorea exact ce ea părea să-i refuze. 
Un angajament. 

Revenind de la fereastră, se așeză din nou în fața 
monitorului, forțându-se să citească. 

— Bună dimineaţa, rosti Eve din pragul ușii. Surâsul ei 
fu unul rapid și vesel, datorită vederii lui, dar și datorită 
mulțumirii că vizita sa la Armageddon nu avusese 
consecinţele de care se temuse. Se simţise groaznic. 

— Baghetele tale sunt expirate. 

— Mmmm. Ea vru să verifice, mușcând din cea aflată pe 
masă. Daaap, ai dreptate. Cafeaua era însă întotdeauna 
mult mai proaspătă. Ai găsit vreo știre care ar trebui să mă 
îngrijoreze? 

— Te preocupă preluarea companiei Treegro? 

Eve închise pe jumătate un ochi, sorbind prima ceașcă 
de cafea. 

— Ce e Treegro asta și cine are de gând să o preia? 

— E o companie care are ca domeniu de activitate 
reîmpădurirea, asta dincolo de numele său mai mult decât 
adorabil. Eu mă pregătesc să o preiau. 

Ea scoase niște sunete nedeslușite. 

— Mi-am imaginat. Gândul meu era îndreptat mai mult 
către cazul Towers. 

— Mâine are loc serviciul funerar dedicat lui Cicely. Era 
un om destul de important și suficient de catolic, astfel 
încât să merite o slujbă la Catedrala „Sf. Petru”. 

— Ai de gând să asiști? 

— Da, mi-aş putea reprograma câteva întâlniri. Dar tu? 

— Daap. Căzând pe gânduri, Eve se rezemă de blatul 
bucătăriei. Poate că ucigașul va fi și el prezent. 

Ea îl studie atent în vreme ce el se uita atent la 
informaţiile afișate pe monitor. Probabil că el nu se simțea 
bine în bucătăria ei, cugetă ea, îmbrăcat în cămașa aceea 
elegantă și scumpă din olandă, cu părul său bogat aranjat 
pe spate, ce-i lăsa liber chipul de-a dreptul remarcabil. 

Aștepta în continuare ca el să pară total nepotrivit acelui 
loc, în compania ei. 

— S-a întâmplat ceva? șopti el, conștient că ea îl privea 
atât de atent. 

— Nu. Mă gândeam. Cât de bine îl cunoști pe Angelini? 

— Pe Marco? Roarke se încruntă datorită unui amănunt 
afișat pe ecran, după care își luă agenda și notă ceva. Ne 
întâlnim destul de des în drumurile noastre. Cum e și 
normal, e un om de afaceri prevăzător și un tată 

întotdeauna devotat copiilor lui. Preferă să-și petreacă 
timpul în Italia, cu toate că baza afacerilor sale se află aici, 
la New York. E un sponsor generos al Bisericii Catolice. 

— Are șanse să iasă în câștig în urma morţii dnei 
Towers. Poate că e vorba de o sumă nesemnificativă, însă 
Feeney se ocupă în prezent de verificarea informaţiilor cu 
pricina. 

— Puteai să mă întrebi pe mine, șopti Roarke. Ţi-aș fi 
spus că Marco are niște probleme. Nu e vorba de o situaţie 
disperată, se corectă el, observând privirea întunecată și 
ageră a lui Eve. De mai bine de un an, a făcut câteva 
achiziții pe baza unor sfaturi cât se poate de proaste. 

— Ai declarat adineauri că e o fire precaută. 

— În limite normale, asta am spus. A cumpărat niște 
artefacte religioase fără a beneficia de o autentificare 
corectă. Zelul lui era cel specific unui om de afaceri. 
Acestea erau, în realitate, niște falsuri, așa că a suferit o 
pierdere financiară substanţială. 

— Cât de substanţială? 

— Mai mult de trei milioane. La nevoie, pot să-ţi ofer 
datele exacte ale acestei afaceri. O sa și revină, adăugă 
Roarke, ridicând din umăr pentru cele trei milioane de 
dolari cu care Eve era convinsă că nu s-ar fi obișnuit în 
vecii vecilor. Are nevoie de puţină concentrare și să 
extindă puţin pe ici, pe colo. Aș zice că mai mult i-a fost 
afectată mândria decât buzunarul. 

— Cam ce procent din Mercury deţinea Towers? 

— La valoarea de azi a pieţei? El scoase la vedere 
jurnalul său de buzunar, frunzărind câteva date și cifre. 
Intre cinci și șapte. 

— Milioane? 

— Da, răspunse Roarke, surâzând ușor. Desigur. 

— Dumnezeule! De aceea trăia ea ca o regină. 

_ — Marco a făcut niște investiţii excelente în numele ei. 
Işi dorea ca mama copiilor lui să ducă o viaţă confortabilă. 

— Cred că diferă dramatic de mult concepţia noastră 
despre confort. 

— În aparenţă. Roarke puse de-o parte jurnalul, după 
care se ridică pentru a reumple ceștile cu cafea, a lui și a 
ei. Un airbus trecu huruind prin dreptul ferestrei, urmat de 
câteva aeronave private. Tu bănuiești că Marco a ucis-o ca 
să-și recapete stabilitatea financiară? 

— Banii rămân mereu o motivaţie perfect valabilă. Ieri i- 
am luat un interogatoriu. Și mi-am dat seama imediat că 
ceva nu e în regulă. Acum încep să pricep de ce. 

Luă cea de-a doua ceașcă de cafea oferită de el, după 
care se duse în faţa ferestrei, acolo unde poluarea fonică 
era din ce în ce mai accentuată, ca apoi să înceteze brusc. 
Halatul îi căzuse ușor de pe umeri. Ca din întâmplare, 
Roarke îl aranjă la loc. O grămadă de navetiști plictisiţi se 
zgâiau de multe ori ore în șir, așteptând o oportunitate ca 
aceea. 

— Pe urmă, mai e și povestea asta cu divorțul amiabil, 
continuă ea, dar a cui o fi fost ideea? La catolici, divorţul 
devine o chestiune complicată, mai ales dacă mai sunt și 
copiii la mijloc. Nu trebuiau să obţină un fel de 
„aprobare”? 

— Dispensă, o corectă Roarke. E o chestiune tare 
complicată, dar Marco ș' Cicely îl cunoșteau pe 
arhiepiscop. 

— El nu s-a recăsătorit, sublinie Eve, lăsând de-o parte 
ceașca de cafea. Nu am reușit să aflu dacă a avut sau nu o 
relaţie stabilă, serioasă. În schimb, dna procuror Towers 
avea de ceva vreme o relaţie intimă cu Hammett. Oare ce 
părere avea Angelini despre faptul că mama copiilor săi îl 
iubea pe unul din partenerii lui de afaceri? 

— Dacă eram în locul lui, îl omoram pe partener. 

— Da, acesta e stilul tău, replică Eve, privindu-l o clipă. 
Îmi imaginez că i-ai omorî pe amândoi. 

— Ce bine mă cunoşti! El se apropie și mai mult de ea, 
punându-și palmele pe umerii ei. In privința situaţiei 

financiare, poate că va trebui să ţii seama că oricare ar fi 
procentul deţinut de Cicely la Mercury, 

Angelini deţine unul egal cu al ei. Aveau același număr 
de acţiuni. 

— Drăcia dracului! spuse Eve frustrată. Bani și iar bani, 
mereu bani. Va trebui să adulmec „aroma” asta până dau 
de o alta. El continua să stea acolo, cu palmele lipite de 
umerii ei, cu ochii ațintiţi într-ai ei. 

— La ce te uiţi? 

— La strălucirea din ochii tăi. El îi atinse buzele ușor, 
tandru, o dată și încă o dată. Într-un fel, îl compătimesc pe 
Marco, să știi, pentru că mi-am amintit cum e să ai parte 
de privirea și tenacitatea asta. 

— Tu nu ai omorât pe nimeni, îi aminti ea. În ultimii ani. 

— Ei bine, tu nu ai fost sigură de asta multă vreme, și cu 
toate astea...erai deja...pierdută. Acum noi doi - Beeper-ul 
ceasului său începu a ţârâi. O, la naiba! El o sărută din 
nou, repede și distrat. Trebuie să amânăm discuţia asta. 
Am o întâlnire. 

La tanc, cugetă Eve. Pasiunea tulbură mereu limpezimea 
creierului. 

— Atunci, ne vedem mai târziu. 

— Acasă? 

Ea sorbi din ceașcă. 

— Acasă la tine, bineînţeles. 

În privirea sa licări nerăbdarea, în timp ce-și îmbrăca 
haina. Umflătura buzunarului îi aminti brusc un anumit 
detaliu. 

— O, aproape că era să uit. Ti-am adus un cadou din 
Australia. 

Cu o ușoară ezitare, Eve luă cutiuţa netedă și aurie. 
Imediat ce o deschise, ezitarea se risipi. Nu mai era loc și 
pentru ea, având în vedere panica groaznică ce puse de 
îndată stăpânire pe ea: 

— Pentru Dumnezeu, Roarke, tu ai înnebunit!? 

Era un diamant. Avea suficiente cunoștințe în domeniu 
ca să fie sigură de asta. Piatra aceea era prinsă de un 
lănţișor de aur spiralat, aruncând în jur scântei ca de foc. 
Având forma unei lacrimi, el era prelung, de mărimea 
primei falange de la degetul mare al mâinii. 

— Ei îi spun „Lacrima uriașului”, zise el pe un ton 
natural, scoțând lănţișorul din cutie și dându-l dincolo de 
capul ei pentru a reuși să i-l agaţe la gât. A fost extras din 
mină cu aproape 150 de ani în urmă. Și, din întâmplare, a 
fost scos la vânzare chiar când mă aflam la Sydney. Se 
retrase câţiva pași, studiind strălucirea puternică a 
diamantului ce se odihnea pe bleul capotului ei. Da, ţi se 
potrivește. Exact cum mi-am imaginat. După aceea, îi 
cercetă chipul, zâmbind. Ooo, văd că te așteptai la un kiwi! 
Bun, poate îl vei primi data viitoare. În clipa în care se 
aplecă să o sărute de rămas-bun, rămase ca trăsnit, 
simțind cum palma ei îl pocnește peste obraz. 

— S-a întâmplat ceva? 

— E o nebunie. Doar nu te așteptai să mă arăt încântată. 

— Dar tu porţi uneori bijuterii. Pentru a dovedi că avea 
dreptate, arătă către cercelul de aur de la urechea ei. 

— Da, așa e, dar le cumpăr singură, de la o tarabă de pe 
Lex. 

— Ei, eu nu, zise el simplu. 

— Ia-l înapoi. 

Ea vru să-l scoată de la gât, dar el își puse palmele peste 
ale ei. 

— Nu se potrivește cu costmul meu. Eve, nu trebuie să 
te albești așa la față doar pentru că ai primit un cadou. 
Cuprins de disperare, el o zgâlțâi ușor. Lănţișorul acesta 
mi-a atras atenţia și, în clipa aceea, m-am gândit la tine. La 
dracu', eu mă gândesc la tine tot timpul. L-am cumpărat 
fiindcă te iubesc. Doamne, când o să accepti asta? 

— Nu o să-mi faci una ca asta. Își zise sieși că era calmă, 
extrem de calmă. Pentru că avea dreptate, mare dreptate. 
Izbucnirea lui nu o îngrijora, pentru că-l mai văzuse 

ieșindu-și din fire în felul acesta. Dar piatra aceea atârna la 
gâtul ei și lucrul acesta o îngrijora cu adevărat. 

— Ce nu pot să-ţi fac, Eve? Mai exact ce? 

— Nu o să-mi dăruiești diamante. Îngrozită și furioasă, 
ea se smulse de lângă el. Nu mă vei obliga să primesc ceea 
ce nu doresc sau să fiu ceea ce nu pot fi. Crezi că eu nu 
știu de ce te-ai străduit tu în ultimele luni. Chiar îţi 
imaginezi că sunt o tâmpită? 

Ochii lui scoteau scântei, la fel ca și piatra ce se odihnea 
cuminte între sânii ei. 

— Nu, eu nu cred că ești tâmpită. Dar cred că ești o lașă. 

Pumnul ei se ridică cât ai clipi. Doamne ce mult ar fi vrut 
să-l folosească, ca să șteargă rânjetul acela arogant și 
ironic întipărit pe chipul lui. Dacă el nu ar fi avut dreptate, 
cu siguranţă l-ar fi folosit. Așa era obligată să pună la 
bătaie alte arme. 

— Crezi că mă poţi face dependentă de tine, trăind în 
fortăreaţa ta aurită, purtând numai mătăsuri. Ei bine, uite 
că eu nu dau doi bani pe toate chestiile astea. 

— 0 știu deja. 

IDE 

— Nu am nevoie nici de mâncarea ta sofisticată, nici de 
cadourile tale elegante și nici de vorbele tale meșteșugite. 
Știu bine care e ţinta pe care o urmărești, Roarke. Spune și 
tu „te iubesc” la intervale regulate și o să înveţe și ea să-ţi 
răspundă la fel. Ca un căţeluș bine dresat. 

— Ca un căţeluș, repetă, furia lui devenind una de 
gheaţă. Văd că m-am înșelat. Tu chiar ești tâmpită. Chiar 
crezi că aici e vorba de putere și control? N-ai decât să 
crezi, dacă asta vrei. M-am săturat să-mi tot reproșezi ceea 
ce simt pentru tine, dispreţuindu-mi sentimentele. Eu am 
greșit, fiindcă am permis una ca asta, dar pot oricând să 
îndrept lucrurile. 

— Niciodată eu nu am... 

— Da, așa e, tu nu ai făcut niciodată nimic, o întrerupse 
el cu răceală. Nu ţi-ai călcat pe mândrie ca să-mi spui și tu 

aceleași vorbe. Ai preferat să păstrezi ascunzătoarea asta, 
în loc să locuiești cu mine, angajându-te astfel într-o relaţie 
ca la carte. Eve, team lăsat pe tine să trasezi drumul, dar 
de-acum încolo o voi face eu. În secunda aceea nu mai era 
vorba de o simplă ieșire din fire, ci de durerea dinăuntrul 
lui. În afară de asta, era adevărat. Eu vreau tot, spuse el 
fără ocolișuri. Totul sau nimic. 

Ea nu avea de gând să intre în panică. El nu o va face să 
intre în panică, așa cum se întâmplă de obicei după o 
primă noapte de sex după care habar nu prea ai ce va 
urma. 

— Adică ce vrei să spui, mai exact? 

— Adică o relaţie nu înseamnă doar sex. 

— Dar nu e vorba doar de sex. Tu știi bine... 

— Nu, nu știu. Acum totul depinde de tine - de fapt, așa 
a fost mereu. Dar de data asta, va trebui să vii tu la mine. 

— Nu pot suferi niciun ultimatum. 

— Ei, cu atât mai rău! El o privi lung, pentru ultima dată. 

— Rămas-bun, Eve. 

— Dar nu poţi pleca așa... 

— Ooo, ba da. Și nici măcar nu privi în urma lui. 

Pot. 

Ea rămase cu gura căscată, auzind cum ușa se trântea 
cu putere în urma lui. Pentru câteva secunde, rămase 
locului, împietrită, soarele strălucind în diamantul de la 
gâtul său. După aceea începu să tremure. Din cauza furiei, 
își spuse ea, smulgându-și nepreţuita bijuterie de la gât și 
trântind-o pe dulap. 

El și-o fi închipuit că va alerga, umilă și distrusă după el, 
implorându-l să nu plece. Bun, nu avea de cât să aștepte o 
mie de ani de acum încolo. Eve Dallas nici nu se umilea și 
nici nu implora. 

Închise ochii, străduindu-se să facă faţă unei dureri mai 
puternice și mai șocante decât raza unui laser. Dar cine 
dracu’ e Eve Dallas? se întrebă ea. Nu era asta, oare, 
esenţa întregii povești? 

Renunţă să se mai gândească la asta. Ce altceva ar fi 
putut face? Munca ei era pe primul plan. Trebuia să fie. 
Dacă'nu era un polițist bun, atunci însemna că nu mai 
valora absolut nimic. Se simțea devastată și neajutorată ca 
în vremea copilăriei, zăcând plină de vânătăi, traumatizată 
și deziluzionată pe o stradă din Dallas. 

Da, putea să se cufunde în munca ei, în presiunea și în 
multele sarcini pe care le avea de rezolvat. În plus, când se 
afla în biroul comandantului Whitney, ea nu era decât un 
anchetator-șef care trebuia să rezolve o crimă. 

— Ea avea mulţi dușmani, dle comandant. 

— Toţi avem. Ochii lui erau iar limpezi și pătrunzători. 
Durerea nu reușise niciodată să compleșească sentimentul 
responsabilităţii. 

— Feeney a reușit să alcătuiască o listă a celor pe care i- 
a condamnat. Acum ne ocupăm de fiecare în parte, 
concentrându-ne asupra celor care sunt în viaţă, asupra 
familiilor lor și a partenerilor acestora. O persoană pe care 
ea a condamnat-o la ani lungi de închisoare avea de ce s-o 
urască. Următorii pe listă sunt delincvenţii care nu au 
putut fi aduși pe drumul cel bun. Nebunii reușesc uneori să 
scape. Ea a condamnat un număr mare de persoane cu 
probleme psihice și unii dintre ei au reușit să scape. 

— Asta înseamnă să-ţi petreci foarte, foarte multă vreme 
în faţa unui computer, Dallas. 

Era o remarcă subtilă referitor la bugetul de care 
dispuneau, dar ea se hotărî s-o ignore. 

— Vă mulţumesc că l-aţi rugat pe Feeney să colaboreze 
cu mine, pentru că fără el nu aș fi reușit să verific atât de 
multe date. Dle comandant, verificările acestea sunt 
deocamdată DE SUPRAFAŢĂ, dar eu nu cred că a fost 
atacată în calitate de procuror. 

El se rezemă de spătar, înclină capul într-o parte și 
așteptă. 

— Cred că a fost un gest cu conotaţii personale, încerca 
să „acopere” ceva. Pentru ea însăși, pentru altcineva. A 
anulat funcţia „înregistrare” în cazul linkului său. 

— Am citit raportul tău, locotenente. Vrei să spui că dna 
procuror Towers era implicată în ceva ilegal? 

— Mă întrebaţi acest lucru în calitate de amic sau de 
comandant? 

Strânse din dinţi înainte de a se putea stăpâni. După 
câteva clipe în care luptă cu sine, aprobă. N 

— Foarte bună observaţia ta, dră locotenent. În calitate 
de comandant. 

— Nu știu dacă era vorba de o acțiune ilegală. Dar în 
faza prezentă a anchetei noastre, cred că victima dorea să 
nu se descopere un anumit detaliu din respectiva 
înregistrare. Cred că era ceva suficient de important, din 
moment ce s-a îmbrăcat și a ieșit iar în ploaie ca să se 
întâlnească cu cineva. Indiferent despre ce era vorba, era 
sigură că la întâlnirea aceea se va duce singură și că nu va 
rămâne nicio dovadă legată de cel care a apelat-o. Dle 
comandant, eu trebuie să stau de vorbă cu membrii 
familiei, cu prietenii ei apropiaţi și cu soţia dv. 

Comandantul acceptă situaţia ori măcar se strădui s-o 
accepte. De-a lungul carierei sale, se străduise din greu să- 
i ţină pe cei dragi departe de toate neplăcerile și urâţeniile 
meseriei lui. Acum trebuia să-i expună pe cei pe care-i 
iubea. 

— Ai adresa mea, locotenente. Chiar în clipa asta o voi 
apela pe soția mea și o s-o rog să te aștepte. 

— În regulă, domnule. Vă mulţumesc. 


Anna Whitney făcuse un cămin frumos și confortabil din 
casa lor cu două etaje situată pe o stradă liniștită, în 
suburbiile lui White Plains. Aici își crescuse copiii, și o 
făcuse cât se poate de bine, alegând cariera de mamă și nu 
pe cea de profesor. Nu salariul acordat de stat pentru 
părinţii cu program non-stop fusese cel care o determinase 

să ia o asemenea decizie, ci încântarea aceea de a ști că nu 
vei pierde nicio secundă din dezvoltarea copiilor tăi. 

Își meritase din plin salariul. Acum, când copiii erau deja 
niște adulţi, își merita din plin retragerea la „pensie”, 
soțului ei și reputației ei de gazdă. Ori de câte ori putea, îi 
aduna acasă pe toţi nepoţii ei. lar seara, obișnuia să 
organizeze cine festive. 

Anna Whitney ura singurătatea. 

Dar Eve o găsi singură acasă. Ca de obicei, înfățișarea 
sa era una impecabilă: cosmeticele fuseseră aplicate cu 
grijă și pricepere, iar părul blond deschis era coafat spre 
spate, într-un stil extrem de potrivit chipului ei atrăgător. 

Purta o singură piesă de vestimentaţie din bumbac 
american de calitate, iar pe mâna întinsă spre Eve în semn 
de bun venit strălucea doar verigheta. 

— Dră locotenent, soţul meu m-a anunţat despre vizita 
dv. 

— Îmi cer scuze pentru deranj dnă Whitney. 

— Nu e nevoie să vă cereţi scuze. Sunt soție de poliţist. 
Intraţi. Am pregătit puţină limonadă. Din păcate, e 
preparată cu ajutorul tabletelor. Proaspătă ori congelată, e 
destul de dificil să faci rost de ea. E cam devreme pentru 
limonadă, dar azi am plătit un yen pentru ea. 

Eve o lăsă pe Anna să continue monologul, în timp ce 
pășeau împreună în livingul aranjat într-un stil formal, cu 
scaunele sale cu spătar tare și cu sofa ua ei cu capete 
dreptunghiulare. 

Limonada avea un gust bun, iar Eve declară în 
consecinţă chiar după ce o gustă. 

— Ştiţi că slujba va avea Ioc mâine dimineaţă, la zece. 

— Da, doamnă. Voi asista și eu. 

— A primit deja o mulţime de flori. Am reușit să aranjăm 
totul astfel ca imediat după slujbă, florile să poată fi 
trimise...dar nu de asta aţi venit aici. 

— Dna procuror Towers a fost una dintre bunele dv. 
prietene. 

— A fost o bună prietenă a mea și a soțului meu. 

— Copiii ei locuiesc în prezent la dv.? 

— Da, acum ei...acum s-au dus cu Marco ca să stea de 
vorbă cu arhiepiscopul despre înhumare. 

— Au o relaţie strânsă cu tatăl lor. 

— Da. 

— Dnă Whitney, de ce au ales să stea aici și nu cu tatăl 
lor? _ 

— Am hotărât cu toţii că așa e mult mai bine. În casă - în 
casa lui Marco sunt atât de multe amintiri. Cicely a locuit 
acolo pe vremea când copiii ei erau foarte mici. După 
aceea mai e vorba și de presă. Presa nu cunoaște adresa 
noastră, iar noi nu vrem ca acești copii să aibă de-a face cu 
reporterii. Pe Marco l-au hărțuit îngrozitor. Mâine va fi cu 
totul altfel, bineînţeles. 

Mâinile ei se agăţară de partea de mijloc a 
vestimentaţiei sale dintr-o singură piesă, după care se 
calmară, rămânând iar nemișcate și întinse. f 

— Mâine vor trebui să dea piept cu mass-media. Incă nu 
și-au revenit din șoc. Chiar și Randall. Randall Slade, 
logodnicul Mirinei. El se înțelegea de minune cu Cicely. 

— Locuiește și el aici. 

— Date fiind circumstanţele, el a fost lângă Mirina tot 
timpul. Ea e o tânără nespus de puternică, dră LlOfl 
locotenent, dar chiar și o femeie puternică are nevoie de 
un braţ pe care să se sprijine din când în când. 


Eve blocă repede imaginea lui Roarke care apăruse în 
mintea ei. Din cauza efortului ei, vocea sa se dovedi mai 
formală ca de obicei, în vreme ce-i adresa Annei întrebările 
de rutină. 

— M-am întrebat de nenumărate ori ce Dumnezeu a 
determinat-o să se ducă într-un cartier ca acela, rosti Anna 
pe post de concluzie. Da, Cicely putea foarte bine să fie un 

om încăpățânat și extrem de hotărât, dar rareori se 
dovedea o fire impulsivă sau capabilă de gesturi prostești. 

— Ea obișnuia să discute cu dv...să se confeseze. 

— Am fost ca două surori. 

— Dacă ar fi avut vreun necaz, s-ar fi confesat 
dumneavoastră? Dacă vreun apropiat de-al său ar fi avut 
probleme? 

— Sunt înclinată să cred că da. Dar, în primul rând, ar fi 
vrut să rezolve singură problema, sau măcar ar fi încercat. 
Ochii erau scăldaţi în lacrimi, dar nu alunecară pe obraji. 
Dar, mai devreme sau mai târziu, și-ar fi descărcat sufletul 
și furia în faţa mea. 

Dacă ar mai fi avut timp, cugetă Eve. 

— Nu aveţi idee ce anume o preocupa în ultima vreme, 
cu puţin timp înainte de moarte? 

— Nu-mi vine în minte nimic important. Nunta fiicei - 
faptul că îmhbătrânea. Făceam glume, spunând că foarte 
curând va deveni și bunică. Nu, declară Anna râzând, 
observând privirea lui Eve. Nu Mirina nu e gravidă, cu 
toate că vestea asta ar fi bucurat-o foarte mult pe mama 
sa. Își făcea griji și în privinţa lui David. Se va așeza sau nu 
la casa lui? Era fericit? 

— Şi era? 

IOT 

Privirea ei se înnegura iar, înainte să lase ochii spre 
podea. David e la fel de impozant ca și tatăl lui. li place să 
conducă, să facă afaceri. Călătorește foarte mult ca om de 
afaceri, caută mereu domenii și locaţii noi în care să 
investească, noi oportunităţi. Nu am nicio îndoială că în 
momentul retragerii lui Marco, el va prelua afacerea. 

Ea ezită, vrând parcă să mai adauge ceva, dar imediat 
schimbă direcţia, cu calm și pe nesimţite. 

— Mirina, pe de altă parte, preferă să locuiască într-o 
singură locaţie. Are un magazin la Roma. Acolo l-a 
cunoscut pe Randall. El e designer. In prezent, colecţia sa 
vestimentară poate fi admirată doar în magazinul ei. E, 

într-adevăr, un tânăr talentat. Ceea ce port eu acum, arăta 
ea către vestimentația mulată pe care o adoptase, e creaţia 
lui. 

— Arată foarte bine. Deci, din câte știți dv...dna procuror 
Towers nu avea de ce să-și facă griji pentru copiii săi. Nu 
simţea nevoia să îndrepte sau să ascundă ceva, nu? 

— Să ascundă? Nu, sigur că nu. Sunt doi copii inteligenți 
și împliniţi. 

— Şi fostul soţ. Are probleme în afaceri? 

— Marco? Are probleme? Anna ridică din umeri, 
alungând ideea. Sunt convinsă că le va rezolva. Eu nu am 
fost niciodată o fană a afacerilor, precum Cicely. 

— Deci, era implicată în afaceri. În mod direct? 

— Bineînţeles. Cicely voia neapărat să fie la curent cu ce 
se petrece și să aibă un cuvânt de spus. Eu nu am înţeles 
niciodată cum încăpeau atâtea în mintea ei. Dacă Marco ar 
fi avut necazuri, ea sigur ar fi știut și i-ar fi oferit, pe loc, 
vreo șase soluţii. Avea într-adevăr o inteligenţă ieșită din 
comun. Imediat ce vocea începu a-i tremura, Anna duse 
repede palma la buze. 

— Îmi pare rău, dnă Whitney. 

— Nu, e în regulă. Acum mi-am mai revenit. M-a ajutat 
foarte mult faptul că ambii copii au fost aici. Le ţin loc de 
mamă. Dar nu pot face ceea ce faci dumneata, adică nu am 
cum să-l caut pe ucigașul ei. Dar măcar atâta pot face și 
eu, să am grijă de copiii ei. 

— În privința asta, sunt foarte norocoși, rosti Eve încet, 
surprinsă de propriile vorbe și de sinceritatea lor. În mod 
straniu, o considerase întotdeauna pe Anna Whitney drept 
o mică pacoste nesuferită. Dnă Whitney, mi-aţi putea vorbi 
puţin despre relaţia dintre dna procuror Towers și George 
Hammett. 

Anna tresări. 

— Erau foarte buni prieteni, ţineau foarte mult unul la 
celălalt. 

— DI. Hammett mi-a mărturisit că se iubeau. 

Anna scoase un oftat lung. Era o tradiționalistă și nu se 
jena să o recunoască. 

— În regulă, prin urmare, e adevărat. Dar el nu era 
potrivit pentru ea. 

— De ce? 

— E o fire încăpăţânată. George mi-e foarte drag și, în 
plus, a avut mare grijă de Cicely. Dar o femeie nu poate fi 
prea fericită când se retrage, aproape în fiecare seară, în 
apartamentul ei gol, găsind acolo un pat în care nu o 
așteaptă nimeni. Asta era ceea ce-și dorea George și Cicely 
se amăgea că asta ar fi și dorinţa ei. 

— Şi nu era adevărat. 

— Cu siguranţă nu asta își dorea, se răsti Anna, ca și 
cum relua un argument care o înfuriase de 

nenumărate ori. Așa cum i-am spus și eu de multe ori, nu 
e suficient să muncești. Pur și simplu, ea nu avea o relaţie 
suficient de serioasă cu George ca să poată risca. 

— Să riște? 

— Mă refer la riscul emoţional, zise Anna, nerăbdătoare. 
Voi, polițiștii, trataţi totul prea mot-ă-mot. Ea își dorea mai 
mult o viaţă așezată, liniștită în locul unei relaţii în care să 
se implice trup și suflet. 

— Am impresia că dl. Hammett a regretat foarte tare 
această atitudine, fiindcă a iubit-o foarte mult. 

— Dacă a iubit-o, de ce nu a insistat, de ce nu a făcut 
mai mult? întrebă Anna plină de supărare, lacrimile stând 
gata să izbucnească. N-ar mai fi murit în halul ăla, singură 
și părăsită, nu-i așa? Nu ar mai fi fost singură. 


Eve părăsi suburbiile liniștite și, mânată de un impuls, 
trase pe dreapta la un colţ de stradă, după care se așeză 
mai comod în scaunul său. Avea nevoie de câteva clipe de 
reflecţie. Dar asta nu avea de-a face cu Roarke, își zise ea 
din nou, vrând să fie sigură că spunea adevărul. Nu avea 

de ce să se gândească la el. Lucrul acesta era deja stabilit 
și lămurit. 

Simţind că merită să încerce, se conectă cu computerul 
de la biroul ei, solicitându-i informaţii legate de David 
Angelini. Dacă semăna într-adevăr cu tatăl lui, atunci poate 
că încheiase și el câteva investiţii care dăduseră greș. Intre 
timp, ceru și datele referitoare la Randall Slade și la 
magazinul de modă din Roma. 

În caz că ar fi dat de un indiciu interesant, atunci era 
musai să se gândească la rezervarea unui bilet de avion 
spre Europa, cu plecare din New York, bineînţeles. 

La dracu', o femeie care nu are nimic pe suflet, nu 
pleacă în miez de noapte din apartamentul ei primitor și 
uscat. 

Fire încăpăţânată, Eve recapitulă firul evenimentelor în 
mintea sa. Între timp, însă, studie împrejurimile. Arborii 
bătrâni și umbroși se zăreau de jur împrejurul unor grădini 
superbe de mici dimensiuni, în mijlocul cărora tronau 
casele complet autonome, cu unul sau două etaje. 

Oare cum ar fi fost să fi crescut și ea într-o asemenea 
comunitate, într-un cartier atât de frumos și ordonat? Oare 
te făcea să te simţi în siguranţă, încrezător, așa cum să fie 
târâtă dintr-o cameră mizerabilă în alta, dintr-o stradă 
împuţită în alta, a făcuto pe ea să se simtă murdară și 
instabilă? 

Poate că și în cartierul acesta existau taţi care intrau pe 
furiș în dormitoarele fiicelor lor. Dar era greu de crezut că 
se putea întâmpla una ca asta. Taţii de aici nu aveau cum 
să miroasă a băutură ieftină și a sudoare acrită și nici nu 
aveau niște degete groase care se înfigeau în carnea moale 
a unei copile inocente. 

Eve se trezi foindu-se în scaun, încercând să-și înăbușe 
un hohot de plâns. 

Nu nu va face una ca asta. Nu avea de ce să-și 
amintească. Nu avea de ce să se lase iar bântuită de 
imaginea acelui chip care se aplecase deasupra ei în 


97 


întuneric sau de gustul și mirosul palmei care-i acoperise 
gura ca să-i înăbușe tipetele. 

Nu, nu va permite una ca asta. Toate astea se 
întâmplaseră altcuiva, unei fetiţe de al cărui nume nici nu- 
și mai aducea aminte. Dacă ar fi încercat să și-l 
amintească, dacă și-ar fi dat voie sieși să rememoreze 
acele clipe, atunci ar fi redevenit micuța și neajutorata 
Eve. 


Își rezemă capul în tetieră, încercând din răsputeri să se 
calmeze. Dacă nu s-ar fi lăsat purtată de valul 
autocompătimirii, atunci poate ar fi observat-o pe femeia 
care tocmai spărsese o fereastră la ferma situată pe partea 
de vizavi a străzii, înainte ca primul ciob să cadă cu 
zgomot. 

Dar de ce naiba, se întrebă Eve furioasă, se oprise ea cu 
mașina tocmai acolo? Avea chef într adevăr să aibă de-a 
face cu un delict și cu o zonă care, scriptic, nu intra în 
jurisdicţia ei? 

După aceea se gândi la familia cumsecade care locuia 
acolo și care în seara aceea urma să vină acasă și să 
descopere că i se furaseră lucrurile de valoare pe care le 
posedase. A 

Oftând a jale și nemulţumire, a coborât din automobil. În 
clipa în care Eve ajunse lângă ea, femeia intrase pe 
jumătate dincolo de pervazul ferestrei. Scutul de securitate 
fusese deja dezactivat cu ajutorul unei unelte ieftine, de 
care dispuneau aproape toate dispozitivele electronice. 
Clătinând din cap în fața naivităţii de care dăduse dovadă 
cetățeana cu pricina, Eve o pocni pe hoaţă, strategic peste 
fese, acestea tocmai străduindu-se din greu să treacă, așa 
mari cum erau, pe partea cealaltă. 

— Doamnă dragă, aţi uitat codul? 

Răspunsul fu o lovitură zdravănă în umărul ei. Eve se 
consideră, totuși, norocoasă, având în vedere că nu o 
pocnise direct în faţă. Cu toate astea, se trezi lăsându-se 

pe vine, peste un răsad de lalele tinere. Hoaţa se lansă iar 
în afara ferestrei, învârtindu-se în loc asemenea unui dop, 
după care o porni la goană de-a lungul peluzei. 

Poate că dacă n-ar fi durut-o atât de tare umărul, Eve ar 
fi lăsat-o să scape. O prinse din zbor pe noua ei belea, 
astfel că amândouă aterizară pe pământ, strivind câteva 
rânduri de pansele ce se deschiseră fericite în faţa razelor 
de soare. 

„la-ţi labele de pe mine sau te omor 

Eve reflectă câteva secunde la ameninţarea cu pricina. 
Femeia era cu douăzeci de kilograme mai grea decât ea. 
Ca să fie sigură că ameninţarea ei nu avea sorţi de 
izbândă, împunse cu cotul în traheea femeii, după care îi 
arătă legitimaţia. 

— Eşti arestată! 

Femeia îşi dădu ochii negri peste cap în semn de 
dezgust. 

— Ce mama dracului caută pe aici un polițist care are 
treabă în oraș? Nu mai știi pe unde i Manhattan-ul, 
cretino? 

— Eiiii, se pare că m-am rătăcit. Eve rămase cu cotul 
sprijinit în același loc, adăugând încă puţină presiune, 
pentru propria ei satisfacție, scoțând apoi din buzunar 
stația de comunicare și solicitând prezenţa celui mai 
apropiat echipaj de poliţie care deservea suburbia cu 
pricina. 


n 
! 

A doua zi de dimineaţă, durerea din umărul ei era la fel 
de ascuţită precum vocea lui Mavis în clipa în care 
interpretase melodia de final a show-ului ei. Eve fu 
obligată să recunoască faptul că acele ceasuri în afara 
programului pe care le petrecuse alături de Feeney și 
noaptea în care se tot răsucise de pe-o parte pe alta, de 
una singură în patul ei, nu-i fuseseră nici ele de mare 
ajutor. Nu acceptase să înghită decât un calmant ușor, cel 
mai inofensiv posibil, administrându-și o doză mică chiar 
înainte de a se pregăti să plece la sluj ba de înmormântare. 

Ea și Feeney reușiseră să descopere un amănunt destul 
de  stânjenitor. David Angelini făcuse trei plăți 
considerabile, retrăgând sumele respective din conturile 
sale personale cu aproape șase luni în urmă, totalul 
ridicându-se la 1632 de dolari, dolari americani, desigur. 

Asta însemna că s-au cheltuit trei pătrimi din economiile 
sale, plăţile fiind făcute cash sau sub forma unor cărţi de 
credit anonime. 

Incă mai căutau date referitoare la Rendall Slade și la 
Mirina, dar, până în prezent, nu găsiseră nimic suspect în 
privinţa celor doi. Formau, pur și simplu, un cuplu fericit 
care abia aștepta data nunţii. 

Dumnezeule, cum puteai să fii fericit așteptându-ți 
cununia religioasă? se miră Eve, reușind să găsească, în 
sfârșit, costumul de culoare gri. 

Ooo, nasturele taiorului era și acum lipsă, realiză ea, 
vrând să-l coasă la loc. După care își aminti că nasturele 
respectiv rămăsese la Roarke, acesta purtându-l mereu 

asupra lui, ca pe un soi de talisman ori ca un soi de 
superstiție. Ea purta acest costum în ziua în care se 
cunoscuseră - la slujba dedicată unei alte persoane 
decedate. 


În momentul sosirii ei, Biserica „Sf. Petru” era arhiplină. 
Poliţiștii, îmbrăcaţi în cele mai bune uniforme ale lor de 
culoare albastră, flancau perimetrul respectiv, străjuind 
trei străzi de pe bulevardul Fifth. Ca un fel de gardă de 
onoare, cugetă Eve, în onoarea unui procuror faţă de care 
polițiștii dovedeau foarte mult respect. Traficul terestru și 
aerian fuseseră deviate de pe drumul acela 
superaglomerat, în vreme ce mass-media se înghesuise și 
ea, semănând leit cu harababura specifică unei parade, pe 
partea opusă a bulevardului suficient de larg. 

După ce fu oprită și de cel de-al treilea poliţist în 
misiune, Eve își agăţă legitimaţia la reverul hainei, după 
care își făcu nestingherită loc în catedrala străveche, în 
sunetele cântecului funebru. 

Nu acordase niciodată importanță ritualurilor 
bisericești. O făceau să se simtă vinovată din anumite 
motive pe care nu dorise să le analizeze în profunzime. 
Mirosul de ceară topită și de tămâie te 

copleșea. Anumite ritualuri, cugetă ea, căutând un loc 
mai ferit, erau la fel de atemporale și veșnice ca și luna. 
Renunţă pe dată la orice speranţă de a reuși să stea de 
vorbă cu membrii familiei lui Cicely, chiar în dimineaţa 
aceea, așa că se așeză pe băncuţă, pregătindu-se să asiste 
la ceremonie. 

Ritualurile bisericii catolice erau rostite din nou în limba 
latină, hotărârea aplicându-se doar în ultimii zece ani de 
zile. Eve presupuse că lucrul acesta le conferea un soi de 
misticism și de unitate respectivelor ritualuri. Limba aceea 
străveche i se părea una extrem de potrivită, mai ales în 
cazul unei slujbe de înmormântare. 

Vocea pastorului răsună cu putere, luându-i prin 
surprindere, ridicându-se până în creștetul tavanelor înalte 
ale bisericii, după care răspunsul adunării se răspândi în 
aer asemenea unui ecou. În tăcere și cu atenţia încordată 
la maxim, Eve studie mulțimea prezentă. Demnitarii și 
politicienii stăteau la locurile lor, cu capetele plecate. Ea 
se poziționase cât mai aproape posibil, astfel încât să i 
poată vedea pe membrii familiei victimei, fie și numai 
parţial. În clipa în care Feeney se așeză alături de ea, Eve 
înclină capul în direcţia sa. 

— Angelini, șopti ea. Şi cea de lângă el trebuie să fie 
fiica lui. 

— Iar la dreapta ei se află logodnicul. 

— Uaau-uau! Eve îi studie pe cei doi: un cuplu tânăr și 
atrăgător. Femeia era zveltă și cu părul blond, asemenea 
mamei ei. Vestimentaţia de culoare neagră pe care o purta 
era strâmtă și cu guler înalt, mânecile prelungindu-se până 
la încheietura mâinii, acolo unde se și prindeau. Nu purta 
nici voal și nici llfi ochelari care să-i ascundă ochii roșii și 
umflaţi. Durerea, simplă, instinctivă, nediluată părea că 
plutește în jurul ei. 

Lângă ea, Randall Slade, înalt și cu braţul lung așezat 
după umerii ei. Avea un chip impunător, de-o frumuseţe 
aproape izbitoare, pe care Eve și-l aducea foarte bine 
aminte, fiindcă ea apăruse pe monitorul computerului ei: 
maxilar lat, nas lung, privire umbrită. Părea înalt și bine 
făcut, dar braţul cu care o înconjurase pe ea dovedea 
multă grijă și blândeţe. 

Pe partea stângă, Angelini era flancat de fiul său, David, 
care se afla la doar câţiva centimetri distanţă de el. Și asta 
indica, în limbajul trupului, desigur, că îl nemulţumea 
ceva. Se uita drept înainte, iar pe faţa sa nu se citea 
absolut nimic. Părea” ceva mai scund ca tatăl său și la fel 
de întunecat pe cât era de sinceră sora sa. Și, pe deasupra, 
era singur, cugetă Eve, foarte singur. 

Rândul pe care se așezaseră membrii familiei era 
completat de George Elammetit. 

lar în spatele lor se aflau comandantul, soţia lui și 
familia lor. h 

Ştia bine că Roarke era și el prezent. Îl zărise deja, mai 
devreme, la capătul unui rând de bănci, lângă o blondă cu 
ochii scăldaţi în lacrimi. În clipa de faţă, când Eve aruncă o 
ocheadă fugară în direcţia lui, îl văzu cum se apleacă spre 
femeia aceea, șoptindu i ceva la ureche, fapt ce o făcu pe 
respectiva să-și lase obrazul pe umărul lui. 

Furioasă pe junghiul acela scurt al geloziei ce o 
cuprinse, Eve își îndreptă din nou atenţia asupra mulţimii. 
La un moment dat întâlni privirea lui C.J. Morse. 

— Cum dracu' a reușit drăcușorul ăsta să ajungă aici? 

Feeney, un bun catolic, clipi în momentul în care auzi 
vorba aceea profanatoare. 

— Cine? 

— Morse - pe partea din stânga. 

Întorcând privirea, Feeney reuși să-l localizeze pe 
reporter. 

— La cât e de aglomerat astăzi, cred că și cei mai 
„alunecoși” să se strecoare fără probleme înăuntru, 
păcălind paza. 

Eve se întrebă dacă ar fi fost bine să-l scoată afară de- 
acolo, așa, pentru satisfacția gestului în sine, după care 
decise că o asemenea acţiune i-ar conferi exact importanţa 
și atenţia după care el tânjea. 

— Să-l ia dracu'! 

Feeney scoase exact sunetele pe care le emite cineva 
care este împuns cu un ac. 

— Dumnezeule, Dallas, te afli în Biserica „Sf. Petru”! 

— Dacă Dumnezeu a creat un asemenea hârciog 
nemernic, atunci să facă bine să accepte și plângerile la 
adresa lui. 

— Dă dovadă de ceva mai mult respect, te rog. 


103 


Eve o privi din nou pe Mirina, care tocmai își ducea 
mâna la faţă. 

— Am respect cu carul, șopti ea. Mult de tot. Zicând 
acestea, ea trecu pe lângă Feeney și o porni spre ieșire. 

În momentul în care el reuși s-o ajungă din urmă, ea 
discutase deja cu unul dintre polițiști, dându-i 
instrucțiunile cuvenite. 

— Ce s-a întâmplat? 

IED 

— Simt nevoia să ies puţin la aer. Bisericile îi amintiseră 
mereu, din cauza aromelor dinlăuntrul lor, de moarte sau 
de cei trecuţi în lumea drepţilor. Şi vreau să-i dau și o mică 
lecţie hârciogului ăluia. Surâzând, ea se întoarse cu faţa la 
Feeney. Le-am ordonat polițiștilor să se ocupe de el. Îi vor 
confisca echipamentul pe care îl are asupra lui, fie el video 
sau audio. Legea apără dreptul la intimitate. 

— Gestul tău o să-l oftice rău de tot. 

— Bravoo! Și el mă oftică pe mine. Ea expiră lung, 
privind la grămada strânsă pe partea opusă a bulevardului, 
toţi fiind membri ai mass-mediei. La dracu’, publicul nu are 
dreptul să știe absolut orice. Dar, cel puţin reporterii 
strânși vizavi respectă regulile și arată, cât de cât, 
respectul acela de care pomeneai tu față de familia 
victimei. 

— Bănuiesc că nu te întorci în biserică. 

— Nu mai am ce face acolo. 

— Credeam că te vei așeza alături de Roarke. 

— Nu. 

Feeney clătină din cap, gata să-și caute punga cu praline 
în buzunar, dar își aminti, însă, care era evenimentul la 
care participau. 

— Tocmai asta te-a „pus pe jar”, copile, nu-i așa? 

— Habar nu am la ce te referi. Ea porni să facă câţiva 
pași, fără a alege o destinaţie anume, după care se opri, 
răsucindu-se în loc. 

— Da' cine naiba o fi blonda aia de care părea atât de 
atașat? 

— N-aș putea să spun. El inspiră ușor printre dinţi. Arăta 
foarte bine tipa. Vrei să mă duc după el și să ţi-l aduc? 

— Nu, doar să taci din gură. Ea își vâri mâinile în 
buzunare. Soţia comandantului spunea că vor 

IEI 

organiza, după aceea, o mică ceremonie de comemorare 
la ei acasă, la care vor participa doar apropiații. Cam cât 
crezi că va dura? 

— Minim o oră, așa cred. 

— Mă întorc iar la sediu. Ne vedem acasă la dl. 
comandant, peste două ore. 

— Tu ești șefa. 


Ceremonia mică și privată însemna, de fapt, o adunare 
de o sută de oameni, strânși cu toţii în casa de la marginea 
orașului. Mâncarea trebuia să aline foamea, băutura 
trebuia să aline și să calmeze durerea. Gazdă perfectă, 
Anna Whitney ieși în întâmpinarea lui Eve de cum o zări. 
Vocea îi era domoală, iar pe chip avea întipărită o expresie 
binevoitoare. 

— Dră locotenent, chiar trebuie să faceţi asta acum și 
aici? 

— Dnă Whitney. Voi fi cât se poate de discretă. Cu cât 
terminăm mai repede șirul interogatoriilor, cu atât vom 
reuși să-l prindem în timp util pe ucigaș. 

— Copiii ei sunt, pur și simplu, devastaţi. Mirina, biata 
de ea, abia dacă reacţionează. Ar fi mult mai bine dacă 
aţi... 

— Anna, comandantul Whitney așeză o mână pe umărul 
soţiei lui, lasă pe dra locotenent să-și facă datoria. 

Anna nu mai adăugă nimic, răsucindu-se pe călcâie și 
îndepărtându-se de ei cu un pas ţeapăn și ofensat. 

— Azi ne am luat rămas-bun de la o prietenă nespus de 
dragă. 

— Înţeleg, dle comandant. O să-mi termin treaba cât mai 
repede posibil. 

— Ai mare grijă în privinţa Mirinei, Dallas. În momentul 
acesta e extrem de vulnerabilă. 

— Am înţeles, domnule. Poate că ar fi bine să discut mai 
întâi cu ea, într-o altă încăpere, între patru ochi. 

— Mă ocup eu de asta. 

Imediat ce o lăsă singură, Eve o porni din nou către 
holul de la intrare, dând nas în nas cu Roarke. 

— Dră locotenent. 

— Roarke. Ea se uită o secundă la paharul cu vin pe care 
el îl ţinea în mână. Sunt de serviciu. 

— Observ. Nu era pentru tine. Ea urmări privirea lui 
îndreptată spre unul din colţurile încăperii, acolo unde se 
afla doamna blondă. 

— Așa e. Simţi cum oasele ei își schimbă, pur și simplu, 
culoarea, înverzindu-se. Oooau, ce repede te mişti! 

Înainte ca ea să-l depășească, el îi puse mâna pe braţ. 
Vocea și privirea lui se străduiră să rămână neutre. 

— Suzzana e o prietenă de-a noastră, de-a mea și de-a lui 
Cicely. E văduva unui polițist care a fost ucis la datorie. 
Cicely e cea care l a trimis pe ucigaș la închisoare, acolo 
unde i era locul. 

— Suzzanna Kimball, rosti Eve, încercând să-și înghită 
propria jenă. Soţul ei a fost un poliţist de nota zece. 

— Da, exact asta am aflat și eu. Cu o urmă fină de 
amuzament în colțul gurii, el îi măsură o secundă 
costumul. 

— Sper să-l arzi cât mai curând. Griul nu te prinde deloc, 
locotenente. 

— Eu nu dau tonul în modă. Acum te rog să mă scuzi... 

El o strânse puţin mai tare de braţ. 

— Fii atentă că Randall Slade are ceva probleme la 
jocurile de noroc, poate te interesează. Datorează sume 
considerabile câtorva persoane. La fel și David Angelini. 

— Pe bune? 

— Da. Eu sunt unul dintre ei. 

Ea îl privi atent și aspru. 

— Şi brusc ţi-ai zis că acest lucru m-ar putea interesa. 

— Am descoperit, brusc, care-mi sunt interesele. El are o 
datorie impresionantă la unul din cazinourile mele din 
Vegas II. După aceea, e vorba și de un mic scandal 
petrecut acum câţiva ani, unul legat de ruletă, de o roșcată 
și de un satelit de jocuri fără cine știe ce însemnătate în 
Sectorul 38. 

— Ce fel de scandal? 

— Ei, tu ești polițistul, zise el, zâmbind. Află și singură. 

O părăsi pe Eve, îndreptându-se apoi spre văduva 
politistului și o luă de mână. 

— Mirina e deja în biroul meu, îi șopti Whitney la 
ureche, l-am promis că nu va dura mult. 

— Bineînţeles. Străduindu-se să înlăture mutra acră pe 
care o adoptase din pricina lui Roarke, ea păși în urma 
spatelui impunător și lat al comandantului, înaintând către 
capătul coridorului. 

Cu toate că biroul de acasă a lui Whitney avea aerul 
spartan al celui de la secţie, era evident că Whitney reușise 
să menţină la limită în acest spaţiu stilul feminin și bogat 
al soţiei lui. Pereţii erau în tonuri bej, de la un capăt la 
altul, covorul era o nuanţă de crem ceva mai închisă, iar 
scaunele erau spaţioase și aveau culoarea maro, o nuanţă 
cu adevărat practică. 

FARA LiniTE 

Biroul de lucru și consola erau așezate în mijlocul 
încăperii. Undeva în colț, lângă fereastră, îi aștepta Mirina 
Angelini, îmbrăcată în veșmântul ei lung și negru, semn al 
suferinţei și al doliului. Whitney se duse ţintă la ea, îi vorbi 
în șoaptă, după care o strânse ușor de mână. Apoi, 
aruncând spre Eve o privire de avertizare, le lăsă singure. 

— Dră Angelini, rosti Eve pentru început. Am cunoscut-o 
pe mama ta, am lucrat cu ea, am admirat-o. Îmi pare rău 
că ai pierdut-o. 

— Tuturor le pare rău, răspunse Mirina, pe un ton la fel 
de stins și de fragil precum paloarea obrajilor ei. Ochii ei 
erau întunecaţi, aproape negri, iar privirea era sticloasă. 
Cu excepţia ucigașului, presupun. Îmi cer scuze încă de pe 
acum că nu vă voi fi de mare folos, lt. Dallas. Am cedat 
insistențelor celor din jurul meu și am înghiţit un calmant 
ușor. Sunt literalmente distrusă, din cauza celor 
întâmplate, și asta v-o poate confirma oricine. 

— Tu și mami eraţi foarte apropiate. 

— Era cea mai minunată femeie de pe lumea asta. De ce 
trebuie să rămân calmă și stăpână pe situaţie când am 
pierdut-o în felul acesta? 

Eve veni mai aproape, așezându-se pe unul din scaunele 
acelea largi de culoare maro. 

— Da, nu prea văd de ce. 

— Tata vrea ca în public să dăm dovadă că am rămas la 
fel de puternici. Mirina își întoarse faţa către fereastră. L- 
am dezamăgit. Aparenţele contează foarte mult pentru 
tata. 

— Dar mama ta a contat mult pentru el? 

— Da. Atât în viața personală, cât și din punct de vedere 
profesional. lar divorţul nu a schimbat cu nimic lucrurile. 
El suferă. Ea trase aer în piept, suspinând. Nu va lăsa să se 
vadă deoarece e mult prea mândru, dar sigur suferă. A 
iubit-o. Cu toţii am iubit-o. 

— Dră Angelini, povestiți-mi, vă rog, ce stare de spirit 
avea mama dv. ultima dată când aţi stat de vorbă, despre 
ce sau despre cine aţi discutat cu ea. 

— Cu o zi înaintea morţii ei, am stat de vorbă pe link o 
oră, poate chiar mai mult. Am făcut planuri pentru nuntă. 
Lacrimile îi inundară privirea, alunecând ușor pe obrajii 
palizi. Doamne, ce de planuri mai aveam amândouă pentru 
nunta mea. I- am transmis schițele pentru rochiile noastre, 
prin link: rochia de mireasă și rochia pentru mama mire 
sei. Randall le desenase deja. Am vorbit despre haine. Nu e 
aiurea, dră locotenent, că ultima dată când am vorbit cu 

mama, discuţia noastră s-a mărginit la teme legate de 
modă? 

— Nu, nu pare aiurea. Pare o discuţie prietenească, 
plină de iubire. 

Mirina își duse mâna la buze. 

— Chiar credeţi asta? 

— Da. 

— Ce fel de discuţii purtaţi cu mama dv.? 

— Nu am mamă. Nu am avut niciodată. 

Mirina clipi, încercând să se concentreze. 

— Ce ciudat! Și ce se simte când nu ai mamă? 

— Eu...Nu aveai cum să descrii simplitatea acelei 
senzaţii, acelei situaţii. Pentru dv. o să fie cu totul altceva, 
dră Angelini, zise Eve cu blândeţe și precauţie. Când aţi 
vorbit cu mami, părea îngrijorată de ceva, își făcea griji 
pentru cineva anume? 

— Nu. Dacă vă referiţi la munca ei, noi două discutam 
foarte rar despre asta. Problemele legale nu m au interesat 
niciodată în mod deosebit. Era fericită, încântată că voi 
veni acasă pentru câteva lEb zile. Am râs o grămadă. Știu 
că și-a creat o anumită imagine, mă refer la cea 
profesională, dar față de mine, când era în mijlocul 
familiei, era mult mai blândă, mai degajată. Am tachinat-o 
puţin în privința lui George, declarându-i că Randy ar 
putea să-i deseneze și ei rochia de mireasă, dacă tot se 
ocupă de a mea. 

— Şi cum a reacţionat? 

— Am pufnit amândouă în râs. Mamei îi plăcea să râdă, 
zise ea, oarecum visătoare, având în vedere că pastila 
începuse să-și facă efectul. Mi-a zis că se distrează destul 
de bine ca mamă a miresei și că n-are rost să-și ia alte griji 
pe cap și să strice frumuseţea de distracţie, pregătindu-se 
ea însăși să devină mireasă. Ținea foarte mult la George și, 
după părerea mea, formau o pereche potrivită. Dar nu cred 
că îl iubea. 

— Nu crezi că-l iubea? 

— O, nu. Pe buzele ei se ivi îndată un surâs slab, iar în 
ochii ei apăru o strălucire glacială. Când iubești pe cineva, 
trebuie să stai alături de el, alături de ea, n-am dreptate? 
Să faci parte din viaţa lui, a ei și să vrei ca el sau ea să facă 
parte din viaţa ta. Ea nu voia ca George să facă parte din 
viaţa ei și viceversa. De fapt, nu ar fi vrut asta în privința 
nimănui. 

— Dar dl. Hammett își dorea acest lucru? 

— Nu știu. În caz că răspunsul e da, atunci era suficient 
de fericit, astfel încât să permită destrămarea relaţiei lor. 
În clipa asta, cea care simte că se dezintegrează sunt eu, 
murmură ea. Nici nu simt că aș fi aici în clipa asta. 

Fiindcă mai era nevoie ca Mirina să rămână câteva clipe 
pe aceeași lungime de undă, Eve se ridică, solicitând prin 
intermediul consolei un pahar de apă. Luând paharul, îl 
așeză în mâinile Mirinei. 

— Relaţia dintre ei doi i-a creat lui probleme cu tatăl 
tău? Sau între părinţii tăi? 

— Era...ciudată, dar nu stânjenitoare. Mirina surâse iar. 
Devenise deja somnoroasă, incredibil de relaxată, astfel că 
dacă ar fi încrucișat braţele pe pervazul ferestrei, ar fi 
reușit să adoarmă cât ai clipi. Sună contradictoriu, da, știu. 
Dar ar trebui să-l cunoașteţi pe tata. El nu s-ar lăsa 
niciodată stânjenit de un aspect ca acesta. Relaţia dintre el 
și George e și acum una de amiciţie. 

Ea clipi spre paharul din mâinile ei ca și cum abia acum 
ar fi realizat că el se afla acolo, sorbind din el cu 
delicateţe. Nu știu ce ar fi simţit dacă cei doi s-ar fi 
căsătorit, dar acum nu mai are rost să ne gândim la asta. 

— Sunteţi implicată în afacerile tatălui dv.,dră Angelini? 

— În cele care au de-a face cu moda. Eu cumpăr marfa 
ce se distribuie în magazinele din Roma și Milano, eu decid 
ce se exportă spre magazinele noastre de la Paris și New 
York și așa mai departe. Călătoresc din când în când 
pentru a participa la diverse prezentări, evenimente, cu 

toate că nu-mi place foarte mult să fac asta. Nu-mi place să 
părăsesc Terra, dv. vă place? 

Eve realiză că deja nu mai erau pe aceeași lungime de 
undă. 

— N-am părăsit-o încă. 

— Ahhh, e oribil! Lui Randy îi place. Spune că eo 
aventură. Ce ziceam? Ea își trecu mâna prin părul blond și 
frumos, iar Eve prinse paharul înainte ca acesta să alunece 
pe podea. A, vorbeam despre achiziţii. Da, ador să cumpăr 
haine. Nu m-au interesat niciodată alte aspecte ale 
afacerii. 

— Părinţii tăi și dl. Hammett deţineau acţiuni în cadrul 
companiei Mercury. 

— Aaa, bineînţeles. Când avem ceva de transportat, 
folosim în exclusivitate facilităţile lui Mercury. Ploapele ei 
coborâră brusc. Sunt rapide și de încredere. 

— Ştii cumva dacă familia ta avea probleme în cazul 
altor holdinguri? 

— Nu, nu avem nicio problemă. 

Sosise vremea aplicării unei tactici noi. 

— Mama ta știa că Randall Slade are datorii mari la 
jocurile de noroc? 

Pentru prima dată, Mirina dădu semne că se trezește la 
viaţă, iar dovada era furia ce scânteia acum în privirea sa 
stinsă. Părea trezită brusc dintr-un lung somn. 

— Mama nu avea de ce să-și facă griji pentru datoriile 
lui Randall, nu era treaba ei, ci a mea și a lui. Noi doi ne 
ocupăm de asta. 

— Nu i-ai povestit despre ele? 

— De ce să-i dăm bătăi de cap în privinţa unei chestiuni 
de care ne putem ocupa și singuri? Randall are o problemă 
în privinţa jocurilor de noroc, dar în prezent e ajutat să o 
depășească. Nu mai pariază. 

— Şi la cât se ridică cuantumul datoriei? 

— Toate datoriile au fost deja achitate, rosti Mirinda, pe 
un ton buimac. S-au făcut toate aranjamentele necesare. 

— Mama ta era un om bogat, referindu-ne acum doar la 
averea sa personală. Tu vei moșteni un procent destul de 
ridicat al averii respective. 

Medicamentul sau durerea îi afectaseră Mirindei viteza 
de reacţie și inteligenţa. Păru să nu-și dea seama de 
insinuarea vorbelor ei. 

— Da, dar pe mama nu o voi mai avea lângă mine, am 
dreptate? Pe mama am pierdut-o. Când o să mă căsătoresc 
cu Randall, ea nu o să fie alături de mine. Nu o să fie 
alături de mine, repetă ea, plângând în surdină. 

David Angelini nu era deloc o fire vulnerabilă. Emoţiile 
lui ieșiră la suprafaţă sub forma nerăbdării, ce se 
scurtcircuita, din când în când, cu accesele de furie. După 
toate aparențele, pe bărbatul acesta îl insulta până și ideea 
de a sta de vorbă cu un ofiţer de poliţie. 

În clipa în care Eve luă loc în faţa lui în biroul lui 
Whitney, el îi oferi un răspuns repezit, rostit cu o voce 
studiată și dură. 

— Bineînţeles că a fost ucisă de vreun nebun pe care ea 
îl condamnase, declară el. Munca o făcea să aibă un 
contact mult prea direct cu violenţa. 

— Nu eraţi de acord cu profesia pe care și-a ales-o? 

— Nu am înţeles cum de și-a iubit atât de tare cariera. 
De ce avea nevoie de ea. Ridică paharul pe care-l adusese 
cu sine și bău. Dar și-a iubit meseria și, până la urmă, ea a 
ucis-o. 

— Când aţi văzut o ultima dată? 

— Pe 18 martie, de ziua mea. 

— Şi de atunci nu aţi mai vorbit cu ea? 

— Am vorbit cu ea cu aproape o săptămână înainte să 
moară. A fost o convorbire legată de fami lie. In general, 
vorbeam la mai puţin de-o săptămână unul cu altul. 

— Şi cum aţi descrie starea ei de spirit? 

— Era obsedată de nunta Mirinei. Mama nu făcea nimic 
superficial. Planifica nunta asta la fel de meticulos cum se 

ocupa de cazurile sale. Credea că așa o să mă „agaţe” și pe 
mine. 

— Adică? 

— În privinţa planurilor de nuntă, în febra pregătirilor. 
Mama era genul acela de femeie romantică ascunsă sub 
armura procurorului. Spera să-mi găsesc femeia potrivită 
și să mă așez la casa mea. l-am zis că las asta în seama 
Mirinei și a lui Randall, iar eu rămân, o vreme, „însurat” cu 
afacerile. 

— Sunteţi implicat, prin activitatea dumneavoastră, și în 
Angelini Exports. Cred că sunteţi la curent cu dificultăţile 
financiare, atunci când ele există. 

Chipul lui se crispă. 

— Sunt niște năsturași, locotenente. Ceva lipsit de 
importanţă. Nimic mai mult de atât. 

— După informaţiile mele, nu sunt deloc „simpli 
năsturași lipsiţi de importanţă”. 

— Angelini e o companie solidă. Trebuie doar puţin 
reorganizată, diversificată, dar asta s-a făcut deja. El 
flutură din mână, din degetele elegante pe care aurul 
străluci. Câţiva oameni de bază au făcut niște tranzacţii 
nefericite, dar greșelile respective pot și vor fi rectificate. 
Dar asta nu are legătură cu ceea ce i s-a întâmplat mamei. 

— Eu sunt obligată să analizez toate unghiurile, dle 
Angelini. Averea mamei dv. e una substanţială. Tatăl dv. va 
moșteni o parte din holdinguri, iar dv. asemenea. 

David se ridică în picioare. 

— Dv. vorbiţi acum despre mama mea. Dacă bănuiţi 
cumva că un membru al familiei noastre ar fi fost capabil 
să-i facă rău, atunci comandantul Whitney a făcut o 
greșeală imensă hotărând să vă numească anchetator-șef 
în cazul de faţă. 

— V-aţi pronunţat foarte clar punctul de vedere. Dle 
Angelini, participaţi la jocuri de noroc? 

— Dar de ce v-ar interesa pe dv. acest aspect? 

Dacă tot avea de gând să stea în picioare, atunci 

Eve se ridică și ea ca să-l poată privi în ochi. 

— E o simplă întrebare. 

— Da, joc ocazional, ca atâţia alţii. Găsesc că mă 
relaxează. 

— Şi la cât se ridică datoria? 

Strânse degetele pe pahar. 

— Cred că în momentul acesta mama m-ar fi sfătuit să 
solicit prezenţa unui avocat. 

— Aveţi acest drept, desigur. Nu vă acuz de absolut 
nimic, dle Angelini. Sunt conștientă că în noaptea în care 
mama dv. a fost ucisă, eraţi la Paris. Așa cum era 
conștientă că existau curse care traversau Atlanticul din 
oră în oră. Datoria mea e să am o imagine cât se poate de 
clară, o imagine clară și completă. Puteţi refuza răspunsul 
la întrebarea mea. Dar eu pot, fără prea mare efort, să aflu 
informaţia respectivă. 

Maxilarul lui se încordă câteva secunde. 

— Opt sute de mii. Cu câţiva dolari în minus sau în plus. 

— Şi nu puteţi achita datoria? 

— Nu sunt unul care nu-și achită datoriile la jocurile de 
noroc și nici sărac nu sunt, dră locotenent. Datoria asta 
poate fi achitată cât de curând și chiar așa va fi. 

— Mama dv. era la curent? 

— Nici copilaș nu sunt, locotenente, să dau fuga la mami 
dacă mi-am julit vreo încheietură. 

— Dv. și Randall Slade jucaţi împreună? 

— Da, jucam. Dar sora mea nu era de acord, așa că 
Randy a renunţat la hobby-ul acesta. 

— Dar nu înainte de a se pricopsi și el cu niște datorii. 

Ochii lui, semănând foarte mult cu ai tatălui, deveniră, 
brusc, ca de gheaţă. 

— Fie nu aveam habar că are datorie, fie nu doresc să 
discut chestia asta cu dumneavoastră. 

Oooo, ba aveai habar, cugetă Eve, dar momentan nu mai 
insistă. 

— Şi cum rămâne cu problema aceea, cu scandalul din 
Sector 38, cel de acum câţiva ani? Aţi fost acolo? 

— Sector 38? Părea sincer afirmând că nu știe nimic. 

— E un satelit dedicat jocurilor. 

— Mă duc destul de des pe Vegas II, ca să-mi petrec 
acolo weekend-urile, dar nu mi-aduc aminte să fi jucat 
vreodată în vreun cazinou din sectorul de care vorbiţi. Nu 
știu la ce scandal faceți referire. 

— Jucaţi la ruletă? 

— Nu, e un joc tâmpit. Lui Randy îi plăcea foarte mult. 
Eu prefer să joc black-jack. 


Randall Slade nu părea defel un tâmpit. Ba din contră, 
lui Eve îi păru un bărbat care putea să-și urmeze calea fără 
ca nimic s-o abată din drum. Nu era deloc acel designer pe 
care și-l imaginase ea. Vestimentaţia sa era una simplă, 
costumul său fiind lipsit de toate accesoriile și podoabele 
ce erau la modă în acel moment. lar palmele lui mari 
păreau mai mult ale unui muncitor decât ale unui artist. 

— Sper că nu mă veţi reţine mult timp, rosti el pe tonul 
bărbatului obișnuit să dea ordine. Mirina e la ea în cameră, 
se odihnește. Nu vreau să o las prea mult singură. 

— Atunci voi încerca să fiu cât mai scurtă. Eve nu 
obiectă când el scoase la vedere o cutie placată cu aur în 
care se aflau zece ţigări subţiri de culoare neagră. Tehnic, 
s-ar fi putut supăra, dar îl lăsă să-și aprindă una. Ce fel de 
relație aveaţi cu dna procuror Towers? 

— Una de prietenie. În curând urma să fie soacra mea. 
Amândoi împărtășeam aceeași dragoste profundă pentru 
Mirina. 

— Ea era de acord să-i deveniți ginere. 

— Da, cred că n-am niciun motiv să cred că nu m ar fi 
dorit. 

— Cariera dv. se leagă foarte mult de activitatea 
companiei Angelini Exports. 

— Așa este. Expiră ușor fumul, cu o vagă aromă de 
lămâie și mentă. Şi vreau să cred că aceasta a obţinut, în 
schimb, numeroase beneficii de pe urma colaborării cu 
mine. Cercetă atent costumul gri al lui Eve. 

— Atât croiala, cât și culoarea nu vă prind absolut deloc. 
Poate că o să aveţi plăcerea să consultaţi ultimele creaţii, 
prezentate chiar la magazinul nostru din New York. 

— O să ţin minte propunerea, mulțumesc. 

— Nu-mi place să văd femei frumoase îmbrăcate în haine 
ce nu [i se potrivesc. Zâmbi, surprinzând-o pe 

Eve cu sclipirea aceea de şarm. Ar trebui să abordaţi 
tonuri ceva mai îndrăzneţe și costume care să urmeze mai 
bine linia corpului. Unei femei ca dv. i-ar sta foarte bine. 

— Mi s-a mai spus, șopti ea, gândindu-se la Roarke. O să 
vă căsătoriţi în curând cu o femeie foarte bogată. 

— O să mă căsătoresc în curând cu femeia pe care o 
iubesc. 

— Dar ce bine că, pe deasupra, e și bogată! 

— Da, este. 

— lar dumneata ai nevoie de bani. 

— Nu are toată lumea nevoie de ei? O frază calmă, 
rostită fără pic de ofensă, ba chiar pe un ton amuzat. 

— Dv. aveţi datorii, dle Slade. Sunt datorii mari, datorii 
care depășesc cu mult fondurile dv...încercarea dv. de a 
pune un ban deoparte... 

— Punct ochit, punct lovit. Trase din nou din ţigară. Eu 
sunt un pasionat al jocurilor de noroc, dră locotenent. 
Încerc să-mi revin, să mă vindec. Cu ajutorul Mirinei, care 
mă sprijină constant, apelez deja la un tratament. In 
ultimele 65 de zile, de exemplu, nu am mai făcut niciun 
pariu. 

— Jucaţi la ruletă, nu? 

— Din păcate, da. 

— Şi cât datoraţi, așa, în linii mari? 

— Cinci sute de mii. 

— Şi la cât se ridică averea logodnicei dv.? 

— Per total, cred că ajunge la triplul acestei sume. Poate 
chiar mai mult de atât dacă luăm în considerare acţiunile 
și proprietăţile care vor fi convertite în bani cash sau sume 
transferate pe cărţi de credit. Uciderea soacrei mele ar fi 
fost, desigur, doar o modalitate prin care aș fi putut să-mi 
rezolv problemele financiare. Își stinse ţigara, căzând pe 
gânduri. Dar, dacă aș fi făcut una ca asta, mi-aș fi distrus 
viaţa și cariera. Banii nu sunt chiar atât de importanţi 
pentru mine, încât să ucid de dragul lor. 

— Dar jocurile de noroc erau și ele destul de 
importante? 

— Erau asemenea unei femei frumoase, dorită, 
excitantă, capricioasă. A trebuit să aleg între „ea” și 
Mirina. N-aș face nimic care să mă determine s-o pierd pe 
Mirina. 

— Nimic!? 

EI pricepu insinuarea ei, așa că lăsă capul într-o parte. 

— Da, absolut nimic. 

— Dar ea a aflat de scandalul acela din sectorul 

38? 

Expresia aceea amuzată și ușor ironică împietri pe dată, 
iar el se albi la faţă. 

— Povestea e veche, are aproape zece ani. Şi Mirina n- 
are de-a face cu ea. Chiar n-are de-a face. 

— Nu i-aţi povestit? 

— Pe vremea aceea nici nu o cunoșteam. Eram tânăr și 
nebun și, în afară de asta, am plătit pentru greșeala mea. 

— Dle Slade, de ce nu-mi explicaţi cum aţi ajuns să 
comiteţi o asemenea greșeală? 

— Dar nu are legătură cu ancheta dv. 

— Făceţi-mi pe plac. 

— Dooamne, a fost vorba de o singură noapte din viața 
mea. Una, atât. Cred că băusem prea mult și am mai făcut 
și prostia de a amesteca drogurile cu alcoolul. Femeia 
aceea, practic, s-a sinucis. S-a dovedit că de vină a fost o 
supradoză. 


117 


Interesant, cugetă Eve. 

— Dar aţi fost și dv. acolo, se hazarda ea. 

— Da, eram prin zonă. Am pierdut la ruletă mai mult 
decât îmi puteam permite și, fie vorba între noi, am făcut o 
scenă. V-am spus că eram tânăr. Am dat vina pe ea pentru 
ghinionul meu. Poate că într-adevăr am ameninţat-o. Nu-mi 
mai amintesc. Da, ne-am păruit în public, eu am lovit-o, iar 
ea a răspuns cu aceeași monedă. Nu sunt mândru de ce-am 
făcut. Mai mult nu-mi amintesc. 

— Nu vă mai amintiţi, dle Slade? 

— Cum am spus și atunci, ca martor, îmi amintesc că m- 
am trezit într-o cameră murdară și mică. Eram amândoi în 
pat, goi-pușcă. lar ea era moartă. Eu eram încă ametit și 
mahmur. Cei de la pază au năvălit în cameră. Cred că eu îi 
chemasem. Au făcut fotografii. M-au asigurat că acele 
fotografii urmau să fie distruse după rezolvarea cazului și 
absolvirea mea de orice vină. Pe femeie abia dacă o 
cunoșteam - continuă el, înfierbântându-se. Am agăţat-o 
într-un bar sau, cel puţin, așa cred. Avocatul meu a 
descoperit că ea era o prostituată profesionistă, o damă de 
companie fără licenţă care lucra prin cazinouri. 

Închise ochii. 

— Credeţi că aș vrea ca Mirina să afle că am fost acuzat, 
fie și pentru scurt timp, de uciderea unei târfe? 

— Nu, zise Eve. Îmi imaginez că nu vreţi asta. Și cum 
spuneaţi și dv.,dle Slade, aţi face orice ca să n-o pierdeţi. 
Absolut orice. 


Hammett o aștepta chiar în secunda în care ea ieși din 
biroul comandantului. Gropile din obrajii lui păreau astăzi 
mult mai adânci, iar obrajii păreau și mai livizi. 

— Speram că îmi puteţi acorda câteva clipe, dră 
locotenent Eve. 

El făcu semn în spatele ei, după care-l pofti să intre 
primul în încăpere, apoi închise ușa, lăsând în urmă 
murmurul vocilor celor care conversau. 

— E o zi foarte grea pentru tine, George. 

— Daaa, foarte grea. Trebuie să te întreb, trebuie să 
aflu...Ai mai aflat ceva? Orice? 

— Ancheta continuă. Toate informaţiile pe care le deţin 
în acest moment le-ai aflat deja prin interme diul mass- 
mediei. 

— Nu se poate să fie doar atât. Vocea lui căpătă un ton 
mai înalt înainte ca el să se poată controla. Sigur știi mai 
mult. 

Chiar dacă avea suspiciuni în privinţa lui, îi fu milă de el. 

— S-a făcut tot posibilul. 

— l-ai interogat pe Marco, pe copii, ba chiar și pe Randy. 
Dacă ţi-au povestit ceva, ceva ce te-ar putea ajuta, atunci 
am dreptul să aflu și eu. 

Era agitat? se întrebă ea. Sau îndurerat? 

— Nu, zise ea încet. Nu ai. Nu pot să-ţi ofer nicio 
informaţie legată de un interogatoriu sau de una din 
procedurile respectivei anchete. 

— Dar femeia de care vorbim, cea care a fost ucisă, era 
femeia pe care o iubeam! Explodă pur și simplu, chipul lui 
palid devenind practic tuciuriu. Se presupune că urma să 
ne și căsătorim! 

— Urma să vă căsătoriţi, George? _ 

— Da, am discutat despre asta. Işi trecu palma peste 
față, mâna tremurându-i ușor. Da, am discutat despre 
căsătorie, repetă el, devenind iar palid. Dar mereu avea de 
pregătit o nouă pledoarie, de fiecare dată apărea un alt 
caz. Ar fi trebuit să avem mai mult timp la dispoziţie. 

Ținând pumnii strânși, se întoarse cu spatele la ea, 
îndepărtându-se. 

— Regret că am ţipat la tine. Nu sunt în apele mele. 

— Nu-i nimic, George. Imi pare foarte rău. 

— Ea nu mai e cu noi. Vorbi încet, pradă unei mari 
deznădejdi. Ea a murit. 

El nu mai avea ce face acolo, nu avea cum să-l ajute, așa 
că era mult mai bine dacă îl lăsa singur, închise ușa în 

urma ei, după care își frecă ceafa, locul în care se adunase 
toată tensiunea acelor momente. 

Inaintând spre ieșire, îi făcu semn lui Feeney. 

— Te rog să faci câteva cercetări, îi spuse ea, în timp ce 
o porniseră spre ușa de la intrare. E vorba de un caz mai 
vechi, de acum vreo zece ani, despre „infernul” jocurilor de 
noroc din Sectorul 38. 

— Ai prins vreun fir, Dallas? 

— Sex, scandal și posibil o sinucidere...accidentală... 

— Oaaaaau, zise Feeney, morocănos. Și eu care credeam 
că diseară am și eu timp să urmăresc un meci la tv 

— Dar și povestea asta pare la fel de distractivă. Ea 
observă în treacăt cum Roarke o ajuta pe blondă să urce în 
automobil și, după o mică ezitare, trecu pe lângă el. 

— Mulţumesc pentru pont, Roarke. 

— Oricând, locotenente. Feeney, adăugă el, mișcând 
ușor din cap, după care se urcă la volan. 

— Oaaau!, rosti Feeney imediat ce mașina se îndepărtă. 
E supărat rău pe tine, să știi. 

— Mie mi s-a părut că se simţea foarte bine, mormăi 
Eve, deschizând cu furie portiera. 

Feeney fornăi. 

— Măi, măi, dar ce detectiv priceput mai ești, colega. 

— Tu ai grijă de cazul nostru, Feeney. Acuzatul se 
numește Randall Slade. Trânti portiera și porni nervoasă la 
drum. 

Feeney știa sigur că Eve nu va fi deloc încântată de 
informaţiile pe care reușise să le descopere, așa că preferă 
să i le prezinte prin intermediul computerului și nu 
personal. 

— Am aflat ce te interesa în cazul Slade, rosti el, imediat 
ce faţa lui prelungă se ivi pe monitorul ei. Vezi că ţi le 
expediez pe e-mail. Eu - ahhh - trebuie să mai rămân o 
vreme pe aici, cu treburi. Deja am rezolvat 20% din lista 
cazului Towers. Merge destul de greu. 

— Încearcă să te miști mai repede, Feeney. Trebuie să 
ne apropiem din ce în ce mai mult de adevăr, având cât 
mai puţine piste. 

— Da, ai dreptate. Gata, sunt pregătit să-ţi trimit datele 
de care vorbeam. Chipul lui dispăru brusc de pe ecran. Şi 
în locul său apăru raportul legat de sectorul 38 și cazul cu 
pricina. 

Eve se încruntă pe măsură ce derulă datele pe ecranul 
monitorului. Acolo se afla mult mai mult decât îi relatase 
Randall Slade. O moarte suspectă, o supradoză. Victima: 
Carolle Lee, 24 de ani; locul nașterii: colonia New Chicago; 
fără loc de muncă. Fotografia dezvăluia o femeie tânără cu 
părul negru, privirea ei fiind una cu aer exotic, iar tenul 
său ușor im mulatru. Randall avea chipul palid, privire 
sticloasă și un aer mahmur. 

Se uită rapid printre informaţii, căutând un amănunt 
care-i scăpase, poate, lui Randall. Dar, chiar și așa, cugetă 
Eve, datele nu erau de bun augur. Acuzaţia de crimă 
fusese retrasă, dar fusese acuzat de solicitarea unei 

prostituate fără licență, de posesie ilegală de droguri, de 
contribuţie la producerea unui eveniment fatal. 

Avusese mare noroc, decise ea, chiar mare noroc că 
evenimentul se consumase într-o zonă obscură, într-o 
gaură infernală care nu capta cine știe ce atenţie. Dar dacă 
cineva - dacă cineva descoperea aceste informaţii și le 
cerceta, amenințând apoi că le va aduce la cunoștința 
frumoasei și fragilei lui logodnice, situaţia ar fi fost cu 
adevărat neplăcută. 

Oare dna Towers aflase întreaga poveste? se întrebă 
Eve. Asta era marea întrebare. Și dacă aflase, care fusese 
reacţia ei? Poate că procurorul din ea cercetase faptele, le 
cântărise și le lăsase deoparte, considerând că respectivul 
caz fusese deja rezolvat. 

Dar mama? Oare mama iubitoare, cea care vorbea o oră 
cu fiica sa despre modă, părintele devotat din adâncul ei, 
cel care-și făcuse timp ca să pună la punct apropiata 
nuntă, nunta perfectă, acceptase, oare acest scandal, chiar 
dacă bărbatul era atunci un tânăr prost și aiurit? Sau se 
așezase ea precum o baricadă între bărbatul, acum mai 
puţin zănatec, și ceea ce și dorea el cel mai tare? 

Eve miji privirea, continuând să cerceteze atent do 
cumentele. Brusc, simţi cum îi îngheaţă sângele în vene în 
secunda în care numele lui Roarke îi sări în ochi. 

— Nemernicul, mormăi ea, lovind cu pumnul în birou. 
Cretinul! 

În mai puţin de cincisprezece minute, ea străbătea cu 
pași mari plăcile strălucitoare care placau holul clădirii pe 
care Roarke o deţinea în centrul orașului. Maxilarul ei se 
contracta nervos în timp ce ea dădu cu palma în 
întrerupătorul ascensorului său privat. Nu se sinchisise să- 
l anunţe, dar se lăsase purtată de valul furiei imense, și 
uite așa, ajunsese la ultimul etaj. 

Recepţionista, îmbrăcată în costumul ei șic și elegant, 
vru să-i surâdă în semn de bun venit, dar imediat ce zări 
expresia de pe chipul lui Eve, începu a clipi des. 

— Locotenent Dallas. 

— Spune i că sunt aici și că ori mă primește imediat ori 
vine la secţie. 

— E, e într o ședință. 

— Acum. 

— Îl anunţ. Ea se răsuci și apăsă pe un buton care activa 
convorbirile private. Transmise în șoaptă mesajul și își 
ceru scuze, în vreme ce Eve era gata să explodeze de 
nervi. 

— Dacă sunteţi drăguță să-l așteptați câteva clipe în 
birou, dră locotenent - vorbi timid recepţionera, ridicându- 
se de pe scaun. 

— Cunosc drumul, se răsti Eve, traversând cu pași mari 
și grăbiţi mocheta de pluș și trecând apoi dincolo de ușile 
duble, pătrunzând astfel în sanctuarul newyorkez al lui 
Roarke. 

Altădată și-ar fi turnat o ceașcă de cafea sau ar fi 
admirat de la fereastră priveliștea de la înălțimea celor 
cincizeci de etaje. Dar azi rămase locului, cu nervii întinși 
la maximum din pricina furiei. Și dincolo de ea se 
ascundea, desigur, teama. 

Panoul încastrat în peretele dinspre est se retrase într-o 
parte fără zgomot, și păși în încăpere. Era îmbrăcat în 
același costum negru pe care-l purtase cu ocazia slujbei. În 
timp ce panoul reveni în poziţia inițială în spatele lui, el 
prinse între degete nasturele de la taiorul gri al lui Eve. 

— Vai ce repede ai venit, rosti el pe un ton degajat. 
Credeam că voi reuși să închei ședința până apari. 

— Te credeai un mare deștept, i-o servi ea. Mi-ai oferit 
doar cât să pot demara cercetarea acelei povești. La 
dracu', Roarke, te aflai chiar în miezul evenimentelor. 

— Eram? Complet neafectat, el se îndreptă spre unul din 
scaune, se așeză, după care își întinse picioarele. Cum așa, 
dră locotenent? 

— Fiindcă tu erai patronul cazinoului în care juca Slade. 
Tu erai, pe deasupra, și propietarului acelui hotel de 

duzină în care a decedat femeia aceea. O prostituată fără 
licenţă lucra în văgăuna aceea a diavolului care îţi 
aparţinea. 

— În sectorul 38 lucrau astfel de prostituate? Surâse 
timid. Ooooau, sunt șocat. 

— Nu face pe deșteptul cu mine. Povestea asta are de-a 
face cu tine. Nici povestea aia cu Mercury nu era prea 
brează, dar chestia asta are conotaţii și mai adânci. La 
dosar există și declaraţia ta. 

— Normal. 

— De ce îngreunezi lucrurile, astfel ca eu să nu te pot 
elimina din toată istoria asta? 

— Dar eu nu vreau nici să îngreunez și nici să ușurez 
situaţia în care te afli, dră locotenent. 

— Perfect, atunci. Oaau, perfect. Dacă el putea să fie 
nepăsător și rece, atunci trebuia să-i iasă și ei „figura”. 
Rezolvăm cu întrebările și răspunsurile și pe urmă ne 
vedem de drum. Îl cunoșteai pe Slade? i 

— De fapt, nu-l cunoșteam. Nu personal. In realitate, am 
uitat de el și de întâmplarea asta până în momentul în care 
am făcut câteva cercetări pe cont propriu. Nu vrei o ceașcă 
de cafea? 

— Ai uitat că avem de-a face cu o crimă? 

— Da. Fără grabă, el își împreună mâinile. Nu a fost 
prima dată când am avut de-a face cu poliţia și se pare că 
nu va fi ultima dată. Așa, în mare, dră locotenent, nici nu e 
treaba mea, dră locotenent, pe bune. 

— Nu e treaba ta, repetă ea. L-ai dat afară pe Slade din 
cazinoul tău. 

— Cred că directorul s-a ocupat de chestia asta. 

— Dar erai și tu acolo. 

— Da, eram și eu pe undeva pe acolo, în orice caz, 
clienții nemulţumiţi devin adesea niște bătăuși. Pe vremea 
aceea nu prea tineam cont de lucrul acesta. 

Ea inspiră cu putere. 

— Dacă a fost ceva lipsit de importanţă, o poveste pe 
care o dăduseși uitării, atunci de ce ai vândut cazinoul și 
hotelul și tot ce mai deţineai în sectorul 38, în mai puţin de 
48 de ore de la comiterea crimei în urma căreia a murit 
Cicely Towers? 

Preţ de câteva secunde, el nu zise nimic, uitându-se în 
ochii săi. 

— Din motive personale. 

— Roarke, spune-mi, te rog, despre ce e vorba ca să 
înţeleg și eu care a fost legătura ta cu întâmplarea asta. 
Știu că vânzarea asta nu a avut dea face cu uciderea dnei 
Towers, dar pare un gest riscant. lar „motivele personale” 
nu par nici ele suficiente. 

— Pentru mine au fost. La momentul respectiv, la spune- 
mi, dră locotenent Dallas, nu cumva crezi că m-am decis s- 
o șantajez pe dna avocat Cicely cu nebunia și indiscreţia 
din tinereţe a viitorului său ginere, angajând un psihopat 
care s-o ademenească în West End și, pentru că ea nu s-a 
dovedit cooperantă, el să decidă, până la urmă să-i taie 
gâtul? 

Ea ar fi avut chef să-l urască pentru că o obliga să-i dea 
un răspuns la o asemenea întrebare. 

— Ţi-am mai spus că eu nu cred că tu ai avut de-a face 
cu moartea ei, și să știi că am vorbit serios. Dar mă pui în 
faţa unui scenariu căruia va trebui să-i facem faţă. Un 
scenariu în care va trebui să avem timp și voinţă de fier ca 
să-l putem descoperi pe ucigaș. 

— Naiba să te ia, Eve! O rosti în șoaptă, atât de încet și 
de calm, încât ea simţi că gâtul îi ia foc, ca reacţie la tonul 
și vorbele lui. 

— Dar tu ce vrei de la mine, Roarke? Mi-ai zis că o să mă 
ajuţi, că mă pot folosi de cunoștințele, relaţiile tale. Dar 
acum, tu ești supărat din cu totul alte motive, și-mi 
blochezi toate pistele. 

— M-am răzgândit. Tonul lui era defensiv. Se ridică și se 
duse la biroul lui. În mai multe privinţe, adăugă el, privind- 
o cu niște ochi care, pur și simplu, îi sfâșiară sufletul. 

— Ar fi bine să-mi spui cel puţin ce te-a determinat să 
vinzi. Coincidenţele de felul acesta nu pot fi ignorate. 

El reflectă câteva clipe asupra deciziei de a reorganiza 
acele companii ale sale care nu erau sută la sută legale, 
renunțând la tot ceea ce nu putea fi schimbat. 

— Nu, șopti el. Nu cred că am să-ţi spun. 

mt. 

— Dar de ce mă pui într-o asemenea postură? întrebă ea, 
supărată. E un soi de pedeapsă? 

El se așeză, se rezemă de spătarul scaunului și își 
împreună apoi degetele. 

— Dacă vrei. 

— O să fii târât în mizeria asta, la fel ca data trecută. 
Dar nu e obligatoriu. Mânată de sentimentul de frustrare, 
ea pocni cu palmele în birou. Nu-ţi dai seama de asta? 

El îi studie chipul, ochii întunecaţi și plini de îngrijorare, 
părul tuns inegal. 

— Ştiu bine ce fac. Spera că așa este. 

— Roarke, tu nu pricepi că pentru mine nu e suficient să 
știu că tu nu ai nicio legătură cu cele întâmplate. Mai nou, 
trebuie să și dovedesc lucrul acesta. 

El voia s-o atingă, s-o mângâie, atât de tare că-l dureau 
degetele. Dar cel mai tare în secunda aceea, ar fi vrut s-o 
urască din acest motiv. 

— Dar tu ești convinsă, Eve? 

Ea își îndreptă poziţia, lăsând mâinile pe lângă corp. 

— N-are importanţă, replică ea, întorcându-i spatele și 
părăsind încăperea. g 

Însă, în realitate, conta, gândi el. În momentul de fată, 
era tot ce conta cu adevărat. Cutremurat, își schimbă 
poziția. Acum putea să o înjure, acum când ochii aceea 
mari de nuanța coniacului nu se mai holbau la el, 
pătrunzându 1 până la os. Da, putea s-o blesteme pentru 

că-l adusese în halul acela, încât era pregătit să implore 
orice rămășiță de viaţă pe care ea ar fi vrut să o împartă cu 
el. 

Şi dacă ar fi implorat, dacă ar fi ajuns să se așeze la casa 
lui, atunci probabil că ar fi urât-o la fel de mult cât s-ar fi 
urât pe sine. 

Se pricepea să cântărească un rival, știa cum să 
manipuleze un dușman, un competitor. În mod cert știa să 
lupte pentru ceea ce-și dorea sau intenţiona să obţină. Dar 
când venea vorba de Eve, nu era sigur că mai reușea să 
cântărească, să manevreze și să lupte. 

Scoţțând nasturele din buzunar, se jucă cu el, studiindu-l 
ca pe un puzzle complicat pe care trebuia să-l rezolve. 

Era un idiot, realiză Roarke. Era de-a dreptul umilitor să 
recunoști ce poate face dragostea aceea nebunească, 
incredibilă dintr-un bărbat. El se ridică, strecurând bumbul 
la loc în buzunar. Avea o ședință de încheiat și o afacere de 
care trebuia să se ocupe. 

In plus, își zise el, trebuia să cerceteze restul detaliilor 
legate de arestarea lui Slade după scandalul din Sectorul 
38. Să verifice cum și de ce mai existau. 


Eve nu putea contramanda întâlnirea cu Nadine. Faptul 
că era absolut necesară o irita, la fel ca și faptul că trebuie 
să-și împartă seara între întâlnirea cu Nadine și știrile 
transmise live de aceasta. 

Se așeză la o masă în mica cafenea situată în apropierea 
lui Canal 75, ce purta numele de „lmages”. Era, cu 
ungherele sale liniștite și cu copacii săi înfrunziţi, la doar 
câţiva pași distanţă de clubul „Veverița albastră”. Eve se 
uită nemulțumită la preţurile prezente în meniu - cei din 
televiziune aveau salarii mult mai mari decât ale polițiștilor 
- hotărându-se să comande un Pepsi clasic. 

— Ar trebui să guști chiflele. Cafeneaua asta e celebră 
datorită lor. 

m fi 

— Pariez că așa e. Cinci dolari porţia de afine 
rehidratate, cugetă Eve. Nu am prea mult timp la 
dispoziţie. 

— Nici eu. Machiajul de studiou al lui Nadine avea și 
acum un aspect impecabil. Eve nu înţelegea cum de putea 
suporta ca porii feţei să-i fie acoperiţi, astupaţi ore în șir. 

— Spune tu prima. 

— Bine. Nadine rupse chifla fierbinte și proaspătă. 
Bineînţeles că ceremonia de înmormântare a fost marea 
știre a zilei. Cine a participat, cine a comentat și ce. 
Povești diferite legate de familie, în centrul atenţiei fiind, 
desigur fiica sa cea plină de durere și logodnicul ei. 

— De ce? 

— Omul ăsta vrea să știe, Dallas. Planuri grandioase de 
nuntă date peste cap, lăsate baltă din pricina unei crime 
oribile și violente. Se zvonește că ceremonia va fi amânată 
până în primul trimestru al anului viitor. 

Nadine mușcă din chifla sa. Eve ignoră cum stomacul ei 
invidios începu să huruie și să secrete suc gastric. 

— Nu mă dau în vânt după bârfe, Nadine, nu asta caut. 

— Dar ele adaugă culoare. E ca și o plantă, înţe legi. 
Unii vor ca mass-media să se intereseze dacă planurile lor 
de nuntă vor fi amânate. lar eu mă întreb dacă nunta va 
mai avea loc, până la urmă. Mie îmi miroase a niscaiva 
necazuri în Paradis. Dar de ce să-l părăsească Mirina pe 
Slade într-un moment ca acesta? Eu cred că ceremonia va 
fi una intimă, ca să fie pe placul ei și să-i ofere alinarea și 
sprijinul sufletesc de care are nevoie. 

în 

— Poate că asta și vor, iar tu nu ai de ce să adulmeci, 
stând în drumul lor. 

— Da, tot ce se poate. Oricum, acum că Towers nu mai e 
ca un „tampon” între ei, se zvonește că Angelini și 
Hammett vor renunţa la partenariatul lor. S-au purtat 
extrem de distant unul cu altul, nu au vorbit de loc în 

timpul slujbei de înmormântare - și nici înainte sau după 
încheierea acesteia. 

— De unde știi? 

Nadine surâse pisicește, plină de satisfacţie. 

— Am și eu sursele mele. Angelini are nevoie de capital, 
și asta cât mai repede. Roarke s-a oferit să-i preia 
acţiunile, ceea ce ar însemna și preluarea procentului pe 
care o deţinea Towers la Mercury. 

— Da? 

— Nu știai?! Oaau, interesant! Alunecoasă ca o felină, 
Nadine culese ușor firimiturile lipite de degetele sale. La 
fel de interesant, zic eu, ca și faptul, că nu ai venit la slujbă 
alături de Roarke. 

— Eu m-am aflat acolo în calitate oficială, rosti Eve sec. 
Haide să nu ne îndepărtăm de subiect. 

— Alte probleme în paradis, șopti Nadine, după care 
privirea ei deveni sobră. Uite ce e, Dallas, eu te apreciez. 
Habar nu am de ce, dar acesta e adevărul. Dacă tu și 
Roarke aveţi probleme, să știi că-mi pare rău. 

Lui Eve nu-i plăcuseră niciodată confesiunile prietenești. 
Se foi pe scaun, surprinsă fiindcă, pentru câteva clipe, se 
simţi tentată să o facă. Dar se hotărî să se folosească doar 
de calităţile de reporter ale lui Nadine. 

— Să revenim la tema noastră, repetă ea. 

— Bine. Nadine înălţă din umăr, mușcând iar din chiflă. 
Nimeni nu știe nimic clar, rosti ea pe scurt. 

ISO 

Facem speculaţii, atâta tot, în ceea ce privește 
dificultăţile financiare ale lui Angelini, pasiunea pentru 
jocurile de noroc ale fiului, cazul Fluentes... 

— Nu poţi da uitării cazul Fluentes, o întrerupse Eve. El 
se duce la fund. O știe atât el, cât și avocatul său. Dovada e 
una cât se poate de clară. Moartea lui Towers nu schimbă 
situația. 

— Poate că era scos din sărite. 

— Da, poate. Dar e un om fără relaţii. N-are el 
cunoștințele sau banii necesari ca să angajeze un om care 
să elimine o femeie de talia lui Towers. Nu pare o variantă 
viabilă. Am verificat pe toţi cei pe care i-a trimis după 
gratii. Și până în prezent, nu am descoperit nimic. 

— Ai renunţat la varianta răzbunării, nu? 

— Mdaa. Cred că e vorba de cineva din anturajul ei 
familial. 

— Te gândești la cineva anume? 

— Nu. Eve clătină din cap, văzând că Nadine o studia cu 
interes. Nu, repetă ea. Momentan, nu deţin o dovadă 
solidă. Uite ce vreau să cercetezi tu, dar aș vrea să nu faci 
nimic public până nu mă lămuresc eu despre ce e vorba. 

— Așa am stabilit. 

Eve îi povesti pe scurt despre incidentul din sectorul 38. 

— Ce știre bombă, fir-ar să fie! lar cazul e deja public, 
Dallas. 

— Da, o fi, dar nu știi unde să cauţi până nu-ți spun eu 
care e direcţia corectă. Să rămână cum ne am înţeles, 
Nadine. Nu dai știrea, și te învârți cu grijă în jurul ei. Vezi 
dacă cineva știa despre povestea asta, în caz că poţi să afli, 
sau dacă îi pasă cuiva despre cele petrecute. Dacă are 
legătură cu crima comisă, atunci știrea va fi la îndemâna 
ta. Dacă nu are, rămâne la aprecierea conștiinței tale dacă 
transmiţi pe post o știre care ar putea ruina reputaţia unui 
om și relaţia cu actuala lui logodnică. 

— E o lovitură sub centură, Dallas. 

— Da, dar depinde de înălțimea la care te afli. 
Deocamdată, rămâne între noi, Nadine. 

— Hmmm, hmmm...Mintea ei alerga lacomă. Slade se 
afla în San Francisco în noaptea crimei. Ea a așteptat ceva- 
ceva. Oare el nu a procedat la fel? 

— Da, așa se pare. 

— Sunt o mulţime de curse care te duc de pe o coastă pe 
alta, atât publice, cât și private, care vin și pleacă din oră 
în oră, și de pe o coastă, și de pe cealaltă. 

— Corect. Tinem legătura, Nadine, zise Eve, ridicându- 
se. Și ai grijă să nu te dai de gol. 


Eve se culcă devreme în seara aceea. Când linkul ei 
porni să sune la ora unu, tocmai se trezea ţipând dintr-un 
coșmar. Transpirată și înfiorată, ea dădu la o parte 
așternuturile răscolite și făcute ghem în jurul ei. 

Își înfrînă încă un țipăt, presându-și degetele pe ploapele 
închise, ordonându-și să nu se piardă cu firea ca să i se 
facă rău. Răspunse la apel fără a aprinde lumina, blocând 
transmisia video. 

— Dallas. 

— Dispeceratul. S-a verificat amprenta vocală. E vorba, 
probabil, de o crimă. Victima: de sex feminin. Adresa 
anunţată: Central Park South 532, în spatele clădirii. Cod 
galben. 

— Am înţeles. Eve încheie transmisia și încă tremurând 
din cauza șocului produs de coșmarul respectiv, cobori din 
pat. 

Totul dură doar douăzeci de minute. Simţea nevoia de 
alinarea oferită de un duș cu apă fierbinte, chiar dacă 
acesta nu putea dura mai mult de treizeci de secunde. 

Cartierul era unul modern, populat cu oameni care 
deţineau diverse magazine de modă sau cluburi, aspirând 
la un statut social și economic ceva mai elevat. 

În zona respectivă, străzile erau liniștite, cu toate că nu 
erau nici ele scutite de acel du-te-vino al taxiurilor publice 
și al mijloacelor de transport private. Oriunde te uiţi, dai 
de cei din clasa de mijloc care aspiră la mai mult, cugetă 
ea, cotind în spatele unei clădiri suple din oţel cu vedere 
spre parc, având astfel parte și de o priveliște plăcută. 

Dar, la urma urmelor, crimele aveau loc peste tot. 

Și în mod sigur o crimă avusese loc chiar acolo. 

Spatele clădirii nu avea deschidere directă către parc, 
dar cei care aranjaseră zona compensaseră acest neajuns 
prin amenajarea unui spaţiu verde suficient de atrăgător. 

Între șirul de copaci se afla un zid de securitate care 
separa clădirile una de alta. 

Pe cărarea strâmtă care ducea către un scuar plin cu 
petunii aurii, zăcea, întins cu faţa în jos, cadavrul. 

O femeie, băgă de seamă Eve, arătând legitimaţia către 
polițiștii care făceau de pază în zonă. Păr negru, ten închis 
la culoare, bine îmbrăcată. Ea studie pantoful cu toc înalt, 
alb cu roșu, care zăcea întors pe alee. 

Lovitura mortală făcuse ca pantofii să-i sară, la propriu, 
din picioare. 

— Fotografii? 

— Da, șefa. Dră locotenent, cei de la Medicină Legală 
trebuie să sosească. 

— Cine a raportat asasinatul? 

— Un vecin. A ieșit afară ca să-și lase cățelul să-și facă 
nevoile la locul special destinat. L-am reţinut acolo, 
înăuntru. 

— Cunoașteţi numele victimei? 

— Yvonne Metcalf, locotenente. Locuiește în blocul 
1126. 

— Actriţă, murmură Eve, numele ei părându-i cunoscut. 
În culmea gloriei. 

— Da, şefa. Unul dintre polițiști se uită atent la cadavru. 
Anul trecut a câștigat un premiu Emmy. Prezenta diverse 
talk-show-uri. Era destul de faimoasă. 

— lar acum e moartă de-a binelea. Continuaţi 
înregistrarea video. Vreau să o întorc cu faţa în sus. 

Eve fu sigură că avea dreptate înainte de a-și proteja 
mâinile cu ajutorul spray ului acela special și chiar înainte 
de a se lăsa pe vine, întorcând apoi cadavrul. Sângele era 
împrăștiat în toate părţile. Unul dintre cei prezenţi fluieră 
lung și compătimitor în vreme ce trupul femeii fu răsucit 
cu fața în sus, dar în mod sigur nu fusese Eve aceea. Ea 
știa deja la ce să se aștepte. 

Gâtul femeii fusese tăiat, iar tăietura era adâncă. Ochii 
mari, verzi și frumoși se holbau spre Eve: lipsiţi de viaţă, 

semnănând cu două întrebări ce nu aveau să primească 
nicicând un răspuns. 

— Ce legătură exista între tine și Cicely Towers? șopti 
ea. Cauza morții era aceeași: o rană în zona gâtului, partea 
cea mai adâncă fiind înspre jugulară. Nu existau dovezi 
care să ateste ideea jafului sau a unui viol, și nici urme de 
confruntare fizică între victimă și agresor. Cu o mișcare 
ușoară, Eve ridică braţul lipsit de viaţă a lui Yvonne, 
privind atent la unghii și la zona de dedesubt, folosind, 
bineînţeles, o lanternă. Unghiile erau colorate cu lac roșu- 
aprins cu dungi subţiri de culoare albă. Manichiura era 
perfectă. Nu exista nicio unghie ruptă sau în care să se fi 
agăţat ceva, nici urmă de piele julită sau de sânge pe 
dedesubt. 

— Era îmbrăcată la patru ace, dar nu a mai apucat să 
ajungă unde voia, comentă Eve, studiind costumul roșu cu 
dungi albe în care era îmbrăcată victima. Trebuie să aflăm 
de unde venea sau încotro se ducea, zise Eve, dând un 
prim ordin. Intoarse capul, auzind sunetul unor pași ce se 
apropiau. 

Dar nu era vorba de medicul examinator sau de echipa 
acestuia și nici de cei de la echipa de amprentare. Era 
vorba de, după cum observă ea cu dezgust, de C.J. Morse 
și de o echipă de la Canal 75. 

— Închide camera și șterge-o de aici. Plină de nervi, ea 
se ridică, postându-se instinctiv în faţa cadavrului. Aici s-a 
comis un asasinat. 

— N-ai protejat zona, răspunse Morse, zâmbindu-i dulce. 
Până atunci, publicul are acces în zona respectivă. Sherry, 
filmează, te rog, pantoful acela. 

— Protejaţi imediat zona, ordonă furioasă Eve unuia 
dintre polițiști. Confiscaţi camera de filmat și casetele pe 
care au filmat materialul. 

— Nu poţi confisca echipamentul echipei tv până nu 
marchezi zona, îi aminti C.]...încercând să privească cumva 
dincolo de ea pentru a vizualiza mai bine scena. Sherry, fă 

mai întâi o filmare panoramică, după care concentrează-te 
pe chipul atrăgător al drei locotenent, te rog. 

— Să vezi ce șut în fund îţi aplic, Morse. 

— Ahhhh, chiar aș vrea să încerci, Dallas. O parte din 
pica aceea mocnită ce i-o purta apăru brusc în ochii lui. 
Tare mi-ar plăcea să depun o plângere împotriva ta și pe 
urmă să dau totul pe post, după ce mă lovești zdravăn, cum 
zici. 

— Dacă te mai afli aici și după marcarea și protejarea 
zonei, fii sigur că tu te vei alege cu o plângere. 

El se mărgini să surâdă, bătând apoi în retragere. 
Calculase că mai putea filma vreo cincisprezece secunde 
înainte să dea de belea. 

— Cei de la Canal au o echipă de avocaţi de nota zece. 

— Reţineţi-i, atât pe el, cât și echipa care-l însoțește. Eve 
se răsti plină de furie la unul dintre polițiști. Atâta vreme 
cât eu am treabă aici, ei nu au ce căuta în zonă. 

— Amestecul în treburile mass-mediei... 

— Pupă-mă în fund, Morse! 

— Oaaau, pariez că ai un poponeţ tare apetisant. El 
continuă să zâmbească chiar și în timp ce era escortat în 
afara zonei de comitere a asasinatului. 

În clipa în care Eve reveni în partea frontală a clădirii, 
oferi un raport sobru legat de crima comisă cu puţin timp 
în urmă. Fără a pierde niciun amănunt, el se aplecă ușor 
spre ea. 

— Dră lt...confirmaţi faptul că Yvonne Metcalf, starul lui 
Tune În, a fost asasinată? 

— Deocamdată, poliția nu are de făcut niciun 
comentariu. 

— Nu-i adevărat că dna Metcalf locuia chiar în această 
clădire și că, azi de dimineaţă, cadavrul său a fost 
descoperit pe aleea din spate? Nu-i așa că i-au tăiat gâtul? 

— Nu comentez. 

— Dar telespectatorii noștri sunt nerăbdători, dră 
locotenent. Două doamne de renume au fost asasinate 

exact în același fel și, după toate aparențele, de către unul 
și același ucigaș, la o distanţă de doar câteva zile. Și dv. nu 
aveţi nimic de comentat? 

— Spre deosebire de unii reporteri iresponsabili, poliţia 
se concentrează mai mult asupra faptelor, nu a 
speculațiilor, dovedindu-se mult mai prevăzătoare. 

— Nu cumva e vorba de faptul că poliţia nu e în stare să 
rezolve aceste crime? Rapid de picior, el traversă trotuarul 
ce-i despărţea, venind iar în faţa ei. Nu cumva vă preocupă 
reputaţia dv...dră locotenent, și legătura care exista între 
prietenul dv...Roarke, și cele două victime? 

— Aici nu e vorba de reputaţia mea. E vorba de 
anchetarea unei crime. 

Morse se întoarse cu faţa la cameră. 

— Se pare că ancheta, condusă de lt. Eve Dallas, a ajuns 
într-un punct mort. O altă crimă a avut loc la mai puţin de 
o sută de yarzi față de locul în care mă aflu eu în acest 
moment. Viața unei femei tinere frumoase și talentate care 
promitea mult pe viitor a fost curmată printr-o lovitură 
violentă de cuţit. Cu doar o săptămână în urmă, devotata și 
respectata procuroare Cicely Towers și-a pierdut de 
asemenea viaţa. Poate că n-ar trebui să ne întrebăm când îl 
vom prinde pe ucigaș, ci care va fi următoarea victimă, 
referindu-ne la o femeie faimoasă, evident. Sunt C.J. Morse 
de la Canal 75, întro transmisie live din Central Park 
South. 

Făcu semn în direcţia operatorului, după care se 
întoarse și zâmbi larg către Eve. 

— Dallas, dacă cooperezi, e posibil ca publicul să fie de 
partea ta, datorită mie. 

— Du-te dracului, Morse! 

— Ah, poate dacă mă rogi frumos. Rânjetul lui imens nu 
dispăru nici după ce ea îl înhăţă de cămașă. Aaaa, nu mă 
atinge, nu mă atinge decât dacă vrei o relaţie serioasă. 

Ea era cu un cap mai înaltă ca el și, în plus, avea un chef 
nebun să-l lovească și să-l trântească pe trotuar. Uite ce 

vreau eu să aflu, Morse. Vreau să-mi spui și mie cum un 
reporter de doi bani ca tine a ajuns la locul crimei, alături 
de echipa tehnică, la doar zece minute de la sosirea șefului 
anchetei. 

El își aranjă la loc piepţii cămășii. 

— E vorba de anumite surse, dră locotenent, iar tu știi 
foarte bine că nu sunt obligat să le divulg. Zâmbetul lui 
deveni o încarnare a ironiei și a aroganţei. Şi dacă tot ne 
referim la evenimentul acesta, și anchetatorul e unul de 
doi bani. Trebuia să mă alegi pe mine, nu pe Nadine. A fost 
urât din partea ta că ai ajutat-o să mă elimine din 
cooperarea ce viza cazul Towers. 

— Asta a făcut? Ei, nu știi cât mă bucur, C.]...pentru că 
eu nu pot să te înghit. Nu te-ar deranja deloc, nu-i așa, 
dacă te-ai duce iar acolo, pe alee, ca să o filmezi în 
continuare pe femeia aceea? Nu te-ai gândit nicio clipă că 
merită și ea puţină demnitate sau la faptul că oamenii care 
au iubit-o, poate, nu au fost încă anunţaţi despre oribilul 
eveniment. Familia sa, de exemplu. 

— Hei, fiecare dintre noi își face meseria. Tu nu prea ai 
remușcări când te uiţi la ea. 

ISA 

— Da'la ce oră ai primit pontul? îl luă Eve din scurt. 

El ezită, părând că are remușcări. 

— Cred că nu fac rău că-ţi dezvălui. Pe la 12:30, pe linia 
mea privată. 

— De la? 

— Aa, asta nu. Eu îmi protejez sursele. Am sunat la 
serviciu, am alcătuit rapid o echipă. Nu-i așa, Sherry? 

— Da, așa e. Operatorul mișcă din umăr. Cei care au fost 
azi noapte de serviciu ne-au trimis aici, ca să ne întâlnim 
cu C.J. Așa se muncește în televiziune. 

— O să fac tot posibilul ca să-ţi confisc echipamentul, 
Morse, ca să te aduc la secţie pentru interogatoriu, ca să-ţi 
fac viața un iad. 

— Aaaa, chiar sper să o faci. Faţa lui rubicondă străluci. 
O să emit de două ori mai mult, iar popularitatea mea va 
atinge cote impresionante. Și știi care va fi partea cea mai 
distractivă? Că o să insist asupra relaţiei foarte apropiate 
și plăcute dintre Roarke și Yvonne Metcalf. 

Stomacul ei se cutremură, însă vocea ei își păstră tonul 
ferm. 

— Fii atent ce faci, C.]...Roarke nu-i la fel de amabil ca 
mine. Tine ţi echipa cât mai departe de locul în care s-a 
comis crima, îl avertiză ea. Dacă pui acolo un singur 
degeţel, îţi confisc echipamentul. 

Ea se răsuci pe călcâie și, după ce se îndepărtă suficient 
de mult, scoase staţia de comunicare. Urma să încalce o 
procedură, riscând o avertizare, o mustrare sau chiar mai 
mult. Dar era absolut necesar. 

Imediat ce Roarke îi răspunse, își dădu seama că nu se 
dusese încă la culcare. 

— Ei, dră locotenent, ce surpriză! 

IST 

— Durează un minut. Spune-mi și mie ce fel de relaţie aţi 
avut tu și Yvonne Metcalf. 

El ridică din sprânceană. 

— Suntem prieteni, la un moment dat am fost prieteni 
destul de apropiați. 

— Iubiti. 

— Da, pentru scurt timp. De ce? 

— Pentru că ea e moartă, Roarke. 

Surâsul lui timid pieri. 

— Ahhh, Dumnezeule! Cum s-a întâmplat? 

— I-au tăiat gâtul. Stai pe aproape. 

— E o cerere oficială, locotenente? întrebă, vocea lui 
căpătând duritatea pietrei. 

— Da, așa și trebuie. Roarke...Ea ezită o secundă, îmi 
pare rău. 

— Şi mie. El încheie transmisia. 

Eve găsi imediat câteva puncte comune între Cicely 
Towers și Yvonne Metcalf. Primul punct comun: crima. 
Metoda folosită și faptul că totul se desfășurase după 
aceeași schemă. Ambele doamne fuseseră personalităţi 
publice, respectate și iubite. Aveau o carieră de succes și 
se dedicaseră meseriei lor. Aveau familii iubitoare care 
sufereau cumplit după pierderea celor două doamne. 

Cu toate astea, cercul lor social și domeniul de activitate 
difereau foarte mult. Prietenii lui Yvonne erau artiști, 
actori, muzicieni, pe când Cicely socializa cu cei din lumea 
avocaţilor, cu oameni de afaceri și cu politicieni. 

Yvonne fusese un soi de actriță, veselă și aiurită, 
aproape un dezastru ca artist, dar una care era pe placul 
publicului. 

Dar cineva le cunoscuse destul de bine și le urâse destul 
de mult, încât să le și ucidă. 

Singurul nume care apărea atât în agenda ordonată a lui 
Cicely și în cea dezordonată a lui Yvonne era al lui Roarke. 

Pentru a treia oară într-o singură oră, Eve cercetă din 
nou toate listele stocate în computerul ei, încercând să 
caute o legătură. Un nume care să aibă legătură cu un 
altul, o adresă, o meserie, un interes de ordin personal. 
Puținele legături descoperite erau unele lipsite de 
importanţă, astfel că următorul pas, interogatoriul, 
aproape că nici nu se justifica. 

Dar ea avea să apeleze și la el, fiindcă varianta 
următoare ar fi fost una singură: Roarke. 

În vreme ce computerul se ocupa de lista aceea scurtă, 
Eve continuă să răsfoiască jurnalul electronic al lui 
Yvonne. 

— De ce dracu' nu folosea nume femeia asta? mormăi 
Eve. Erau notate orele, datele, din când în când niște 
inițiale, dar cele mai numeroase erau notaţiile scurte sau 
simbolurile diverse, potrivit stării de spirit a lui Yvonne. 


1:00 - prânzul la Crown Room cu B.C. Oaaau! Să nu 
cumva să întârzii, Yvonne, și să porți costumul acela verde 
cu fustă scurtă. Lui îi plac femeile punctuale și cu picioare 
frumoase. 

Zi de înfrumusețare la Paradise. Slavă Cerului. 10:00. 
Trebuia să dau o fugă până la Fitness Pallas, la opt, ca să 
fac puțină gimnastică. Yaacs. 


Prânzuri de fiţe, cugetă Eve. Răsfăţ într-un salon de 
înfrumusețare de top al acestui oraș. Tras de fiare într-o 
sală de gimnastică de lux. Ei, până la urmă, n-a dus-o chiar 
așa de rău. Oare cine ar fi vrut să moară având așa o viaţă? 

Se uită o clipă la notaţiile ultimei zile de viaţă. 


8:00 - Un mic-dejun consistent - costumul mulat și 
strâmt de culoare albastră și pantofi de aceeași cu loare. 
TREBUIE SĂ AI O ÎNFĂȚIȘARE CÂT MAI OFFICE, 
YVONNE, PENTRU DUMNEZEU! 

11:00 - La birou la P.P..ca să discutăm despre 
negocierea contractului. Poate reușesc să ajung puţin și la 
cumpături înainte de asta. SE VAND PANTOFI LA „SAKS". 
Super modele. 

Prânz - fără desert. Poate. Să-i spun și lui scumpei că a 
fost grozav „în direct”. Să nu-l penalizez pentru că și-a 
păcălit amicii în legătură cu activitatea pe care o 
desfășoară împreună. Doamne, nu-i așa că a fost oribil? 

Să sun acasă. 

Dacă nu am trecut mai devreme pe la SACKS, să fac 
totuși o vizită. 

Pe la 5. Bei ceva. Bea tot apă minerală, scumpo. Când 
ești amețită, vorbesti prea mult. Trebuie să dai dovadă de 
inteligență, să fii sclipitoare. Să faci din Tune In o emisiune 
de nota zece, care să aducă mulți $$$*** Nu uita că mâine 
de dimineață ai ședință foto și să nu cumva să te atingi de 
vreun pahar cu vin. Să te duci acasă și să tragi un pui de 
somn. 

Întâlnire la miezul nopții. Poate fi ceva extrem de 
pasional. O să port chestia aceea roșie cu dungi albe și, în 
plus, o să zâmbesc, o să zâmbesc mult, mult. Ce a fost, a 
fost, nu? Și nu cumva să închizi portita aceea. Lumea e 
mică și aşa mai departe. Ce cretin, ce tâmpenie! 


Deci ea avea o întâlnire la miez de noapte. Nu preciza 
nici cu cine, nici unde va avea loc, dar voia să arate foarte 
bine pentru momentul respectiv. Era vorba de cineva 
cunoscut, cu care avusese deja o relaţie. Ce a fost? O 
problemă în trecutul lor comun? 

Un iubit? cugetă Eve. Ea credea că nu era vorba de așa 
ceva. Yvonne nu-și dorise să fie sexy, foarte sexy. Eve fu de 
părere că de-abia acum începea să o înţeleagă pe femeia 
respectivă. Yvonne se simţise bine în pielea ei, făcuse haz 
de ea însăși, se distrase de una singură, fiind pusă mereu 
pe distracţie și bucurându-se de viaţa pe care o ducea. În 
plus, era o femeie ambițioasă. 

Nu-și recomandase ea sieși să zâmbească, să zâmbească 
mult că poate așa se mai ivea, poate, o altă oportunitate în 
carieră? Un articol favorabil în presă, un scenariu nou, un 
fan al său cu mare influenţă în lumea bună. 


Oare ce ar fi declarat ea despre Roarke? se întrebă ea. 


Precis l-ar fi notat cu un R scris cu literă mare și cu bold. 
Ar fi desenat inimioare în jurul datei cu pricina, cea care 

marca întâlnirea, ori zâmbete sau semnul dolarului. Așa 
cum procedase acum un an și jumătate. 


Eve nu avea nevoie să caute în jurnalele lunilor sau 
anilor din urmă. Ştia foarte bine care fusese ultima 
impresie a femeii față de Roarke. 


Cina cu R - 8:30. Oaaau, oaaau! Să porţi chestia aia din 
satin - cu taior din același material. Fii pregătită, poate vei 
avea noroc. Ahh, tipul are un corp mamă, mamă - aș vrea 
să știu și ce fel de cap posedă?! Fi, tu să ai o minte sexy, și 
vezi tu acolo ce-o să iasă. 


Eve nu prea voia să afle dacă Yvonne avusese într- 
adevăr noroc. În mod cert ei doi fuseseră iubiţi, - i-o 
confirmase și Roarke. Atunci de ce nu mai notase nimic 
legat de el după povestea cu vestimentația aceea albă din 
satin? 

Ceva se întâmplase, ceva fusese, realiză ea, iar ea 
trebuia să descopere ce anume - că să poată investiga 
exclusiv scopurile acestei relații. 

Între timp, trebuia să se deplaseze din nou la 
apartamentul lui Yvonne, ca să reîncerce să reconstituie 
pentru a doua oară ultima, zi din viaţa ei. Trebuia să se 
ocupe și de câteva interogatorii. Și, din moment ce părinţii 
lui Yvonne o sunau pe fiica lor cel puţin o dată pe zi, aşa că 
era obligată să vorbească încă o dată cu ei, pregătindu-se 
să facă faţă durerii și uimirii lor imense. 

Nu avea nimic împotrivă să lucreze 14 - sau chiar 16 - 
ore pe zi. Ba dimpotrivă, în această etapă a vieţii ei, era 
chiar recunoscătoare că se întâmpla astfel. 


După patru zile de la uciderea lui Yvonne Metcalf, Eve 
nu obținuse absolut nimic. Per total, interogase 36 de 
persoane, ceea ce se dovedise a fi o treabă migăloasă și 
obositoare. Nu numai că nu reușise să descopere măcar un 

mobil viabil, dar nu descoperise nici măcar un om care să 
nu o fi adorat pe victima asasinatului. 

Nu exista niciun indiciu că ar fi fost vorba de un fan 
obsedat. Yvonne primea milioane de mailuri, o 
corespondenţă uriașă, iar Feeney lucra și acum la acest 
aspect, cercetându-i e mailurile. Dar după cercetarea 
primei părţi, nu existaseră ameninţări, nici voalate, nici 
exprimate fățiș, nici oferte ciudate sau porcoase, nici 
apropouri. 

Mare parte dintre ele fuseseră cereri în căsătorie sau 
alte propuneri. Eve le dădu de-o parte, dar nu prea repede, 
ce-i drept. Exista posibilitatea ca un corespondent de-al lui 
Yvonne să o fi contactat pe Cicely. Dar pe măsură ce trecea 
timpul, șansa devenea din ce în ce mai mică. 

Eve procedă exact așa cum era de așteptat în cazul 
crimelor în serie cărora nu li se găsea rezolvarea, 
departamentul numind asta drept un „impas în 
desfășurarea unei anchete”. Își programă o întrevedere cu 
psihiatrul. 

În timp ce se afla în sala de așteptare, Eve se strădui să 
facă față sentimentelor sale amestecate faţă de dna dr. 
Mira. Doamna era inteligentă, profundă, de o eficienţă 
lipsită de zbucium și un om plin de compasiune faţă de 
semeni. 

Acestea erau și motivele pentru care Eve avea o 
atitudine atât de cuminte și rezervată. Fu obligată să-și 
reamintească că nu venise la dr. Mira din motive 
personale, ci pentru că cei din poliţie îi recomandaseră un 
tratament. Nu avea să participe la niciun test, nu aveau să 
discute despre sentimentele sau gândurile ei - ori despre 
amintirile sale. 

Aveau să disece împreună mintea ucigașului. 

Şi cu toate astea, trebuia să-și controleze ritmul bătăilor 
inimii, să fie atentă la palmele ei imobile și uscate. Când i 
se făcu semn să intre în biroul Mirei, Eve își spuse că 
picioarele ei tremurau de oboseală, nu din alt motiv. 

— Dră It. Dallas, rosti Mira, ochii ei de un albastru blând 
și deschis cercetând atent chipul Evei și observând cât era 
de obosită. Imi cer iertare că team făcut să aștepți. 

— Nu-i nimic. Cu toate că ar fi preferat să rămână în 
picioare, Eve luă loc pe scaunul albastru și scobit, alături 
de cel pe care se așezase Mira. Îți mulţumesc că te ocupi 
atât de prompt de acest caz. 

— Fiecare dintre noi face tot ce poate când vine vorba 
de profesie, replică Mira pe un ton liniștitor, așa cum se 
întâmpla de fiecare dată. Pe Cicely Towers am respectat-o 
și am apreciat-o în mod deosebit. 

— O cunoșteai? 

Ihh 

— Aparţineam aceleiași promoţiii, aceleiași generaţii, iar 
ea m-a consultat în privinţa multor cazuri de-ale sale. Am 
fost de multe ori de partea procurorului - dar și de partea 
avocatului apărării, dar tu știi deja acest lucru, adăugă ea, 
surâzând. 

— Comentam doar. 

— Însă am admirat și talentul lui Yvonne Metcalf. Ea a 
oferit multă fericire lumii noastre. O să-i simţim lipsa. 

— Dar cu siguranţă există și cineva care nu le va duce 
dorul. 

— Da, și asta e destul de adevărat. Cu graţia și calmul 
caracteristic, Mira comandă ceai prin intermediul 
AutoChef-ului ei. Sunt convinsă că ești presată de timp, 
dar eu lucrez mai bine cu ajutorul unui mic stimulent. Şi se 
pare că și ţie ţi-ar prinde bine o ceașcă. 

— Sunt bine. 

Recunoscând ușoara undă de ostilitate din glasul ei, 
Mira se mărgini să ridice din sprânceană. 

— Ai muncit prea mult, ca de obicei. Asta se întâmplă în 
mod special celor care sunt cei mai buni în meseria lor. li 
oferi lui Eve o porţie de ceai, turnat într-o frumuseţe de 
ceașcă din porțelan chinezesc. Să știi că ţi-am citit 
rapoartele, am verificat dovezile pe care le-ai adunat până 

în prezent și teoriile pe care le dezvolţi acolo. Iată și 
profilul psihiatric întocmit de mine, zise ea, bătând cu 
degetul într-un CD sigilat, așezat pe masa ce le despărţea. 

— L-ai finalizat? Eve nu se strădui să mascheze iritarea 
din glasul său. Puteai să mi-l trimiţi și să mă scutești de un 
drum. 

— Da, dar am preferat să stăm de vorbă, faţă în faţă. Eve 
e vorba de cineva, de ceva extrem de periculos. 

— Cred că am înţeles lucrul acesta, dnă dr. Două femei 
s-au ales cu gâtul tăiat. 

lb? 

— Da, două femei până acum, zise Mira în șoaptă, după 
care se așeză. Mi-e teamă, foarte teamă că vor mai urma și 
alte victime. Şi asta cât de curând. 

Pentru că era exact de aceeași părere, Eve ignoră fiorul 
acela ce-i străbătu fulgerător șira spinării. 

— De ce? 

— A fost atât de ușor, vezi tu...De simplu. Și totul făcut 
ca la carte. Și în chestia asta se ghicește o doză de 
satisfacţie. Și mai e și factorul atragerii atenţiei. Cel sau 
cea care a comis crimele acum poate să stea bine mersi 
acasă și să urmărească show-ul pe care l-a provocat. 
Rapoartele, editorialele, suferinţa, slujbele de 
înmormântare, reacţia publicului în urma investigaţiei. 
Făcu o pauză pentru a savura ceaiul. Ai propria ta teorie, 
Eve. Așa că eu sunt la dispoziţia ta, fie pentru a fi de acord 
cu ea, fie pentru a mă decide împotriva sa. 

— Am mai multe teorii. 

— Dar crezi într una singură. Mira surâse atotștiutor, 
conștientă că fraza ei o sâcâia pe Eve. Faima. Ce altceva 
aveau aceste două femei în ochii publicului? Nu se 
învârteau în același cerc social sau profesional. 
Cunoștinţele lor comune le poţi număra pe degete, și asta 
doar așa, la modul lejer, întâmplător. Nu mergeau în 
aceleași magazine, nu frecventau aceleași centre de 

sănătate sau aceeași cosmeticiană. Ceea ce împărțeau era 
faima, interesul publicului faţă de ele și un soi de putere. 

— Faţă de care ucigașul s-a arătat invidios. 

— Da, exact asta aș spune și eu. E plin de resentimente 
și-și dorește tot ceea ce deţineau ele, așa că le ucide, astfel 
ca atenţia datorată lor să se răsfrângă asupra lui. Cele 
două crime au fost extrem de violente și comise extrem de 
„curat”, ceea ce e 

Ibfi destul de nefiresc. Feţele și trupurile victimelor nu 
au fost mutilate. Potrivit celor de la morgă, a fost vorba de 
o tăietură rapidă în jurul gâtului, lovitura fiind aplicată 
frontal. Victima faţă în faţă cu ucigașul. Cuţitul e o armă 
personală, reprezintă o prelungire a mâinii. Nu acţionează 
ca laserul, de la distanţă și nici nu acţionează „la rece” 
precum otrava. Ucigașul vrea să simtă actul crimei, să 
vadă cum ţâșnește sângele, să-l adulmece. Experienţa 
aceea completă prin care ea sau el simt că deţin controlul 
total, că acţionează conform planului. 

— Adică nu crezi că e vorba de un ucigaș plătit. 

— Eve, există întotdeauna și această posibilitate, dar 
sunt înclinată, mai degrabă, să cred că ucigașul a fost un 
participant activ, nu o persoană care a preferat ca altul să 
dea lovitura. Și, în afară de asta, mai sunt și obiectele 
rămase amintire. 

— Umbrela dnei Towers. 

— Și pantoful drept al drei Metcalf. Ai reușit să ţii 
informaţiile astea două departe de presă. 

— Aproape. Eve se încruntă, aducându-și aminte cum 
Morse și echipa lui dăduseră buzna la locul crimei. Un 
profesionist n-ar fi luat cu el nicio amintire, iar cele două 
asasinate au fost foarte bine gândite, ca să fie vorba de un 
vagabond. 

— Daaap, sunt de acord. Ai o minte organizată, 
ambițioasă. Ucigaşul pe care ţi-l imaginezi, pe care-l cauţi, 
își savurează fapta, de aceea și cred că va lovi iar. 

— Poate fi și o ea, punctă Eve. Poate că această invidie 
zace înăuntrul unei femei. Ele erau ceea ce ea nu poate fi, 
nu poate deveni. Frumoase, pline de succes, admirate, 
faimoase, puternice. De multe ori cel care ucide are o fire 
slabă. 

J.I. RCBB 

— Da, adesea se întâmplă astfel. Deocamdată, după 
datele pe care le avem, nu putem preciza sexul ucigașului, 
stabilind doar faptul că persoana și-a ales ca ţintă acele 
femei care în ochii publicului sunt adevărate vedete. 

— Şi în cazul acesta, ce ar trebui să fac dnă dr. Mira? Să 
dotez fiecare femeie faimoasă, binecunoscută și plină de 
succes a acestui oraș cu un sistem de securitate cu 
semnalizator la purtător, oferindu-ţi chiar și ţie un 
asemenea dispozitiv? 

— Ei, e straniu, dar eu m-am gândit mai degrabă la tine. 

— La mine. Eve bâţâi ceașca de ceai, de care nici nu se 
atinsese, după care o așeză, nervoasă, pe masă. E ridicol. 

— Nu prea cred. Ai devenit o persoană cunoscută, Eve. 
Datorită profesiei tale, desigur, și în mod special după 
cazul rezolvat iarna trecută. În domeniul tău de activitate, 
ești un om mai mult decât respectat. Și, continuă ea, 
înainte ca Eve să o întrerupă, de cele două victime te leagă 
ceva extrem de important. Fiecare dintre voi a avut o 
relație cu Roarke. 

Eve realiză că devenise lividă. Era o reacţie pe care nu 
reușea să o controleze. Dar măcar tonul vocii îl putea ţine 
în frâu, străduindu-se din răsputeri. 

— Roarke a avut cu Towers o relaţie de afaceri, un 
partenariat aproape lipsit de importanţă. Iar relaţia intimă 
cu Metcalf s-a încheiat de ceva vreme. 

— Şi totuși simţi nevoia să-i iei apărarea în fața mea. 

— Dar nu-i iau apărarea, i-o întoarse Eve. Constat, atâta 
tot. Roarke poate foarte bine să-și ia apărarea și singur, și 
chiar mai mult de atât. 

— Fără îndoială. E un bărbat puternic, plin de viaţă și 
deștept. Dar tu tot îţi faci griji pentru el. 

— Din punctul de vedere al psihiatrului, tu crezi că 
Roarke poate fi criminalul? 

— Categoric nu. Dar nu mă îndoiesc că dacă l-aș analiza, 
aș descoperi că instinctul ucigaș e extrem de bine 
dezvoltat în cazul lui. În realitate, Mira și-ar fi dorit foarte 
mult să aibă ocazia de a reuși să studieze felul de a gândi a 
lui Roarke. Dar el ar avea nevoie de o motivaţie extrem de 
bine definită. O mare iubire sau o ură pe măsură. Nu prea 
cred că ar exista și altceva care să-l determine să treacă 
dincolo de graniţă. Liniștește-te, Eve, șopti Mira. Nu ești 
îndrăgostită de un ucigaș. 

— Dar eu nu sunt îndrăgostită de nimeni. Și nu suntem 
aici ca să discutăm propriile mele sentimente. 

— Ba din contră, trebuie să ţinem cont întotdeauna de 
starea de spirit a anchetatorului. Și dacă mi s-ar cere 
părerea vizavi de starea ta de spirit, aș spune că ești foarte 
obosită, aproape  extenuată, devastată sufletește și 
tulburată peste măsură. 

Eve luă CD-ul de pe masă și se ridică. 

— Atunci am mare noroc că nu-ţi va solicita nimeni 
părerea. Pot să-mi văd în continuare de treabă, să știi. 

— Nu mă îndoiesc, cel puţin deocamdată. Dar cu ce 
costuri la nivel personal? 

— Preţul va fi și mai mare dacă nu-mi duc munca până la 
capăt. O să aflu cine le-a ucis pe cele două femei. Și pe 
urmă o să găsesc pe cineva la fel de capabil ca și Cicely 
Towers ca să-l bage la zdup. Eve băgă CD-ul în geantă. Dar 
ai uitat de o altă legătură importantă, dnă dr. Mira. Cele 
două victime mai au 

ceva în comun. Eve avea o privire dură, ca de gheaţă. 
Familia. Amândouă aveau o familie, rude foarte apropiate 
care constituiau o mare și importantă parte a vieţii lor. Și 
uite așa, eu nu mai sunt o posibilă ţintă. Nu? 

— Da, poate. Dar la familia ta te-ai gândit, Eve? 

— Să nu te joci cu mine, te rog. 

— Tu ai pomenit despre asta, sublinie Mira. Tu îţi alegi 
cu grijă cuvintele atunci când stai de vorbă cu mine, 
credeam că te-ai gândit, în realitate, la familia ta. 

— Eu nu am familie, o repezi Eve. Şi singurul lucru la 
care mă gândesc e crima. Dacă vrei să-i raportezi 
comandantului că nu sunt cea mai bună alegere pentru 
meseria mea, pentru cazul de faţă, n-ai decât s-o faci. 

— Oare când o să ai încredere în mine? După câte își 
amintea Eve, în vocea ei de obicei prevenitoare se ghici 
pentru prima dată nerăbdarea. Chiar nu poţi să crezi că 
îmi pasă de soarta ta? Da, chiar îmi pasă, rosti Mira, 
văzând-o pe Eve cum clipește surprinsă. Și te înțeleg mai 
mult decât vrei tu să crezi. 

— N-am nevoie de înţelegerea ta. Dar în vocea lui Eve se 
ghicea deja emoția. O sesiză și ea. Nu sunt la test și nici la 
o oră de terapie. 

— Dar nu există în jurul nostru niciun reportofon. Mira 
tânti ceașca cu ceai, astfel că palmele lui Eve, vârâte în 
buzunare, tresăriră. Crezi că ai fost singurul copil care a 
fost abuzat sau care a avut parte de nenorociri? Singura 
femeie care a luptat ca să depășească toate astea? 

— Nu a fost nevoie de așa ceva. Eu nu miamintesc... 

— Tatăl meu vitreg m-a violat de mai multe ori începând 
de la doisprezece și până la paisprezece ani, zise Mira, 
vorbind pe un ton calm, oprind fără menajamente 
protestele lui Eve. Trei ani de zile am trăit fără a ști când 
va avea loc grozăvia, ci doar că ea se va petrece. Și, 
oricum, nu m-ar fi ascultat nimeni. 

Simţind că i se face rău, mai ales din pricina emoţiei, 
Eve își înconjură trupul cu braţele. 

— Nu vreau să știu nimic. De ce îmi povestești mie toate 
astea? 

— Pentru că mă uit în ochii tăi și mă văd pe mine. Dar tu 
ai pe cineva lângă tine care să te asculte. 

Eve rămase nemișcată, umezindu-și buzele uscate. 

— Şi cum de s-a sfârșit totul? 

— S-a sfârșit fiindcă, până la urmă am avut curajul să mă 
duc la un centru dedicat persoanelor abuzate și să 
povestesc totul unui consilier, să mă las examinată atât 
fizic, cât și psihic. Groaza și umilinţa din acele clipe nu 
erau atât de mari în comparaţie cu alternativa trăită până 
atunci. 

— Dar de ce trebuie să-mi aduc aminte despre astfel de 
clipe? vru Eve să știe, supărată. Toate astea s-au sfârșit. 

— De ce nu dormi? 

— Ancheta... 

— Eve... 

Tonul acela blând o făcu pe Eve să închidă ochii. Ce greu 
era, ce provocator era să facă față acelei compasiuni 
tacite. 

— Frânturi de amintiri, șopti ea, urându-se pentru 
propria slăbiciune. Coșmaruri... 

— Amintiri legate de perioada de dinaintea venirii tale în 
Texas, unde ai fost găsită? 

— Momente, fragmente, nimic mai mult... 

— Eu te pot ajuta să faci un tot din ele, să le ordonezi. 

— Şi de ce aș vrea să fac așa ceva? 

— N-ai început deja să le aranjezi, de una singură? în 
secunda aceea, Mira se ridică, la rândul ei. Poţi să faci faţă 
acestor momente care îţi tulbură, îţi bântuie 
subconștientul. Te-am văzut ani de zile făcând-o. Dar 
fericirea te ocolește și așa o să se întâmple până în 
momentul în care te vei convinge că o meriţi cu adevărat. 

— Dar nu a fost vina mea. 

— Nu. Mira atinse cu blândeţe braţul lui Eve. Nu, nu a 
fost vina ta. 

Lacrimile stăteau să izbucnească, iar lucrul acesta o 
șoca, făcând-o, de asemenea, să se simtă prost. 

— Nu sunt în stare să vorbesc despre asta. 

— Draga mea, dar deja o faci. Când o să te simţi 
pregătită să continuăm discuţia, mă găsești aici. Așteptă 
până ce Eve ajunse la ușă. Pot să te întreb ceva? 

— Oricum o faci. 

— De ce povestea aceea s-a încheiat acum? Roarke te 
face fericită? 

— Uneori. Eve închise ochii și înjură. Asta când nu mă 
face să sufăr. : 

— Ce frumos! Mă bucur pentru voi amândoi. Încearcă să 
te odihnești puţin, Eve. Dacă nu vrei să iei medicamente, 
atunci folosește cel puţin vizualizarea. 

— Da, o să ţin minte sugestia. Eve deschise ușa, 
rămânând mai departe cu spatele. Mulţumesc. 

— Cu plăcere. 

Vizualizarea nu i-ar fi fost de mare folos. Nu după ce 
avea să revizuiască încă o dată rapoartele referitoare la 
autopsie. 

În apartament era prea multă liniște, iar el părea mult 
prea mare. Regreta că lăsase pisicul acasă la Roarke. Dacă 
Galahad ar fi fost aici, nu s-ar mai fi simţit singură. 

Fiindcă o dureau ochii din cauza studierii prelungite a 
rapoartelor, se ridică de la birou. Nu avea energia 
necesară ca să o sune pe Mavis, iar de filmele oferite de 
programele tv prezentate pe ecranul ei era de-a dreptul 
sătulă. 

Comandă puţină muzică, ascultă preţ de 30 de secunde 
după care închise transmisia. 

Mâncarea făcea minuni de obicei, dar în clipa în care 
vâri capul în bucătărie, își aminti că nu realimentase 
AutoCheful de săptămâni întregi. Proviziile erau reduse, 
iar pofta ei nu era suficientă pentru a comanda ceva. 

Hotărâtă să se relaxeze, ea programă o realitate virtuală 
cu bule pe care i-o trimisese Mavis de Crăciun. Pentru că 
ultima care le folosise fusese Mavis, acestea erau 
programate cu atmosferă de Nightclub, cu sonorul la 
maxim. După ce înjură de mama focului, reducând la 

repezeală volumul sonorului, Eve programă o plajă, la 
Tropice. 

Reușea deja să simtă nisipul fierbinte și zgrumţuros sub 
tălpile ei goale, lumina soarelui care-i mângâia pielea, 
briza blândă a oceanului. Era foarte plăcut să stea în 
mijlocul valurilor blânde, urmărind bulele de apă care 
săreau de colo colo în jurul ei, sorbind din băutura rece, cu 
gust de fructe și rom. 

Simţi palmele așezate pe umerii ei, acestea masându-i 
ușor. Oftând, ea se rezemă de cele două braţe, lăsându-se 
în grija lor, simțind trupul înalt al bărbatului lipit de al ei. 
În depărtare, pe marea aceea incredibil de albastra, zări 
un vas care dispăru la orizont. 

Ar fi fost atât de simplu să se întoarcă în braţele acelea 
care o așteptau nerăbdătoare, lipindu-și buzele de gura pe 
care o dorea. După care să se întindă pe nisipul fierbinte 
alături de trupul care se potrivea atât de bine cu alei. 

Încântarea era la fel de dulce precum liniștea din jur. 
Ritmul la fel de cunoscut și de vechi ca și valurile care 
tresăltau deasupra pielii ei. Ea se lăsă posedată de el, 
tremurând în clipa în care plăcerea și dorinţa o duceau 
către orgasm și împlinirea finală. Respirația lui îi mângâie 
faţa, trupul lui era unul cu al ei în momentul în care ea îi 
rosti numele, gâfâind. 

— Roarke. 

Furioasă pe ea însăși, Eve opri realitatea virtuală și 
valurile, lăsând totul de-o parte. El nu avea dreptul să 
intervină, nici măcar acolo, în mintea ei. Nu avea dreptul 
să-i provoace nici durere, nici plăcere, când ea nu-și dorea 
decât puţină intimitate. 

Oooo, el știa foarte bine ce face, se gândi ea, ridicându- 
se în picioare și începând să se plimbe prin încăpere. Da, 
știa perfect ce face. Așa că aveau să lămurească lucrurile, 
o dată pentru totdeauna. 

Trânti ușa apartamentului în urma ei. Abia după ce trecu 
de porţile casei lui, realiză că s-ar putea să nu fie singur. 

Ideea respectivă o înfurie atât de tare, o duru atât de mult, 
încât urcă treptele de piatră două câte două, bubuind în 
ușă cu o energie nouă, renăscută. 

Summerset o aștepta deja. 

— Dră locotenent, e deja 01:20 a.m. 

— Ştiu câte e ceasul. Ea strânse din dinţi în clipa în care 
el îi bară drumul, împiedicând-o să urce scara. Să lămurim 
lucrurile, amice. Eu te urăsc, tu pe 

17t mine la fel. Diferenţa e că eu sunt polițist. Acum ia-ţi 
dracului din drumul meu fundul slăbănog, în caz contrar te 
duc la secţie și te acuz de obstrucţionarea activităţii unui 
ofițer de poliţie. 

Demnitatea i se potrivea bărbatului precum o mănușă. 

— Să înţeleg că aţi venit aici, la ora asta târzie, în 
calitate oficială, dră It.? 

— Înţelege ce vrei. Unde e? 

— Dacă îmi spuneţi mai exact de ce vă aflaţi aici, atunci 
o să aflu bucuros unde anume e Roarke, verificând dacă vă 
poate primi. 

Pierzându-și răbdarea, Eve îl lovi cu cotul în stomac, 
după care ocoli trupul lui filiform. 

— Lasă că-l găsesc eu, declară ea, urcând în fugă 
treptele. 

El nu era în pat, nici singur, nici alături de altcineva. Nu 
era sigură care era părerea ei vizavi de acest subiect sau 
cum ar fi reacţionat dacă l-ar fi găsit în braţele unei 
blonde. Refuzând să se gândească la asta, ea se răsuci pe 
călcâie și o porni spre biroul lui, Summerset venind ca 
vântul pe urmele ei. 

— O să depun o plângere. 

— Ei, n-ai decât să depui, îi strigă ea peste umăr. 

— Nu aveţi dreptul să daţi buzna pe o proprietate 
privată, în miez de noapte. Nu o să-l deranjaţi pe Roarke. 
În momentul în care ea ajunse în dreptul ușii, el îi bară 
accesul cu braţul. 

Spre surprinderea lui Eve, era aprins la faţă și respira 
greu. Ochii îi ardeau și ei în orbite. Era mai emoţionat 
decât crezuse vreodată că ar putea fi, conchise Eve. 

— Reacţia mea te lasă fără cuvinte, nu? înainte ca el să 
intervină, ea lovi mecanismul, astfel că ușa se deschise. 

El o prinse în braţe, iar Roarke, care tocmai studia 
orașul, se răsuci cu faţa spre ei, privind surprins la poziția 
în care se găseau. 

— Dacă mai pui vreodată mâna pe mine, slăbănog 
nenorocit, promit că te tai în bucăţi. Ridică pumnul pentru 
a-i demonstra că nu glumește. Și pariez pe legitimaţia mea 
de poliţist că satisfacția va fi una garantată. 

— Summerset, rosti Roarke pe un ton blând. Cred că nu 
glumește. Lasă-ne singuri. 

— A făcut exces de autoritatea sa... 

— Lasă-ne singuri, repetă Roarke. Mă descurc. 

— Cum dorești. Summerset își netezi și-și aranjă la loc 
haina  mototolită, ieșind apoi rapid din încăpere - 
șchiopătând însă abia vizibil. 

— Dacă vrei să mă ţii departe de tine și de locul acesta, 
rosti Eve în drumul ei către biroul lui, atunci nu vei reuși 
doar cu ajutorul slăbănogului ăsta afurisit pe post de câine 
de pază. 

Roarke se mărgini la a-și încrucișa braţele, rezemându-le 
de blatul biroului. 

— Dacă intenționam să te ţin departe, atunci cu 
siguranță nu mai aveai acces dincolo de porţi. In mod 
intenţionat, aruncă o privire spre ceas. E cam târziu pentru 
un interogatoriu oficial. 

— M-am săturat să mi se tot amintească cât e ceasul. 

— Bun. El se rezemă comod în scaun. Cu ce te pot ajuta? 

Atacul era o alegere de ordin emoţional. Dar Eve s-ar fi 
putut justifica oricând, considerându-l cât se poate de 
logic. 

— Ai avut o relaţie cu Yvonne Metcalf. 

— Așa cum ţi-am mai spus, am fost prieteni. El deschise 
o cutie veche din argint aflată pe birou, luându-și de acolo 
o ţigară. Și la un moment dat, am fost prieteni intimi. 

— Cine a schimbat aspectul acestei relaţii și în ce 
moment? 

— Cine? Hmmm. Roarke reflectă la întrebarea ei, 
aprinzându-și ţigara, după care lăsă fuiorul de fum să se 
risipească în aer. Cred că a fost o decizie de comun acord. 
Cariera ei devenea din ce în ce mai importantă pe zi ce 
trece, solicitându-i din ce mai mult timp și energie. Poţi să 
o iei ca pe o despărțire, dacă dorești. 

— V-aţi certat? 

— Nu, nu cred. Yvonne nu era genul femeii certăreţe. I 
se părea că viaţa e mult...prea amuzantă. Vrei un coniac? 

— Sunt în timpul programului. 

— Da, bineînţeles. Eu nu sunt. 

În clipa în care el se ridică, Eve observă cum pisicul sări 
din poala lui. Galahad o studie cu ochii lui bicolori, după 
care se așeză pe podea și începu să se spele. Era mult prea 
ocupată să se uite cruciș la pisic ca să mai bage de seamă 
și că mâinile lui Roarke tremurau ușor în clipa în care se 
duse la dulăpiorul sculptat destinat băuturilor ca să toarne 
un pahar de coniac din decantorul ce începu pe 
neașteptate să sfârâie. 

— Ei bine, rosti el, învârtind paharul, ei doi fiind 
despărțiți de jumătate din suprafaţa încăperii în care se 
aflau. Asta-i tot? 

Nu, cugetă ea, nici pe departe. Dacă nu avea de gând să 
o sprijine de bună voie, ea avea să facă tot posibilul, 
folosindu-se de minţișoara aia a lui fără pic de milă, regret 
sau scrupule. 

— Ultima oară când ea te-a pomenit în jurnalul său a fost 
acum un an și jumătate. _ 

— A trecut ceva vreme, șopti Roarke. Îi părea rău pentru 
Yvonne, mult de tot. Dar în momentul de faţă, el avea, la 
rându-i, multe necazuri, și cel mai mare dintre ele stătea în 
clipa aceea în colţul opus al camerei, privindu-l atent cu 
niște ochi nemulțumiți și plini de supărare. Nu mi-am dat 
seama. 

— Atunci ai văzut-o pentru ultima dată? 

— Nu, sunt convins că nu. Se uită atent în paharul cu 
brandy, amintindu-și-o. Mi-aduc aminte că am fost 
împreună la o petrecere, am dansat, era chiar de Revelion, 
Eve. După aceea ea a venit aici, la mine. 

— Te-ai culcat cu ea, spuse Eve pe un ton nepăsător. 

— Tehnic, nu. Vocea lui deveni ușor tulburată, nervoasă. 
Am făcut sex, am conversat, am băut ceva. 

— Aţi reluat o relaţie? 

— Nu. El își luă un scaun, hotărât să savureze paharul 
cu brandy și ţigara. Adoptând o atitudine relaxată, își 
încrucișă picioarele la nivelul gambelor. Am fi putut s-o 
facem, dar proiectele pe care le aveam ne ocupau mult 
prea multă vreme. Șase, șapte săptămâni nu am mai 
primit, apoi, vești de la ea. 

— Şi? 

O dăduse la o parte din viaţa lui, își aminti el. Cu 
naturalețe, foarte ușor. Şi fără să stea pe gânduri, 
probabil. 

— l-am spus că...că am pe cineva. El examină atent 
vârful aprins al ţigării sale. În perioada respectivă mă 
îndrăgostisem de altcineva. 

Inima ei tresări. Îl privi fix, vârându-și mâinile în 
buzunare. 

— Dacă nu cooperezi, nu te pot elimina de pe lista 
suspecților. 

— Nu? Ei, nu-i nimic. 

— La dracu', Roarke, tu ești singurul care a avut de-a 
face cu ambele victime. 

— Și ce motiv aș fi avut, dră locotenent? 

— Nu-mi vorbi pe tonul acesta. Nu-mi place deloc când o 
faci. Rece, controlat, arogant. Renunțând la autocontrol, ea 
începu să facă pași prin cameră. Eu știu că tu n-ai de-a 
face cu cele două asasinate și nu există nicio dovadă că ai 
participat în vreun fel la comiterea lor. Dar asta nu 
înseamnă că nu le cunoșteai pe cele două femei. 

— Şi asta îngreunează lucrurile, pentru că de numele 
meu se leagă și numele tău. Mă rog, cel puţin până acum. 

— Mă descurc. 

— Atunci cum de ai slăbit? întrebă el. De ce ai cearcăne 
în jurul ochilor? De ce pari atât de nefericită? 

Ea scoase recorderul din buzunar, trântindu-l apoi pe 
birou. Bariera dintre ei doi. 

— Vreau să-mi spui absolut tot ce știi despre cele două 
femei. Până la cel mai mic și neînsemnat detaliu. La dracu’, 
la dracu”, la dracu’, am nevoie de ajutor, chiar am! Trebuie 
să aflu de ce dna Towers sa dus în cartierul West End în 
miez de noapte. Și de ce Metcalf s-a îmbrăcat frumos și a 
ieșit în grădina din spatele blocului la aceeași oră. 

El stinse mai întâi ţigara, ridicându-se apoi fără grabă. 

— Îmi acorzi prea multă încredere, Eve. Nu o cunoșteam 
chiar atât de bine pe Cicely. Făceam afaceri, socializam, 
dar în cel mai distant dintre moduri. Adu-ţi aminte ce 
trecut aveam eu și ce poziţie deţinea ea. Cât despre 
Yvonne, am fost iubiți. Mi-a plăcut energia de care dădea 

dovadă, tupeul ei. Ştiam că e o fire ambițioasă. Voia steaua 
ei, așa că a muncit pentru ea, ca să o merite. Dar habar nu 
am ce era în mintea celor două doamne. 

— Te pricepi la oameni, îl contrazise ea. Ştii să te 
strecori, într-o manieră proprie, în mintea celorlalţi. Nu te 
surprinde absolut nimic, niciodată. 

— Asta faci tu. În permanenţă. 

Ea se mărgini la a clătina din cap. 

— Spune-mi, te rog, de ce crezi că a ieșit Yvonne în 
grădina din spatele blocului pentru a se întâlni cu cineva? 

El sorbi din coniac, înălțând din umeri. 

— Ca să obţină o avansare, ca să aibă parte de faimă, 
pentru că o încânta chestia asta ori din dragoste. Și cred 
că asta era ordinea corectă. Se îmbrăca cu mare grijă 
fiindcă era vanitoasă, într-un mod cu totul admirabil. Ora 
întâlnirii probabil că nu a contat câtuși de puţin. Era o fire 
impulsivă, reacţiile ei făcându-te, practic, să te simţi bine. 

Ea fluieră ușor. Exact de asta avea nevoie. El o ajuta să 
vizualizeze cele două victime. 

— Mai existau și alți bărbaţi? 

Bătea câmpii, își folosea fantezia, realiză el, așa că se 
forţă să nu mai procedeze astfel. 

— Era fermecătoare, distractivă, inteligentă, o parteneră 
excelentă în pat. Cred că în viaţa ei mai existau și alţi 
bărbaţi, o mulţime. 

— Geloși, furioși? 

El înălță din sprânceană. 

— Vrei să spui că e posibil ca unul dintre ei să o fi ucis 
fiindcă ea nu-i oferise ceea ce-și dorea? Ceea ce avea 
nevoie? El se uită în ochii ei. Da, e o idee. Bărbatul poate 
face mult rău femeii din această pricină dacă și dorinţa și 
nevoia lui sunt suficient de puternice. Dar eu nu te-aș fi 
ucis, totuși. Cel puţin pentru un moment. 

— E vorba de investigarea unei crime, Roarke. Nu face 
pe deșteptul sau drăgălașul cu mine! 

— Pe drăgălașul? El aruncă paharul pe jumătate gol în 
partea opusă a camerei, astfel că tresăriră amândoi. 
Paharul se făcu țăndări izbindu-se violent de perete, iar 
lichidul se împrăștie înjur. Adică tu dai buzna aici, fără să 
mă avertizezi, fără să te invite cineva și te aștepți ca eu să 
stau cuminţel la locul meu, cooperând ca un căţeluș bine 
dresat, în vreme ce tu mă interoghezi? îmi adresezi 
întrebări despre Yvonne, o femeie la care am ţinut și te 
aștepți ca eu să răspund cu bucurie în timp ce tu îţi 
imaginezi cum mă distram cu ea în patul meu. 

Ea îl mai văzuse și altădată izbucnind în felul acesta, 
numai foc și pară. Prefera, de obicei, atitudinea aceea 
controlată și distantă. Dar în clipa aceea, nervii ei se 
sfărâmară brusc, asemenea cioburilor acelea de sticlă. 

— Nu e vorba că am ceva împotriva ta și, în afară de 
asta, acesta nu-i un interogatoriu. Pur și simplu, mă 
consult cu o sursă care îmi e de mare folos. Imi fac 
meseria. 

— Povestea asta n-are nimic de-a face cu meseria ta, și o 
știm amândoi cât se poate de bine. Dacă încă mai crezi, 
măcar și în proporţie de 0,1% că eu am cumva de-a face cu 
moartea celor două femei cărora li s-a tăiat gâtul, atunci 
am comis o greșeală mult mai mare decât mi-am închipuit 
eu. Și dacă vrei să mă găurești, dră locotenent, atunci fă-o 
în timpul tău liber, nu în al meu. El luă recorderul de pe 
birou și-l aruncă în braţele ei. Data viitoare, te-aș ruga să 
ai mandat. 

— Încerc să te elimin definitiv de pe lista suspecţilor. 

— Nu o făcuseși deja? Reveni iar la birou, așezându-se 
cu grijă pe scaun. Poţi să pleci, am încheiat discuţia. 

Era surprinsă că nu înainta împleticindu-se spre ușă, 
având în vedere că inima ei bătea nebunește, iar genunchii 
îi tremurau. Când ajunse în dreptul ușii, se chinui să 
respire. Roarke se înjură pentru cât de tâmpit se dovedise, 
apăsând pe butonul care încuia și bloca ușa. Să o ia naiba 

și să-l ia și pe el, dar nu avea să-l părăsească așa, pur și 
simplu. 

Tocmai se pregătea să spună ceva în clipa în care se 
întoarse, chiar înainte de a ajunge la ușă. Pe chipul ei se 
citea furia. 

— Bine. La dracu', ai câștigat! Sunt foarte nefericită. Nu 
asta voiai? Nu dorm, nu mănânc. Parcă s-a rupt ceva în 
mine și abia dacă pot să-mi văd de profesia mea. Acum ești 
fericit? 

El simţi cum inima lui se eliberează puţin de durerea 
care o cuprinsese. 

— Așa ar trebui să fiu? 

— Sunt aici, nu? Și sunt aici fiindcă nu mai eram în stare 
să stau departe. Scoţându-și lănţișorul de sub cămașă, se 
duse cu pași mari către el. Uite, port drăcia asta. 

El privi la diamantul pe care ea mai că i-l vârâse în ochi. 
Acesta străluci în direcţia lui, plin de forţă și secrete. 

— Cum spuneam, ţi se potrivește de minune. 

— Cum le mai știi tu pe toate, mormăi ea, răsucindu-se 
în direcţia opusă. Mă face să mă simt ca o proastă. Tot ce 
ni se întâmplă mă face să mă simt ca o proastă. Ei, fie și 
așa: 0 să fiu proastă, cu asta basta. O să mă mut în casa 
asta. O să-l suport și pe robotul ală nesuferit pe care tu-l 
numești valet. 0 să port diamante. Numai să nu - ea se 
opri, își acoperi fața cu palmele, și în secunda aceea 
hohotele de plâns izbucniră și ele. Nu mai suport toate 
astea. 

— Hei, nu! în numele Cerului, nu plânge! 

— Am obosit, atâta tot. Ea se îmbrăţișă, căutând alinarea 
și liniștea. Asta e, am obosit. 

— Fă-mă în toate felurile. El se ridică, tulburat și mai 
mult decât îngrozit de furtuna aceea de lacrimi. Aruncă cu 
ceva. Descarcă-ţi furia împotriva mea, lovește-mă. 

Ea se smulse de lângă el în secunda în care el vru să o 
atingă. 

— Nu. Am nevoie de câteva clipe, mai ales atunci când 
mă fac de râs. 

Ignorând spusele ei, el o trase mai aproape. Imediat 
după aceea, printr-o mișcare disperată, braţele ei îl 
cuprinseră, iar ea se lipi cu putere de el. 

— Nu pleca. Ea își lipi fața de umărul lui. Să nu pleci 
nicăieri. 

— Nu plec nicăieri. El îi mângâie spatele cu blândeţe, 
dezmierdându-i mai apoi și părul. Oare exista ceva mai 
uimitor și mai înspăimântător pentru un bărbat, se întrebă 
el, decât o femeie puternică care cade pradă lacrimilor? O 
să fiu mereu lângă tine. Am avut mereu dreptate. Te 
iubesc, Eve, chiar mai mult decât sunt în stare să suport. 

— Am nevoie de tine. N-am ce face. Nu vreau. 

— Ştiu. El se retrase puţin, așezându-și palma sub bărbia 
ei ca să-i ridice fața spre el. Va trebui să facem faţă 
sentimentelor noastre. Îi sărută obrazul ud de lacrimi, 
procedând la fel și cu celălalt. Nu sunt în stare să trăiesc 
fără tine, pe cuvânt. 

— Mi-ai cerut să plec. 

— Dar am blocat încuietorile. El se strâmbă ușor, după 
care își plimbă ușor buzele de-a lungul obrajilor ei. Dacă 
mai întârziai câteva ore, aș fi venit eu la tine. În seara asta, 
am stat singur aici, încercând să-mi explic ce se petrece, 
dar nu am reușit. După aceea ai venit tu cu o falcă în cer și 
cu una în pământ. Mai aveam puţin și cădeam în genunchi 
în faţa ta. 

— De ce? Ea îi mângâie chipul. Puteai avea pe oricine. Şi 
probabil că și ai. 

— De ce? El înălţă capul. Ei, asta e o întrebare capcană. 
Ia să vedem, ar putea fi de vină calmul tău, felul tău așezat 
de a fi, bunul tău simţ care nu are nimic de-a face cu 
aroganta, cu izbucnirile de temperament? Se simţi bine în 
adâncul sufletului 

Ifib văzând surâsul ei amuzat, larg și rapid. Nu, cred că 
era vorba despre altcineva. Bănuiesc, însă că de vină sunt 

curajul tău, devotamentul cu care cauţi să aduci lucrurile 
pe făgașul cel bun și să echilibrezi balanţa, mintea ta 
neobosită și colțișorul acela special al inimii din cauza 
căruia ţie îţi pasă de atâţia oameni. 

— Dar asta nu sunt eu. 

— O, ba tu ești, draga mea Eve. El o sărută ușor. La fel 
cum ale tale sunt aroma, privirea, vocea. Mai făcut praf, 
asta e. O să discutăm despre toate astea, șopti el, 
ștergându-i lacrimile ce stăteau să se usuce. O să găsim o 
variantă convenabilă pentru amândoi. 

Ea inspiră adânc și întretăiat. 

— Te iubesc. După care expiră aerul cu putere. O, 
Doamne! 

Emoţia care-l cuprinse semăna cu o furtună văratecă, 
una care izbucnea rapid, violent, ca apoi să dispară. 
Răsfățându-se în valul acela al emoţiilor, el își lipi fruntea 
de a ei. 

— Ei, și uite că nu te-ai înecat! 

— Da, cred că nu m-am înecat. Poate că o să mă și 
obișnuiesc cu sentimentul acesta. Şi poate că nici stomacul 
ei nu va tresări precum o armată de broaște zglobii, data 
viitoare. Înălțându-și faţa și înclinând capul, ea îi descoperi 
buzele. 

În clipa aceea sărutul fu unul plin de pasiune, lacom, 
plin de o dorinţă fără margini. Sângele fierbea în capul ei, 
cu putere și zgomot, astfel că nici măcar nu auzi cum 
rostea din nou vorbele cu pricina, reușind să le simtă, în 
vreme ce inima îi bătea cu putere și se umfla, amenințând 
să-i spargă pieptul. 

Incapabilă să mai respire și cuprinsă toată de dorinţă, ea 
trase de turul pantalonilor lui. 

— Acum. În secunda asta. 

— Bineînţeles că în secunda asta. El îi scoase cămașa, 
trăgând-o pe cap, după care se trântiră amândoi pe podea. 

Se rostogoliră, ţinându-se strâns în braţe. Picioarele și 
braţele se încolăciră vesel. Plină de dorinţă, ea își înfipse 

cu lăcomie dinţii în umărul lui, în timp ce el se strădui să-i 
scoată jeanșii. Avu o clipă la dispoziţie ca să-i simtă textura 
pielii sub alunecarea palmelor lui, forma trupului, pasiunea 
care răzbătea din fiecare por, după care totul se 
transformă într-un vălmășag exploziv de senzaţii, un 
amestec disperat de arome și de atingeri în nevoia urgentă 
de a deveni o singură fiinţă. 

Fineţea trebuia să mai aștepte, la fel ca și tandreţea. 
Bestia numită dorință puse stăpânire pe amândoi, 
devorându-i chiar și în secunda în care el era deja în 
miezul dulce al fiinţei ei, împingând iar și iar cu sălbăticie. 
El îi simţi trupul arcuit și încordat la maximum, ascultând 
gâfâitul ei prelung și înăbușit în momentul, în secunda unei 
eliberări uimitoare și explozive. Iar el se eliberă odată cu 
ea, lăsându-și acolo, în adâncul ei, inima, sufletul și 
sămânţa. 


Ea se trezi întinsă în patul lui, în timp ce lumina blândă 
a soarelui se strecura jucăuș printre golurile storurilor. 
Ținând ochii închiși, pipăi cu palma spaţiul de lângă ea, 
acesta fiind cald, dar gol. 

— Cum naiba am ajuns aici? se miră ea. 

— Eu te-am adus. 

Ea deschise larg ploapele, dând cu ochii de Roarke. El, 
în costumul lui Adam, era așezat turcește în dreptul 
genunchilor ei, privind-o lung. 

— M-ai luat în braţe? 

— Ai adormit unde erai, pe podea. Ei se aplecă, 
mângâindu-i obrazul cu degetul mare. N-ar trebui să 
muncești până la epuizare, Eve. 

— M-ai purtat pe braţe, repetă ea, prea somnoroasă ca 
să-și dea seama dacă îi era jenă sau nu. Ei, cred că regret 
lucrurile pe care le-am ratat. 

— Ei, avem tot timpul din lume să  repetăm 
performanţele respective. Mă îngrijorezi, să știi. 

— Sunt bine. Doar că - ea surprinse cu coada ochiului 
afișajul ceasului așezat pe noptiera de lângă pat. Oooo, 
Dumnezeule, e zece! Zece dimineaţa? 

El o împinse la loc cu ajutorul braţului în secunda în 
care ea vru să se coboare din pat. 

— E duminică. 

— Duminică? Complet dezorientată, ea se frecă la ochi, 
încercând să-i limpezească. Of, am pierdut noţiunea 
timpului. Nu era de serviciu, își aminti ea, dar independent 
de lucrul acesta... 

— Ai nevoie de somn, zise el, citindu-i gândurile. Și ai 
nevoie de energie, de hrană, dar nu mă refer doar la 
cofeină. Luă paharul care aștepta pe noptieră și i-l întinse. 

Eve studie neîncrezătoare lichidul rozaliu dinăuntru. 

— Ce-i asta? 

— Îţi face bine. Haide, bea-l. Ca să se asigure că ea va 
proceda întocmai, îi duse chiar el paharul la buze. Ar fi 
putut să-i ofere un energizant sub formă de pilulă, dar știa 
bine cât de mult îi displăceau ei medicamentele, indiferent 
despre ce era vorba. 

— E o chestie la care au lucrat cei din laboratoarele 
mele. Trebuie să-l scoatem pe piaţă abia peste 6 luni. 

Ea miji privirea. 

— E o chestie experimentală? 

— N-are cum să-ţi facă rău. EI zâmbi, așezând la loc 
paharul gol. Câţiva morți acolo. 

— Haaa-ha. Se întinse la loc, simțindu-se uimitor de 
relaxată și de plină de viaţă. Trebuie să mă duc la sediul 
central, ca să mai studiez câteva cazuri care sunt deja pe 
biroul meu. 

— Ai nevoie de puţin timp pentru tine. El ridică palma 
înainte ca ea să apuce să protesteze. O zi. Sau măcar o 
după-amiază. Aș vrea să o petreci în compania mea, dar și 
în cazul în care vei dori să fii doar cu tine, ai nevoie de 
puţin timp liber. 

— Ei bine, cred că pot să mă răsfăţ vreo două ceasuri. 
Ea se ridică, încolăcindu-și braţele în jurul gâtului său. Ia 
să vedem, la ce te-ai gândit? 

Zâmbind larg și satisfăcut, el o trânti înapoi pe pat. Și de 
data asta, fineţea și tandreţea fură la loc de cinste. 


Eve nu fu deloc surprinsă să descopere că o așteptau 
deja o mulțime de mesaje. De vreo douăzeci de ani, 
duminica nu mai era pentru ea o zi dedicată exclusiv 
odihnei și relaxării. CD-ul pe care erau stocate mesajele se 
porni să beep-ăie, reluând transmisiile lui Nadine Furst, 
ale hârciogului acela afurisit de Morse, la care se alătura 
apelul părinţilor lui Yvonne Metcalf, cel care o făcu să-și 
frece, practic, tâmplele și un mesaj foarte scurt de la 
Mirina Angelini. 

— Nu poţi lua asupra ta atâta durere, declară Roarke, 
stând în spatele său. 

— Poftim? 

— Mă refer la suferința fam. Metcalf. O văd pe chipul 
tău. 

— Eu sunt singura care le-ar putea alina durerea. Ea 
porni derularea mesajelor pentru a se putea documenta 
asupra expeditorului lor. Trebuie să știe că există cineva 
care se îngrijește de soarta ei. 

— Aș vrea să spun ceva. 

Eve își dădu ochii peste cap, pregătită pentru o predică 
legată de odihnă, de obiectivitate, de distanţa pe care ești 
obligat s-o păstrezi în meseria pe care o ai. 

— Hai, zii ce ai de zis, că poate așa mă apuc și eu de 
treabă. 

— De-a lungul timpului, am avut de-a face cu o mulţime 
de polițiști, l-am fentat, i-am mituit, i-am manipulat cu 
aroganță sau i-am pus pe fugă. 

Amuzată, ea își rezemă șoldul de unul din colţurile 
biroului. 

— Nu știu dacă ar trebui să-mi spui tocmai mie așa ceva. 
Cazierul tău e, în mod straniu, curat ca lacrima. 

— Desigur. Brusc, el o sărută pe vârful nasului. Am plătit 
pentru asta. 

Ea clipi. 

— Vorbesc serios, Roarke. Cu cât aflu mai puţine, cu atât 
ești mai mult la adăpost. 

— Ideea e, continuă el neabătut, că am am avut de-a 
face cu o mulţime de polițiști. Dar tu ești cel mai bun 
dintre ei. 

Luată prin surprindere, ea clipi din nou. 

— Măi să fie, bravo! 

— Vei rezista, Eve, atât în faţa morţii, cât și a suferinţei. 
Pe mine m-ai făcut praf. 

ni 

— Termină. Groaznic de jenată, ea se întoarse cu 
spatele. Vorbesc serios, să știi. 

— Hei, ai putea folosi expresiile respective când îl 
apelezi pe Morse și îi dai peste nas, reducând la tăcere 
tonul lui iritant. 

— Dar nu am de gând să-l sun. 

— Ai iniţiat deja apelurile. 

— Pe al lui l-am șters primul. Ea zâmbi. Oooops!... 

Pufnind în râs, el o ridică de pe birou. 

— Ador stilul tău. 

Se răsfăță câteva clipe, strecurându-și palmele în părul 
lui și ciufulindu-l, după care încercă să scape din 
strânsoarea lui. 

— În momentul acesta îmi distrugi orice urmă de stil. 
Așa că dă-mi drumul puţin și dă-mi voie să verific ce voia 
de la mine Mirina Angelini. Împingându-l ceva mai 
departe, formă numărul și așteptă. 

Persoana care preluă transmisia fu însăși Mirina, chipul 
ei palid și încordat apărând într-o clipă pe ecran. 

— Daaa, dră locotenent Dallas. Vă mulțumesc că m-aţi 
apelat atât de repede. Mi-era teamă că până mâine nu vom 
putea vorbi. 

— Ce pot face pentru tine, dră Angelini? 

— Trebuie să vorbesc cu dumneavoastră cât mai curând 
posibil. Dar nu vreau să apelez pentru asta la dl. 
comandant, dră locotenent. A făcut și așa destule pentru 
mine și pentru familia mea. 

— E ceva legat de anchetă? 

— Da, ori, cel puţin, așa consider eu. 

Eve îi făcu semn lui Roarke să iasă din birou. El, în 
schimb, preferă să se rezeme de perete. Ea se na strâmbă 
în direcţia lui, după care privi din nou spre ecran. 

— Ne întâlnim cu plăcere la ora pe care o preferi. 

— Păi asta e și ideea, dră locotenent, ne vom întâlni în 
funcţie de posibilităţile mele. Doctorii nu-mi mai dau voie 
să călătoresc, cel puţin deocamdată, așa că veţi fi nevoită 
să veniţi dv. la mine. 

— Prin urmare, vă așteptați ca eu să vin la Roma? Dră 
Angelini, chiar dacă șefii mei vor fi de acord cu acest voiaj, 
eu am nevoie de informaţii palpabile, concrete care să 
justifice cheltuielile și timpul acordate acestui demers. 

— Te duc eu până acolo, propuse Roarke. 

— Liniște. 

— Cine mai e acolo? Mai e cineva cu dv.? Vocea Mirinei 
începu să tremure. 

— Roarke e alături de mine, zise Eve printre dinţi. Dră 
Angelini... 

— Aaaa, e în regulă. Chiar am încercat să iau legătura 
cu el. Aţi putea veni amândoi? Ştiu că nu e corect ce cer, 
dră lt. Eu ezit să mă folosesesc de anumite relaţii pe care 
le am, dar, la nevoie, o voi face, iar dl. comandant va da 
undă verde. 

— Sunt convinsă, mormăi Eve. Voi pleca într-acolo 
imediat ce o va face. [inem legătura. Ea puse capăt 

transmisiei. Răsfățata asta plină de bani m-a iritat la 
culme, nu altceva. 

— Durerea și preocuparea nu sunt surori bune cu 
economia, declară Roarke. 

— Mai taci odată. Ea se răsuci, bătând nervoasă în 
lemnul biroului pentru a-și descărca furia. 

— O să-ţi placă Roma, iubire, spuse Roarke surâzând. 

1T3 

Și, într-adevăr, lui Eve îi plăcu la Roma. Cel puţin aşa i 
se păru în ceea ce reuși să zărească repede și ca prin ceaţă 
în timp ce se deplasau, cât ai clipi, de la aeroport la casa 
familiei Angelini, aflată chiar în spatele obiectivului turistic 
ce poartă numele de „Treptele spaniole”: o mulţime de 
fântâni, un trafic considerabil și ruini ce păreau mult prea 
vechi ca să le crezi ca existând aievea. 

Așezată pe bancheta din spate a limuzinei, Eve studie 
atent trecătorii îmbrăcaţi elegant, părând să rămână de-a 
dreptul cu gura căscată. Se pare că moda sezonului era 
reprezentată de rochiile lungi, cu care aproape măturai 
trotuarul. Strânse pe corp, interminabil de lungi, ori largi, 
acestea variau ca nuanţă, începând de la albul-șters și 
până la bronz-închis. Talia era încinsă cu fel de fel de 
curele placate cu bijuterii, asortate cu încălțări dispuse cu 
tot felul de aplicaţii sau cu pantofii fără toc, la care se 
adăugau poșetele mici încrustate cu bijuterii, pe care le 
purtau atât doamnele, cât și domnii. Fiecare trecător părea 
un cap încoronat. 

Roarke habar nu avea că ea avea și capacitatea de a se 
holba curioasă la alţii. Era mai mult decât mulţumit că Eve 
reușise să uite pentru ce venise aici preţ de câteva 
momente, având răgazul de a privi cu interes și a se mira 
deopotrivă. Ce păcat, își zise el, că nu vor avea la 
dispoziţie cel puţin o zi-două pentru a-i arăta orașul, 
grandoarea și istoria sa de-o longevitate incredibilă. 

Lui îi păru nespus de rău în secunda în care limuzina o 
coti pe neașteptate, trezind-o brusc la realitate. 

im 

— Ce bine ar fi să nu fi venit degeaba! Fără a aștepta 
sosirea șoferului, ea cobori rapid din mașină, în clipa în 
care Roarke o prinse de cot pentru a o conduce înăuntrul 
blocului cu pricina, întoarse capul spre el, încruntându-se. 

— Pe tine nu te deranjează nici măcar puţin faptul că am 
fost obligaţi să traversăm oceanul ca să avem o simplă 
conversaţie cu o anumită persoană? 

— Draga mea, uneori sunt obligat să ajung și mai 
departe de atât chiar pentru mai puţin. 

Ea fornăi nemulțumită, gata-gata să-și fluture până și 
legitimaţia de poliţist în faţa androidului care asigura paza 
clădirii, dându-și seama, însă, la timp. 

— Eve Dallas și Roarke, o căutăm pe Mirina Angelini. 

— Sunteţi așteptați, Eve Dallas și Roarke. Androidul o 
porni alunecând spre unul din ascensoarele dispuse cu 
bare de protecţie, formând imediat un cod. 

— Ai putea să-ţi iei și tu o jucărie dintr-asta, arătă Eve în 
direcția mașinăriei înainte ca ușile liftului să se închidă, și 
să-l dai afară pe Summerset. 

— Summerset are totuși un farmec aparte. 

Ea fornăi din nou, de data aceasta mai tare. Daaa!...Poţi 
să pui pariu... 

Ușile liftului se deschiseră într-un foaier zugrăvit în 
nuanţe de auriu și ivoriu, în mijlocul său aflându-se o 
fântână micuță în formă de sirenă a cărui apă susura și 
tresălta îmbietor. 

— Dumnezeule!, murmură ea, privind atentă la palmieri 
și la tablourile expuse pe pereţi. Nu am crezut că există și 
oameni care pot duce o asemenea viaţă. 

ns 

— Bine aţi venit la Roma. Randall Slade veni în 
întâmpinarea lor. Vă mulţumesc că aţi venit. Haideţi 
înăuntru. Mirina vă așteaptă în salon. 

— Nu mi-a precizat că veţi fi prezent, dle Slade. 

— Decizia de a vă suna a aparţinut amândurora. 

Hotărându-se să amâne o vreme șirul 

Intrebărilor, Eve o luă înaintea lui. Salonașul era situat 
în faţa unui perete lung, construit în întregime din sticlă. 
Sticlă de la un capăt la celălalt, presupuse Eve, din 
moment ce clădirea dispunea doar de șase etaje. Cu toate 
că nu era foarte înaltă, oferea o panoramă suficient de 
largă asupra orașului. 

Mirina stătea cu graţie pe un fotoliu cu formă curbată, 
sorbind din ceai, cu toate că mâna care ţinea ceașca 
tremura ușor. 

Părea mult mai palidă, în caz că așa ceva era posibil și 
de două ori mai fragilă în halatul ei de casă modern, în 
nuanțe albăstrui-mat. Picioarele erau goale, dar unghiile 
erau date cu un lac care se asorta perfect cu halatul. Părul 
era strâns sus de tot, într-un coc sever, prins cu o agrafă 
pe care era încrustată o bijuterie. Eve o asemănă cu o 
veche zeiţă romană, dar neavând prea multe cunoștințe de 
mitologie, nu se putea hotări cu care anume. 

Mirina nu se ridică și nici nu zâmbi, ci își lăsă ceașca de- 
o parte, luând apoi un ceainic zvelt de culoare albă și 
turnând încă două cești. 

— Sper că veţi servi o ceașcă de ceai alături de mine. 

— Nu suntem aici să petrecem, dră Angelini. 

— Da, dar sunteţi aici, iar eu vă mulțumesc. 

— Hei, lasă-mă pe mine. Cu o graţie calmă, care reuși 
aproape să mascheze tremurul mâinilor Mirinei, Slade luă 
cele două cești. Luaţi loc, vă rog, îi nt invită el. Nu o să vă 
reținem mai mult decât e necesar, dar ar fi cazul să vă 
simţiţi bine. 

— Aflându-mă aici, eu nu acţionez în calitate oficială, 
rosti Eve, așezându-se pe un scaun tapiţat cu spătar scund, 
dar, cu permisiunea dv...aș dori să înregistrez conversaţia 
noastră. 

Mirina aruncă o privire spre Slade, mușcându-și buza. 

— Da, desigur. Își drese glasul în clipa în care Eve 
scoase recorderul din buzunar, așezându-l pe măsuţa ce le 

despărţea. Cunoașteţi deja necazurile pe care le-a avut 
Randy, cu ani în urmă, în Sectorul 38. 

— Da, confirmă Eve. Mie mi s-a spus că nu sunteţi la 
curent. 

— Randy mi-a povestit ieri. Mirina se aplecă în faţă fără 
a vedea mai nimic în jur, dar mâna lui era deja acolo. 
Sunteţi o femeie puternică și de încredere, dră locotenent. 
Poate că vă e greu să-i înțelegeţi pe aceea dintre noi care 
nu suntem la fel de puternici. Randy nu mi-a povestit mai 
demult fiindcă i-a fost teamă de felul cum voi primi eu 
aceste vești. De starea mea psihică. Ea ridică din umerii 
firavi. Crizele survenite în afaceri îmi dau energia de care 
am nevoie. Cele din viaţa personală mă distrug, mă fac 
țăndări. Medicii numesc asta: tendința de a evita 
realitatea. Prefer să nu am de-a face cu necazurile. 

— Eşti o fire sensibilă, preciză Slade, strângând-o de 
mână. Nu are de ce să-ţi fie rușine. 

— În orice caz, problema asta trebuie să o înfrunt. Dv. 
eraţi acolo, i se adresă ea lui Roarke, în timpul incidentului 
respectiv. 

— Da, mă aflam pe staţie, cel mai probabil în cazinou. 

]J D ROBB 

— Iar cei de la pază, cei pe care i-a chemat Randy, erau 
probabil angajaţii dumneavoastră. 

— Corect. Toată lumea angajează firme private de 
securitate. Infracţiunile sunt problema magistraturiiasta 
dacă nu pot fi rezolvate în particular. 

— Adică prin mituire. 

— Exact. 

— Randy ar fi putut să-i mituiască. Dar nu a făcut-o. 

— Mirina. El o făcu să tacă, strângând-o iar de mână. Nu 
i-am mituit fiindcă mintea îmi era ameţită și nu m-am 
gândit la varianta respectivă. Dar dacă o făceam, aș fi avut 
dosar penal și în momentul de faţă, nu aș mai fi fost aici, 
stând de vorbă cu voi. 

— Acuzaţiile acelea grave au fost retrase, punctă Eve. 
lar pentru restul aţi primit pedeapsa minimă care se 
acordă în astfel de cazuri. 

— În plus, m-au asigurat că întreaga poveste va fi 
îngropată o dată pentru totdeauna. Dar nu a fost așa. Eu 
vreau să beau ceva mai tare ca ceaiul. Roarke? 

— Whisky, dacă ai, două degete, nu mai mult. 

— Povestește-le, îi șopti Mirina lui Randy, în vreme ce el 
programa la bar două pahare cu whisky. 

El aprobă, îi aduse paharul lui Roarke, după care bău 
dintr-o sorbire conţinutul paharului său, dându-l peste cap. 

— Cicely m-a sunat în noaptea crimei. 

Eve tresări, ca și cum sângele din corpul ei ar fi început 
să fiarbă. 

— Dar nu am găsit o asemenea transmisie pe linkul ei. 
Nu există dovezi că ar fi vorbit în străinătate. 

— M-a sunat de la un telefon public. Habar nu am de 
unde. Chiar după miezul nopţii, după fusul orar al regiunii 
dv. Era agitată, furioasă. 

— Dle Slade, în interogatoriul oficial, aţi declarat că nu 
aţi vorbit cu dna procuror Towers în noaptea respectivă. 

— Am minţit. Mi-a fost teamă. 

— Prin urmare, aţi decis să vă revizuiţi declaraţia. 

— Da, aș vrea să o revizuiesc. Fără a beneficia de un 
avocat, dră It...și, pe deasupra, conștient că pot fi pedepsit 
pentru mărturie mincinoasă în cadrul unei anchete 
polițienești. Vă declar în clipa asta că m-a apelat cu puţin 
timp înainte de a fi ucisă. Asta, desigur, îmi acordă mie un 
alibi, dacă vreţi. Mi-ar fi fost practic imposibil ca într-un 
timp atât de scurt să călătoresc dincolo de ocean ca să o 
ucid. Dacă doriţi, verificaţi și transmisiile mele telefonice. 

— Fiţi sigur că o voi face. Ce voia? 

— M-a întrebat dacă era adevărat. La început, doar atât. 
Eu eram cu gândul aiurea, lucram. Mi-a luat ceva până mi- 
am dat seama că era foarte supărată și, după aceea, când a 
fost ceva mai clară, mi-am dat seama că se referea la 

sectorul 38. Eu m-am panicat, am început să caut scuze. 
Dar pe Cicely nu aveai cum so minţi. M-a pus la zid. La 
rândul meu, eram la fel de furios, așa că ne-am certat. 

El se opri, privind-o pe Mirina. O privea, cugetă Eve, 
așteptându-se parcă ca ea să se facă fărâme, asemenea 
unor cioburi de sticlă. 

V-aţi certat, dle Slade? punctă Eve. 

— Da. Legat de ce a fost, de motivele acelei întâmplări. 
Am vrut să știu cum de aflase, dar m-a repezit. 
Locotenente, era furioasă. Mi-a spus că trebuie să rezolv 
problema de dragul fiicei ei. După aceea urma să am de-a 
face cu ea. A închis telefonul, brusc, iar eu m-am pus pe 
meditat și pe băutură. 

Reveni lângă Mirina și îi puse mâna pe umăr, 
strângându-l ușor. Era aproape dimineaţă, mai era puţin și 
se crăpa de ziuă, în clipa când am ascultat știrile și am 
aflat că fusese ucisă. 

— Nu aţi mai discutat până atunci despre incidentul 
respectiv. 

— Nu. Am avut o relaţie excelentă. Ştia că îmi plăceau 
jocurile de noroc, dezaproba acest lucru, dar nu cu 
vehemenţă. Era obișnuită cu asta din pricina lui David. Dar 
nu cred că a înţeles cât de implicaţi am fost în afacerea 
asta. 

— Ba da, îl corectă Roarke. Mi-a cerut să nu vă mai 
primesc niciodată acolo. 

— Aaaa...Slade surâse, studiindu-și paharul gol. De 
aceea nu m-au mai primit niciodată în cazinoul dv. din 
Vegas II. 

— Da, acesta a fost motivul. 

— Dar de ce tocmai azi? se interesă Eve. De ce v-aţi 
decis să vă schimbaţi declaraţia? 

— M-am simţit încolţit de ceea ce am declarat, de toată 
povestea. Mi-am dat seama că Mirina ar fi suferit dacă ar fi 
aflat totul din altă parte. Trebuia săi spun eu. Ea a decis să 
vorbim cu dv. 

— A fost o decizie de comun acord. Mirina îi luă iar 
mâna într-a ei. Pe mama nu o putem învia și, în afara de 
asta, știm ce mult va suferi tata când îi vom mărturisi că s- 
au folosit de Randy pentru a-i face ei rău. Va trebui să 
învăţ a supravieţui cu toate astea. Și o să reușesc dacă știu 
că cel sau cea care s-a folosit de Randy, de mine va plăti. 
Ea nu s-ar fi dus niciodată acolo, nu s-ar fi dus niciodată 
acolo, dacă nu trebuia să mă protejeze pe mine. 

EDO 

În vreme ce se aflau în avion, călătorind înapoi în vest, 
Eve începu să se plimbe prin cabina confortabilă. 

— Rudele, familiile. Ea își vâri degetele mari ale mâinilor 
în buzunarele de la spate. Te gândești vreodată la ai tăi, 
Roarke? 

— Ocazional. Din moment ce ea își dorea să stea de 
vorbă, el închise monitorul pe care erau afișate ultimele 
știri din domeniul afacerilor. 

— Dacă ne conformăm ultimei teorii emise, Cicely 
Towers a ieșit în oraș noaptea, pe ploaie, în calitate de 
mamă. Cineva ameninţa să distrugă fericirea fiicei ei. lar 
ea s-a dus să rezolve problema cu pricina. Chiar dacă i-a 
făcut reproșuri lui Slade pentru ce a fost, totuși s-a dus 
acolo să rezolve ea însăși problema. 

— Presupunem că asta se datorează, firesc, instinctului 
matern. 

Ea îl privi într-un fel anume. 

— Ba știm amândoi că nu tocmai din acest motiv. 

— Eve, nu cred că e neapărat nevoie să ne ghidăm după 
propria noastră experienţă de viaţă. 

— Bine. Gânditoare, ea se așeză pe braţul fotoliului său. 
Dacă e normal ca o mamă să se ducă să-și apere în felul 
acesta copilul când acesta dă de vreun necaz, oricare ar fi 
acela, atunci Towers a procedat întocmai cum spera 
ucigașul. El a înţeles-o, a intuit caracterul ei. 

— La perfecţie, aș spune eu. 

— În afară de asta, ea lucra în slujba justiţiei. Era de 
datoria ei, și cred că și instinctul o îndemna, să anunţe 
autorităţile, să raporteze faptul că au existat ameninţări 
sau șantaje la adresa sa. 

— Dragostea unei mamei e mai presus de lege. 

EDI 

— În cazul ei, da, iar ucigașul sau ucigașa a știut lucrul 
acesta. Dar cine o cunoștea? Iubitul, fostul soţ, fiul, fiica, 
Slade. 

— Şi mulţi alţii, Eve. Ea era un suporter înfocat și cu 
prestanță al mamelor care muncesc și au o carieră și al 
drepturilor familiei, și susținea acest lucru cu voce tare. 
Probabil că, de-a lungul anilor, au apărut zeci de povești 
care au demonstrat că era un om devotat familiei ei. 

— Asta a mărit numărul riscurilor, dacă poveștile astea 
au ajuns la îndemâna presei. Mass-media poate face - și 
chiar așa procedează - aprecieri distorsionate ori poate 
lansa o poveste ce servește propriului ei scop. Eu aș afirma 
că ucigașul cunoștea toate aceste date, nu le prespunea, le 
cunoștea. Ori o cunoștea personal, ori făcuse cercetări 
aprofundate. 

— Asta înseamnă că lista suspecţilor se lărgește, nu se 
micșorează. 

Eve alungă ideea, fluturând din mână. 

— Aceleași variante sunt valabile și pentru dra Metcalf. 
E vorba de o întâlnire stabilită în prealabil, dar ea nu e 
notată și în jurnalul ei. Cum a știut ucigașul lucrul acesta? 
A știut fiindcă îi cunoștea obiceiurile. Eu am datoria să 
descopăr cine e, fie că e un el sau o ea. Dacă nu voi reuși, 
va comite o altă crimă. 

— Eşti așa sigură? 

— Da, sunt, iar Mira mi-a confirmat-o. 

— Deci aţi vorbit. 

Brusc cuprinsă de neliniște, Eve se ridică iar în picioare. 

— El - e mai ușor să presupunem că e vorba de un „el” - 
le invidiază, le pizmuiește, dar e și fascinat de 

SOS 

femeile puternice. Femeile aflate în atenţia publicului, 
cele care contează, care constituie un brand, care lasă 
ceva în urmă. Mira crede că ucigașul vrea să deţină 
controlul, dar eu mă îndoiesc. Poate că tocmai asta îl face 
atât de credibil. Poate că e vorba de excitaţia aceea 
produsă de ideea de a ucide. Faptul că lovește, că 
ademenește, că plănuiește un asasinat. Oare pe cine vrea 
să elimine în clipa asta? 

— Te-ai uitat în oglindă? 

— Hmmmm? 

— Ţi-ai dat seama că apari pe micul ecran, că imaginea 
ta circulă în presă? încercând să alunge sentimentul de 
teamă ce-l cuprinsese pe neașteptate, el își așeză palmele 
pe umerii ei, încercând să-i citească expresia întipărită pe 
chip. Te-ai gândit până acum la asta? 

— Era bine dacă o făceam, îl corectă, că atunci aș fi fost 
pregătită. 

— Mă sperii, reuși el să rostească. 

— Tu ai spus că sunt cel mai bun poliţist. Ea rânji, 
bătându-l încet cu palma peste obraz. Liniștește-te, 
Roarke, nu voi face nicio prostie. 

— Oooo, acum, da, să știi că dorm liniștit. 

— Cât mai e până la aterizare? Nerăbdătoare, se răsuci 
pe călcâie, ducându-se apoi în dreptul hubloului. 

— Mai sunt treizeci de minute și ceva, cred. 

— Am nevoie de Nadine. 

— Ce pui la cale, Eve? 

— Eu? O, plănuiesc niște articole de nota zece în presă. 
Ea își aranjă șuviţele inegale cu ajutorul degetelor. Nu știi 
cumva niște chestii, niște afaceri mai „murdare” pe care 
presa scrisă și cea audio i-ar plăcea în mod deosebit să le 
prezinte? 

El oftă lung. 

— Cred că pot găsi câteva. 

— Grozav. Haide să le aducem la lumină. Ea se așeză pe 
unul din scaune, bătând cu degetele în genunchi. Cred că 
aș putea să-mi înnoiesc și garderoba cu ocazia asta, 
cumpărându-mi, să spunem, unadouă vestimentaţii. 

— Două sau mai multe. El o luă de la locul ei și o așeză 
în poala sa. Dar eu voi fi mereu în preajmă, dră locotenent. 

— Nu colaborez cu civilii. 

— La cumpărături, asta voiam să spun. 

Ea miji privirea în vreme ce mâna lui se strecură sub 
cămașa ei. 

— Ce e asta, o cercetare mai amănunţită? 

— Da. 

— Perfect. Ea se răsuci invers, încălecându-l. Voiam să 
verific, atâta tot. 

Mai întâi să-mi fac intrarea. Nadine aruncă o privire prin 
biroul lui Eve, ridicând din sprânceană. Ei, nu prea 
seamănă a sanctuar. 

— Poftim? 

Cu naturalete, Nadine aranjă poziția monitorului lui Eve, 
întorcându-l într-o parte. E de-a dreptul strigător la cer! 
Până acum, ai păstrat camera asta ca pe un loc sacru. Mă 
așteptam să văd altceva, nu doar un dulap, un birou și 
două scaune ca vai de ele. 

— Casa e acolo unde îţi e și sufletul, zise Eve pe un ton 
blând, rezemându-se de spătarul unuia din scaunele acelea 
jalnice. 

Nadine nu se considerase niciodată o persoană 
claustrofobică, dar pereţii aceia vopsiți într-o nuanţă bej- 
industrial păreau al naibii de apropiaţi unul de altul, 
făcând-o să se gândească că poate ar fi cazul să-și schimbe 
opţiunea. In plus, unica fereastră cu care era dotată 
încăperea, una foarte strâmtă, cu toate că era dotată cu 
geam antiglonț, nu era dotată cu obloane, oferind o 
priveliște limitată asupra traficului aerian asurzitor care se 
petrecea chiar deasupra unei staţii de autobuz. 

Camera aceea mică, cugetă Nadine, era extrem de 
aglomerată. 

— Credeam că după încheierea cazului DeBlass, iarna 
trecută, beneficiezi și tu de un birou ceva mai spaţios. Cu o 
fereastră adevărată și un covoraș, de exemplu. 

Ai venit aici în calitate de decorator sau ca să faci rost 
de un subiect? 

— Echipamentul e de-a dreptul patetic, ca și restul, de 
altfel. 

Bucuroasă de propriile afirmaţii, Nadine se dezlănţui, 
vorbind despre PC-ul lui Eve și despre alte aparate aflate 
prin preajmă. La noi, la tv, relicvele de felul acesta, ar fi 
fost oferite vreunui începător de pe-acolo sau mai de grabă 
ar fi fost donate unui azil care supraviețuiește din acte de 
caritate. 

Da, nu se va uita urât la ea, își zise Eve. Nu se va uita 
urât. 

— Să ţii minte chestia asta atunci când vei mai avea de 
făcut vreo donaţie pentru contul poliţiei și securităţii. 

Nadine zâmbi, rezemându-se de birou. 

— La Canal 75, chiar și trântorii dispun de un AutoChef, 

— Să știi că pot învăţa să te urăsc, Nadine. 

— Ei, încerc și eu să te aţâţ pentru interviul ce va urma. 
Hei, Dallas, știi ce mi-ar plăcea mie dacă tot ești dispusă la 
confesiuni? Un interviu faţă în faţă, unul în care să 
descoperim femeia din spatele profesiei. Viaţa și dragostea 
în viziunea lui Eve Dallas, locotenent la NYPSD. Viaţa 
personală a celei care lucrează în slujba publicului. 

Eve nu se putu abţine. Așa că o privi urât de tot. 

— Nadine, nu-i cazul să-ţi fortezi norocul. 

— Asta știu să fac cel mai bine. Nadine se trânti în unul 
din scaune, după care se răsuci într-o parte. Cum e 
unghiul, Pete? 

EOb 

Operatorul ridică în dreptul ochiului camera care avea 
dimensiunea unui căuș de palmă. 

— Merge. 

— Pete vorbește puţin, comentă Nadine. Exact cum îmi 
place mie. Vrei să-ţi aranjezi puţin părul? 

Eve se abţinu, după care își trecu cu mâna prin păr. Nu-i 
plăcea să se afle în fața unei camere tv Dar chiar deloc, 
deloc. 

— Nu. 


178 


— Cum dorești. Nadine scoase un dispozitiv cu oglindă 
din geanta sa mult prea mare, își șterse ceva de sub ochi, 
după care verifică ca dantura să nu aibă urme de ruj. In 
regulă. Aruncă trusa compactă din nou în geantă, își 
încrucișă picioarele într-o manieră elegantă și insesizabilă, 
mătăsurile frecându-se ușor una de alta, după care se 
întoarse cu faţa spre camera de filmat. Să-i dăm drumul. 

— A pornit. 

Chipul ei deveni cu totul altul. Eve o urmări cu mare 
interes. În momentul în care beculeţul roșu începu a 
pâlpâi, trăsăturile sale deveniră strălucitoare, având o 
nouă intensitate. Vocea, răgușită și veselă până atunci, 
scăzu în intensitate, căpătând un ton ceva mai profund. 

— Sunt Nadine Furst și emit chiar din biroul drei lt. Eve 
Dallas, acesta aflându-se în cadrul Departamentului 
„Omoruri” al Sediului Central al Poliţiei New York. Acest 
interviu acordat în excluvitate are ca subiect central cele 
două asasinate brutale care au avuc loc de curând și care, 
momentan, nu au fost elucidate, în urma cărora și-au 
pierdut viaţa dna procuror Cicely Towers și actrița noastră 
premiată, bine cunoscuta Yvonne Metcalf. Dră locotenent, 
puteţi să ne spuneţi dacă între cele două asasinate există 
vreo legătură? 

E07 

— Dovezile pe care le deținem indică această 
probabilitate. În urma raportului medicului legist, putem 
confirma că ambele victime au căzut răpuse de aceeaşi 
armă și de aceeași mână criminală. 

— Nu există niciun fel de dubii în această privință? 

— Nu, nu există. Ambele victime au fost ucise cu ajutorul 
unui cuţit cu lamă îngustă și dreaptă la capăt, aceasta 
având o lungime de 9 centimetri, de la mâner și până la 
vârf. Iar vârful are forma literei V. În ambele cazuri, 
victimele au fost atacate frontal, cu o singură lovitură 
circulară de cuţit, aceasta înaintând de la dreapta la 
stânga și doar ușor de tot înclinat. 

Eve luă de pe biroul său un pix cu care obișnuia să se 
semneze, făcând-o pe Nadine să tresară speriată în 
secunda când demonstră mișcarea ucigașă la doar un 
centimetru depărtare de gâtul lui Nadine. 

— Exact așa. 

— Înţeleg. 

— Jugulara a fost grav afectată, pierderea de sânge fiind 
una masivă și imediată, astfel că victima nu a mai avut 
timp să strige după ajutor sau să se apere, în câteva 
secunde a survenit decesul. 

— Cu alte cuvinte, ucigașului i a trebuit foarte puţin 
timp. Un atac frontal, dră locotenent. Asta nu indică faptul 
că victima își cunoștea atacatorul? 

— Nu neapărat, dar mai există o dovadă care ne conduce 
la concluzia că victimele îl cunoșteau pe atacator ori 
tocmai se pregăteau să se întâlnească cu cineva. Lipsa 
unor răni care să indice o luptă corp la corp, de exemplu. 
Dacă eu mă reped asupra dv...Eve se repezi din nou spre 
ea, folosind acel pix, iar 

EOfI 

Nadine duse rapid mâna în dreptul gâtului. Vedeţi, e 
vorba de autoapărare, un gest pe care-l facem în mod 
automat. 

— Foarte interesant, replică Nadine, străduindu-se să nu 
o privească pieziș. Avem, deci, detaliile, dar nu știm care a 
fost și motivaţia acestor crime sau care e numele 
ucigașului. Care e punctul comun dintre dna procuror 
Cicely Towers și Yvonne Metcalf. 

— Avem mai multe „piste” pe care le investigăm în 
această privinţă. 

— Locotenente, dna procuror Towers a fost ucisă acum 
trei săptămâni, nu aţi descoperit niciun suspect? 

— Încercăm să accelerăm ritmul anchetei, în măsura 
posibilităților. 

— Şi mobilul crimei? 

— Oamenii obișnuiesc să-și omoare semenii, dră Furst, 
din motive extrem de variate. Şi asta de când lumea. 

— Potrivit Bibliei, sublinie Nadine, crima e cel mai vechi 
dintre păcate. 

— Da, aţi putea spune că e unul cu o tradiţie lungă. 
Făcând apel la geneticieni, la tratamentele 
medicamentoase, la scanările de tip beta, genetică, putem 
alege câteva din neplăcutele tendinţe ale firii umane, 
descoperind o mulţime imensă de infractori, organizată 
sub forma unor colonii, în cazul cărora noţiunea de 
libertate nici nu există. Dar firea umană are legile sale și 
rămâne aceeași. 

— Acele motive de bază ce conduc la violenţă, cele pe 
care știința nu e în stare să le purifice: dragoste, ură, 
lăcomie, invidie, furie. 

— Ele ne deosebesc de roboţi, nu? 

EDI 

— Dar ne și fac vinovaţi de bucurie, de tristeţe și de 
sentimentul pasiunii. E o temă extrem de potrivită pentru 
oamenii de știință și pentru intelectuali. Dar care dintre 
aceste motive stau la baza dispariţiei lui Cicely Towers și 
Yvonne Metcalf? 

— Ucigaşul lor e o ființă umană, dră Furst. Dar motivaţia 
lui rămâne una necunoscută. 

— Dar aveţi la dispoziţie un profil psihologic, bineînţeles. 

— Da, îl avem, confirmă Eve. lar noi vom folosi toate 
mijloacele pe care le avem la îndemână pentru a-l 
descoperi pe criminal. O să-l găsim, declară Eve în mod 
intenţionat, clipind în direcţia camerei de filmat. Şi după 
ce vom închide ușa coliviei sale, motivul nu va mai conta 
defel. Ci doar dreptatea înfăptuită. 

— Declaraţia dv. sună ca o promisiune, dră locotenent. O 
promisiune făcută în nume personal. 

— Asta și este. 

— Locuitorii New Yorkului se vor baza pe respectarea 
acestei promisiuni. A transmis Nadine Furst, reporter la 

Canal 75. Așteptă o secundă, după care făcu semn. Nu a 
fost rău, Dallas. Nu a fost rău deloc. Vom relua interviul la 
ora șase și apoi la unsprezece, când se face o recapitulare 
a ştirilor zilei, la miezul nopţii. 

— Buun. Du-te și fă o mică plimbare, Pete. 

Operatorul ridică din umeri, părăsind apoi 

Încăperea. 

— E o întrebare neoficială, zise Eve pentru început. Cât 
timp de emisie îmi poţi acorda? 

— Pentru ce? 

— Pentru dezvăluirea anumitor lucruri. Vreau să fac 
multe dezvăluiri. 

— Cred că în spatele acestui „cadou” se ascunde ceva. 
Nadine expiră aerul ușor, gestul semănând în treacăt cu un 
oftat. Trebuie să recunosc că sunt dezamăgită, Dallas. Nu 
credeam că ești așa disperată să apari la tv 

— Peste două ceasuri, voi vorbi despre cazul Mondell. 
Poţi veni acolo cu unul dintre operatori? 

— Desigur. Cazul Mondell nu face cine știe ce audienţă, 
dar merită și el câteva minute. Ea își scoase jurnalul și își 
nota informaţia cu pricina. 

— Mai am și evenimentul acela care are loc diseară la 
New Astoria. O cină de cinci stele, știi despre ce vorbesc. 

— Daaa, balul de la Astoria, sigur că știu. Surâsul ei 
deveni derizoriu. Eu nu mă ocup de evenimentele sociale, 
Dallas, dar pot vorbi cu cei de la departamentul respectiv 
să fie cu ochii pe tine. Devoratorii de zvonuri adoră bârfele 
legate de tine și de Roarke. Sunteţi împreună, nu? 

— Te anunţ eu unde mă găsești peste două zile, continuă 
Eve, ignorând ofensa. O să-ţi ofer foarte multe „subiecte” 
tocmai bune pentru emisiile tale live. 

— Perfect. Nadine se ridică. Poate că în drumul tău către 
glorie și bogăţie, ai timp să te ocupi și de ucigaș. Ti ai luat 
un agent? 

Eve tăcu câteva clipe, unindu-și palmele. 


Lă 

— Eu aveam impresia că te ocupi de emisiunea ta și de 
subiectele alese, preocupată fiind și de dreptul publicului 
de a fi informat, lăsând la o parte morala. 

— lar eu aveam impresia că misiunea ta e aceea de a 
păzi și de a proteja, nu de a face avere. Nadine apucă rapid 
geanta de baretă. Ne revedem pe micul ecran, dră 
locotenent. 

Eli 

— Nadine. Mulțumită, Eve se rezemă de spătarul 
scaunului său. Ai uitat să menţionezi una dintre motivațiile 
de bază ale violenţei: încântarea. 

— Da, nu o voi uita. Nadine deschise repede ușa, dar îi 
dădu drumul cât ai clipi. Când se întoarse cu faţa la ea, era 
albă precum hârtia, sub machiajul său profesionist starea 
de șoc fiind una evidentă. Tu ţi-ai pierdut minţile? O să fii o 
momeală? Asta vei fi, o momeală, fir-ar a naibii de viață? 

— Te-am scos din sărite, așa-i? Surâzând, Eve își 
permise luxul de a-și cocoţa picioarele pe marginea 
biroului. Reacţia lui Nadine o făcea pe Eve s-o aprecieze și 
mai tare ca reporter. Faptul că voiam atâta timp de emisie 
și că, până la urmă, l-am obţinut, te-a călcat pe nervi. Ei 
bine, la fel se va întâmpla și cu el. Nu-i anticipezi reacţia, 
Nadine? „la uită-te și la rahatul ăsta de polițai care îmi 
fură mie publicitatea.” 

Nadine făcu cale întoarsă, așezându-se cu grijă pe 
scaun. 

— M-ai făcut K.0...Dallas. Nu am de gând să-ţi dau 
indicaţii în privinţa meseriei tale... 

— Prin urmare, nu o face. 

— Să vedem dacă am înţeles bine. Tu deduci că, cel 
puţin parţial, motivul crimei a fost încântarea, atenţia din 
partea presei. Omori doi cetățeni oarecare și sigur atragi 
atenţia presei, dar nu atât de intens și de complet. 

— lar dacă ucizi două personalităţi, două persoane 
cunoscute, atunci atenţia e una imensă. 

— De aceea vrei să devii o ţintă. 

— E o presimţire, atâta tot. Căzând pe gânduri, Eve își 
scărpină o porţiune a genunchiului. S-ar putea să mă aleg, 
la final, cu o mulțime de apariţii idioate la tv 

— Sau cu o lamă de cuţit înfiptă în gât. 

— Ooo, Doamne, Nadine, chiar o să cred că-ţi pasă! 

— Păi eu zic că îmi pasă. Ea studie o secundă chipul lui 
Eve. Eu m-am aflat mult timp în preajma polițiștilor și am 
colaborat cu foarte mulţi dintre ei. Tu îi depășești pe toţi 
și, dintre toţi, îţi pasă cel mai mult. Ştii ce mă îngrijorează, 
Dallas? Că-ţi pasă prea tare! 

— Altfel n-aş avea legitimaţia asta, punctă Eve pe un ton 
sobru, făcând-o pe Nadine să pufnească în râs. 

— Cred că ai urmărit și mult prea multe pelicule vechi. 
Ei, e gâtul tău, ca să vorbim drept. O să am grijă să apari 
„pe sticlă”. i 

— Multam’. Incă ceva, adăugă ea în clipa în care Nadine 
se ridică din nou. E vorba de teorie, una care primează, și 
anume că vor fi vizate femeile foarte cunoscute din diverse 
medii. Așa că nu scăpa din ochi nici gâtul tău, Nadine. 

— Dumnezeule! Cutremurându-se, Nadine își masă zona 
gâtului. Mă bucur că mi-ai împărtășit toate aceste vești, 
Dallas. 

— Plăcerea a fost a mea - să spunem. Eve avu timp să și 
chicotească câteva secunde, înainte ca ușa să se închidă, 
iar ea să răspundă la apelul dlui comandant. 

Era evident că ascultase știrile transmise live. 


Încă era dominată de aceeași stare de disconfort în clipa 
în care urcă cât ai clipi treptele din faţa Tribunalului. 
Camerele de filmat erau și ele prezente, exact așa cum îi 
promisese Nadine. Ele fură, apoi, prezente și la orele serii, 
la New Astoria, când ea coborâse din limuzina lui Roarke, 
prefăcându-se că se bucură la maximum de petrecerea 
respectivă. 

După două zile în care camerele dădeau buzna de câte 
ori făcea ceva, se mira că nu postaseră una chiar deasupra 
patului, lucru pe care i-l mărturisi și lui Roarke. 

— Dar tu ai solicitat prezenţa lor, scumpo. 

Ea stătea în secunda aceea deasupra lui, călare, în ceea 
ce mai rămăsese din costumul ei din trei piese, numai bun 
pentru un cocktail, cel pe care alesese să-l poarte atunci 
când fuseseră acasă la guvernator. Vesta neagră cu inserţii 
aurii venea cambrată pe șolduri, fiind deja descheiată la 
nasturi până la nivelul buricului. 

— Asta nu înseamnă că e obligatoriu să-mi și placă. Dar 
tu cum faci față unor momente ca acestea? Ai parte de ele 
constant. Nu e stresant, înfricoșător? 

— Ignoră-le. El deschise încă un buton. Și să nu cumva 
să renunţi. Mi-a piăcut mult cum arătai în seara asta. El se 
jucă încet cu diamantul cuibărit între sânii ei. Bineînţeles 
că ador felul în care arăţi și în secunda asta. 

— Nu mă voi obişnui niciodată. Trebuie să fii mereu 
aranjat, elegant. Să faci conversaţie, să te coafezi. Și nici 
în hainele astea nu mă simt okay, nu mi se potrivesc. 

— Poate că drei locotenent nu i se potrivesc, dar lui Eve 
sigur că da. Și cred că poti fi și una, și alta. El urmări 
dilatarea pupilelor ei în secunda când trecu ușor cu 
palmele peste sânii ei, după care îi cuprinse în căușul lor. 
Ţi-a plăcut meniul. 

— Așa e, dar...Ea se cutremură, gâfâind prelung în clipa 
în care el masă cu degetele mari sfârcurile. 

Cred că voiam să spun și eu ceva. Dar nu cred că are 
rost să stau de vorbă cu tine când suntem în pat. 

— Excelentă deducție. El își ridică spatele, înlocuind 
astfel degetele cu dinţii. 


Ea dormea adânc, căzută într-un somn fără vise, în 


secunda în care fu trezită de el. Polițistul din ea se trezi 
primul, agitat și gata de atac. 

— Ce-i? Chiar dacă era precum Eva a lui Adam, ea 
încercă să apuce arma din dotare. Ce s-a întâmplat? 

— Ooo, iartă-mă! Când se aplecă deasupra patului ca să 
o sărute, ea simţi după vibraţiile trupului lui că râdea. 

— Hei, nu-i nimic amuzant. Dacă eram înarmată, acum 
erai deja în poponeţ. 

— Norocul meu. 

Neatentă, ea îl dădu la o parte pe Galahad, care se 
hotărâse să se așeze fix pe capul ei. Dar de ce te-ai 
îmbrăcat? Ce se întâmplă? 

— Am primit un telefon. Trebuie să plec pe Free Stare 1. 

— Resortul Olympus. Luminile aprinse, dar nu la 
maximum, ordonă ea, clipind în clipa în care ele învăluiră 
complet chipul lui, scoțându-l în evidenţă. Ooo, Doamne, își 
zise ea, pare un înger. Unul căzut pe pământ. Unul 
periculos. E vreo problemă? 

— Așa s-ar părea. Dar se rezolvă. Roarke luă pisicul, îl 
mângâie, după care-l așeză pe Galahad pe podea. Dar 
trebuie să mă ocup personal. S-ar putea să dureze vreo 
două zile. 

— Ahh. Da, era din cauza stării de somnolenţă, își zise 
ea, de aceea era atât de dezamăgită. Atunci ne revedem la 
întoarcere. 

El îi mângâie gropiţa din bărbie. 

— O să-ţi fie dor de mine? 

— Poate. Puțin. Dar surâsul lui o dezarmă îndată. Da, o 
să-mi fie. i 

— Îmbracă-te cu asta. El îi oferi un capot. Înainte să 
plec, vreau să-ţi arăt ceva. 

— Pleci chiar acum? 

— Mașina așteaptă. Las-o să mă aștepte. 

— Ei, în cazul acesta, se presupune că trebuie să cobor 
și să te sărut de rămas-bun, mormăi ea, îmbrăcând repede 
și la nimereală capotul. 

— Da, ar fi frumos, dar acum altceva e prioritar. El o luă 
de mână și o trase dincolo de platformă, spre lift. Nu e 
nevoie să te simţi aiurea aici cât timp sunt eu plecat. 

— Așa e. 

El îi puse palmele pe umeri în timp ce mașinăria aceea 
își începu alunecarea. 

— Eve, asta e casa ta acum. 

— Ei, oricum, o să fiu ocupată. Ea simţi cum mașinăria 
se rotește încet, poziţionându-se pe orizontală. Mergem 
până la parter? 

— Deocamdată nu. Când ușile liftului se deschiseră, el 
își așeză braţul în jurul umerilor ei. 

Era o încăpere pe care ea nu o mai vizitase până atunci. 
Dar, recunoscu ea, existau, probabil, zeci de încăperi ca 
acestea în clădirea aceea labirintică pe care ea ar fi trebuit 
să le viziteze. O simplă privire aruncată rapid de jur 
împrejur o făcu, totuși, să-și dea seama că aceasta era 
camera ei. 

Puținele lucruri pe care ea le considera ca fiind de 
valoare în apartamentul ei se aflau acum în acest spaţiu, la 
ele adăugându-se și altele noi-nouţe, astfel ca locul 
respectiv să fie unul confortabil și potrivit, 

În același timp, unui birou în care se putea lucra, 
îndepărtându-se de Roarke, ea se plimbă de colocolo, 
studiindu-l. 

Podelele din lemn aveau suprafaţa netedă și lăcuită, 
deasupra fiind așezat un covor din lână în tonuri de bleu și 
verde-mușchi, adus probabil de la una din fabricile din est 
ale lui Roarke. Biroul ei, așa uzat cum era, stătea pe 
podeaua aceea de lemn frumoasă și scumpă, conţinând de 
asemenea și întregul ei echipament. 

Un perete de sticlă mată separa restul încăperii de 
bucătăria micuță, dotată complet, ce face legătura cu 
terasa. 

Da, nu era doar atât. Cu Roarke era întotdeauna mai 
mult. Un panou de comunicare făcea legătura cu restul 

casei, ea putând comunica cu fiecare încăpere în parte. 
Zona dedicată timpului liber și  distracţiei oferea 
echipamente audio-video, muzică, tv, un ecran de tip 
hologramă care dispunea de zeci de imagini ce puteau fi 
selectate la alegere. O mică grădină interioară strălucea 
prin zeci de înflorescenţe dincolo de o fereastră în formă 
de arcadă, zorii zilei fiind pregătiţi să-și împrăștie lumina. 

— Poţi schimba ceea ce nu e pe gustul tău, spuse el, 
văzând-o cum mângâie spătarul canapelei destinată 
odihnei și capitonată cu un material extrem de moale. Tot 
ce-i aici e programat să funcţioneze potrivit amprentei tale 
vocale și conform amprentei tale palpabile. 

— Extrem de eficient, zise ea, dregându-și glasul. Foarte 
drăguţ. 

Descoperind că era emoţionat și cu nervii întinși la 
maximum, el vâri mâinile adânc în buzunare. 

— Munca ta presupune existența unui spaţiu care să-ţi 
ofere intimitatea de care ai nevoie. Înţeleg asta. Tu vrei un 
loc numai al tău unde să poţi fi singură. Biroul meu e 
acolo, dincolo de acel panou care dă spre aripa de vest. 
Dar se încuie și de-o parte, și de cealaltă. 

— Înţeleg. 

În clipa aceea, el simţi că nu-i doar emoţionat, ci și 
nervos. 

— Dacă nu te simţi în largul tău în restul casei cât sunt 
eu plecat, te baricadezi aici, în apartamentul acesta. Poţi 
să stai închisă în drăcia asta și cât timp sunt eu acasă. De 
tine depinde. 

— Da, just. Ea inspiră adânc și se întoarse cu faţa spre 
el. Ai făcut toate astea de dragul meu. 

Stânjenit, el lăsă capul într-o parte. 

— Nu cred că există ceva pe lumea asta pe care nu aș 
face de dragul tău. 

— Cred că încep deja să pricep și să accept lucrul 
acesta. Nimeni nu-i oferise ceva atât de perfect. Nimeni, 

realiză ea, nu o mai înţelesese vreodată atât de bine. Asta 
înseamnă că sunt o femeie norocoasă, nu? 

El deschise gura, dar renunţă să spună ceva cu adevărat 
neplăcut. 

— Ei, ducă-se naibii totul! Trebuie să plec. 

— Roarke, încă ceva. Ea se duse lângă el, conștientă că 
vibra tot de emoție și de nervi. Nu te-am sărutat de rămas- 
bun, șopti ea, sărutându-l cu o forță care-l făcu să se 
rezeme cu putere pe călcâie. Îţi mulțumesc. Înainte ca el 
să spună ceva, îl sărută iar. Fiindcă știi întotdeauna de ce 
am nevoie. 

— Cu plăcere. Cu mișcări posesive, el îi mângâie părul 
nearanjat. Să-ţi fie dor de mine, auzi?! 

— Mi-e dor de acum. 

Elfi 

— Să nu-ți asumi riscuri prostești! El o prinse cu putere 
de păr, câteva secunde. Dar cred că e inutil să îţi cer să nu 
ţi le asumi și pe cele necesare. 

— Atunci, nu-mi cere așa ceva. Inima ei tresări și se făcu 
fărâme în secunda în care el îi sărută mâna. Drum bun, îi 
spuse ea în clipa în care el se urcă în ascensor. Totul era 
atât de nou pentru ea, așa că rămase locului până ce ușile 
se închiseră aproape de tot. Te iubesc. 

Nu mai zări apoi decât surâsul lui larg și vesel. 


— Ce noutăţi mai avem, Feeney? 

— Puţine sau deloc. 

Era devreme, era abia ora opt dimineaţa în clipa în care 
Roarke plecase spre Free Star 1, dar Feeney părea deja 
epuizat. Eva programă rapid două cafele, tari, chiar de 
două ori mai tari ca de obicei, prin intermediul AutoChef 
ului. 

— Dacă ești aici la ora asta, arătând ca și cum ai fi stat 
treaz toată noaptea, fără să-ţi dezbraci costumul, atunci 
trebuie să deduc că avem ceva. Şi tu știi că eu sunt un 
detectiv de cinci stele. 

— Mdaa. Nu m-am dezlipit de computer și am reușit să 
mai verific o parte din lista aceea ce conţinea rude și 
cunoștințe apropiate ale celor două victime, așa cum mi-ai 
cerut. 

— Şi? 

Așezându se, el își bău mai întâi cafeaua, după care 
scoase din buzunar punga cu alune, scărpinându-se în 
spatele urechii. 

— Aseară te-am văzut la știri. De fapt, nevastă-mea te-a 
văzut. Zicea că arătai foarte bine, strălucitoare. Una din 
expresiile preferate ale copiilor. Ne străduim să le fim 
contemporani. 

JD ROBB 

— În cazul acesta, mă ameţești, Feeney. Uite, asta e o 
altă expresie preferată de puștime. Adică, în traducere, nu 
vorbești clar. 

— Ştiu ce înseamnă. La naiba! Chestia asta te face să te 
simţi ca acasă. Prea mult, aș zice eu. 

— De-aia ai preferat tu să vii până aici, și nu să-mi 
transmiţi informaţiile prin canalul de comunicare folosit în 
mod curent. Prin urmare, să auzim. 

— Bun. El oftă. Am studiat dosarele lui David Angelini. 
Mai ales pe cele care fac referire la situaţia lui financiară. 
Știm deja că a avut niște necazuri cu datoriile pe care le-a 
acumulat la jocurile de noroc. Ei bine, le-a înlăturat, 
făcând câte-o mică șmecherie, câte un artificiu pe ici-pe 
colo. Poate că a luat din fondurile companiei, dar nu am 
reușit să verific informaţia asta, fiindcă nu am avut 
permisiunea de a o accesa. El are spatele acoperit. 

— Ei, lasă că i-l dezvelim noi! Aș putea să aflu care au 
fost aceste necazuri, zise ea, gândindu-se la Roarke. Să 
vedem dacă el le-a promis ceva - cum ar fi o moștenire de 
care avea să beneficieze în curând. Ea se încruntă, 
sprâncenele sale lipindu se una de alta. Dacă nu ar fi 
survenit și moartea drei Metcalf, aș fi presupus foarte 

serios că unul dintre cei cărora le era dator s-a grăbit să-și 
ia partea din averea sa, ucigând-o pe dna procuror Towers. 

— S-ar putea să fie la fel de simplu și în cazul drei 
Metcalf. Economiile sale ajunseseră, de asemenea, la o 
sumă frumușică. Nu am găsit printre beneficiari niciunul 
care să aibă urgent nevoie de bani, dar s-ar putea să-l 
găsesc, în cele din urmă. 

— În regulă, mergi mai departe pe pista asta. Dar asta 
nu explică și de ce te afli aici, jucându-te voios cu pralinele 
din pungă. 

El aproape că slobozi un hohot de râs. 

— Ce simpatică ești! în fine, uite care e treaba. Acum mă 
concentrez asupra soţiei dlui comandant. 

— Să ai grijă, mergi cu băgare de seamă, Feeney. Cu 
grijă, fără grabă. 

El nu rezistă să stea jos, așa că se ridică, începând să se 
plimbe prin cameră cu pași mici. 

— David Angelini a depus niște sume sănătoase în contul 
său personal de credit. Patru depuneri a câte cincizeci de 
K în ultimele patru luni. Ultima e datată cu două săptămâni 
înainte de eliminarea mamei lui. 

— Deci, în patru luni de zile, a pus mâna pe două sute de 
K, pe care le-a depus la bancă, ca un băieţel cuminte. De 
unde a luat banii? La dracu'! Ea știa deja de unde. 

— Mdaaa. Am accesat tranzacţiile făcute prin 
intermediul Internetului. Retroactiv. Ea a transferat banii 
la banca din New York, unde avea cont, iar el i-a transferat 
în contul lui deschis la Milan. După aceea i-a retras, cash, 
în bancnote mari, prin intermediul unui AutoTell, în Vegas 
II. 

— Dumnezeule, de ce nu mi-a spus mie toate astea? Ea 
apăsă cu pumnii în dreptul tâmplelor. De ce dracu' ne-a 
făcut să căutăm singuri toate datele acestea? 

— Nu pare că ar fi vrut să le ascundă, replică rapid 
Feeney. Când am accesat datele, răsfoind dosarele, totul 
era la vedere. Avea un cont personal, ca și dl. comandant. 

Își drese glasul văzând cum Eve îl privea atent. A trebuit să 
verific, Dallas. El nu a făcut nicio tranzacţie ciudată, nu a 
scos bani din contul său sau din contul lor comun. Dar ea l- 
a înjumătăţit 

HH1 

pe al ei, dându-i banii lui Angelini. Dumnezeule, a 
nenorocit-o! 

— A șantajat-o, speculă Eve, încercând să judece la rece. 
Poate că au o relaţie. Poate că ea e înamorată de 
nemernicul ăsta. 

— Ooo,  măiculiță, ooo, Dumnezeule! Stomacul lui 
Feeney făcu un salt lung în gol, huruind. Dl. comandant... 

— Ştiu. Va trebui să-i povestim. 

— Eram sigur că vei spune asta. Nemulțumit și trist, 
Feeney extrase un CD din buzunar. Am totul aici. Cum vrei 
să procedăm? 

— Mi-aș dori să dau o fugă până la White Plans și să-i 
dau un șut în fund, în funduleţul acela perfect al său, dnei 
Whitney. Dar, renunțând la așa ceva, mergem la biroul 
comandantului, și îi prezentăm și lui aceste date. 

— Să știi că cei de la magazie mai păstrează și acum 
armurile acelea, îi sugeră Feeney, în timp ce Eve se ridică. 

— Bună idee. 


Da, armura aceea le-ar fi fost de folos. Whitney nu se 
urcase nici pe birou, nici nu se aruncase asupra lor, 
strivindu-i și nici nu scosese din teacă arma sa cu șocuri 
electrice. Dar folosi „ca armă letală”, sfâșiindu-i, să 
spunem așa, privirea sa atentă și șfichiuitoare. 

— Ai accesat datele referitoare la contul personal al 
soţiei mele, Feeney? 

— Da, șefu'. 

— Şi pe urmă te-ai dus cu informaţiile respective la dra 
lt. Dallas? 

— Am respectat procedura. 

— Ai respectat procedura, repetă Whitney. Și acum vii 
să mi le prezinţi și mie. 

— Din moment ce sunteţi șeful nostru, începu Feeney, 
după care se opri. O, la dracu”, Jack, ce voiai să fac, să 
ascund totul de ochii lumii? 

— Ai fi putut să vii mai întâi la mine. Dar, până la urmă... 
Whitney se opri, mutându-și privirea aspră în direcţia lui 
Eve. Ești de aceeași părere, dră locotenent? 

— Dna Whitney i-a plătit lui David Angelini o sumă în 
valoare totală de 200.000 de dolari, pe o perioadă de patru 
luni. lar ea nu a specificat acest lucru în mod voluntar nici 
în cadrul primului interogatoriu, nici în cel de-al II-lea. 
Pentru mersul corespunzător al anchetei, e necesar ca...Ea 
făcu o pauză. Trebuie să aflăm de ce a făcut așa ceva, dle 
comandant. În ochii ei se citeau scuzele, ascunse undeva în 
spatele calităţii ei de poliţist-anchetator. Trebuie să aflăm 
de ce-l plătea și dacă aceste sume au continuat să fie 
achitate și după moartea lui Cicely Towers. lar ca șef al 
acestei investigaţii, e de datoria mea să vă întreb, dle 
comandant, dacă dumneavoastră eraţi la curent cu aceste 
tranzacții și cu motivaţia lor. 

El simţi brusc o gheară în stomac, o arsură care-l 
avertiza asupra unui stres ce nu fusese tratat la vreme. 

— O să-ţi răspund la această întrebare după ce stau de 
vorbă cu soţia mea. 

— Domnule comandant! Glasul ei părea o implorare 
rostită în șoaptă. Dv. știți foarte bine că noi nu vă putem 
permite să discutați cu doamna fără ca noi s-o interogăm 
mai întâi. Oricum, întâlnirea noastră de azi riscă să aducă 
prejudicii anchetei. Regret, dle comandant. 

— N-ai s-o aduci pe soţia mea la secţie ca să o 
interoghezi. 

— La dracu' cu toate astea, Feeney, nu va fi târâtă aici 
ca un infractor. El strânse palmele în pumni, sub birou, 
străduindu-se să nu se piardă cu firea. N-ai decât s-o 

interoghezi acasă, de faţă cu avocatul nostru. Asta nu va 
încălca nicio procedură, nu-i așa, dră locotenent Dallas? 

— Nu va încălca, domnule. Cu tot respectul, dle 
comandant, veniţi și dv. cu noi? 

— Cu tot respectul, locotenente, răspunse el amar. Nu 
mă veţi putea împiedica. 

Anna Whitney îi întâmpină la intrare. Mâinile ei se 
mișcau neliniștite, după care le strânse una în alta, în 
dreptul taliei. 

— Jack, ce se întâmplă? Linda e aici. Mi-a zis că i-ai dat 
telefon și i-ai mărturisit că voi avea nevoie de un avocat. 
Ea se uită mai întâi la Eve, după aceea la Feeney, la sfârșit 
mutându-și iar privirea în direcţia soţului ei. Dar de ce voi 
avea nevoie de un avocat? 

— Totul e în regulă. El așeză pe umărul ei o mână 
încordată, dar protectoare. Hai să intrăm în casă, Anna. 

— Dar eu nu am făcut nimic. Reuși să slobozească un 
hohot de râs, nervos, ciudat. În ultima vreme, nici măcar o 
amendă nu am luat, în trafic. 

— Ia loc, te rog, draga mea. Linda, îți mulţumesc că ai 
venit atât de repede. 

— Nu-i nicio problemă. 

Dna avocat a familiei Whitney era o persoană tânără, cu 
ochi ageri, aranjată și strălucitoare precum o suprafaţă 
lăcuită. Eve avu nevoie de câteva secunde ca să realizeze 
că avocatul acela era, totodată, și fiica lor. 

— Locotenent Dallas, nu? Linda o cercetă atent, 
cântărindu-i firea într-o clipă. Vă recunosc. Ea arătă către 
unul din scaune, înainte ca părinţii să se gândească la 
acest gest de politeţe. Luaţi loc, vă rog. 

— Căpitanul Feeney, de la Departamentul Electronic și 
IT. 

— Da, tata a pomenit în nenumărate rânduri de dv...dle 
cpt. Feeney. Bun. Întinse braţul în direcţia mamei ei. 
Despre ce este vorba? 

— Câteva informaţii care au ieșit de curând la lumină 
trebuie clarificate. Eve scoase recorderul din buzunar, 
oferindu-i-l Lindei spre examinare. Încercă să nu se 
gândească la faptul că Linda semăna mai mult cu tatăl ei, 
referitor la tenul închis la culoare și la privirea care ţi 
îngheţa sângele în vine. Aceste gene și trăsături de familie 
o fascinau, dar o și înspăimântau. 

— Înţeleg că e vorba de un interogatoriu oficial. Cu un 
calm bine gândit și prevenitor, Linda puse aparatul pe 
măsuţă, după care îl scoase la îndemână pe al său. 

— Așa este. Eve preciză data zilei și ora. Persoana care i- 
a luat interogatoriul: lt. Eve Dallas. Persoane de asemenea 
prezente: dnii comandanţi Jack Whitney și Ryan Feeney. 
Persoana interogată: Anna Whitney, reprezentată de 
avocatul său. 

— Linda Whitney. Clienta mea știe care îi sunt 
drepturile, astfel că e de acord cu data și cu locul de 
desfășurare al prezentului interogatoriu. Avocatul își 
rezervă dreptul de a pune punct acestuia în momentul pe 
care îl va considera oportun. Puteţi începe, dră locotenent. 

— Dnă Whitney, rosti Eve pentru început. Dv. o 
cunoșteaţi pe Cicely Towers, în prezent decedată. 

— Bineînţeles că am cunoscut-o. E vorba de Cicely? 
Jack... 

El se mărgini să clatine din cap, păstrându-și mâna pe 
umărul ei. 

— Cunoșteaţi, de asemenea, și familia persoanei 
decedate. Pe fostul său soţ, Marco Angelini, pe fiul ei, 
David Angelini, și pe fiica sa, Mirina. 

— Dar nu sunt doar o simplă cunoștință pentru ei. Copiii 
ei sunt ca niște rude pentru noi. Ba mai mult de atât, Linda 
a avut o relaţie... 

— Mamă...Cu un zâmbet arogant, Linda o întrerupse pe 
mama ei. Mărginește-te să răspunzi la întrebare. Fără să 
dezvolți. 

— Dar e ridicol. O parte din nedumerirea Annei se 
transformă în iritare. La urma urmei, era vorba de casa ei, 
de familia ei. Dra It. Dallas știe deja răspunsurile. 

— Regret că suntem obligaţi să recapitulăm toate aceste 
lucruri, dnă Whitney. Ne puteţi spune ce fel de relaţie 
există între dv. și David Angelini? 

— Cu David? Eu sunt nașa lui de botez. L-am văzut 
crescând. 

— Cunoșteaţi faptul că David Angelini avea câteva 
probleme financiare cu mult înainte de moartea mamei lui. 

— Da, avea...Ea făcu ochii mari. O, doar nu credeţi în 
mod serios că David...Doamne, ce oribil! Ea vorbi repede și 
cu furie, după care strânse buzele, acestea devenind o 
simplă linie subţire și roșie. Nici nu mă voi obosi să 
răspund la o asemenea întrebare. 

— Eu înţeleg că simţiţi nevoia să vă protejaţi finul, dnă 
Whitney. Înţeleg că aţi fi în stare să faceţi multe lucruri în 
intenţia de a-l proteja - cheltuind chiar sume importante. 
Două sute de mii de dolari, de exemplu. 

Faţa Annei deveni precum hârtia sub machiajul aranjat 
cu mare grijă. 

— Nu știu la ce anume vă referiti. 

— Doamnă Whitney, negaţi că i-aţi plătit lui David 
Angelini două sute de mii de dolari, sub forma a 50.000 pe 
lună, timp de patru luni de zile, începând din februarie și 
până în mai, anul curent? 

— Eu...Ea își luă fiica de mână, neluând seama la mâna 
soțului. Linda, chiar sunt obligată să răspund? 

— Vă solicit un moment de pauză, ca să pot discuta cu 
clienta mea. Cu o mișcare rapidă, Linda puse braţul în 
jurul mamei ei, conducând-o apoi în camera de alături. 

— Eşti extrem de abilă, dră locotenent, declară Whitney 
cu voce sugrumată. Nu am mai urmărit de mult un 
interogatoriu condus de tine. 

— Jack. Feeney oftă, părându-i foarte rău pentru toţi cei 
prezenţi. Ea nu-și face decât datoria. 

— Da, și-o face. La asta se pricepe cel mai bine. El își 
mută privirea într-o altă direcţie fiindcă soţia lui tocmai 
reintra în încăpere. 

Era palidă și tremura ușor. Arsura din stomacul lui 
deveni și mai evidentă. i 

— Putem continua interogatoriul, spuse Linda. In clipa în 
care o aținti pe Eve cu privirea, în adâncul lor puteai ghici 
vâna unui războinic. Clienta mea doreşte să facă o 
declarație. Poţi face acest lucru, mami, e în regulă. 

— Îmi pare nespus de rău. Genele ei erau înrourate de 
lacrimi. Jack, îmi pare rău, să știi. Nu am avut altă soluţie. 
El avea probleme. Știu ce mi-ai spus, dar nu am avut ce 
face. 

— E în regulă. Resemnat, el îi luă mâna întinsă în 
direcţia lui, așezându-se apoi alături de ea. Spune-i 

drei locotenent adevărul și astfel vom rezolva problema. 

— l-am dat acei bani. 

— V-a ameninţat, dnă Whitney? 

— Poftimmm? Starea de șoc păru să usuce până și 
lacrimile din ochi ei. Oooo, Doamne, bunule! Bineînţeles că 
el nu m-a ameninţat. Avea probleme, repetă ea, ca și cum 
această informaţie ar fi trebuit să fie suficientă pentru toţi 
cei prezenţi. Datora o sumă mare de bani unor oameni 
dubioși. Afacerea lui - partea din afacerea tatălui său pe 
care o superviza el - suferise o schimbare, o răsturnare de 
situaţie temporară. În plus, mai avea încă un proiect pe 
care își dorea să-l pună pe linia de plutire. El a explicat 
acest lucru, adăugă ea, fluturând din mâna liberă. Nu-mi 
mai aduc aminte cu exactitate. Nu prea acord atenţie 
afacerilor. 


198 


— Dnă Whitney, i-aţi plătit de patru ori câte 50.000 de 
dolari. Dar în interogatoriile anterioare nu mi-aţi oferit 
această informaţie. 

— Dar ce vă privea pe dv. acest lucru? Coloana ei 
redeveni cea dinainte, îndreptată cu forță și cu aroganță și 
făcând-o să semene cu o statuie. Erau bani mei, iar eu îl 
împrumutasem pe finul meu. 

— Un fin, zise Eve cu o răbdare ce ameninţa să cedeze, 
care a fost interogat într-un caz de crimă. 

— Asasinarea mamei sale. Aţi putea să mă acuzaţi și pe 
mine că am ucis-o, așa cum aţi făcut și cu David. 

— Dar nu dv. aţi moștenit o mare parte a averii ei. 

— Ei, acum e cazul să mă ascultați dv. cu atenţie. Furia 
reuși s-o copleșească. Chipul Annei străluci, iar ea se 
aplecă în faţă. Băiatul și-a adorat mama, iar ea l-a adorat, 
la rândul ei. E devastat de moartea ei. Știu acest lucru. Eu 
i-am stat alături, eu l-am consolat. 

— l-aţi oferit 200.000 de dolari. 

— Banii erau ai mei, așa că puteam să fac cu ei ce-mi 
poftea inima. Ea își mușcă buza. Nimeni nu ar fi fost dispus 
să-l ajute. Părinţii lui refuzaseră. Fuseseră de acord ca de 
data asta să nu-l ajute. Am vorbit cu Cicely despre asta cu 
câteva luni în urmă. Era o mamă minunată, își iubea copiii, 
dar ţinea foarte mult la respectarea disciplinei. Era 
hotărâtă să-l lase să-și rezolve problema de unul singur, 
fără ca ea să-i dea o mână de ajutor. Fără ca eu să-l ajut. 
Dar el a venit la mine, era disperat, și eu ce era să fac? Ce 
ar fi trebuit să fac? întrebă ea, întorcându-se spre soțul ei. 
Jack, știu că tu m-ai rugat să nu mă amestec, dar el era 
înrozit, îi era teamă că ei îi vor face rău, îl vor bate sau 
chiar îl vor ucide. Şi dacă în locul lui ar fi fost Linda sau 
Steven? Oare tu nu ţi-ai fi dorit ca cineva să le sară în 
ajutor? 

— Anna, alimentându-i, într-un fel, problema nu-i erai de 
ajutor. 

— Dar avea de gând să-mi returneze acești bani, insistă 
ea. Nu avea de gînd să-i folosească jucând din nou. Mi-a 
promis. Avea nevoie să câștige puţin timp, atât. Nu am 
putut să-i întorc spatele. 

— Dră lt. Dallas, vorbi Linda. Clienta mea a împrumutat 
o sumă de bani unui membru al familiei sale, într-un gest 
de bună-credinţă. Acest lucru nu constituie o infracţiune. 

— Dar clienta dv. nu a fost acuzată de comiterea unei 
infracțiuni, dră avocat. 

— Aţi întrebat-o pe clienta mea, în interogatoriile 
anterioare, în mod explicit și direct, despre transferarea 
acestor sume de bani? Aţi întrebat-o pe clienta mea dacă a 
făcut tranzacţii finaciare în favoarea lui David Angelini? 

— Nu, nu am întrebat-o. 

— În concluzie, ea nu avea de ce să ofere în mod 
voluntar aceste informaţii care par să aibă caracter 
personal și să nu aibă legătură cu ancheta dv. În cel mai 
bun caz, aceasta a fost impresia clientei mele. 

— E soţie de poliţist, spuse Eve precaut. Ar trebui să fie 
mult mai bine informată decât majoritatea cetăţenilor. Dnă 
Whitney, Cicely Towers s-a certat cu fiul său din pricina 
problemelor financiare, a jocurilor de noroc, a datoriilor lui 
și a felului în care avea de gând să le rezolve ulterior? 

— Ea era supărată. Normal că s-au certat. Așa se ceartă 
membrii unei familii. Dar nu-și fac rău unul altuia. 

Poate că așa se petrec lucrurile în lumea voastră mică și 
plină de comodități, cugetă Eve. 

— Când aţi vorbit ultima dată cu Angelini? 

— Acum o săptămână. A sunat ca să se asigure că sunt 
okay, că Jack e și el în regulă. Am discutat despre intenţiile 
noastre ca pe viitor să acordăm o bursă memorială, 
înființând un fond special, care să poarte numele mamei 
lui. A fost ideea lui, dră locotenent, sublinie ea cu ochii 
înotând în lacrimi. Își dorește ca oamenii să-și amintească 
de ea. 

— Ce-mi puteţi spune despre relaţia dintre el și Yvonne 
Metcalf? 

— Actrița?! Ochii Annei își pierdură mai întâi orice urmă 
de orientare, după care ea se apucă să-i șteargă de lacrimi. 
El o cunoștea? Nu a pomenit niciodată despre asta. 

Fusese un glonț trimis la nimereală, care nu-și atinsese 
ținta. 

— Vă mulțumesc. Eve ridică recorderul de pe masă, 
rostindu-și numele la finalul interogatoriului. 

Dră avocat, ar trebui să o sfătuiţi pe clienta dv. că cel 
mai bine pentru ea ar fi să nu povestească nimănui ceea ce 
s-a discutat aici, indiferent despre ce sau cine ar fi vorba, 
totul trebuind să rămână între noi. 

— Sunt soţie de polițist. Anna aproape că aruncă 
propoziţia respectivă în ochii lui Eve. Cunosc toate 
procedurile. 

Ultima imagine pe care o zări Eve în treacăt, ieșind din 
casa lor, fu aceea a comandantului său care-și îmbrăţișa 
soţia și fiica. 


Eve simţea nevoia să bea ceva. În clipa în care se hotărî 
să declare ca încheiată ziua cu pricina, constată că își 
petrecuse o mare parte a acesteia ţinându-se pe urmele lui 
David Angelini. Ba fusese la o întâlnire, ba nu era de găsit 
pe telefon, astfel că nu reușise cu niciun chip să ia legătura 
cu el. Fără a avea altă soluţie, ea îi lăsase mesaje în fiece 
colţ al planetei în care ar fi putut fi, gândindu-se că va avea 
norocul să o contacteze înainte de miezul nopții. 

Între timp, trebuia să facă faţă unei case imense și goale 
și unui majordom care ura până și aerul pe care-l respira 
ea. Impulsul cu pricina apăru în mintea ei în secunda în 
care mașina ei trecu dincolo de porţi. Apucă de îndată 
linkul din mașină și formă numărul lui Mavis. 

— E seara ta liberă, n-am dreptate? întrebă ea de îndată 
ce chipul lui Mavis se ivi pe ecran. 

— Daaaap. Trebuie să-mi odihnesc și eu puţin corzile 
vocale. 

— Planuri? 

— Niciunul care să nu poată fi înlocuit cu altul mai bun. 
Ce propui? 

— Roarke e plecat de pe Terra. Vrei să vii pe aici, să 
petreci o vreme în compania mea, să stai, dacă vrei, peste 
noapte, ori să te îmbeţi? 

— Să stau în casa lui Roarke, să dorm și să mă îmbăt în 
casa lui Roarke? Oaaau, vin acuși! 

— Hei, hei, ai răbdare! Hai s-o facem în stil mare. O să 
trimit o mașină să te ia de acasă. 

— Cu limuzină? Mavis dădu uitării starea precară a 
corzilor sale vocale, scoțând un țipăt înalt. Dumnezeule 
Mare, Dallas, te rog să-i ceri șoferului să poarte, habar nu 
am, uniformă. Vecinii de la bloc se vor uita sigur pe 
fereastră, cu ochii ieșiţi din orbite. 

— Să fii gata în 15 minute. Eve încheie transmisia, după 
care urcă în pași de dans treptele din faţa intrării. 
Summerset era acolo, exact așa cum prevăzuse, așa că-l 
salută mișcând din cap cu aroganță. Un salut exersat cu 
mult înainte. 

— În seara asta aştept pe cineva. Trimite o mașină pe 28 
Avenue C. 

— Un prieten sau o prietenă. Vocea lui trăda neîn 
credere. 

— Exact, Summerset. Ea urcă scara ca și cum ar fi plutit. 
E vorba de cineva care mi-e prieten bun și foarte apropiat. 
Să nu uiţi să-i spui bucătăresei să pregătească o cină 
pentru două persoane. Reuși să se îndepărteze suficient 
înainte de a se cocoșa, practic, din cauza hohotelor de râs. 
Summerset se aștepta să fie vorba de un domn, ea era 
convinsă de asta. Dar avea să fie și mai scandalizat dând 
cu ochii de Mavis cea mare și grăsuţă. 

Mavis nu o dezamăgi. Cu toate că, în opinia lui Mavis, 
vestimentația aleasă era una conservatoare. Coafura ei de 
zi era mai degrabă banală și blândă, părul ei blond și plin 
de strălucire fiind dat în două. O parte se curba, alunecând 
până spre ureche, iar cealaltă atârna până în dreptul 
umărului. 

Avea vreo șase cercei, fiecare având un model distinct, - 
toți purtaţi la urechi, bineînţeles. În opinia lui Mavis 
Freestone, asta însemna să adopti o înfățișare distinsă. 

Ea păși înăuntru, lăsând în urmă ploaia aceea torențială 
de primăvară, oferindu-i unui Summerset rămas fără vorbe 
pelerina sa de ploaie transparentă și brăzdată ici și colo cu 
luminițe, după care execută trei piruete. Ar trebui să arăţi 
mai mult, își zise Eve, așteptând-o la capătul holului, nu 
doar costumul acela roșu și cambrat. 

— Ooooaul!!! 

— Exact ce-mi spuneam și eu, răspunse Eve. Ea se tot 
învârtise, așteptând, prin holul din faţa intrării, nedorind 
ca Mavis să-l înfrunte de una singură pe Summerset. În 
mod evident, strategia se dovedise inutilă, deoarece 
majordomul, de obicei arogant și ţâfnos, rămăsese pleoștit, 
ca lovit de trăsnet. 

— Oooau, e magic!, rosti Mavis pe diferite tonuri, 
subjugată. Chiar e magic! Iar tu te-ai pricopsit cu toate! 

Eve se uită pieziș și cu răceală la Summerset. 

— Ei da, cam așa ceva. 

— Mi se pare o chestie decentă. Fluturând din genele 
sale lungi, Mavis întinse o mână pe care erau desenate 
câteva inimioare unite între ele. Tu trebuie să fii 
Summerset. Am auzit o mulţime de lucruri despre tine. 

Summerset luă mâna și, emoţionnat sau impresionat 
cum era, aproape că o duse la buze, înainte de a-și aduce 
aminte care era poziţia lui în casa aceea. 

— Doamnă, rosti el pe un ton ţeapăn. 

— Uaau, poţi să-mi spui simplu: Mavis. Grozavă casa în 
care lucrezi, hmmm? Cred că-ţi dă multe bătăi de cap. 

Fără a fi sigur dacă era încântat sau fascinat, 
Summerset se dădu înapoi câţiva pași, reuși să facă 
reverenţa oarecum pe jumătate, după care se făcu nevăzut 
la capătul coridorului, luând cu el și pelerina aceea udă din 
care încă picurau stropii de ploaie. 

— Un om care vorbește foarte puţin. Mavis făcu cu 
ochiul, chicoti, după care se apucă să străbată coridorul 
cocoţată pe pantofii aceia inflexibili ale căror tocuri 
măsurau șase centimetri. În dreptul primei uși scoase un 
sunet plin de senzualitate. 

— Maaamă, aveţi un șemineu adevărat! 

— Cred că în total sunt douăzeci și patru. 

— Dumnezeule, și o faceţi și în faţa focului aprins?! Ca în 
filmele alea vechi? 

— Ei, las asta la îndemâna imaginaţiei tale. 

— Am multă imaginaţie, să știi. O, Dumnezeule, Dallas, 
mașina aceea pe care mi-ai trimis-o...Era o limuzină 
adevărată, una clasică. Numai că afară era musai să și 
plouă. Ea se răsuci pe călcâie, făcând toţi cerceii să 
danseze în clinchete la urechi. Nu m-au văzut decât 
jumătate din cei pe care aveam de gând să-i impresionez. 
Zii, ce facem pentru început? 

— Putem mânca, de exemplu. 

— Mi-e o foame de lup, dar mai întâi trebuie să vizitez 
casa. Arată-mi și mie câte ceva. 

Eve stătu în cumpănă. Terasa de pe acoperiș era de-a 
dreptul incredibilă, dar afară ploua cu furie. Camera 
armelor ieșea categoric din discuţie, la fel ca și aceea în 
care se trăgea la ţintă. Eve se gândi la spaţiile care erau 
disponibile oaspeţilor în absenţa lui Roarke. Mai erau o 
mulțime, desigur. Eve privi cu neîncredere spre pantofii lui 
Mavis. 

— Zii drept, poți merge cu aşa ceva? 

— Zici că plutesc. Aproape că nu-mi dau seama că le am 
în picioare. 

— În regulă, atunci, o să o luăm pe scară. Pe drum, ai 
ocazia să vezi mai mult de atât. 

O conduse pe Mavis mai întâi în solar, amuzată să vadă 
cum amica sa rămăsese practic cu gura căscată în faţa 
mulțimii de plante exotice și de arbuști, în faţa cascadelor 
ce murmurau scânteind și în faţa păsărilor cântătoare. 
Geamul curbat din sticlă era lovit constant de picurii ploii, 
dar dincolo de el se zăreau luminile New Yorkului. 

În încăperea destinată audiţiilor muzicale, Eve programă 
una din formaţiile nu neapărat de valoare, lăsând-o pe 
Mavis să se delecteze în voie cu un set de melodii 
zgomotoase și în vogă. 

Petrecură o oră întreagă în sala de jocuri, concurând cu 
computerul, apoi una cu cealaltă în jocurile intitulate Free 
Zone și Apocalipsa. 

Mavis scoase tot felul de exclamaţii admirative în timp 
ce vizită fiecare dormitor și încăpere în parte, alegând în 
sfârșit apartamentul în care avea să rămână peste noapte. 

— Dacă am chef, pot să aprind focul în cămin? Mavis 
mângâie posesiv piatra de lazulit bogat care orna 
șemineul. 

— Da, sigur, dar ne apropiem de luna iunie. 

— Nu-mi pasă dacă mă prăjesc. Cu braţele întinse 
înainte, traversă podeaua în pași de dans, balasându-se, se 
uită prin fereastra din tavan, după care se trânti pe patul 
acela mare cât un lac, acoperit cu așternuturi argintii. Mă 
simt ca o regină. Nu, nu, ca o împărăteasă. Ea se răsuci de 
pe o parte pe alta, de mai multe ori la rând, salteaua aceea 
plutitoare îndoindu-se dureros sub greutatea sa. Cum 
reușești să rămâi normală, să fii în toate minţile într-un loc 
ca acesta? 

— Habar nu am. Nu locuiesc de mult aici. 

Bâţâindu-se în continuare de pe o perniţă de aer pe alta, 
Mavis pufni în râs. 

— Mie mi-ar fi suficientă o noapte, nu mai mult. Nu o să 
mai fiu niciodată aceeași. Întinzându-se către bordul fixat 

la capătul patului, ea începu să apese pe butoane. Luminile 
se aprinseră și se stinseră, strălucitoare și rotindu-se în 
toate părţile. Muzica bubui și ea, mărindu-și volumul. lar 
apa începu să curgă în încăperea alăturată. 

— Ce-a fost asta? 

— Tocmai ţi-ai programat o baie, o informă Eve. 

— Oooops! Deocamdată nu. Mavis anulă comanda, 
apăsând pe buton, după care încercă un altul, astfel că 
panoul fixat pe peretele din fund se deschise, dând la 
iveală un ecran video de 3,5 metri. Oooo! are într-adevăr o 
mărime decentă. Nu vrei să mâncăm? 


În timp ce Eve stătea în salonul unde servea cina în 
compania lui Mavis, bucurându-se și ea de o seară în 
întregime liberă, așa cum nu mai avusese de săptămâni 
întregi, Nadine Furst urmărea concentrată panoul de 
editare a știrilor, cele care urmau să fie transmisie în ediția 
următoare. 

— Vreau să prinzi și chestia asta, pune cadru pe Dallas, 
ordonă ea tehnicianului. Mdaa, da, adu-o în prim-plan. 
Arată al naibii de bine în faţa camerei! 

Relaxându-se o clipă, ea privi concomitent la cele cinci 
ecrane, în vreme ce tehnicianul își făcea de lucru la panou. 
In camera de editare nr. 1 se așternuse liniștea, singurul 
zgomot fiind al vocilor care vorbeau în șoaptă pe ecran. 
Pentru Nadine, a face un colaj de imagini, aranjându-le 
într-un mod surprinzător, era la fel de incitant precum o 
partidă de sex. Majoritatea moderatorilor de știri lăsau 
acest proces în seama tehnicienilor, însă Nadine voia să-și 
aducă contribuţia și sub acest aspect. În general, în 
privința oricărui detaliu. 

Pentru cei de la celălalt etaj, care lucrau tot la 
departamentul „Ştiri” asta reprezenta un ghinion. lar pe ea 
și lucrul acesta o făcea fericită. Ideea era să baţi 
adversarul prin fiecare detaliu de sunet, până la ultima 
imagine, fiind atent la cel mai mic detaliu de primplan. 

Reporterii își înnebuneau, practic, linkurile, ca să mai 
obţină un citat, căutând disperaţi pe computere chiar și 
cea mai nesemnificativă informaţie. 

Competiţia nu se desfășura doar pe Broadcast Avenue, ci 
și în camerele de editare a știrilor aparținând celor de la 
Canal 75. 

Toată lumea alerga după povestea de succes, după 
imaginea care să dea lovitura, după obţinerea unor 
ratinguri deosebit de bune. În clipa de faţă, ea era cea care 
le avea pe toate. Iar Nadine nu voia cu niciun chip să le 
piardă. 

— Daa, rămâi acolo, când apar eu în curtea din spate a 
blocului în care locuia Metcalf. Mdaa, acum vezi dacă poţi 
să împărţi ecranul și să foloseşti imaginea aceea în care eu 
mă aflu pe trotuarul unde a murit dna Towers. Ummm- 
mmm! Ea își îngustă privirea, studiind imaginea. Da, arăta 
bine, decise ea. O înfățișare demnă, privirea sobră. 
Reporterul nostru cel întreprinzător și surprins în prim- 
plan, chiar în momentul în care revenea în locurile unde se 
produseseră cele două asasinate. 

— Bun. Își încrucișa braţele, rezemându-și apoi bărbia 
deasupra lor. Acum adaugă-le și comentariul sonor. 


„Două femei, talentate, devotate și nevinovate. Două 
vieți cărora Li s-a pus capăt în mod brutal. Cetăţenii fac 
legătura între cele două evenimente, privind peste umăr și 
întrebându-se de ce. Familiile îndoliate suferă, îngropându- 
și persoana dragă trecută în lumea drepţilor și cerând să 
se facă dreptate. Există cineva care caută răspunsul la 
întrebarea lor, vrând să împlinească dreptatea pe care ei o 
cer.” 


— Oprește-te, ordonă Nadine. Acum concentrează 


imaginea asupra lt. Dallas, în momentul când se afla în fața 
Tribunalului. Suprapune și fragmentul audio, te rog. 

Imaginea lui Eve apăru brusc pe ecran, fiind prezentată 
în întregime, în vreme ce alături de ea se afla însăși 
Nadine. Era un instantaneu excelent, cugetă Nadine. 
Dimensiunea imaginii, faptul că dădeau impresia formării 
unei echipe care colabora excelent. Asta nu avea cu ce să 
dăuneze. Briza ușoară le deranjase puţin frizura. În spatele 
lor domina impunător clădirea înaltă în care se afla sediul 
tribunalului, un monument al dreptăţii ale căror lifturi 
urcau sau coborau arhipline, în vreme ce aleile pavate cu 
sticlă erau înțesate de lume. 


„Datoria mea e aceea de a descoperi cine e ucigașul, iar 
eu sunt un om care nu se joacă cu meseria pe care o are. 
Imediat ce rolul meu a fost îndeplinit, cazul intră în atenția 
Justiției.” 


— Perfect. Nadine strânse degetele în pumn. Ooooo, 
daa, e absolut perfect! Da, oprește-te acolo, după care 
intru eu cu știrile în direct. Cât e ceasul? 

— 15:45. 

— Louise, sunt genială, dar nici de tine nu prea aș avea 
de ce să mă plâng. Gata, printează-le, editează materialul! 

— Misiune îndeplinită. Louise se întoarse cu spatele la 
consolă, după care se întinse. Lucrau împreună de trei ani 
de zile și deveniseră prietene. Da, a ieșit foarte bine, 
Nadine. 

— Cum să nu?! Nadine înclină capul într-o parte. Dar... 

— Bine. Louise își desfăcu coada prinsă aiurea, 
trecându-și mâna prin părul închis la culoare, des și 
ondulat. Suntem în prag de retragere. De două zile, nu am 
mai transmis nicio știre nouă, de ultimă-oră. 

— Dar nici alţii n-au făcut-o. În plus, eu o am pe Dallas. 

— Ei, da, asta e o favoare imensă. Louise era o femeie 
tânără cu trăsături delicate și cu ochi scânteietori. Se 
angajase la Canal 75 după absolvirea colegiului. După 
nicio lună de la primirea postului, Nadine o alesese ca 

tehnician principal al echipei sale. Iar alegerea respectivă 
le avantajase pe amândouă. „Imaginea ei e una solidă, la 
fel și vocea. Iar relaţia ei cu Roarke îi adaugă și mai multă 
valoare, devenind o mină de aur. Fără a mai adăuga, însă, 
și faptul că are reputaţia unui poliţist de top.” 

— Deci? 

— Deci, stăteam și mă gândeam, continuă Louise, ce-ar 
fi să mai comentezi și despre cazul DeBlass, până când 
obţii ceva noutăţi referitoare la ultimele asasinate. Așa le 
reamintești telespectatorilor că dra locotenent a reușit să 
rezolve unul dintre cele mai importante cazuri, reușind să- 
și facă datoria cum se cuvine, încrederea cetățenilor va fi 
astfel una și mai mare. 

— Nu vreau să le distrag atenţia de la ancheta aflată în 
desfășurare. 

— Poate ar trebui s-o faci, o contrazise Louise. Măcar 
până vor descoperi o nouă pistă. Sau o nouă victimă. 

Nadine rânji. N 

— Un pic de sânge ar încinge iar spiritele. Incă vreo 
două zile, și scăpăm de furtuni, dând peste belelele lunii 
iunie. Bine, o să țin minte ideea. Poate te gândești chiar tu 
la alcătuirea unui material. 

Louise înălță din sprânceană. 

— Pot să fac asta? 

— Şi dacă o să-l folosesc, atunci vei avea mână liberă 
pentru toate materialele transmisiilor în direct. 

— S-a făcut! Louise bătu cu palma în vesta sa de editor, 
făcându-i apoi cu ochiul. 

— Am rămas fără ţigări. 

— Trebuie să renunti la viciul acesta. Ştii bine ce părere 
are conducerea despre cei care își riscă sănătatea. 

— Eu rămân la iarba mea nenorocită. 

— Bine zis nenorocită. Să-mi dai și mie vreo două când 
te-apuci de fumat. Nadine avu delicateţea de a adopta o 
atitudine spășită. Restul, păstrează pentru tine, te rog. 
Sunt mai duri cu prezentatorii, decît cu voi, tehnicienii. 

— Mai avem ceva timp la dispoziţie până la 
recapitularea de la miezul nopţii. Tu nu iei o pauză? 

— Nu. Am de dat două telefoane. În afară de asta, plouă. 
Nadine își atinse ușor părul coafat impecabil. Du-te tu. Ea 
se scotoci în geantă. Plătesc eu. 

— Bună afacere - având în vedere că va trebui să bat 
drumul până la Second ca să dau de un magazin care vinde 
țigări cu iarbă. Resemnată, ea se ridică. O să iau pelerina 
ta de ploaie. 

— Da, sigur. Nadine îi dădu câteva jetoane pentru 
bancomat. Să le pui și pe ale mele în buzunar, okay? Mă 
găsești în studioul știrilor. 

leșiră împreună din camera de editare, Louise 
îmbrăcându-se apoi cu pelerina ei albastră și elegantă. 

— Ce material frumos! 

— Se scurge apa de pe el ca de pe gâscă. 

Traversară perpendicular rampa, trecând pe lângă mai 
multe camere de editare și de producţie, după care se 
postară amândouă pe o scară rulantă pe care personalul o 
folosea la coborâre. Zgomotul era deja generalizat, așa că 
Nadine ridică vocea pentru a-l putea domina. 

— Tu și Bongo tot mai vreţi să faceţi marele pas? 

— Da ne dorim destul de tare asta, astfel că deja ne 
căutăm un apartament. Urmăm ruta tradițională. O să 
stăm împreună, de probă, un an de zile. Și dacă totul 
merge cum ne dorim, legalizăm relaţia. 

— Da, mai bine o faci tu, nu eu, rosti Nadine cu 
convingere. Nu văd niciun motiv pentru care o ființă 
raţională și-ar lega viaţa de a alteia care e asemenea ei. 

— Din dragoste. Cu un gest plin de patos, Louise își duse 
palma în dreptul inimii. Ea face ca motivele și raţiunea să- 
și ia zborul pe fereastră. 

— Tu ești tânără și liberă, Louise. 

— Şi dacă am și eu un dram de noroc, voi îmbătrâni, 
unindu-mi destinul cu al lui Bongo. 

— Dar cine dracu’ ar prefera să devină nevasta unuia 
care poartă numele de „Bongo”? 

— Eu. Hai că ne vedem mai târziu. Salutând o în fugă, 
Louise continuă coborârea în vreme ce Nadine schimbă 
direcţia, luând-o spre studioul știrilor. 

Gândindu-se la Bongo, Louise se întrebă dacă va reuși să 
ajungă acasă înainte de ora 1:00 a.m. Era noaptea pe care 
și-o petreceau la ea acasă. Era puţin cam incomod că 
aveau să renunţe la stilul acela de viață, când la el, când la 
ea, odată ce vor avea un apartament al lor. 

Fără grabă, ea întoarse capul spre șirul de monitoare pe 
care puteai viziona programul ce se derula în acele clipe la 
Canal 75. În clipa aceea transmiteau un sitcom extrem de 
popular, acest segment fiind reînviat în ultimii doi ani de 
talentata Yvonne Metcalf. 

Gândul acela o făcu pe Louise să clatine din cap, după 
care chicoti puţin la vederea imaginii actorului ce apăruse 
în prim-plan pe ecran, slobozind un țipăt asurzitor, spre 
deliciul publicului. Da, Nadine era, să zicem așa femeia 
„măritată” cu Știrile, în timp ce Louise ar fi urmărit 
încontinuu programele de divertisment. Aștepta cu mare 
nerăbdare acele seri, destul de rare, în care ea și Bongo 
reușeau să-și petreacă timpul în faţa televizorului. 

În holul de la intrare al Canal 75 se găseau și mai multe 
monitoare, alături de dispozitivele de securitate, ceva mai 
departe fiind amenajată o sală de așteptare confortabilă în 
care fuseseră montate și hologramele vedetelor postului. 
Și, bineînţeles, și un mic butic cu suveniruri, în care se 
găseau la discreţie tricouri, pălării, căni cu autograf și 
holograme ale celor mai mari celebrităţi ale postului lor tv 

De două ori pe zi, între orele zece și șaisprezece, se 
organizau tururi de vizitare a postului. Louise participase 
și ea la un astfel de tur în copilărie, se zgâise curioasă la 
cei mai buni moderatori de acolo, decizând chiar în ziua 
aceea și în momentul acela, își aminti ea acum, rânjind 
ghiduș, ce carieră va urma. 

Îl salută pe băiatul care asigura paza la intrarea 
principală, după care o coti spre ieșirea dinspre est, pentru 
că acela era cel mai scurt drum către Second. Ajungând în 
dreptul ieșirii laterale, cea destinată angajaţilor, ea își 
așeză palma în dispozitivul special destinat pentru a 
dezactiva codul care bloca ușa cu pricina. În clipa în care 
aceasta se deschise, clipi, dând cu ochii de o ploaie 
torențială ce răpăia zgomotos. Fu gata-gata să se 
răzgândească. 

Oare merită ţigara aia amărâtă care te amețește să 
înfrunți ploaia asta grea și rece și să o iei la fugă ca să 
ajungi două străzi mai încolo? Daaa, bineînţeles că merită, 
își zise ea, punându-și gluga. Pelerina aceea scumpă și de 
calitate avea să o ajute să nu se ude cine știe ce și oricum 
stătuse în cabina de editare, alături de Nadine, mai mult 
de un ceas. 

Adunându-și umerii, se avântă afară. 

Vântul bătea și el suficient de tare, așa că ea își 
întrerupse pentru câteva clipe ritmul alert al pașilor, vrând 
să încheie bine cordonul pelerinei în jurul taliei. Pantofii 
erau deja îmbibaţi cu apă chiar înainte de a cobori și de pe 
ultima treaptă, așa că privindu-i cu atenţie, ea înjură 
printre dinti. 

— Fir-ar a dracului de treabă! 

Acestea fură însă și ultimele ei cuvinte. 

Ceva îi atrase brusc atenţia, așa că ea ridică privirea, 
clipind ca să alunge picăturile de ploaie care-i intrau în 
ochi. Nu văzu nici măcar o secundă lama de cuţit, care 
executa deja o mișcare circulară, strălucind în bătaia ploi 
și tăindu-i gâtul. 

Ucigașul o studie doar câteva secunde, privind atent la 
sângele ce începu a gâlgâi asemenea apei unei fântâni 
arteziene, trupul femeii prăbușindu-se cât ai clipi pe 
trotuar, ca o marionetă ce s-ar fi desfăcut pe neașteptate 
din legăturile ce o susţinuseră. În ochii lui se citea șocul, 
furia imensă, peste care se suprapuse o undă fugară și 

fulgerătoare de teamă. Lama însângerată de cuţit se 
reascunse într-o secundă în buzunarul larg și încăpător, în 
timp ce silueta aceea sumbă, purtând un veșmânt închis la 
culoare, dispăru într-un loc ferit. 


— Cred că aș putea duce o asemenea viaţă. După ce 
servise un biftec de Montana, o trataţie destul de rară, la 
care se adăugaseră niște raci de mare fripţi aduși tocmai 
din Icelandic, devoraţi mult mai ușor cu ajutorul câtorva 
pahare de șampanie franţuzească, Mavis se tolăni în 
decorul acela exotic și bogat al solarului ce imita perfect 
vegetaţia unei lagune. Ea căscă, bucurându-se de 
libertatea plăcută oferită de goliciunea trupului său și de 
cele câteva păhărele consumate care o ameţiseră ușor. Tu 
chiar duci o asemenea viaţă? 

— Într-un fel. Nefiind la fel de nonconformistă ca Mavis, 
Eve îmbrăcase o bluză lungă și strâmtă. Se așezase deja 
comod într un fotoliu de piatră, sorbind mai departe din 
paharul cu șampanie. Nici nu-și mai amintea de când nu-și 
mai oferise asemenea clipe de relaxare. Nu prea am timp 
pentru componenta asta a existenţei. 

— E cazul să-ţi faci timp, iubito. Mavis se ridică cu greu, 
se cocoţă iar în două picioare, sânii ei perfect rotunzi 
strălucind în lumina aceea albastră pe care o programase 
ca ambient. Cu mișcări leneșe, ea se îndreptă către un 
liliac de apă, mirosindu-l câteva secunde. Dumnezeule, e 
de-adevăratelea! Tu știi ce ai aici, Dallas? 

— O piscină interioară unde poti înota? 

— Ai aici, își începu Mavis fraza, încercând să ajungă, nu 
prea repede, spre zona alunecoasă în care-și lăsase 
paharul, o fantezie nemaivăzută. Ştii din aceea pe care nu 
ţi-o poate oferi nici măcar o hologramă VR de top. Luă apoi 
o gură zdravănă de șampanie rece ca gheaţa. Doar nu o să 
te tâmpești, să zicem, dând la toate astea cu picioru', nu? 

— Hei, dar ce-ţi mai trece prin cap? 

— Lasă că te cunosc eu pe tine. O să stai deoparte, o să- 
ți pui o mie și una de întrebări, analizând fiecare punct. 
Văzând că paharul lui Eve se golise, Mavis făcu onorurile. 
Ascultă la mine, prietenă dragă. Să nu faci așa ceva! 

— Dar nici nu obișnuiesc... 

— Ei ba nu, la chestia asta ești campioană - la despicat 
firul în patru - la naiba! Când vei simţi că ţi se încurcă 
limba, încearcă să rostești toate astea de cinci ori mai 
repede. Se folosi de șoldul gol ceva să o împingă pe Eve 
ceva mai încolo, făcându-i loc alături de ea. E nebun după 
tine, așa e? 

Eve înălță din umeri, bând din pahar. 

— E bogat, adică al naibii de bogat, frumos, splendid ca 
un zeu, iar trupul lui e... 

— Ce naiba știi tu despre trupul lui? 

— Am și eu ochi. Ii folosesc. Deja mi-am făcut o idee, una 
destul de bună, despre cum arată el fără haine. Amuzată 
de licărul apărut brusc în ochii lui 

FARA LIMITE 

Eve, ea își umezi buzele. Ooooo, da, dacă vrei să afli un 
detaliu, oricare ar fi el, îţi stau la dispoziţie. 

— Halal prietenă!!! E 

— Ei bine, asta sunt eu. Oricum, are cu ce se lăuda. În 
afară de asta, e vorba și despre putere. Are multă putere, 
una care se emană în afara lui precum niște săgeți. Ea își 
argumentă declaraţia aruncând în sus stropii de apă. Şi 
când se uită la tine, zici că are de gând să te mănânce de 
vie, nu altceva. L.acom...cu...înghiţituri...mari de tot. Oooo, 
Doamne, m-am încălzit deja! 

— 'Ţine-ţi mânuţele departe de mine, te rog. 

Mavis fornăi. 

— Poate mă duc să-l seduc pe Summerset. 

— Lui cred că-i lipsește penisul. 

— Pariez că pot încerca să descopăr chestia asta. Dar în 
clipa aceea se simţea mult prea toropită. Il iubești, nu? 

— Pe Summerset? Abia dacă reușesc să nu-l pocnesc 
când mă aflu în preajma lui. 

— Ia uită-te tu puţin în ochii mei. Haide! Ca să se 
asigure că o va asculta, Mavis apucă între degete bărbia 
lui Eve, întorcând-o până ce reușiseră să fie în faţă în faţă, 
privirile lor sticloase întâlnindu-se una cu alta. Tu ești 
îndrăgostită de Roarke. 

— Se pare că sunt. Nici nu vreau să reflectez la acest 
aspect. 

— Doooamne! Să nu faci așa ceva! Mereu am avut 
impresia că tu stai prea mult pe gânduri. Ţinându-și 
paharul deasupra capului, Mavis făcu un salt în lagună. 
Jeturile de apă se pot folosi? 

— Desigur. Ameţită de vin, se luptă câteva secunde 
pentru a-și recâștiga autocontrolul. Imediat ce apa începu 
să se agite, trasformându-se în mii de bule și în jeturi ce 
împrăștiau stropii în toate direcţiile, Mavis scoase un 
gâfâit de încântare care era, totodată, și un hohot de râs. 

— Dooamne, Dumnezeule, de ce să mai duci dorul unui 
bărbat când ai parte de așa ceva?! Heeei, Eve, dă și tu 
muzica aia mai tare! Hai să petrecem! 

Ascultătoare, Eve dublă volumul sonorului așa că bubui 
prin pereţi și de undeva de la nivelul apei, semănând cu un 
vaiet prelung. Începu să cânte formaţia Rolling Stones, una 
dintre formaţiile favorite a lui Mavis dacă ne referim la 
artiștii clasici. Lasându-se pe spate, Eve începu să râdă, 
privind la dansul improvizat al lui Mavis, vrând să-i ceară 
robotului să le mai aducă o sticlă cu vin. 

— Imi cer scuze. 

— Hmmmm? Cu privirea înceţoșată, Eve se uită în jos la 
pantofii negri lăcuiţi care apărură brusc la marginea 
lagunei. Încet și cu o oarecare curiozitate, ea își lăsă 
privirea să alunece în sus, pe cracul strâmt și fumuriu spre 
jacheta scurtă și apretată, dând apoi de chipul imobil al lui 
Summerset. 

— Heeei, vrei să faci și tu o băiță? 

— Haaaide, Summerset! Apa tremură în jurul taliei lui 
Mavis, picurând veselă de pe sânii ei cu formă clasică, în 
vreme ce ea îi făcu cu mâna. Cu cât suntem mai mulţi, cu 
atât e mai bine. 

El o privi încruntat, strâmbându-se. De obicei, în astfel 
de situaţii, vorbele sale semănau cu niște cuburi de gheaţă 
cu tăiș în vârf, însă în clipa aceea el își tot întorcea privirea 
spre trupul apetisant și cufundat în apă a lui Mavis. 

— Aveţi un apel telefonic, dră locotenent. Se pare că nu 
aţi auzit cele câteva încercări ale mele de a vă aduce la 
cunoștință acest lucru. 

— Poftim? Bun, bine. Ea se ridică, înaintând în picioarele 
goale până la bordul în care era montat și linkul de 
efectuare al transmisiilor, acesta fiind montat în una din 
lateralele lagunei. E Roarke? 

— Nu. Nu-i stătea în caracter să ţipe, dar nu-și putea 
călca pe mândrie, ordonând muzicii să adopte un volum 
mai mic. E vorba de dispeceratul secţiei de poliţie. 

Chiar în secunda în care Eve ridica linkul din dispozitiv, 
ea se opri și înjură. După care își dădu șuviţele alunecoase 
la o parte de pe faţă. 

— Oprește muzica, rosti ea repezit, iar Mick și colegii lui 
fură reduși la tăcere. Mavis, stai într-o altă poziţie, astfel 
încât să nu fi captată în transmisia video a apelului. Eve 
trase adânc aer în piept, după care puse linkul în 
funcţiune. Dallas. 

— Aici dispeceratul, lt. Eve Dallas. Amprenta vocală a 
fost verificată. Vă rugăm să vă prezentaţi imediat pe 
Broadcast Avenue, la postul tv Canal 75. S-a confirmat un 
nou asasinat. Cod: galben. 

Lui Eve îi îngheţă sângele în vene. Degetele ei apucară 
strâns marginea piscinei. 

— Numele victimei? 

— Nu am primit permisiunea de a-l divulga telefonic, 
deocamdată. Confirmaţi că aţi primit ordinele, dră lt. Eve 
Dallas. 

— Confirm. Cei de la ETA să fie la faţa locului în 20 de 
minute. Vreau, de asemenea, să fie prezent căpitanul 
Feeney de la Departamentul IT și electronică. 

— Cererea dv. a fost verificată. Dispeceratul încheie 
transmisia. 

— Ooo, Doamne! Doamne, Dumnezeule! Simţindu-se 
neputincioasă din pricina sentimentului de vinovăţie, dar și 
din pricina băuturii, Eve își rezemă capul de marginea 
piscinei. Eu am ucis-o, fir-ar să fie! 

24*î 

— İncetează. Mavis înotă până în dreptul ei, punându-și 
palma pe umărul lui Eve. Incetează cu tâmpeniile, Eve, zise 
ea pe un ton aspru. 

— El a mușcat momeala nepotrivită, a mușcat-o exact pe 
cea care nu trebuia, Mavis, iar femeia aceea a murit. Eu 
trebuia să fiu aceea. 

— Ţi-am spus să încetezi. Neștiind ce să spună, dar fiind 
convinsă de ceea ce simţea, Mavis o trase mai în spate, 
zguduind-o zdravăn și rapid. Scoate-ţi chestia asta din cap, 
Dallas! 

Moale și neputincioasă, Eve își duse mâna la cap, acesta 
durând-o îngrozitor. 

— O, Doamne, Dumnezeule! M-am îmbătat. Exact asta- 
mi mai trebuia. 

— Pot să rezolv eu problema asta. Am niște pastile 
pemtru beţie, „Sober Up”, la mine în geantă. Văzând-o cum 
se vaită, Mavis o scutură din nou. Ştiu că nu-ți plac 
pastilele, dar în zece minute te va ajuta să elimini tot 
alcoolul consumat din sânge. Vino, hai să iei o pastilă. 

— Perfect. Elegant. Când o să mă uit la ea o să fiu 
trează. 

În secunda când se pregăti să urce scările și alunecă, fu 
surprinsă să descopere acolo două braţe care o susţinură 
cu putere. 

— Dră locotenent. Vocea lui Summerset era la fel de 
dură, însă el îi întinse un prosop, după care o ajută să se 
așeze pe dublura de piatră a piscinei. 

— O să anunţ că aveţi nevoie imediat de mașină. 

— Mdda, multam’. 

Antidotul pe care Mavis îl avusese la îndemână acţionase 
precum o vrajă. Eve îi mai simţea și acum gustul undeva în 
fundul gâtului, dar în clipa în care ajunse în faţa postului 
TV Canal 75, clădirea aceea înaltă, zveltă și argintie, ea 
era completamente trează. 

Clădirea fusese construită în jurul anului 1950, atunci 
când mass-media suferise o dezvoltare astronomică, astfel 
că profiturile sale erau mai mari decât ale unei țări mici. 
Fiind una dintre cele mai înalte clădiri de pe Broadcast 
Avenue, aceasta pornea spre înălțimi de la o bază extrem 
de lată, găzduind mii de angajaţi, cinci studiouri echipate 
corespunzător, inclusiv cel mai nou echipament de pe 
Coasta de Est, astfel că acesta putea transmite și în cel mai 
mic și neînsemnat colț al lumii și pe staţiile sale de pe 
orbită, de asemenea. 

Aripa de est, cea spre care fusese îndrumată Eve, dădea 
spre Third, acolo unde se aflau o grămadă de multiplex-uri 
și blocurile de locuinţe, construite chiar pentru cei care 
lucrau în industria tv 

Datorită unui trafic aerian foarte încărcat, Eve realiză că 
se aflase deja despre cele petrecute. Controla rea situaţiei 
urma să fie o problemă. Ocolind clădirea, ea apelă 
Dispeceratul, solicitând o blocare a traficului aerian din 
zonă, dar și asigurarea securităţii terestre. Era și așa 
destul de greu să faci față unei crime care avusese loc 
chiar în fieful mass-mediei, ca să mai fie nevoie să dai piept 
și cu vulturii din aer. 

Calmă și cu sentimentul vinovăţiei blocat undeva în 
inima ei, ea cobori din mașină pentru a se apropia de locul 
crimei. Da, polițiștii se apucaseră deja de treabă, observă 
ea, cuprinsă de un sentiment de ușurare. Eliberaseră zona 
și sigilaseră intrările pentru vizitatori. Reporterii și 
echipele lor erau, se înţelege, prezenţi la faţa locului. Nu 
aveai cum să-i ţii departe. Dar cel puţin ea avea pe unde să 
treacă și cum să respire. 

Își prinsese deja legitimaţia de reverul hainei, așa că o 
porni prin ploaie într-acolo, călcând pe covorul acela 
special pe care o ființă înţeleaptă îl întinsese pe întreaga 
suprafaţă care era considerată drept „locul crimei”. 
Picăturile de ploaie cădeau, producând sunete muzicale pe 
materialul acela tare din plastic. 

Ea recunoscu pelerina, astfel că stomacul se răscoli 
instinctiv, iar ea fu obligată să facă faţă acelei senzaţii 
violente. Se interesă dacă zona din apropierea cadavrului 
fusese scanată, cercetată și înregistrată cu ajutorul 
echipamentului video și, primind un răspuns afirmativ, se 
lăsă pe vine. 

Mâinile erau ţepene în momentul în care apucă gluga 
pelerinei de ploaie, căzută peste chipul victimei. Ignoră 
sângele care se adunase sub forma unor băltoace dense 
chiar la vârful cizmelor ei, reușind săși înăbușe cât de cât 
oftatul și cutremurarea în clipa în care descoperi o faţă 
care nu-i era familiară. 

— Cine naiba e femeia asta? întrebă ea cu un glas 
poruncitor. 

— Din cercetările noastre preliminare, se pare că 
victima poartă numele de Louise Kirski, și lucra ca 
tehnician-editorialist la postul tv Canal 75. Poliţista scoase 
o listă din buzunarul trenciului ei de ploaie strâmt și de 
culoare neagră. A fost găsită în jurul orei 11:15 minute de 
către dnul C.J. Morse. EI tocmai își arunca prăjiturelele în 
locul acela, continuă ea cu oarece dispreţ față de lipsa de 
comportament civic și delicateţe a cetăţeanului respectiv. 

A intrat în clădire pe ușa aceasta, după care a scos capul 
dincolo de ușă și a privit afară. Cei de la securitate au 
verificat cele declarate de el, după care au chemat poliţia. 
Dispeceratul a preluat apelul la ora 11:22. Iar eu am ajuns 
la locul crimei la 11:27. 

— Destul de repede, dnă ofiţer...? 

— Peabody, locotenente. Tocmai aveam treabă pe First 
Avenue. După care am verificat zona, am securizat ușile 
dinspre exterior și am cerut întăriri și prezenţa unui 
anchetator-șef. 

Eve făcu semn cu capul în direcţia clădirii. 

— Ei au reușit deja să filmeze”? 

— Sir. Peabody lipi buzele una de alta, ele devenind o 
linie subţire. Când am sosit la fața locului, o echipă a 
Știrilor era deja prezentă, dar leam ordonat să elibereze 
zona. Cred că au filmat suficient până să reușim să 
securizăm perimetrul. 

— Bine. Punându-și mai întâi mănușile de protecţie, Eve 
cercetă cu atenţie starea cadavrului. Câteva jetoane pentru 
bancomat, niște mărunţiș și un minilink suficient de scump 
agăţat la curea. Nu existau răni care să ateste că victima 
încercase să se apere, nu existau semne că avusese loc o 
luptă sau un asalt. 

Ea înregistra totul ca la carte, mintea ei lucrând extrem 
de rapid. Da, recunoscuse acea pelerină de ploaie, cugetă, 
și cum examinarea cadavrului se încheiase, se ridică. 

— Voi intra în clădire. Îl aștept pe căpitanul Feeney. Ai 
grijă să-i permiţi accesul. Victima poate fi dusă la Morgă. 

— Am înţeles, șefa. 

— Tu rămâi pe loc, Peabody. Dra poliţist lucra bine și era 
stăpână pe situație. Tine-i în frâu pe reporteri. Eve aruncă 
o privire peste umăr, ignorând întrebările rostite din toate 
părţile pe un ton ridicat și blițul camerelor care filmau. Nu 
se fac comentarii, nu se dau declaraţii. 

— Nu am ce să le comunic. 

— Perfect. Adoptă aceeași atitudine și pe mai departe. 

Eve desigilă ușa, intră, după care repuse sigiliul. Holul 
de la intrare era aproape pustiu. Peabody sau cineva la fel 
de eficient eliberase spaţiul cu pricina, permițând doar 
prezenţa strictă a personalului care nu avea cum să plece, 
datorită profesiei. Eve aruncă o privire către persoana care 
asigura paza în spatele consolei principale. 

— C.J. Morse. Unde îl pot găsi? 

— Postul tv la care lucrează se află la etajul 6, 
departamentul nr. 8. Câţiva oameni de-ai dumneavoastră l- 
au condus deja acolo. 

— Un coleg de-al meu trebuie să sosească în scurt timp. 
Să-l trimiteţi acolo. Eve se întoarse cu spatele, după care 
urcă în ascensor. 

Oamenii erau presăraţi de colo-colo. Unii erau adunaţi în 
grupuri, alţii stăteau în fața unor panouri tv, vorbind furios 
în fața unor camere de filmat. Ea adulmecă mirosul de 
cafea, aroma puternică de cafea arsă, una destul de 
proaspătă, exact ca aceea pe care o puteai simţi în nișele 
de lucru ale secţiei de poliţie. Altădată lucrul acesta ar fi 
făcut-o să zâmbească. 

Pe măsură ce urca, zgomotul din jur devenea din ce în ce 
mai puternic. Păși în studioul știrilor de la etajul șase, în 
mijlocul acelui zumzăit frenetic și constant. 

Consolele erau amenajate spate în spate, printre ele 
existând spaţii prin care puteai circula de la una la alta. La 
fel ca și la o secţie de poliţie, în televiziune se lucra 
24h/24. Chiar și la ora aceea, existau douăzeci de studiouri 
în care activitatea era în toi. Cu singura diferenţă, observă 
Eve că polițiștii păreau întotdeauna epuizați, șifonaţi, ba 
chiar și asudaţi. Cei de aici aveau o prezenţă impecabilă pe 
ecranele tv Hainele aveau o tăietură impecabilă, bijuteriile 
dădeau bine la cameră, chipurile erau machiate și 
cremuite cu grijă. 

Şi după toate aparențele, fiecare avea ceva de lucru. 
Unii vorbeau repede în faţa ecranului linkului lor, 
urmărind ultimele noutăţi cu ajutorul sateliților, după cum 

își imagină Eve. Alţii urlau prin intermediul computerelor 
lor, ori se urla la ei tot prin intermediul acestor aparate, 
datele în cauză fiind ori solicitate, ori accesate ori 
transmise către sursa dorită. 

Totul părea perfect normal, în afara acelui miros 
persistent de cafea proastă și de teamă, care părea să nu 
le mai dea pace. 

Unul sau doi dintre ei luară seama la prezenţa sa și 
dădură să se ridice de la locurile lor, privind-o întrebător. 
Dar privirea ei nespus de rece era la fel de eficientă 
precum o bară de protecţie din oţel. 

Ea se întoarse către peretele unde ecranele uriașe erau 
cocoţate unele peste altele. Roarke dispunea de o 
amenajare asemănătoare, așa că ea știa deja că fiecare 
ecran putea fi utilizat fie pentru afișarea unei singure 
imagini, fie în diverse combinaţii cu celelalte. In clipa de 
faţă, pe întreg peretele era proiectată imaginea uriașă a lui 
Nadine Furst, care tocmai prezenta știrile. Bine cunoscuta 
imagine tridimensională a cerului de deasupra New 
Yorkului se înălța chiar în spatele său. 

Da, și ea era la fel de elegantă, de aranjată, de perfectă 
ca și ceilalți. Ochii ei păreau să întâlnească și să susțină 
privirea lui Eve, în vreme ce ea se apropie mai mult ca să 
poată auzi și comentariul. 

— Şi iată că, în seara asta, a avut loc un nou asasinat, o 
crimă fără niciun sens. Louise Kirski, una din angajatele 
postului nostru, a fost ucisă la numai câţiva pași distanţă 
de clădirea din care eu transmit în aceste clipe. 

Eve nici nu se mai sinchisi să tragă o înjurătură în 
secunda în care Nadine adăugă și alte câteva detalii legate 
de eveniment, cedându-i apoi legătura lui Morse. Se 
aștepase deja la asta. 

— O seară ca oricare alta, rosti Morse cu vocea clară și 
pătrunzătoare a reporterului. O seară ploioasă în orașul 
nostru. Dar, cu toate că poliţia șia aruncat în luptă cei mai 
buni oameni ai săi, a fost comisă o nouă crimă. Reporterul 

din fața dv. are ocazia să vă ofere în clipele următoare 
informaţii „la cald” despre cele văzute cu ochii săi, despre 
abominabila faptă, despre șocul produs și despre pierderea 
suferită. 

El se opri, totul fiind perfect cronometrat, imaginea 
focalizându-se pe chipul său, care apăru în prim-plan. 

— Eu am descoperit cadavrul lui Louise Kirsky, ghemuit 
și plin de sânge, chiar în faţa treptelor de la intrarea 
acestei clădiri, cea în care noi amândoi am lucrat atâtea și 
atâtea nopţi. Gâtul ei era tăiat, iar sângele se scurgea, 
gâlgâind, pe pavajul umed. Nu mi-e rușine să recunosc că 
în clipa aceea am rămas ca împietrit, că eram revoltat 
peste măsură, că mirosul sângelui se cuibărise deja în 
plămânii mei. Am rămas locului, privind-o, nevenindu-mi să 
cred ce-mi vedeau ochii. Cum era posibil așa ceva?! O 
femeie pe care o cunoșteam cu care discutasem adesea 
prietenește, o femeie cu care avusesem, din când în când, 
privilegiul să și colaborez...Cum era posibil ca ea să zacă 
acolo, fără viaţă?! 

Imaginea chipului său palid dispăru încet de pe ecran și 
în locul său apăru, la dimensiuni grafice, mult mai mari, 
imaginea cadavrului femeii. 

Nu rataseră absolut nimic, cugetă Eve cu dezgust, 
răsucindu-se spre cea mai apropiată dintre console. 

— Unde se află studioul? 

— Poftim? 

— V-am întrebat unde naiba se află drăcia aia de 
studiou? Ea făcu semn cu degetul spre ecran. 

— Ei, aaa... 

Furioasă, se aplecă peste consolă, prinzându-l cu 
ajutorul braţelor ei încordate. Hei, nu vrei să vezi ce 
repede închid eu locul ăsta? 

— Etajul 12, studioul A. 

Ea o porni într-acolo chiar în secunda în care Feeney 
cobori din lift. 

— Ei, dar ţi-a luat ceva timp să ajungi. 

— Salut, eram în vizită la părinţii mei, în New Jersey. El 
nu se obosi să o întrebe ceva, pășind în același ritm cu ea. 

— Vreau o echipă care să se ocupe de cei de la știri. 

— Foarte bine. El se scărpină în cap în vreme ce urcau 
spre destinaţia respectivă. Putem, probabil să obţinem un 
ordin de confiscare a imaginilor făcute la locul crimei. În 
secunda în care Eve îi aruncă o privire piezișă, el înălţă din 
umeri. Da, am prins și eu câteva imagini pe ecranul din 
mașină, în timp ce veneam încoace. Ei au posibilitatea să-l 
recupereze, dar îi putem ţine în șah câteva ore. 

— În cazul acesta, apucă-te de treabă. Vreau să știu tot 
ce se poate afla despre victimă. Cred că au datele ei, la 
dosar, chiar aici. 

— E destul de simplu. 

— Să mi le trimiţi la mine la birou, OK, Feeney? în scurt 
timp voi ajunge acolo. 

— Nicio problemă. Altceva? 

Eve ieși din lift, privind furioasă la ușile groase și albe 
ale Studioului A. 

— S-ar putea să am nevoie de întăriri la faza următoare. 

— O, te-aș ajuta cu plăcere. 

Ușile studioului erau încuiate, iar plăcuţa „ÎN DIRECT” 
era și ea aprinsă. Eve se luptă cu impulsul disperat de a 
scoate arma ș; de a face ţăndări panoul de securitate. În 
schimb, apăsă cu putere pentru urgenţe și aşteptă un 
răspuns. 

— Programul de Știri al Canalului 75 se transmite în 
acest moment, live, rosti calm robotul electronic. Ce fel de 
problemă aveţi? 

— E vorba de o urgenţă a poliţiei. Ea ridică legitimatia în 
dreptul miniscanner-ului. 

— Așteptaţi un moment, lt. Dallas, cererea dv. urmează 
să fie accesată. 

BSfl 

— Nu e o cerere, rosti Eve în cele din urmă. Vreau ca 
ușile să se deschidă în secunda asta, altfel voi pătrunde 
înăuntru cu forţa, potrivit Codului 83 B, subpunctul ]. 

Urmă un huruit silențios, un sâsâit de natură 
electronică, ca și cum computerul ar fi reflectat o clipă la 
cele auzite, exprimându-și apoi nemulţumirea. 

— Ușile se vor deschide. Vă rog să păstraţi liniștea și să 
nu treceţi dincolo de linia albă. 

Înăuntru, temperatura era una cu zece grade mai mică. 
Eve înaintă rapid către o porţiune construită din sticlă, 
care dădea direct spre aparate, bătând în ea suficient de 
tare ca directorul de știri să se albească la faţă, plin de 
îngrijorare. Își duse disperat degetul la buze. Iar Eve îi 
arătă legitimaţia. 

Cu o nehotărâre evidentă, el îi deschise ușa, făcându-le 
semn să intre. 

— Suntem în transmisie live, le spuse el repede, 
întorcându-se iar cu faţa spre monitorul aparatului din fața 
sa. Camera 3 focalizată pe Nadine. In spate, imaginea lui 
Louise. Filmează. 

Roboții aparatului îl ascultară, executând comanda în 
mod silențios. Eve urmări cum camera video suspendată își 
schimbă imediat poziţia. Pe monitorul de control apăru 
imaginea zâmbitoare a lui Louise Kirski. 

— Mai încet, Nadine. Nu te grăbi. C.J. intră în direct 
abia peste zece minute. 

— Bagă un calup publicitar, îi spuse Eve. 

— Transmisiunea asta funcţionează fără niciun fel de 
pauză. 

— Bagă publicitate, repetă Eve, că altfel în clipa 
următoare nu o să mai transmiţi nimic. 

El se încruntă, bombându-și pectoralii. 

EST 

— Ei, acum e cazul să mă ascultați... 

— Nu, ascultă-mă tu pe mine...îi dădu un bobârnac, nu 
prea blând, în pieptul acela ca de cocoș. Eu știu tot ce s-a 

întâmplat. Ori faci cum îţi pun eu, ori posturile rivale vor 
avea un rating nemaivăzut. Eu însumi le voi povesti că cei 
de la Canal 75 obstrucţionează activitatea poliţiei, chiar 
dacă victima era una dintre angajatele lor. Ridică din 
sprânceană în vreme ce el reflecta la vorbele ei. Și poate o 
să mi se pară că semeni din ce în ce mai tare cu un posibil 
suspect...Hei, Feeney, tu ce spui, arată sau nu a unul care 
ucide cu sânge rece? 

— Ei, tocmai asta îmi ziceam. Poate că o să fie nevoie să- 
l] ducem la secţie și să stăm pe îndelete de vorbă. După ce-i 
facem un control ca la carte. 

— Staţi așa, staţi așa. Aveţi răbdare, vă rog. El își șterse 
gura cu dosul palmei. Cu ce-ar dăuna o pauză scurtă de 90 
de secunde, hmm? în zece secunde, difuzăm spotul Zippy. 
C.], grăbește-te. Urmează muzica. Camera unu, fundal. 
Filmează. 

Ea scoase un oftat lung. 

— O să fac plângere legală, pentru toate astea! 

— Chiar te rog. 

Eve ieși din cabină și se îndreptă spre consola neagră în 
spatele căreia se aflau Nadine și Morse. 

— Ai dreptul să-ţi suni avocatul și să vă daţi întâlnire la 
secția de poliţie. 

EI se albi ca hârtia. 

— Mă arestaţi? Dumnezeule Mare, aţi înnebunit?! 

— Tu ești unul dintre martori, cretinule! Așa că nu vei 
mai declara nimic înainte de a-mi da mie o declaraţie. Una 
oficială. Ea se uită cu coada ochiului la Nadine. Va trebui 
să faci faţă singură acestei mizerii. 

— Aș vrea să vin și eu cu tine. 

Simţind cum îi tremură picioarele, Nadine se ridică. Ca 
să nu mai audă strigătele celor din camera de control, ea 
își scoase casca folosită pentru transmisiile în direct. Cred 
că eu sunt ultima persoană care a văzut-o în viaţă, care a 
stat de vorbă cu ea. 

— Bine. Vom sta de vorbă despre asta. Eve îi conduse 
afară, oprindu-se doar pentru a surâde ironic celui de la 
consola de control. Ai putea să umpli golul acesta cu 
episoade mai vechi din NYPD BLUE. E un serial clasic deja. 


— Ei, ia te uită, „dragul” meu C.J.! Chiar dacă era 
copleșită de tristeţe, ea aprecia momentul la justa sa 
valoare. Te-am adus exact unde voiam să te văd de mult. 
Stai confortabil? 

— Da, el părea oarecum livid, dar reuși să arunce o 
privire prin camera de interogare, rânjind batjocoritor. 

— Cred că aveţi nevoie de un decorator, să știi, v-ar 
prinde bine. 

— Ei, încercăm, dar încadrându-ne în buget, desi gur. Ea 
se așeză în faţa singurei mese din încăpere. Să înceapă 
înregistrarea, ordonă ea. Data - 1 Iunie, Doamne, a trecut 
luna mai deja? - Persoana interogată: C.J. Morse, Locul 
interogatoriului: 

Camera C. Persoana care ia interogatoriul: It. Eve 
Dallas; motivul interogatoriului: crima; victima: Louise 
Kirsky. Ora interogatoriului:...și patruzeci și cinci de 
minute. Dle Morse, vi s-a spus deja care sunt drepturile dv. 
Vreţi ca la acest interogatoriu să fie prezent și avocatul 
dv.? 

ELI 

EI se întinse după paharul cu apă, îl luă, după care sorbi 
o înghiţitură. 

— Sunt acuzat de ceva? 

— In acest moment, nu. 

— Atunci să-i dăm drumul. 

— Du-mă la momentul acela, C.J. Povestește-mi ce s-a 
întâmplat. 

— Bine. El bău din nou puţină apă ca și cum gâtul i-ar fi 
luat foc. Eu tocmai veneam spre clădirea unde se află 
postul nostru tv Eram co-moderator la știrile de noapte. 

— La ce oră ai sosit la studio? 

— Pe la 11:15. Am folosit intrarea dinspre est, dat fiind 
că foarte mulţi dintre noi o preferă, fiindcă așa ajungi mult 
mai repede în studioul știrilor. Afară ploua, așa că am ieșit 
din mașină și am luat-o la fugă. Am zărit ceva chiar lângă 
trepte. La început, nu mi-am dat seama ce era. 

Făcu o pauză, își acoperi fața cu palmele, după care 
începu să-și frece obrajii cu putere. Nu mi-am dat seama, 
continuă el, până ce n-am călcat pe ea. Credeam - de fapt, 
nici nu mai știu ce credeam în secunda aceea, pe cuvânt. 
Cineva o aranjase rău de tot. 

— Nu ai recunoscut victima? _ 

— ...Gluga, gesticulă el vag cu braţele. li acoperea fata. 
M-am aplecat și am vrut să i-o dau la o parte. Se 
cutremură violent. În clipa aia am văzut sângele, iam văzut 
gâtul. Sângele, repetă el, ducându-și iar mâna la ochi. 

— Ai atins-o? 

— Nu, nu cred - nu. Ea zăcea acolo, iar la gât avea o 
rană destul de mare, una deschisă. Ochii erau la fel. Oooo, 
nu, nu am atins-o. EI își luă palmele de la ochii, făcând, se 
pare, un efort herculean să-și revină. Mi s-a făcut rău. 
Probabil că nu poţi înţelege lucrul acesta, Dallas. Dar unii 
oameni reacţionează instinctiv. Atâta sânge în jur și 
privirea ei. Oooo, Doamne! Mi s-a făcut rău, mi s-a făcut 
frică, așa că am intrat în fugă în clădire. Gardianul se afla 
la biroul lui. L-am anunţat. 

— Cunoșteaţi victima? 

— Bineînţeles, o cunoșteam. Louise a lucrat și pentru 
mine câteva materiale. În majoritatea timpului a lucrat cu 
Nadine, dar a editat câte ceva și pentru mine și pentru alţi 
colegi de-ai noștri. Era bună, a naibii de bună. Era rapidă, 
avea o privire foarte ageră. Una dintre cele mai bune. Ooo, 
Doamne! Luă cana de apă de pe masă. Apa gâlgâi în vreme 
ce el o turnă în pahar. Nu aveau de ce s-o ucidă, nu aveau 
de ce. Nu aveau niciun motiv. 

— Obișnuia să iasă pe ușa aceea și la aceeași oră? 

— Habar nu am. Nu cred - ar fi trebuit să fie la Camera 
de Editare, zise el pe un ton hotărât. 

— Voi doi eraţi prieteni, prieteni apropiaţi? 

EI ridică capul deodată, mijind privirea. Tu încerci să mă 
scoţi vinovat, nu? Chiar ţi-ar plăcea mult să reușești? 

— Mărginește-te să răspunzi la întrebări, C.J. Aveai o 
relație cu ea? 

— Ea avea deja o relaţie. Vorbea de cineva pe nume 
Bongo. Eram colegi, Dallas. Atâta tot. 

— La Canal 75 ai ajuns la ora 11:15 minute. Și înainte de 
asta unde ai fost? 

— Acasă am fost. Atunci când lucrez de noapte, dorm 
vreo două ore. Nu e vorba de o transmisiune nouă, așa că 
nu am nevoie de cine știe ce pregătire înainte de a intra în 
direct. Trebuia să citesc, recapitulând știrile zilei. La ora 
7:00 am luat cina cu câţiva amici, la opt am plecat acasă și 
am tras un pui de somn. 

EI își rezemă coatele de masă, lăsând capul în jos și 
sprijinindu-l în palme. 

— M-am trezit la ora zece și am plecat de acasă cu puţin 
înainte de ora unsprezece. Mi-a luat ceva mai mult să 
ajung fiindcă afară ploua. Dumnezeule, Dumnezeule, 
Dumnezeule! 

Dacă Eve nu ar fi urmărit imaginile în care el relata 
detalii despre crimă la numai câteva minute după ce 
descoperise cadavrul, i-ar fi fost chiar milă de el. 

— Ai văzut pe cineva la locul crimei sau prin apropiere? 

— Numai pe Louise. La ora aceea târzie, lumea nu prea 
intra sau ieșea din clădire. Nu am văzut pe nimeni. Doar pe 
Louise. Pe Louise, atât. 

— Bine, C.]. Deocamdată, asta a fost tot. 

EI puse jos paharul din care băuse din nou. 

— Pot pleca? 

— Da, dar nu uita că ai calitatea de martor. Dacă ascunzi 
ceva sau dacă o să-ţi mai amintești și alte informaţii pe 
care nu le-ai mărturisit astăzi, în cadrul acestui 

interogatoriu, te acuz de ascunderea unei dovezi și de 
împiedicarea bunului mers al anchetei. Ea surâse 
încântată. A, să nu uit, C.J. Notează-mi și mie numele 
prietenilor tăi. Eu nu prea cred că ai vreun prieten. 

Ea îl lăsă să plece, reflectând la cele spuse în vreme ce 
aștepta ca Nadine să fie condusă înăuntru. Scenariul era 
cât se poate de clar. Şi odată cu el, vina o copleși 
instantaneu. Ca să rămână în aceeași stare, deschise 
dosarul, studiind fotografiile dure și clare ale cadavrului iui 
Louise Kirsky. Le întoarse cu faţa în jos în secunda în care 
auzi ușa deschizându-se. 

În clipa aceea nu mai avea deloc înfățișarea elegantă de 
altădată. Femeia aceea plină de personalitate și 
strălucitoare din faţa camerei tv lăsase Ioc unei doamne 
palide, cu ochii plânși și umflaţi și cu buze tremurânde. 
Fără a rosti un cuvânt, Eve îi făcu semn să ia Ioc, turnând 
apoi apă într-un pahar curat. 

— Ce rapidă ai fost, zise ea pe un ton rece, ai și transmis 
live ultimele noutăţi. 

— Asta mi-e meseria. Nadine nu se atinse de pahar, 
frângându-și însă degetele așezate în poală. Tu cu meseria 
ta, eu cu a mea. 

— Da. In slujba publicului, nu? 

— Nu prea îmi pasă ce crezi tu despre mine în secunda 
asta, Dallas. 

— O, ce bine, fiindcă în secunda asta nici nu prea mă 
gândesc la tine, să știi. Ea porni recorderul pentru a doua 
oară, recitând apoi datele preliminare strict necesare. 
Când ai văzut-o ultima dată în viaţă pe Louise Kirsky? 

— Tocmai eram la „Editare” ca să punem la punct și să 
aranjăm cronologic un material pentru știrile de la miezul 
nopţii. Nu a durat chiar atât de mult cât am crezut noi. 
Louise era talentată, chiar foarte talentată. Nadine ispiră 
adânc, după care continuă să se uite atent într-un punct 
aflat la un centimetru distanţă față de umărul stâng al lui 
Eve. Am stat câteva minute de vorbă. Ea și cel cu care 

avea o relaţie de câteva luni căutau deja un apartament în 
care să locuiască. Era fericită. Louise era un om fericit, cu 
care te înţelegeai ușor, o femeie deșteaptă. 

Ea fu nevoită să se oprească din nou, nu avea încotro. 
Nu mai putea respira. Cu grijă și ferm, își ordonă să 
inspire și să expire aerul. De două ori. 

— În fine, ea nu mai avea ţigări. Îi plăcea să tragă un 
fum-două în pauzele muncii ei. Toată lumea se făcea că nu 
o vede, cu toate că ea se furișa în vreun dulap să tragă un 
fum, și-și aprindea ţigara. l-am zis să-mi lase și mie două 
din ele după ce le cumpără, i-am dat și câteva jetoane. Am 
coborât împreună, după care eu am luat-o spre studioul 
știrilor. Aveam niște telefoane de dat. Altfel m-aș fi dus și 
eu cu ea. Aș fi fost acolo, cu ea. 

— Obișnuiaţi să ieșiți împreună înainte de emisie? 

— Nu. În mod normal, eu fac o pauză scurtă, plec de la 
serviciu, beau în liniște o cafea la cofetăria aceea mică de 
pe Third. Îmi place - să părăsesc câteva minute postul tv, 
mai ales înainte de miezul nopţii. Avem la serviciu 
restaurant, săli de recreare, cofetărie, dar mie îmi place să 
iau o pauză și să petrec acele zece minute exact așa cum 
îmi e pe plac. 

— În mod frecvent? 

— Da. Nadine întâlni privirea lui Eve, ferindu-se apoi de 
ea. De obicei așa procedez. Dar de data asta voiam să dau 
acele apeluri și, în afară de asta, afară ploua, așa că...că nu 
am mai plecat. l-am dat pelerina mea de ploaie, așa că a 
plecat ea. Își reîndreptă privirea într-acolo, uitându-se în 
ochii lui Eve. lar privirea ei era dezolată. Ea a murit în 
locul meu. Ştii asta, la fel de bine ca și mine. Nu-i așa, 
Dallas? 

— Ţi-am recunoscut pelerina, rosti repede Eve. Am 
crezut că erai tu. 

— Ea nu a făcut altceva decât să dea o fugă ca să-și 
cumpere câteva ţigări. A nimerit unde nu trebuie, când nu 
trebuie. Purtând pelerina altcuiva. 

Nu trebuia să fie ea momeala, cugetă Eve, fără însă a 
rosti gândul cu voce tare. Hai să reluăm totul, pas cu pas, 
Nadine. Un editor deţine oarecare putere și control. 

— Nu. Încet și metodic, Nadine clătină din cap. Starea 
aceea de greață din stomac urcase deja în gât, având un 
gust deosebit de amar. Aici e vorba de povestea pe care o 
prezinţi și de personalitatea celui sau celei care prezintă 
iive știrea cu pricina. Nimeni nu apreciază, nimeni nu se 
gândește, mai bine zis, la editor, ci la reporter. Nu ea era 
ținta, Dallas. Să nu ne mai prefacem că ar fi așa. 

— Ce cred eu și ce știu pornește, practic, în mai multe 
direcţii, Nadine. Dar, pentru moment, să-ți spun ce cred 
acum. Cred că tu erai adevărata ţintă, iar ucigașul a 
confundat-o pe Louise cu tine. Da, nu aveţi aceeași 
constituţie fizică, însă afară ploua cu găleata, ea îmbrăcase 
pelerina ta și, în plus avea și gluga trasă pe ochi. Ori nu a 
avut timp, ori nu a mai avut ce face după ce și-a dat seama 
ce mare greșeală a comis. 

— Poftim? Ameţită de vorbele ei rostite pe șleau, Nadine 
încercă să se concentreze. Ce spuneai? 

— Totul s-a petrecut foarte repede. Ştiu la ce oră a 
plecat de lângă biroul bodyguardului. Ea i-a făcut semn de 
la revedere acestuia. lar peste zece minute, Morse dădea 
deja peste ea, vrând să urce pe trepte. Ori totul a fost 
cronometrat până la cel mai mic detaliu, ori ucigașul 
nostru era foarte grăbit. Și pot: pune pariu că el a vrut ca 
totul să apară la știrile de noapte înainte chiar ca femeia 
aceea să devină rece ca gheaţa. 

— Iar noi i-am oferit această șansă, nu? 

— Mdaa, aprobă Eve. Așa e. 

— Dar tu ai impresia că mie mi-a fost ușor? Vocea lui 
Nadine, gâtuită și aspră, izbucni cât ai clipi. Tu crezi că a 
fost floare la ureche să stau acolo, în studio, și să prezint 
știrile, când știam că ea zace mai departe pe podea? 

— Habar nu am, replică Eve. A fost? 

— Era prietena mea. Nadine începu să plângă, lacrimile 
alunecând de-a valma, lăsând urme în machiajul ei de 
studiou. Ţineam la ea. La naiba, ea conta pentru mine, nu e 
doar o știre, o poveste. Nu a fost o simplă poveste, ce 
naiba! 

Străduindu-se să ţină în frâu propriul sentiment de 
vinovăţie, Eve împinse paharul cu apă spre Nadine. 

— Bea, îi ordonă ea. Fă o pauză de câteva secunde, 
liniștește-te! 

Nadine ţinu paharul cu două mâini, dar chiar și așa 
acesta tremura. Ar fi preferat un coniac, realiză ea, dar 
momentan acest lucru trebuia să mai aștepte. Văd mereu 
asemenea întâmplări, și viziunea mea nu-i foarte diferită 
de ata. 

— Ai văzut și cadavrul, zise Eve fără menajamente. Te-ai 
dus acolo, în faţa clădirii. 

— Dar trebuia s-o fac. Cu ochii încă în lacrimi, ea se uită 
din nou la Eve. Era ceva personal, Dallas. Trebuia să o văd. 
Nu mi-a venit să cred când am auzit ce s-a întâmplat. 

— Şi cum ai aflat? 

— Cineva l-a auzit pe Morse strigând la cel care făcea de 
pază că o persoană a fost omorâtă, chiar acolo, în faţa 
treptelor de la intrare. Şi lucrul acesta a atras atenţia 
tuturor, zise ea, masându-și tâmplele. 

2Lfl 

Veștile circulă repede. Nici nu terminasem cel de-al 
doilea apel, când am sesizat că lumea era în mare agitaţie. 
Am înterupt conversaţia cu sursa mea de informaţii, și am 
coborât la parter. Și imediat am dat cu ochii de ea. Surâsul 
ei fu unul sobru și trist. Am ajuns mai repede decât 
echipele tv - sau decât poliţia. 

— Așa că tu și prietenii tăi aţi fost gata - gata să 
compromiteţi locul crimei, Eve își plimbă braţul prin aer. 
Dar e un fapt deja consumat. A atins-o cineva? Ai văzut pe 
cineva făcând asta? 

— Nu, nimeni nu era chiar atât de tâmpit, încât să facă 
așa ceva. Era evident că ea murise. Ai văzut - ai văzut și tu 
sângele, rana pe care o avea. Dar, oricum, am solicitat o 
ambulanţă. În câteva minute a sosit și primul echipaj de 
poliție, ne-a ordonat să reintrăm în clădire, au sigilat ușa 
de la intrare. Am stat de vorbă cu unul dintre ei. Cu 
Peabody. Ea își frecă din nou tâmplele. Nu fiindcă o 
dureau, ci pentru că se simţea ameţită, buimacă rău de tot. 
I-am spus că victima era Louise, după aceea m-am dus sus, 
să mă pregătesc pentru intrarea în direct. Și în tot timpul 
acesta îmi ziceam: Eu trebuia să fiu aceea, eu trebuia să fiu 
în locul ei. Eu eram vie, vorbeam în fața camerei de filmat, 
iar ea era moartă. Eu ar fi trebuit să fiu în locul ei. 

— N-ar fi trebuit să moară nimeni. 

— Noi am ucis-o, Dallas. Vocea lui Nadine revenise la 
normal. Noi două. 

— Şi cred că va trebui să purtăm în veci vecilor povara 
asta pe umeri. Eve inspiră adânc, aplecându-se spre ea. 
Hai să recapitulăm cele declarate de tine, Nadine. Pas cu 
pas. 

Uneori, își zise Eve, munca asiduă din cadrul secţiei de 
poliţie dădea roade. Ca o mașinărie dintr-aceea de la 
jocurile de noroc în care tot bagi monede, mai mult fără 
sens, așa că, în clipa în care îţi „pica” jackpotul în poală, 
ești de-a dreptul șocat. 

La fel rămase și ea în momentul în care David Angelini îi 
pică „în plasă”. 

Ea avea câteva întrebări legate de cazul Kirsky, de 
câteva mici detalii ale acestui caz. lar momentul producerii 
crimei era unul dintre ele. 

Nadine renunţase la pauza ei, în locul ei plecase dra 
Kirsky, traversând holul de la intrare la 23:04, aproximativ. 
A ieșit afară în ploaie și a nimerit în lama cuţitului cu care 
cineva i-a tăiat gâtul. Câteva minute mai târziu, Morse, 
grăbit fiind, deoarece întârziase, ajunge la serviciu, se 
împiedică de cadavru, își ușurează stomacul vomitând, 
după care dă buzna în clădire pentru a anunţa că se 
comisese un asasinat. 

Totul se petrecuse, cugetă ea, rapid de tot, în graba 
mare. 

Tocmai de aceea, ea mai studie o dată CD-ul pe care era 
înregistrat materialul sistemului de securitate care 
supraveghea porțile de la Canal 75. Nu se putea şti dacă 
ucigașul trecuse dincolo de ele, dacă își parcase mașina în 
spaţiul special amenajat, dacă se repezise apoi spre intrare 
ca să o aștepte pe Nadine, tăindu-i jugulara lui Louise din 
greșeală și dispărând repejor în noapte, cu ajutorul 
automobilului său, desigur. 

Agresorul ar fi putut foarte bine să fi traversat pe jos 
proprietatea respectivă, venind dinspre Third, exact așa 
cum intenţiona să procedeze și Louise. Cel care făcea de 
pază la poartă avea obligaţia să se asigure că angajaţii 
postului beneficiau de locurile de parcare ce li se 
cuveneau, în timp ce invitaţii nu trebuiau să stea la coadă 
după cine știe ce ţăcănit care voia neapărat să-și parcheze 
mașina în spaţiul suficient de restrâns al acelei străzi. 

Eve revăzu acele CD-uri fiindcă asta făcea parte din 
rutina activităţii sale, fiind obligată să recunoască, totuși, 
că reluase acele date deoarece spera ca povestea lui Morse 
să nu fie conformă cu realitatea. Probabil că el 
recunoscuse imediat pelerina de ploaie a lui Nadine, 
cunoscând, de asemenea, și obiceiul ei de a ieși câteva 
minute, de una singură, în oraș, înainte de emisia de la 
miezul nopții. 

Nimic nu i-ar fi plăcut mai mult, chiar dacă dorinţa asta 
a ei s-ar fi dovedit una mult prea animalică, instinctivă și 
personală, decât să reușească să-l înhaţe și să-l pună la zid. 

Și asta chiar în secunda în care zări mașina aceea 
îngustă, de două locuri, model italian, trecând ușor dincolo 
de porţi, ca o felină strălucitoare. Ea mai văzuse 
automobilul cu pricina, în curtea casei comandantului ei, în 
ziua când avusese loc slujba de înmormântare. 

— Oprește, ordonă ea, astfel că imaginea de pe ecran 
rămase nemișcată. Filmează porţiunea 23-30, imagine 
mare, cât tot ecranul. Mașinăria făcu tac, după aceea se 
roti, mărind imaginea la dimensiunea cerută. 

Rânjind a nerăbdare, Eve lovi ecranul cu podul palmei, 
readucându-l în poziţia inițială. Oaaau, dar ce mai 
economii bugetare avem aici, mormăi Eve, după care 
zâmbi încet și cu satisfacţie, savurând momentul. Ia te 
uită, dnul Angelini în persoană. 

Trase adânc aer în piept, iar chipul lui David Angelini își 
făcu apariţia pe monitorul ei. Pare plin de nerăbdare, își 
zise ea. Neatent. Nervos. 

— Dar ce naiba căutai tu acolo? șopti ea, urmărind ora 
care rămăsese afișată în colţul din stânga al ecranului. La 
ora două și douăzeci și trei de minute și cinci secunde? 

Se rezemă de spătarul scaunului, căutând ceva în sertar 
cu o singură mână și studiind mai departe imaginea cu 
pricina. Fără a-i da atenţie mușcă dintr-un baton dulce pe 
care nu-l mâncase la micul dejun. Cu toate astea, trebuia 
să ajungă și acasă. 

— Fă o copie, ordonă ea, după care revino la imaginea 
inițială și printeaz-o și pe aceea. Așteptă cuminte ca 
aparatul să execute comanda. Continuă derularea CD-ului, 
dar la viteză normală. 

Servindu-și tacticos micul dejun întârziat, urmări o 
sumedenie de mașini-sport care trecuseră prin faţa 
camerelor de supraveghere. Imaginea clipi. Cei de la Canal 
75 își  permiseseră să achiziționeze camere de 
supraveghere care filmau totul în mișcare, în timp real. Pe 
ceasul aparatului se scurseseră deja 11 minute în secunda 
în care mașina lui Morse își făcu apariţia. 

— Interesant, șopti ea. Copiază datele acestea de pe CD 
și transferă-le în dosarul cu nr. 47833-K, dosarul lui Louise 
Kirsky. Capitolul: Crimă. Adaugă aceste imagini ca notă de 
subsol la dosarul nr. 47801-T, victima: Cicely Towers și la 
dosarul 47815-M, victimă: Metcalf Yvonne. Alte două 
asasinate. 

Cu spatele la ecran, ea porni linkul, formând apoi 
numărul. 

— Feeney! 

— Dallas. El tocmai își termina gustarea, vârându-și în 
gură ultima bucăţică. 

— Hei, să știi că lucrez la caz. Dar abia e șapte 
dimineaţa. 

— Ştiu cât e ceasul. Am dat peste ceva extrem de 
delicat, Feeney. 

— Ah, la dracu”! Faţa lui cutată și prelungă deveni și mai 
ridată. Nu-mi place când îmi dai asemenea vești. 

— Am cercetat CD-ul sistemului de securitate care 
supraveghea porţile de la Canal 75 și l-am descoperit în 
imaginile respective pe David Angelini, care a venit acolo 
cu zece minute înainte ca trupul fără viaţă a lui Louise 
Kirsky să fie descoperit. 

— La dracu', la dracu’ și iar la dracu’! Și cine o să-l 
anunţe pe comandant? 

— Eu - dar nu înainte de a discuta cu Angelini. Vreau să 
mi ţii de șase, Feeney. O să-ţi transmit toate informaţiile, 
în afara celor legate de Angelini. Tu le duci dlui 
comandant. Te rog să-i spui că mi-am luat două ore libere 
ca să rezolv o problemă personală. 

— Ei da, că el o să și creadă ce-i spun. 

— Feeney, spune-mi te rog că am nevoie de câteva ore 
de somn. Spune-mi că vei raporta acest lucru 
comandantului, așa că eu mă pot duce acasă să mă culc, 
două ore. 

Feeney oftă adânc. 

— Dallas, ai nevoie de câteva ore de somn. O să-i 
transmit eu dlui comandant. Așa că du-te acasă și culcă-te, 
vreo două ore. 

— Ei, acum poţi să-i spui că tu mi-ai recomandat să 
dorm, răspunse ea, după care încheie apelul. 

La fel ca și rutina zilnică a unui poliţist, instinctul 
acestuia dădea roade de cele mai multe ori. Eve își spuse 
că probabil David Angelini se apropiase ceva mai mult de 
familia lui. Prima ei oprire fu la casa lui fără etaj, 
construită într-un cartier confortabil și elegant aflat în 
apropiere de East Side. 

Aici, casele din cărămidă brună fuseseră construite cu 
treizeci de ani în urmă, reprezentând reproduceri ale 
arhitecturii secolului al XIX-lea, acestea fiind dărâmate la 
începutul secolului XXI, când infrastructura New Yorkului 
cedase, pur și simplu. Multe din casele micuţe construite 
chiar în această zonă fuseseră condamnate, fiind rase de 
pe fața pământului. După o dezbatere îndelungată, zona 

fusese reconstruită, dar în stilul arhitectonic tradițional - 
pe care și-l permiseseră, în realitate, doar oamenii extrem 
de bogaţi. 

După o căutare de zece minute, Eve reuși să găsească 
un loc de parcare, între două mașini scumpe, una fabricată 
în Europa, iar cealaltă în America. Undeva deasupra, trei 
miniaeronave private se roteau în aer, în căutare de spaţiu 
de manevră și de loc liber de aterizare, evident. 

După toate aparențele, transportul public nu se afla 
printre preferinţele de top ale celor din cartier, iar spaţiul 
proprietăţilor lor le era prea drag, ca să mai construiască 
și garaje. 

Și cu toate astea, New Yorkul rămânea același, așa că ea 
încuie portierele uzatului ei automobil de serviciu înainte 
de a urca pe trotuar. Zări de îndată un adolescent care o 
depăși rapid, fiind cocoţat pe un airboard. El profită de 
ocazie, impresionând publicul, deloc numeros, cu câteva 
manevre, încheiate cu o săritură lungă și răsucită. În loc 
să-l dezamăgească, Eve îi zâmbi larg, în semn de 
apreciere. 

— Faine manevre. 

— Ei, m-am „scos” la aterizare, se lăudă el, cu un glas 
care oscila între pubertate și primii ani ai tinereţii, cu mai 
puţină siguranţă decât jocul executat pe trotuar. Practici și 
tu? 

— Nu. E mult prea riscant pentru mine. Văzând că ea își 
continuă drumul pe trotuar, el o ocoli, răsucind rapid 
scândura zburătoare cu ajutorul piciorului. 

— În maximum cinci minute pot să-ţi arăt cele mai 
simple acrobaţii. 

— Bun, o să ţin minte oferta ta. Ştii cumva cine locuiește 
aici, la numărul 21? 

— La 21? Bineînţeles că știu, dnul Angelini. Dar tu nu 
ești una dintre drăguţele lui. 

Ea se opri. 

— Nu? 

— Fii serioasă! Băiatul rânji, dezvăluindu-și dantura 
impecabilă. El umblă cu femei cu prestanţă. Și mai mari ca 
el. Se roti vertical, dintr-un un capăt în altul al trotuarului. 
Dar nici faţă de menajeră nu ai, să știi. Da, oricum, pentru 
majoritatea treburilor casnice el folosește roboți. 

— Şi are multe drăguţe? _ 

— Pe aici n-am văzut decât câteva. Intotdeauna vin cu 
mașina lor. Uneori rămân la el până a doua zi dimineaţa, 
dar în majoritatea timpului preferă să nu o facă. 

— Dar tu cum de știi toate aceste amănunte? 

El rânji, fără a se rușina. 

— Eu locuiesc chiar acolo. Arătă spre o casă cu etaj 
situată pe partea opusă a străzii. Și îmi place să observ ce 
face. 

— Bun, acum ce-ar fi să-mi spui dacă aseară a primit 
vreo vizită? El se învârti cu scândura și apoi sări. 

— De ce? 

— Fiin'că îs polițistă, de aia. 

El făcu ochi mari, studiind atent legitimaţia ei. Woow! 
Ce ca lumea! Hei, tu crezi că și-a dus de nas fosta iubită? 
Trebuie să mă pun la punct cu ultimele evenimente și apoi 
să plec la școală, la naiba! 

— Hei, nu vorbim de un concurs. Aseară te-ai uitat ce se 
petrecea pe aici? Cum te cheamă? 

— Barry. Aseară am cam lenevit, m-am uitat la tv, am 
ascultat muzică. Ar fi trebuit să învăţ pentru examenul de 
la Comp Tech. 

— Dar astăzi de ce nu ești la școală? 

— Nu cumva ești de la divizia Truant? Rânjetul lui 
deveni ușor agitat. E prea devreme pentru școală, astăzi. 
Și oricum trei zile lucrăm acasă, pe e-mail. 

Bine. Cum rămâne cu ce s-a întâmplat aseară? 

— În timp ce leneveam pe acasă l-am văzut pe dnul 
Angelini ieșind. Cred că era ora opt, cam așa. După aceea, 
cred că aproape de miezul nopţii, a venit și celălalt, cu 
mașina, cu o mașină vopsită într-o culoare strălucitoare. O 

vreme a rămas în automobil, de parcă nu era sigur dacă 
trebuia să coboare sau nu. 

Barry execută o răsucire rapidă, dansând de colo-colo pe 
toată lungimea scândurii de sub picioarele sale. După 
aceea a intrat în casă. Dar mergea clătinându-se, ciudat. 
M-am gândit că băuse ceva. A intrat direct în casă, ceea ce 
înseamnă că știa codul de acces. Pe dnul Angelini nu l-am 
văzut întorcându-se acasă. Cred că eram deja în lumea 
viselor când a revenit el, adică aveam deja aripi, știi tu ce 
vreau să zic. 

— Adică dormeai dus. Da, m-am prins. Dar de dimineaţă 
ai văzut pe cineva plecând? 

— Nuuu, dar mașina aceea strălucitoare și lăcuită e încă 
aici. 

27b 

— Da, văd. Mersi frumos. 

— Hei, ia zi. EI se învârti în jurul ei. E greu să fii poliţist? 

— Uneori e, alteori nu. Ea urcă treptele mici care 
duceau spre intrarea casei lui Angelini, indentificându-se 
pe un ton sobru în fața scanner ului care o privea rânjind. 

— Regret, dnă locotenent, dar în momentul acesta nu i 
nimeni acasă. Dar dacă doriți să lăsați un mesaj, îl voi 
transmite imediat ce voi avea ocazia. 

Eve se uită atent la scanner. _ 

— Ia analizează, te rog, următoarea informaţie. În caz că 
nu-i nimeni acasă, o să mă întorc la mașină, cerând la 
secţie mandat și permisiunea de a intra în casă, cred că în 
maximum zece minute se rezolvă totul. 

Ea rămase locului și în mai puţin de două minute, David 
Angelini apăru la ușă, deschizând-o. 

— Dră locotenent. 

— Dle Angelini. Vorbim aici sau la sediul central al 
poliţiei. Dv. alegeţi. 

— Intraţi. El se dădu la o parte din ușă. Abia aseară m- 
am întors la New York. Sunt puţin dezorganizat în 
dimineaţa asta, încă nu mi-am revenit. 

O conduse într-o încăpere ai căror pereţi erau vopsiți în 
tonuri sumbre, având un tavan foarte înalt, cea care servea 
drept salon pentru oaspeţi, oferindu-i, politicos, cafea, pe 
care ea o refuză la fel de politicos. EI purta o pereche de 
pantaloni bufanţi, la fel cum observase ea și pe străzile 
Romei, asortată cu o cămașă cu mâneci largi, ambele piese 
vestimentare fiind în tonuri de crem-pal. Pantofii respectau 
și ei culoarea, părând confecţionaţi dintr-un material atât 
de moale, încât dacă îi atingeai cu degetul, urma acestuia 
rămânea sigur imprimată acolo. 

Privirea lui era însă neliniștită, degetele lui bătând 
ritmul în braţele scaunului, după ce se așeză. 

— Aveţi noutăţi în privinţa morții mamei. 

— Dv. știți de ce mă aflu eu aici. 

El trecu cu vârful limbii pe deasupra buzelor, fâţâindu-se 
în scaun. Eve crezu că înţelegea, în sfârșit, cum de nu avea 
el baftă la jocurile de noroc. 

— Poftim? 

Ea scoase recorderul, așezându-l pe masă la vedere. 

— David Angelini, iată care îţi sunt drepturile. Nu ești 
obligat să declari absolut nimic. Dacă o vei face, va fi 
înregistrată, putând fi folosită împotriva ta la tribunal și în 
toate demersurile legale aferente. Ai dreptul să fii 
reprezentat și sfătuit de un avocat sau de un reprezentant 
al acestuia. 

Ea continuă să-i citească drepturile, pe un ton aspru, în 
vreme ce respiraţia lui devenind din ce în ce mai sacadată 
și mai zgomotoasă. 

— Care-i acuzaţia? 

— Momentan nu există nicio acuzaţie împotriva dv. Aţi 
înţeles care vă sunt drepturile dv.? 

— Bineînţeles. 

— Doriţi să solicitaţi prezenţa unui avocat? 

El deschise gura, respirând șuierător. 

— Nu încă. Presupun că-mi veţi spune și mie, clar, care e 
scopul acestui interogatoriu, dră locotenent. 

— O să vă spun cât se poate de clar. Dle Angelini, unde 
aţi fost între ora 23:00 a zilei de 31 mai a.c. și ora 00:00 a 
zilei de 1 iunie a.c.? 

— Tocmai ce v-am informat că abia m-am întors în oraș. 
De la aeroport am venit direct aici, acasă. 

— Aţi venit aici direct de la aeroport? 

— Da. Am avut o întâlnire programată seara, dar am - 
am anulat-o. El deschise capsa de sus a cămășii, dând de 
înţeles că avea nevoie de aer. Am reprogramat-o. 

— La ce ora aţi ajuns la aeroport? 

— Cursa mea a aterizat pe la 22:30, așa cred. 

— După care aţi venit cu mașina direct acasă. 

— V-am spus deja. 

— Da, mi-aţi spus. Eve lăsă capul într-o parte. Și m aţi 
minţit. Sunteţi un mincinos prost. Când faceţi asta, asudaţi 
tot și abia mai respirați. 

Conștient de picăturile de sudoare care alunecau deja pe 
coloană, el se ridică de pe scaun. Vocea încercă să pară 
scandalizată, dar sfârși prin a fi una plină de teamă. 

— Cred că până la urmă o să-mi contactez avocatul, 
locotenente. Şi o să stau de vorbă și cu șeful dumitale. Așa 
procedează de obicei poliţia: hărțuiește oamenii nevinovați 
chiar la ei acasă? R 

— Important e să funcţioneze, șopti ea. În afară de asta, 
nu ești nevinovat. Hai, du-te și sună-ţi avocatul și apoi vom 
merge toţi trei la secţie. 

Dar el nu o porni spre link. 

— N-am făcut absolut nimic. 

— Pentru început, să știi, ai minţit în faţa unui ofiţer de 
poliţie care derulează o anchetă, declaraţia mincinoasă 
fiind deja înregistrată. Du-te și cheamă-l aici pe avocat. 

— Staţi așa, staţi așa. Masându-și buzele cu palma, 
David începu să se plimbe prin încăpere. Nu-i nevoie să-l 
chem. Nu trebuie să ajungem până acolo. 

— Cum doriţi. Vreti să vă modificaţi declaraţia. 

— E o problemă delicată, dră lt. 

— Ce ciudat, eu am considerat mereu că asasinarea 
cuiva e o dovadă de cruzime. 

El continuă să se agite încolo și încoace, frângându-și 
mâinile. 

— Trebuie să înțelegeţi că afacerea trece acum printr-un 
moment greu, tensionat, iar publicitatea negativă va avea 
repercusiuni asupra anumitor tranzacţii. Dar într-o 
săptămână, maximum două, toate aceste probleme vor fi 
soluționate. 

— Şi dv. credeţi că eu ar trebui să aştept să vă rezolvaţi 
problemele financiare ale companiei? 

— Aș fi dispus să recompensez strădania și discreţia de 
care veţi da dovadă. 

— Da? Eve făcu ochii mari. La ce fel de compensație v- 
aţi gândit, dle Angelini? 

— V-aș putea oferi 10.000 de dolari. El se forță să 
surâdă. În caz că v-aţi decide să îngropaţi problema o dată 
pentru totdeauna, atunci puteţi dubla suma respectivă. 

Eve își încrucișă braţele la piept. 

— Să se consemneze pe înregistrare că David Angelini a 
oferit mită, sub forma unei sume bănești, anchetatorului 
șef, lt. Eve Dallas, iar respectiva ofertă i-a fost refuzată. 

— Scorpie, rosti el încet. 

— Cum să nu! Ce făceaţi aseară la postul tv Canal 75? 

— N-am afirmat niciodată că am fost acolo. 

— Hei, e cazul să vorbim pe șleau. Ai fost înregistrat pe 
camera de supraveghere care deservea poarta. Ca să dea 
și mai mare greutate vorbelor ei, scoase din geantă copia 
mărită a imaginii lui, a feţei sale, mai exact, aruncând foaia 
respectivă pe masă. 

— Sistemul de securitate de la poartă. Era ca și cum ar fi 
rămas brusc fără picioare, așa că se afundă rapid într-unul 
din scaune. Nici nu m-am gândit la 

E60 

asta - nu am luat în considerare chestia asta. Am intrat 
în panică, asta e. 

— Ei da, dacă tot aţi tăiat jugulara cuiva, era firesc. 

— Nu m-am atins de ea, niciodată. Nici măcar nu m-am 
apropiat de ea. Doamne, Dumnezeule, chiar am faţă de 
asasin? 

— Sunt fel și fel de asasini pe lumea asta. Aţi fost la fața 
locului. Am documentul care o atestă. Hei, ai grijă ce faci 
cu mâinile! zise ea pe un ton aspru și ridicat, ducându-și 
propria mână la teaca armei. Scoate mâinile din buzunare. 

— Doamne Sfinte, chiar credeţi că port un cuţit în 
buzunar? El scoase încet batista din buzunar, după care își 
șterse fruntea. Nici măcar nu o cunoșteam pe Louise 
Kirsky. 

— Dar după nume văd că o cunoașteţi. 

— L-am văzut la tv, la „ȘŞtiri”. El închise ochii. Da, am 
văzut la știri. Și l-am văzut pe el când a ucis-o. 

Mușchii umerilor lui Eve tresăriră violent, dar, spre 
deosebire de David, ea se pricepea la „jocuri”. Vocea și 
chipul ei nu trădau absolut nimic. 

— Bun, atunci ce-ar fi să-mi povestiţi și mie? 

El își frământă iar mâinile, înlănţuindu-și iar și iar 
degetele, răsucindu-le apoi cu putere. Purta două inele, un 
diamant și un rubin, montate în aur de multe carate. 
Acestea se loviră unul de altul, ţăcănind melodic. 

— Nu vreau să-mi amestecați numele în povestea asta. 

— Nu, spuse ea pe un ton egal. Nu voi face ceea ce-mi 
cereţi. Eu nu fac niciun fel de înţelegere. Mama dv. a fost 
procuror, dle Angelini. Ar trebui să știți că dacă ar fi să 
aibă loc un astfel de aranjament, acesta se poate stabili 
doar în biroul procurorului, nu cu mine. E de ajuns că aţi 
minţit astăzi, și avem dovada chiar aici, pe înregistrare. Ea 
vorbi mai departe pe un ton plat, neafectat. Când aveai de- 
a face cu un suspect agitat, cel mai bine era să-l ajuţi să se 
destăinuie. Vă ofer șansa de a vă revizui declaraţia 
anterioară și vă reamintesc că pe tot parcursul acestui 
interogatoriu aveţi dreptul să vă chemaţi avocatul. Dar 
dacă vreţi să staţi de vorbă cu mine, atunci haideţi să stăm 


246 


de vorbă în clipa de faţă. Și vă voi ajuta să mărturisiţi tot 
ceea ce știți. Ce căutaţi azi-noapte la Canal 75? 

— Aveam o întâlnire programată la o oră târzie. V-am 
mai zis că am hotărât să o anulez. Şi acesta e adevărul. Noi 
am lucrat - eu am lucrat la un proiect de extindere. lar 
compania Angelini era interesată și de industria 
divertismentului. Am dezvoltat împreună câteva proiecte, 
programe, alături de echipamente de tip home-cinema. 
Carlson Young, directorul Departamentului de 
Divertisment al postului tv, a făcut deja primii pași în 
această direcţie. Trebuia să mă întâlnesc cu el. 

— Era o oră cam târzie pentru afaceri, nu-i așa? 

— În divertisment nu prea există ore potrivite pentru 
afaceri, să spunem așa. Amândoi aveam o agendă foarte 
încărcată, așa că a fost o oră aleasă de comun acord. 

— Dar de ce nu ați discutat prin intermediul linkului? 

— De foarte multe ori am procedat astfel. Dar am simţit 
amândoi că venise vremea unei întâlniri între patru ochi. 
Am sperat - și încă mai sperăm - ca până la toamnă să 
demarăm primul proiect. Scenariul era deja pregătit. Acum 
vorbea mai mult pentru sine, decât cu ea. Echipa de 
producţie e deja stabilită. lar o parte a distribuţiei a 
semnat deja contractul. 

— Deci aveati o întâlnire, programată aproape de miezul 
nopţii, cu Carlson Young de la Canal 75. 

— Exact. Dar vremea mi-a făcut ceva probleme. Când am 
ajuns, întârziasem deja. El ridică brusc capul. L-am apelat 
din mașină. Puteţi verifica, dacă doriţi. Da, puteţi verifica. 
L-am sunat cu puţin înainte de ora 23:00, dându-mi seama 
că voi întârzia. 

— O să verificăm fiecare informaţie în parte, dle 
Angelini. Puteţi conta pe asta. 

— Am ajuns la poarta principală. Eram cu gândurile 
aiurea, tocmai reflectam la...la câteva probleme legate de 
casting. Am luat-o pe o alee laterală. Ar fi trebuit să 
îndrept direct spre intrarea principală, dar eu mă gândeam 


247 


la cu totul altceva. Am oprit mașina, realizând că va trebui 
să merg în marșarier. Imediat după aceea am văzut...El își 
folosi batista, ștergându-și buzele. Am văzut pe cineva care 
tocmai ieșea pe ușă. Dar în locul acela se mai afla încă o 
persoană. Probabil că stătuse la pândă, așteptând. El s-a 
mișcat, a acţionat incredibil de repede. Totul s-a petrecut 
foarte, foarte repede. Ea s-a întors într-o parte, așa că i-am 
văzut faţa. O secundă, nu mai mult. l-am văzut faţa 
luminată brusc. Mâna lui s-a ridicat. Repede, repede de 
tot. Și...Doamne, Dumnezeule! Cât sânge, a ţâșnit, ca apa 
unei fântâni. Eu nu înţelegeam ce se petrece. Nu-mi venea 
să cred - sângele se scurgea gâlgâind din trupul ei. După 
aceea ea a căzut la pământ, iar el a fugit, a dispărut. 

— Şi dv. ce aţi făcut? 

— Eu - eu am rămas acolo, înţepenit. Habar nu am 
pentru câtă vreme. La un moment dat eram deja pe drum, 
cu mașina. Nici măcar nu-mi amintesc cum am ajuns acolo. 
Conduceam și totul îmi părea a fi un vis. Ploaia, farurile 
mașinilor din trafic. Şi după aceea m-am trezit aici. Nu-mi 
aduc aminte cum am ajuns aici. Dar brusc eram aici, afară, 
în mașină. L-am sunat pe Young și i-am spus că sunt din 
nou în întârziere, că am ceva de rezolvat, că va trebui să 
reprogramăm întâlnirea. După aceea am intrat în casă, dar 
înăuntru nu era nimeni. Am luat un sedativ și apoi m-am 
dus la culcare. 

Eve lăsă liniștea să se aștearnă pentru câteva clipe între 
ei. 

— Să vedem dacă am înţeles exact. Vă duceaţi la o 
întâlnire, aţi luat-o pe o alee greșită, după care aţi fost 
martor la momentul în care o femeie era ucisă cu 
bestialitate. După care aţi pornit mașina și aţi făcut cale 
întoarsă, aţi anulat întâlnirea, după care v-aţi dus la 
culcare. Corect? 

— Da. Da, cred că e corect. 

— Dar nu v-a trecut prin cap să coborâţi din mașină, ca 
să vedeţi dacă puteţi să-i daţi o mână de ajutor? Sau să vă 
folosiţi linkul ca să anunţaţi autorităţile, poliţia, salvarea? 

— Nu eram în stare să raţionez. Eram zguduit. 

— Eraţi zguduit. Așa că aţi venit acasă, aţi înghiţit o 
pastilă și v-aţi dus la culcare. 

— Da, așa, v-am spus adineauri, se răsti el. Simt nevoia 
să beau ceva. Cu degetele pline de sudoare, el orbecăi 
după buton. Vodcă, ordonă el. Adu și sticla, te rog. 

Eve îl lăsă să fiarbă mocnit până ce androidul îi aduse 
sticla de Stoli și un pahar mic și gros așezate pe o tavă. Íl 
lăsă să bea. 

— Eu nu puteam face absolut nimic, mormăi el, 
zgândărit de tăcerea ei, exact așa cum voia ea să-l știe. Eu 
nu aveam niciun amestec. 

— Mama dv. a fost ucisă exact așa cum mi-aţi descris 
dv...acum două săptămâni. Și dv. spuneţi că nu vă privea, 
că nu aveaţi niciun amestec? 

— Acesta era doar un aspect. El își turnă iar în pahar, 
bând. Se cutremură, se scutură. Eram șocat și - și mi-era 
teamă. Până acum n-am avut de-a face cu violenţa, dră 
locotenent. Violenţa a făcut parte din viața mamei, 
reprezentând un aspect pe care eu nu am reușit să-l 
înţeleg niciodată. Ea însă înţelegea ce e cu violenţa asta, 
zise el în șoaptă. Da, ea o înţelegea. 

— Şi dv. eraţi împotrivă, uraţi acest lucru, dle Angelini? 
Că înţelegea problema violenţei, că avea puterea să o 
înfrunte? Să lupte împotriva sa? 

El respira din ce în ce mai greu. 

— Mi-am iubit mama. Dar când am văzut cu ochii mei 
cum femeia aceea era omorâtă la fel ca mama, nu m-am 
putut gândi decât că trebuie să fug. 

El făcu o pauză, bând o ultimă înghiţitură de vodcă. 

— Credeţi că eu nu știu că m-aţi verificat, că aţi pus tot 
felul de întrebări despre mine, cercetându-mi viața 
personală, dar și pe cea profesională? Că eram deja 

considerat drept un posibil suspect. Credeţi că nu știu că a 
fost de o mie de ori mai groaznic pentru mine să fiu acolo, 
de faţă, chiar în locul unde tocmai se comitea un asasinat, 
un alt asasinat? 

Eve se ridică. 

— Cât de rău a fost urmează să descoperiţi chiar dv. 

Eve îl interogă din nou, într-un spaţiu mult mai puţin 
confortabil și prietenos, și anume în camera de interogare 
C. El apelase, în cele din urmă, la dreptul de a beneficia de 
prezenţa unui avocat, așa că la masa unde se afla clientul 
lor, stăteau și trei avocaţi cu ochi de vultur și elegant 
îmbrăcaţi. 

Eve îi botezase deja Moe, Larry și Curly. 

Se pare că șeful lor era Moe. Ea avea o voce puternică și 
un păr cu tunsoare severă, ceea ce o făcu pe Eve să creadă 
că era o persoană religioasă. Asociaţii acesteia nu vorbeau 
foarte mult, dar aveau o înfățișare sobră și, din când în 
când, adoptând o mimică gravă, notau câte ceva în caietele 
acelea de culoare galbenă, de care slujitorii legii păreau să 
nu se sature nicicând. 

Din când în când, Curly, cel cu fruntea mare și plină de 
cute, apăsa pe câteva butoane ale agendei lui, după care 
șoptea ceva, conspirativ, în urechea lui Larry. 

— Dră locotenent Dallas. Moe își rezemă palmele 
împreunate de masă, degetele sale având unghii arătoase 
și lungi de câţiva centimetri, vopsite, desigur, în roșu- 
aprins. Clientul meu e dispus să coopereze. 

E fl b 

— Până acum nu a fost, punctă Eve, cum v-aţi dat seama 
și singuri, ascultând primul interogatoriu. După ce și-a 
schimbat prima declaraţie, clientul dv. a recunoscut că a 
plecat, a fugit de la locul în care s-a comis crima, fără a 
raporta autorităţilor despre cele întâmplate. 

Moe oftă. Era un oftat lung, șuierător, plin de 
dezamăgire. 

— Desigur că-l puteţi acuza pe dnul Angelini fiindcă nu a 
procedat întocmai. Dar noi, la rândul nostru, putem 
reclama că mintea sa nu mai funcţiona la întreaga sa 
capacitate în acele momente, că era în stare de șoc și că 
suferise deja o traumă emoţională, având în vedere că 
mama sa fusese ucisă cu puţină vreme înainte. Asta ar 
însemna pierdere de vreme pentru tribunal și bani frumoși 
aruncaţi de pomană pentru achitarea unei taxe. 

— Dar nu l-am acuzat pe clientul dv. pentru... 
neîndeplinirea acelor proceduri, cel puţin deocamdată. 
Avem de-a face cu un subiect mult mai larg. 

Curly notă ceva, după care ridică caietul astfel ca Larry 
să poată citi cele scrise. Cei doi își șoptiră ceva, privindu- 
se cu gravitate. 

— Dar aţi verificat și confirmat faptul că întâlnirea 
clientului meu de la Canal 75 era una perfect adevărată. 

— Da, așa este, el avea programată o întâlnire, pe care 
însă a anulat-o la ora 23:35. Ce ciudat că mintea lui nu mai 
era chiar atât de tulbure și nici trauma emoţională atât de 
mare, astfel încât de acel apel a fost în stare să se ocupe. 
Inainte ca Moe să mai adauge ceva, Eve se întoarse cu faţa 
spre Angelini, privindu-l apoi sfredelitor. 

JD ROBB 

— O cunoașteţi pe Nadine Furst? 

— Știu cine este. Am văzut-o la tv, la programul de știri. 
El ezită, după care se aplecă în direcţia lui Moe, dorind să 
se consulte cu ea. După doar câteva clipe aprobă printr-o 
mișcare a capului. 

— Da, am întâlnit-o de câteva ori, la diverse evenimente, 
și am stat de vorbă cu ea, în câteva conversații scurte, 
după moartea mamei mele. 

Eve știa deja toate aceste amănunte, date fiind 
cercetările sale lărgite. 

— Sunt sigură că i-ați urmărit reportajele. Cred că 
interesul dv. faţă de ele a fost unul cât se poate de mare, 
dat fiindcă că ea a dezbătut pe larg cele două asasinate 
comise recent. Cazul morţii mamei dv. 

— Locotenente, ce legătură are interesul clientului meu 
faţă de emisiunile de știri și faţă de cazul morţii mamei 
sale cu asasinarea drei Kirsky? 

— Asta mă tot întreb și eu. 

— Aţi urmărit reportajele lui Nadine Furst în ultimele 
două săptămâni, dle Angelini? 

— Desigur. El se refăcuse suficient, așa că o privi, 
rânjind cu sarcasm. lar dv. aţi apărut suficient de mult în 
acele reportaje, dră locotenent. 

— Şi lucrul acesta v-a nemulțumit? 

— Cred că e neplăcut ca un funcţionar public, plătit din 
fondurile orașului nostru, să-și facă publicitate, să-i 
crească raiting-ul de pe urma unei tragedii. 

— Se pare că această chestie v-a enervat rău de tot, zise 
Eve, ridicând ușor din umeri. Dar și dra Furst a câștigat în 
notorietate în urma celor întâmplate, a câștigat și mai 
multă notorietate. 

— Oamenii se așteaptă ca un om cu meseria ei să tragă 
foloase de pe urma unor tragedii ca acestea. 

— Şi lucrul acesta v-a displăcut? 

— Locotenente! Moe părea să-și piardă din ce în ce mai 
mult răbdarea, aceasta ajungând, evident, la limită. Ce 
vreţi să demonstraţi? 

— Deocamdată, nu suntem într-o sală de judecată. Așa 
că nu e nevoie să demonstrez eu însămi ceva. V-a enervat 
aspectul tangenţial al evenimentelor, dle Angelini? V-a 
înfuriat? 

— Eu - el tăcu, văzând că Moe îi aruncă o privire 
insistentă. Eu provin dintr-o familie cunoscută, zise el cu 
ceva mai multă precauţie. Suntem obișnuiți cu astfel de 
lucruri. 

— Dacă am putea reveni la subiectul care ne 
interesează, ceru Moe. 

— Exact la el suntem, asta ne interesează. Louise Kirsky 
era îmbrăcată cu pelerina de ploaie a lui Nadine First în 
momentul când a fost ucisă. Ştiţi ce cred eu, dle Angelini? 
Cred că ucigașul și-a greșit ţinta. Cred că el o aștepta pe 
Nadine, dar Louise și-a ales foarte prost momentul în care 
să plece o fugă după ţigări, într-o noapte în care ploua cu 
găleata. 

— Chestia asta n-are nicio legătură cu mine. El își 
întoarse privirea către avocaţi. Chiar și așa fiind, n-are 
legătură cu mine. Eu am văzut ce s-a întâmplat. Atât și 
nimic mai mult. 

— Aţi spus că era vorba de un bărbat. Cum arăta? 

— Nu știu. Nu l-am văzut bine, era cu spatele la mine. 
Totul s-a petrecut foarte repede. 

— Dar l-aţi văzut suficient de mult, astfel încât să 
realizaţi că ucigașul era un bărbat. 

— Am presupus. Păru să-și piardă controlul, străduindu- 
se să respire normal, în vreme ce Moe îi șoptea ceva la 
ureche. Afară ploua, începu el. Eu mă aflam la câţiva metri 
distanţă, în mașină. 

— Aţi declarat că aţi văzut chipul victimei. 

— Lumina, ea și-a întors faţa spre lumină atunci când el - 
sau, mai bine zis, când ucigașul s-a îndreptat spre ea. 

— Să vorbim despre ucigaș, care e posibil să fi fost un 
bărbat, un bărbat care părea să fi apărut așa, din senin, de 
nicăieri. Era înalt, scund, bătrân, tânăr? 

— Nu știu. Era întuneric. 

— Dar aţi pomenit de o lumină. 

— Un cerc de lumină, nu mai mult. El era învăluit în 
întuneric. Purta ceva închis la culoare, negru, zise David, 
lovit brusc de inspiraţie. O haină lungă de culoare neagră - 
și o pălărie - o pălărie coborâtă mult pe ochi. 

— Ce potriveală. Era îmbrăcat în negru. Original, n-am 
ce zice. 

— Dră locotenent, nu-l pot sfătui pe clientul meu să 
coopereze în continuare cu dv...dacă daţi dovadă de astfel 
de sarcasme. 

— Clientul dv. e afundat până în gât într un mare rahat. 
Sarcasmul meu ar trebui să fie ultimul lucru care să-l 
îngrijoreze. Avem deja trei puncte forte: felul cum s-a 
acţionat, motivaţia și ocazia. 

— Nu aveţi nimic, ci doar o recunoaștere din partea 
clientului meu vizavi de faptul că a fost martor la acel 
asasinat. Ba mai mult de atât, continuă Moe, bătând cu 
unghiile ei de-a dreptul periculoase în masa de conferinţă, 
nu aveţi nicio dovadă prin care să-l acuzaţi că ar avea vreo 
legătură cu celelalte asasinate. Aveţi însă, dră locotenent, 
un psihopat care în momentul acesta umblă liber pe străzi, 
dar și o nevoie disperată de a vă impresiona superiorii și 
publicul prin efectuarea unei arestări. Dar nu va fi vorba 
de clientul meu. 

ETO 

— Asta rămâne de văzut. Prin urmare - staţia ei de 
comunicare scoase două semnale sonore, ceea ce însemna 
că la aparat se afla Feeney. Nivelul adrenalinei crescu 
brusc, dar ea mască acest lucru, afișând un surâs care nu 
trăda absolut nimic. Mă scuzati, revin imediat. 

Din cameră păși direct pe coridor. Dincolo de geamul pe 
care se putea privi doar dintr-o singură parte, agitația 
conversaţiei era deja în toi. 

— Zi-mi că ai vești bune, Feeney. Vreau să-l prind în lanţ 
pe nemernicul ăsta. 

— Veşti bune? Feeney își masă bărbia. Ei, s-ar putea să 
am. Yvonne Metcalf tocmai era în niște negocieri cu amicul 
nostru. Pe ascuns. 

— Pentru ce? 

— Pentru obţinerea unui rol principal. E vorba de Q.T... 
fiindcă contractul ei pentru Tune În urma să expire în 
curând. Până la urmă am reușit să dau de agentul ei. Dacă- 
i ieșea pasenţa, avea de gând să renunţe la sitcom-ul la 

care încă lucra. Dar pentru asta, ei trebuiau să-i ofere 
câteva chestii în avans, să-i garanteze încă trei contracte 
după încheierea celui dintâi, o distribuţie internaţională și 
o promovare 24h/24, ca la carte. 

— Ei, se pare că avea pretenţii mari. 

— Da, l-a cam strâns cu ușa. Din câte am înţeles eu de la 
agentul ei, el avea nevoie de Metcalf pentru a-și asigura 
revenirea financiară, dar ei doreau să obţină o mare parte 
din profitul rezultat. Iar el se străduia din greu să ajungă la 
o înţelegere, salvându-și astfel proiectul. 

— El o cunoștea. Iar ea deţinea controlul în acest caz. 

— Potrivit celor declarate de agent, el s-a întâlnit 
personal cu Metcalf, chiar de mai multe ori. Au avut câteva 
întâlniri între patru ochi, în apartamentul ei. El s-a 
înfierbântat puţin, dar ea a râs și l-a trimis la plimbare. 
Probabil că și-a imaginat că, oricum, îi va da târcoale. 

— Ce-mi place când lucrurile se potrivesc de la sine, ţie 
nu? Ea se întoarse, studiindu I pe Angelini prin geam. 
Avem deja o certitudine, Feeney. El le cunoștea. 

— Dar se presupune că era pe Coastă atunci când 
Metcalf a fost ucisă. 

— Pe cât faci pariu că are propria sa aeronavă? Ştii, 
Feeney, de când l-am cunoscut pe Roarke, am învăţat un 
lucru. Zborul nu mai reprezintă o problemă dacă ai bani și 
un aparat privat care ţi stă la dispoziţie. Dacă nu vine cu 
zece martori care să declare că tocmai îl pupau în dos când 
lui Metcalf i sa tăiat gâtul, l-am înhăţat, și cu asta basta. la 
fii atent cum o să transpire el acum, mormăi ea, după care 
se răsuci pe călcâie și intră în camera de interogare. 

Se așeză pe scaun, încrucișă braţele, rezemându-le de 
masă, întâlnindu-i privirea lui Angelini. 

— O cunoșteaţi pe Yvonne Metcalf? 

— Eu? - Debusolat, David se ridică, începând să tragă 
nervos de gulerul cămâșii. Da, desigur, eu...toată lumea 
știa cine e. 

— Dv. făceaţi afaceri cu ea, aţi cunoscut-o personal, aţi 
fost la ea în apartament. 

Cu siguranţă nici Moe nu cunoștea aceste amănunte 
fiindcă ea strânse din dinţi, după care ridică braţul. 

— O clipă, dră locotenent. Aș vrea să discut cu clientul 
meu între patru ochi. 

— Perfect. Făcându-i pe plac, Eve se ridică. Pe coridor, 
ea urmări „spctacolul” prin geamul-oglindă, părându-i rău 
că nu avea și un dispozitiv audio care să-i permită să audă 
conversaţia. 

Cu toate astea, reușea să observe întrebările 
înfierbântate ale lui Moe, în vreme ce David răspundea, 
împiedicându-se în vorbe, Larry și Curly notând totul, sobri 
și furioși, în caietele lor. 

Moe clătină din cap la unul din răspunsurile lui David, 
împungându-l cu una din unghiile ei mortale și roșii ca 
focul. Eve surâse în clipa în care Moe ridică mâna, 
făcându-i semn să intre. 

— Clientul meu e pregătit să declare că o cunoștea pe 
Yvonne Metcalf, dar că era vorba de o relaţie profesională. 

— Ahhh-ahhh! De data asta Eve rămase în picioare, 
sprijinindu-și unul din șolduri de marginea mesei. 

— Ei, Yvonne Metcalf ţi-a cam dat de furcă, n-am 
dreptate dle Angelini? 

— Eram în negocieri. El își uni degetele din nou, 
frângându-le. De obicei, se întâmplă ca talentul unei 
distribuții, capul de afiș al unui proiect să ceară și luna de 
pe cer. Noi...eram gata să cădem la învoială. 

— V-aţi întâlnit la ea în apartament. Acolo v-aţi certat? 

— Noi - eu - ne am întâlnit în diverse locuri. Unul din ele 
a fost apartamentul ei. Am discutat despre termenii 
contractului și despre variantele existente. 

— Unde vă găseaţi dv...dle Angelini, în noaptea în care 
Yvonne Metcalf a fost ucisă? 

— Trebuie să-mi consult jurnalul, răspunse el, 
surprinzător de stăpân pe sine. Dar cred că eram în Noul 

Los Angeles, în complexul Planet Hollywood. E locul în 
care obișnuiesc să mă cazez când mă aflu acolo. 

— Ah, și după fusul orar al Coastei de Vest, unde erati, 
să zicem între ora 7:00 și miezul nopţii? 

— N-aș putea să vă spun. 

— Ba o să vreţi să-mi spuneţi, dle Angelini. 

— E posibil să fi fost chiar în cameră. Aveam foarte mult 
de lucru. Scenariul trebuia modificat. 

— Cel pe care îl negociaţi cu dra Metcalf. 

— Da, despre el era vorba. 

— Şi lucraţi singur la el? 

— Atunci când scriu prefer să fiu singur. Eu sunt cel 
care scrie scenariul, înţelegeţi. El roși ușor, roșeaţa 
zărindu-se dincolo de gulerul cămășii. Când lucrez la el, îi 
dedic destul de mult timp, iar efortul e unul pe măsură. 

— Aveţi propriul dv. avion? 

— Avion? Desigur, din moment ce călătoresc așa...eu... 

— Avionul dv. se afla și el în Noul Los Angeles? 

— Da, eu...El făcu ochii mari, fără a vedea nimic, după 
care realiză ce anume insinua ea. Nu puteţi crede pe bune 
una ca asta! 

— David, ia loc, îi spuse Moe pe un ton hotărât, văzând 
că el abia reușea să se mai ţină pe picioare. Gata, de data 
asta nu mai trebuie să adaugi niciun cuvânt. 

— Ea crede că eu le-am ucis. E o nebunie. Doamne, să- 
mi ucid propria mamă. Ce motiv aș fi avut? Ce motiv aș fi 
avut să fac așa ceva? 

— A, în privinţa asta am câteva sugestii la îndemână. 
Dar să vedem dacă psihiatrul va fi de aceeași părere. 

— Clientul meu nu e obligat să se supună unei evaluări 
psihiatrice. 

— Ba cred că îl veţi sfătui să facă acest lucru. 

— Acest interogatoriu, se răsti Moe cu aroganță, s-a 
încheiat. 

— Perfect. Eve își îndreptă poziţia, savurând momentul 
în care ochii ei și ai lui David se întâlniră. David Angelini, 

ești arestat. Ești acuzat de părăsirea zonei în care a avut 
loc un asasinat, de obstrucţionarea justiţiei și de tentativă 
de mituire a unui ofiţer de poliţie. 

Se repezi spre ea, dând să o apuce, ce ironie!” gândi 
Eve, de gât. Așteptă ca el să întindă mâinile spre zona cu 
pricina, cu ochii plini de furie și ieșiţi din orbite, după care 
îl pocni, trântindu-l la podea. 

Ignorând strigătele autoritare ale avocatei, Eve se 
aplecă deasupra lui. 

— Da, nu mă deranjează să adaug și atacarea unui ofiţer 
de poliţie și împotrivire în momentul arestării. Dar nu cred 
că mai e nevoie. Luaţi-l, le ordonă ea polițiștilor care deja 
se prezentaseră în dreptul ușii. 

— Bravo, Dallas, bine lucrat, o felicită Feeney, urmărind 
cum David era luat în primire de cei doi. 

— Să sperăm că procurorul va fi de aceeași părere, asfel 
încât cauţiunea să fie respinsă. Trebuie să-l reținem în 
arest și să-l facem să transpire. Vreau să fie acuzat de 
crimă de gradul 1, Feeney. Vreau cu disperare să-l înhăţ. 

— Eşti gata să o faci, copile? 

— Avem nevoie de dovezi palpabile. Arma letală, urme 
de sânge, suveniruri luate de la locul crimei, de fiecare 
dată. Da, raportul psihiatric al Mirei ne poate fi de mare 
ajutor, dar nu am cum să-l acuz dacă nu am la îndemână 
dovezi concrete. Nerăbdătoare, se uită la ceas. Nu cred că 
ar dura mult să obţinem un mandat de percheziţie, chiar 
dacă avocaţii or să încerce să ne pună bete în roate. 

— Dar tu câte ore ai de când nu ai mai dormit? se miră 
el. Imi dau seama după cearcănele profunde de sub ochi. 

— Ei, la atâtea ore de nesomn, două ore în plus nu or să 
conteze, crede-mă. Ce zici dacă-ţi fac cinste cu ceva de 
băut în timp ce așteptăm emiterea mandatului? 

El îi puse paternal mâna pe umăr. 

— Da, cred că amândurora ne-ar prinde bine. 
Comandantul a prins de veste. Ne vrea la el în birou, 
Dallas. În clipa asta. 

Ea trasă o dungă de-a lungul frunţii, cu ajutorul 
degetului. 

— Ei, atunci să înfruntăm împreună ce ne așteaptă. Şi 
după ce terminăm, bem ceva. 


Whitney nu pierdu timpul. În momentul în care Eve și 
Feeney intrară la el în birou, el îi privi lung și pătrunzător. 

— L-ai interogat pe David, la secţie. 

— Da, șefu'. Eve făcu un pas, pentru a primi ea toată 
furia dinlăuntrul lui. Îl avem pe înregistrarea video, 
provenită de la sistemul de supraveghere al porţii de la 
Canal 75, chiar în momentul în care Louise Kirsky era 
asasinată. Ea nu se opri, reluând însă punctele de bază ale 
raportului ei, cu o voce hotărâtă și dură, susținându i 
privirea. 

— David a declarat că a fost martor la momentul 
comiterii crimei. 

— El afirmă că a văzut o persoană, posibil să fi fost un 
bărbat, îmbrăcat într-o haină lungă și neagră, cu pălărie pe 
cap, care a atacat-o pe Kirsky după care a luat-o la fugă 
spre Third. 

— Iar el a intrat în panică, adăugă Whitney, care deţinea 
mai departe controlul situaţiei. Mâinile lui se odihneau 
liniștite pe birou. A plecat de la locul incidentului fără să 
anunţe autorităţile. Poate că Whitney înjura în gând, poate 
că stomacul său se răscolea ritmic și enervant, dar privirea 
lui rămânea calmă, rece și autoritară. Nu e o reacţie 
atipică pentru cineva care e martor la un asasinat, unul 
comis cu atâta violenţă. 

— A negat că ar fi fost acolo, răspunse Eve pe un ton 
calm. A încercat să scape, să mă mituiască. A avut șansa 
de partea sa, dle comandant. În afară de asta, le cunoștea 
pe victime, pe toate trei. O cunoștea pe dra Metcalf, lucra 
cu ea la un proiect, a fost la ea acasă. 

Whitney se mărgini să-și încleșteze degetele, relaxându- 
se apoi imediat. 

— Mobilul crimei, locotenente? 

— În primul rând, banii, zise ea. El are dificultăţi 
financiare, dar acestea se vor rezolva după ce testamentul 
mamei sale va fi deschis. Victimele, sau, în cel de-al treilea 
caz, victima care ar fi trebuit să pice sub lama ucigașă, 
erau, toate trei, vedete cu un impact zdrobitor la public. Și, 
într-un fel, toate trei, îl stresau, îl enervau foarte tare. Și 
dacă avocaţii săi nu vor încerca să împiedice acest lucru, 
dna dr. Mira 

Îl va supune unui test, atât din punct de vedere 
emoțional, cât și mental, încercând să stabilească cât de 
mult este înclinat spre comiterea unor acte violente. 


Se duse cu gândul la clipa în care el vrusese s-o strângă 
de gât, zicându-și apoi că înclinația sa spre acte violente 
era deja dovedită și, în plus, accentuată. 

— În momentul comiterii primelor două asasinate el nu 
se afla la New York. 

— Domnule. Simţi cum valul de milă iese brusc la 
suprafaţă, însă ea reuși să-l înăbușe. Deţine propria sa 
aeronovă. Poate pleca oricând dorește. E al dracului de 
simplu să modifici orarul curselor. Deocamdată nu am cum 
să-l acuz de comiterea asasinatelor, dar doresc să fie 
reținut în arest până ce vom reuși să adunăm mai multe 
dovezi. 

— ÎI ţii în arest fiindcă a plecat de la locul în care s-a 
comis asasinatul și pentru că a încercat să-ţi ofere mită. 

— L-am arestat pe bună dreptate, dle comandant. După 
care am cerut emiterea unui mandat de percheziţie. După 
ce vom găsi o dovadă palpabilă... 

— Dacă o veţi găsi, o întrerupse el. Se ridică în picioare, 
fiindcă nu mai avea răbdare să stea așezat, acolo, la birou. 
E o mare diferenţă, Dallas. Fără dovezi, nu ai cum să duci 
la bun sfârșit acest caz. 

— Tocmai de aceea nu l-am acuzat, deocamdată, pentru 
comiterea asasinatelor. Așeză pe biroul său copia unui 

document. Ea și Feeney avuseseră răgazul de a da o fugă 
până la biroul ei, cerându-i computerului să stabilească în 
ce măsură putea fi considerat posibilul asasin. 

ETA 

— El le cunoștea pe primele două victime și pe Nadine 
Furst, luase legătura cu ele, iar în cazul celui de al treilea 
asasinat, a fost chiar martor ocular. Noi presupunem că 
dna Towers voia să protejeze pe cineva, tocmai de aceea a 
șters acea transmisie/convorbire de pe linkul ei. Ar fi fost 
capabilă să-și protejeze propriul fiu. In afară de asta, 
relaţia lor se răcise din momentul în care apăruseră acele 
probleme la jocurile de noroc, iar ea refuzase să-i 
plătească datoria. Având în vedere datele pe care le avem 
în acest moment, probabilitatea ca el să fie vinovat este de 
83,1%. 

— Dar nu ai luat în calcul faptul că el nu ar fi capabil să 
comită asemenea acte de violență. Whitney întinse palmele 
pe marginea biroului, aplecându-se peste blatul acestuia. 
N-ai calculat și asta, printre altele, nu-i așa, dră 1t.? Eu îl 
cunosc pe David Angelini, Dallas. Il cunosc la fel de bine ca 
pe copiii mei. Nu e un criminal. Nebun, poate. Slab, se 
poate și asta. Dar nu e în niciun caz un asasin cu sânge 
rece. 

— De multe ori persoanele slabe de înger sau nebune 
lovesc cu o putere uimitoare. Îmi pare rău, dle comandant. 
Nu-l pot elibera. 

— Ai ideea ce înseamnă pentru un om ca el să fie ţinut în 
arest? Să știe că e suspectat că și-ar fi omorât propria 
mamă? în mintea lui Whitney, singura cale de scăpare 
pentru omul acela era ca el să o implore. Da, nu pot nega 
ca a fost un răsfăţat. Tatăl lor a vrut ca el și Mirina să aibă 
parte în viaţă de tot ce-i mai bun, așa că a avut grijă să le 
ofere totul. De mic, a fost obișnuit să-și dorească ceva, să 
ceară acel ceva, iar lucrul respectiv să-i parvină de-a gata. 
Da, așa e, a avut o viaţă ușoară, plină de privilegii, plină de 
răsfăţ. A făcut greșeli, a luat decizii aiurea, după care 

Eli le-a reparat. Dar nu e un om rău, Dallas. Nu e violent. 
Eu îl cunosc, să știi. 

Whitney nu ridică tonul, dar vocea îi era plină de emotie. 
N-ai să mă convingi în veci-vecilor că David a scos cuțitul 
și i-a tăiat gâtul mamei lui, de jur împrejur. Te rog să te 
gândești la acest aspect,  amânând eliberarea 
documentelor cu cod galben, eliberându-l apoi pe propria 
răspundere. 

Feeney vru să spună ceva, dar Eve clătină din cap. Da, n- 
avea decât s-o dea afară în șuturi, dar ea era, până la 
urmă, anchetatorul-șef. Ea se ocupa de elucidarea acestor 
cazuri. 

— E vorba de moartea a trei femei, dle comandant. Am 
arestat un suspect. Nu pot să fac ceea ce-mi cereţi. Tocmai 
de aceea m-aţi pus în fruntea acestei anchete, fiindcă știaţi 
bine că nu aș face niciodată una ca asta. 

El le întoarse spatele, privind concentrat pe fereastră. 

— Compasiunea nu e punctul tău forte, Dallas, nu-i așa? 

Ea clipi, dar nu replică. 

— Ar fi o greșeală, Jack, vorbi Feeney cu căldură. Și 
dacă ai de gând să arunci vina asupra ei, atunci e musai să 
o arunci și asupra mea, fiindcă, în cazul acesta, sunt de 
partea lui Dallas. Avem și așa destule dovezi ca să-l 
arestăm pentru acele infracţiuni nu chiar atât de grave, ca 
să nu-l lăsăm să umble liber pe străzi, și uite că asta am și 
făcut, până la urmă. 

— O să-l distrugeţi. Whitney se întoarse din nou cu fața 
la ei. Dar asta nu e problema voastră. Prin urmare, faceţi 
rost de mandatele acelea și apoi căutaţi ceea ce aveţi de 
căutat. Dar în calitate de șef, de comandant, vă ordon să 
continuaţi cercetările, cazul rămânând, în consecinţă, 
deschis. Căutaţi în continuare. Și până la ora 14:00, vreau 
rapoartele voastre pe biroul meu. Se uită o clipă la Dallas. 
Sunteţi liberi. 

Ea ieși din biroul lui, constatând cu surprindere că 
picioarele ei semănau leit cu două bucăţi de sticlă: două 

chestii micuţe și fragile pe care le puteai sparge la cea mai 
mică atingere. 

— A exagerat, Dallas, declară Feeney, luând-o de braţ. 
Suferă și și-a descărcat supărarea asupra ta. 

— N-a fost chiar atât de rău. Vocea ei era răgușită și 
aspră. Compasiunea nu-i punctul meu forte, așa-i? Nu prea 
le am pe astea cu legăturile de familie și cu loialitatea, nu 
prea mă pricep, când e vorba de ele, așa e? 

Jenat, Feeney se mută de pe un picior pe altul. 

— Fii serioasă, Dallas, doar nu o să iei vorbele astea ca 
pe ceva personal. 

— Nu le iau? El m-a sprijinit de multe ori. Și acum îmi 
cere să fac și eu același lucru pentru el, dar sunt obligată 
să-i spun „regret, n-ai nicio șansă”. E ceva cât se poate de 
personal, Feeney, fir-ar să fie ea de viaţă. El îi îndepărtă 
braţul. Să lăsăm băuturile alea pentru altă dată. Astăzi nu 
mă simt prea sociabilă. 

Luând seama la gestul ei, Feeney își vâri mâinile în 
buzunare. Eve o porni într-o direcţie, comandantul rămase 
în direcţia opusă, în spatele ușilor închise, iar Feeney, 
simțindu-se nefericit, rămăsese undeva, pe drum, între ei 
doi. 


Eve supraveghe personal cercetarea amănunţită a casei 
din cărămidă brună a lui Marco Angelini. Nu era nevoie de 
ea acolo. Cei de la amprentare își cunoșteau foarte bine 
meseria, iar echipamentul era atât de performant cât o 
permitea bugetul. Dar cu toate astea, folosi spray-ul 
special pentru mâini, își protejă cizmele, după care o porni 
prin casa aceea cu trei etaje, căutând orice fel de amănunt 
care ar fi avut legătură cu cazul cercetat sau care, 
dimpotrivă, l-ar fi putut demola, dacă se gândea la faţa pe 
care o făcuse Whitney. 

Marco Angelini rămăsese și el în casă. Era dreptul său, 
ca proprietar și ca tată al principalului suspect. Eve ignoră 
prezenţa lui, ochii aceia albaștri și reci care-i urmăreau 

fiecare mişcare, expresia sumbră a chipului său, 
încordarea nervoasă și ritmică a maxilarului său. 

Unul din tehnicienii de la amprente verifică garderoba 
lui David cu un senzor-portabil, căutând eventualele pete, 
urme de sânge. În vreme ce el își vedea de treabă, Eve 
cerceta meticulos restul încăperii. 

— Poate că a îngropat arma pe undeva, comentă colegul 
ei. Era un fost veterinar, cu dinţi ca de berbec, pe care 
prietenii îl porecliseră „Castorul”. El trecu cu senzorul, în 
vreme ce braţul acestuia era înfășurat în jurul umărului 
său stâng, de-a lungul unei haine sport care valora o mie 
de dolari. 

— A folosit aceeași armă în cazul tuturor celor trei 
victime, răspunse Eve, vorbind mai mult pentru sine, decât 
pentru Beaver. Laboratorul a confirmat deja acest lucru. 
De ce s-o fi ascuns tocmai acum? 

— Poate că terminase ceea ce avea de făcut. Senzorul 
transformă bâzâitul silențios într-un zgomot ascuţit. O pată 
de ulei pentru salată, nimic mai mult, anunţă Beaver. Ulei 
de măsline extravirgin. O pată care murdărise frumoasa sa 
cravată. Poate că terminase, repetă Beaver. 

Îi admira mult pe detectivi, dorindu-și, la un moment 
dat, să-și aleagă această profesie. Dar cea mai apropiată 
branșă unde reușise să ajungă fusese echipa tehnică a 
poliției. Cu toate astea, citea orice roman polițist care se 
publica pe CD. 

— Vedeţi, 3 e un fel de cifră magică. Un număr 
important. Privirea lui deveni mai atentă în spatele 
ochelarilor de protecţie, a căror lentile fuseseră tratate cu 
o soluţie specială, în clipa în care acestea detectară o urmă 
mică de talc pe una dintre manșete. Se deplasă câţiva pași, 
chemându-și colegii. Așa că, vedeţi dv...tipul acesta avea 
ceva cu aceste trei doamne, trei femei pe care le cunoștea, 
pe care le vedea tot timpul la tv Poate că era îndrăgostit de 
ele. 

— Prima dintre victime era mama lui. 

— Eiii! Beaver se opri puţin din treabă ca să poată 
întoarce privirea spre Eve. N-aţi auzit de Oedip? Tipul 
acela, din Grecia, care era nebun după mama lui. Ei, 
oricum, omul nostru le-a omorât pe cele trei femei, după 
care a îngropat arma folosită și hainele pe care le-a purtat 
în momentele cu pricina. În orice caz, omul ăsta are haine 
cât pentru șase. 

Incruntându-se, Eve o porni spre dulapul încăpător, 
privind atent la umerașele, cuierele automate, la rafturile 
cu motor. 

— Nici măcar nu locuiește aici. 

— Prostănac bogat, nu? Pentru Beaver chestia asta 
explica totul. Are două costume pe care nu le a purtat 
niciodată. La fel și în privința pantofilor. Se aplecă, luând 
una din perechi, niște bocanci scurţi din piele, întorcându-i 
apoi cu talpa în sus. Nimic, vedeţi? Trecu cu senzorul pe 
deasupra vârfului care nu avea nici cea mai mică 
zgârietură. Nu tu noroi, nu tu praf, nu tu zgârieturi din 
cauza frecării de pavaj, nu tu fibre. 

— Asta dovedește că se răsfaţă, că e indulgent cu sine. 
Pentru Dumnezeu, Beaver, găsește-mi niște urme de 
sânge. 

— Caut, caut. Dar totuși cred că a aruncat la gunoi ceea 
ce a purtat atunci. 

— Cât de optimist poţi fi, Beaver. 

Dezgustată, ea se întoarse spre un birou lăcuit lucrat în 
formă de U, cercetând apoi conţinutul sertarelor sale. Găsi 
niște CD-uri pe care avea de gând să le ia și să le studieze 
cu ajutorul computerului ei. Poate aveau noroc și 
descopereau ceva corespondenţă între David Angelini și 
mama lui sau între el și dra Metcalf. Sau poate că va fi și 
mai norocoasă de atât, descoperind vreo pagină de jurnal 
în care el descria cum anume a comis cele trei asasinate. 

Dar unde dracu’ o fi pus umbrela? se întrebă ea. Unde a 
pus pantoful ei? Se întrebă dacă tehnicienii de la N.L.A. 
sau cei din Europa aveau mai mult noroc. Faptul că trebuia 

să-i refacă traseul, cercetând cu de-amănuntul toate 
căsuţele și ascunzătoarele de lux ale lui David Angelini îi 
provoca lui Eve o indigestie de toată frumuseţea. 

Imediat după aceea dădu, însă, cu ochii de cuţit. 

Cât de simplu fusese. Dechisese cel de al doilea sertar al 
consolei de lucru și dăduse brusc cu ochii de el. Lung, 
subţire, letal. Mânerul era unul elegant, sculptat, se pare, 
din fildeș - ceea ce transforma crima respectivă într una cu 
aer antic - sau, de ce nu, internaţional. Fildeș de recoltă 
sau achiziţionat în diverse forme, lucrul acesta era permis 
în lumea întreagă după mai mult de cincizeci de ani de la 
dispariția aproape definitivă a elefanților africani. 

Eve nu era un expert anticar și niciunul care se pricepea 
foarte bine în domeniul armelor, dar studiase suficient de 
mult criminalistica, astfel încât să-și dea seama că forma și 
dimensiunea lamei erau exact cele potrivite. 

— Ia te uită ce avem aici! Indigestia dispăruse ca prin 
farmec. Iar în locul ei apăruse o senzaţie acută și limpede 
că reușiseră. Poate că acel trei, nu era, până la urmă, o 
cifră magică. 

— L-a păstrat? Ce nemernic! Dezamăgit de câtă prostie 
se putea ascunde în spatele unei crime, Beaver clătină din 
cap. Tipul e idiot, fără îndoială. 

— Scanează-l, îi ordonă ea, îndreptându-se spre el. 

Beaver schimbă partea detaşabilă a scanner-ului, 
anulând programul de cercetare a materialelor textile. 
După o mică ajustare a lentilelor, el mișcă partea subţire a 
braţului acestuia pe suprafaţa cuţitului. lar scanner-ul 
începu să sune, venindu-le în ajutor. 

— Se pare că a găsit ceva, mormăi Beaver, în vreme ce 
vârfurile groase ale degetelor sale se mișcau pe butoanele 
telecomenzii precum degetele unui pianist într-un concert 
de gală, alunecând măiastru pe clape. Fibre, fire - ori poate 
hârtie. Un fel de lipici. Amprente pe mâner. Vreţi să le 
copiem? 

— Mda. 

— Bun. Scanner-ul dădu la iveală o hârtie de formă 
pătrată pe care erau vizualizate amprentele. Ia întoarceţi- 
o! Bingo! Avem și urmele de sânge pe care le doreaţi. Nu-s 
prea mari. El se încruntă, trecând cu tubul pe suprafaţa 
care reprezenta vârful cuţitului. Dacă reuşim să 
determinăm grupa, înseamnă că avem ceva noroc, dar nu 
se știe dacă vom reuși să aflăm și ADN-ul. 

— Te rog să rămâi în continuare la fel de optimist, 
Beaver. Ce vechime au urmele de sânge? 

— Dră locotenent, vă rog...în spatele lentilelor cu senzor, 
ochii lui erau mari și cinici. Ştiţi foarte bine că nu pot 
determina așa ceva cu un scanner portabil. Treb'e să-l 
predau la laborator. Micuţul ăsta nu face decât 
identificarea, nimic mai mult. Nu avem urme de piele, 
anunţă el. Ar fi fost mult mai bine să le fi avut. 

— Mă ocup eu de amprentele de sânge. Sigilând cuțitul 
într-o pungă destinată probelor, surprinse o anumită 
mișcare cu coada ochiului. Ridică privirea, uitându-se în 
ochii întunecaţi și acuzatori ai lui Marco Angelini. 

El se uită o secundă la cuţit, după care își ridică din nou 
privirea spre chipul ei. Înlăuntrul lui se modifică ceva, 
înăuntrul lui se frânse ceva, așa că maxilarul lui zvâcni. 

— Aș vrea să vă rețin câteva minute, dră locotenent 
Dallas. 

— Nici nu v-aș putea oferi mai mult de atât. 

— Nu va dura mult. Aruncă o privire spre Beaver și apoi 
din nou spre cuţit, cel pe care Dallas tocmai îl băga în 
geanta sa. Aș vrea să vorbim între patru ochi, vă rog. 

— În regulă. Ea îi făcu semn poliţistului care se afla 
chiar în spatele lui Angelini. Spune-i unui coleg de al tău să 
urce și să continue cercetările aici, în locul meu, îi ordonă 
ea lui Beaver, după care îl urmă pe Angelini, ieșind 
împreună din încăpere. 

EI se întoarse spre un rând de trepte acoperite cu 
mochetă, mâna lui alunecând ușor pe balustrada lăcuită în 

timp ce cobora. La capătul scării, o coti la dreapta, pășind 
în camera imediat următoare. 

Un birou, după cum descoperi Eve. Soarele strălucea în 
toată splendoarea sa la orele amiezii. Lumina bătea și 
strălucea pe suprafaţa aparaturii care era înșirată, ieșind 
uneori în afară, pe consola neagră cu aer sobru, cu o formă 
semicirculară, lăţindu-se apoi, îndrăzneţ, pe podeaua 
strălucitoare asemenea lor. 

Ca și cum lumina aceea puternică l-ar fi deranjat, 
Angelini apăsă pe un întrerupător, geamurile ferestrelor 
căpătând o nuanţă grena-deschis. Acum încăperea avea 
doar pe la nivelul bordurii o dungă galben-pal. 

Angelini se duse direct la un aparat montat în perete, 
cerând un burbon cu gheaţă. Ridică apoi un pahar cu 
formă cubică, sorbind atent din el. 

— Dv. credeţi că fiul meu le-a ucis pe mama lui și pe 
celelalte două femei? 

— Fiul dv. a fost interogat pe marginea acestei acuzaţii, 
dle Angelini. El este considerat suspect. Dacă aveţi 
nelămuriri sau dubii în privința procedurii, atunci luaţi 
legătura cu avocatul său. 

— Am vorbit deja cu avocaţii lui. Sorbi din nou din 
pahar. Ei spun că existe șanse mari să fie acuzat de crimă, 
dar asta nu înseamnă că i se va deschide proces penal. 

— Asta decide instanţa. 

— Dar dv. credeţi că va fi dat în judecată. 

— Dle Angelini, dacă se va întâmpla să-l arestez pe fiul 
dv...acuzându-l de comiterea a trei asasinate de gradul 1, 
atunci asta se va întâmpla pentru că voi fi convinsă că el va 
fi dat în judecată, că va exista un proces penal și că va fi 
condamnat pe baza acestor acuzaţii, având, desigur, și 
dovezile care să stea la baza acestei condamnări. 

El se uită la geanta ei, acolo unde se afla prima dovadă a 
viitoarei condamnări. 

— Am făcut și eu câteva cercetări în privinţa dv...dră lt. 
Dallas. 

— Da? 

— Da, am vrut să aflu amănunte ciudate, zise el, 
surâzând fără pic de umor, surâsul dispărând apoi cât ai 
clipi. Dl. comandant Whitney te respectă foarte mult. Iar 
eu, la rândul meu, am un mare respect pentru el. Fosta 
mea soţie îți admira tenacitatea și forța de a răzbi în cele 
mai dificile situaţii, iar ea, în mod sigur, știa ce spune. 
Vorbea adesea despre dumneata, știai? 

— Nu, nu știam. 

— Era impresionată de mintea dumitale. O minte de 
polițist, limpede ca și cristalul. Sunteţi un as în meseria 
dv...nu-i așa locotenente? 

— Mda. Sunt bună în meseria mea. 

— Dar comiteţi și greșeli. 

— Încerc să fac cât mai puţine. 

— Dar o greșeală comisă de un poliţist, oricât de 
neînsemnată ar fi ea, poate cauza o suferință fără margini 
unui nevinovat. El o privi direct în ochi, cu insistenţă. Dv. 
aţi găsit un cuţit în camera fiului meu. 

— Nu pot discuta acest subiect cu dumneavoastră. 

— El vine foarte rar în casa asta, zise Angelini, 
prevenitor. De trei sau patru ori pe an, să spunem. Când se 
află în zonă, preferă proprietatea din Long Island. 

— Tot ce-i posibil, dle Angelini, dar în noaptea în care a 
fost asasinată dra Louise Kirsky, el a stat aici. 

Deja cuprinsă de nerăbdare, dornică să ducă cât mai 
repede proba la laborator, ea ridică din umăr. Dle Angelini, 
nu pot discuta cu dv...un caz de crimă comis în statul 
nostru. 

— Dar sunteţi extrem de convinsă că statul nu greșește 
când vine vorba de cazul acesta, o întrerupse el. Văzând că 
ea nu-i răspunde, o studie din nou, lung, insistent. După 
aceea bău paharul cu burbon dintr-o singură înghiţitură, 
după care lăsă paharul deoparte. Dar vă înșelaţi, dră 
locotenent. Aţi arestat exact pe cine nu trebuia. 

— Credeţi în nevinovăția fiului dv...dle Angelini. Înţeleg 
perfect acest lucru. 

— Nu cred în ea, ci știu că el este nevinovat. Nu fiul meu 
le-a ucis pe cele trei femei. EI inspiră adânc, exact ca un 
scafandru care se pregătea să plonjeze într-o apă adâncă. 
Eu sunt cel care le-a ucis. 

Eve nu avu de ales. Îl conduse la secţie și îl luă zdravăn 
la întrebări. După un ceas, obținuse o durere teribilă de 
cap și o declaraţie calmă și de nezdruncinat din partea lui 
Marco Angelini, și anume că el era asasinul care le 
lichidase pe cele trei victime. 

Refuzase prezenţa unui avocat și de asemenea refuzase 
sau nu era în stare să ofere mai multe explicaţii. 

Ori de câte ori îl întrebase de ce le omorâse, el o privise 
drept în ochi, declarând că fusese vorba de un impuls. 
Soţia ajunsese să-l calce pe nervi, declarase el. Fiindcă era 
jenat de relaţia de lungă durată pe care o avusese ea cu 
partenerul său de afaceri. Ca atare, o ucisese pentru că nu 
mai putea fi femeia lui. După care prinsese gustul morţii, al 
asasinatelor. 

Totul fusese foarte simplu și, după părerea lui Eve, 
exersat îndelung. Deja putea să și-l imagineze repetând și 
purificând fiecare propoziţie în mintea sa, înainte ca 
aceasta să fie rostită. 

— Toate astea nu-s decât invenţii, zise ea pe 
neașteptate, ridicându-se de la masă. Dumneata n-ai 
omorât pe nimeni. 

— Eu v-am declarat deja că da. Vocea lui era fantastic de 
calmă. Declaraţia aceea a fost deja înregistratatâ. 

— Atunci haideţi să  recapitulăm. Aplecându-se în 
direcţia lui, ea pocni cu palmele în masă. 

— De ce ai rugat-o pe soţia ta să vă întâlniți la clubul 
Five Moon? 

— Am vrut să ne întâlnim altundeva, nu într-un mediu cu 
care eram obișnuiți. Vedeţi dv...am crezut că voi scăpa o 
dată pentru totdeauna de ceea ce-mi măcina sufletul. Ei i- 
am spus că e vorba de o problemă pe care o are Randy. Ea 
nu cunoștea toate detaliile în privinţa necazurilor pe care 
le-a avut el în privinţa jocurilor de noroc. Eu, însă, le știam. 
Așa că ea a venit la întâlnire. 

— Iar tu i-ai tăiat beregata. 

— Da. EI se albi puţin. Totul s-a petrecut într-o fracțiune 
de secundă. 

— Şi după aceea ce ai făcut? 

— M-am dus acasă. 

— Cum? 

EI clipi. 

— Cu mașina. Am parcat-o cu două străzi mai încolo. 

— Dar cu petele de sânge cum rămâne? Ea se uită atent 
în ochii lui, urmărind reacţia pupilelor. Cantitatea de sânge 
pierdută a fost foarte mare. Te-a stropit peste tot. 

Pupilele lui se dilatară, dar vocea își păstră calmul. 

— Purtam o haină de calitate, rezistentă la ploaie. M-am 
descotorosit de ea în drum spre casă. Cred că a găsit-o 
vreun trecător și a luat-o pentru uzul propriu. 

— Şi de la locul crimei ce ai luat? 

— Cuţitul, bineînţeles. 

— N-ai luat nimic de-al ei? Ea aşteptă câteva clipe. N-ai 
luat nimic, astfel ca totul să pară un jaf, o tâlhărie? 

El avu o mică ezitare. Parcă-l și vedea fabricând idei în 
spatele globilor oculari. Eram tulburat. Nu mă așteptam să 
fie ceva atât de dezagreabil. Plănuisem să iau bijuteriile, 
geanta, dar am uitat și am luat-o la fugă. 

— Aţi fugit, uitând să luaţi cu dv. un obiect de-al său, dar 
aţi fost, în același timp, suficient de raţional ca să scăpaţi, 
în drum spre casă, de impermeabilul stropit tot de sânge. 

— Exact. 

— După care v-aţi dus să o ucideţi pe Metcalf. 

— Am ucis-o din pricina unui impuls. Mă întrebam 
întruna cum ar fi dacă aș face-o, așa că miam dorit să ucid 
din nou. Cu ea a fost foarte ușor. Respirația lui deveni mult 
mai zgomotoasă, iar palmele zăceau imobile pe masă. Era 
o femeie ambițioasă ori, mai degrabă, naivă. Ştiam deja că 
David scria un scenariu, dorindu-și ca ea să fie 
protagonista. Își dorea cu ardoare ca proiectul acesta să fie 
dus la bun sfârșit - fiind unul din punctele în care noi nu 
căzusem de acord. Proiectul respectiv nu-mi era pe plac, 
mai ales că asta ar fi însemnat să cheltuim o parte din 
resursele companiei, într-un moment în care suntem puţin 
cam strâmtoraţi. M-am decis să o omor, așa că am 
contactat-o. Și, bineînţeles, ea a fost de acord să ne 
întâlnim. 

— Cum era îmbrăcată? 

— Îmbrăcată? El se fâstâci câteva secunde. Nu am dat 
prea mare atenţie. Nu era un aspect important. Ea mi-a 
zâmbit, a întins braţele spre mine în momentul când mă 
îndreptam spre ea. Și în secunda aceea am acţionat. 

— Dar de ce declaraţi toate astea tocmai acum? 

— Cum vă spuneam, am crezut că voi reuși să mi revin. 
Poate că, până la urmă, aș fi reușit. Dar nu mi-am imaginat 
că fiul meu va fi arestat în locul meu. 

— Prin urmare, dv. Îl protejaţi pe el? 

— Eu le-am ucis pe cele trei, locotenente. Ce vreţi mai 
mult de atât? 

— De ce aţi lăsat cuțitul în sertarul de la biroul lui, în 
dormitorul lui? 

Privirea lui o evită pe a ei, retrăgându-se ușor. 

— V-am spus, el stă foarte rar în casa aceea. M-am 
gândit că acolo va fi în siguranţă. După aceea am fost 
contactat de poliţie și anunţat că s-a emis mandat de 
percheziție. Nu am avut timp să mă duc să-l iau de acolo. 

— Şi dv. credeţi că eu o să pun botu’ la toate astea? 
Credeţi că-i sunteţi de ajutor dacă acest caz se va închide 
datorită unei declaraţii jalnice ca aceasta? II credeţi 

vinovat pe fiul dv. Ea vorbi pe un ton scăzut, apăsând pe 
fiecare cuvânt. Sunteţi atât de speriat de ideea că fiul dv. e 
un ucigaș, încât mai degrabă preferaţi să luaţi toată vina 
asupra dv...decât să-l vedeţi pe el înfruntând consecinţele 
unui asemenea gest. Vreţi să mai moară încă o femeie, dle 
Angelini? Sau, de ce nu, două trei înainte ca dv. să 
acceptaţi cruda realitate? 

Buzele lui tremurară o miime de secundă, după care 
deveniră o linie fermă. 

— Eu am declarat deja ce aveam de declarat. 

— Minciuni gogonate, astea mi-aţi oferit. Răsucindu-se 
pe călcâie, Eve părăsi încăperea. Străduindu-se din 
răsputeri să se liniștească, ea îl analiză cu un ochi critic în 
vreme ce Angelini își sprijini faţa în palme. 

Da, putea să-i înduplece îndârjirea. Dar exista 
posibilitatea ca vestea să ajungă, cumva, la urechile presei, 
iar aceasta să înceapă să urle că a apărut o nouă 
declaraţie, una care nu aparținea suspectului principal. La 
auzul unor pași pe coridor, se uită întracolo, trupul ei 
devenind precum oţelul. 

— D-le comandant. 

— D-ră locotenent. Vreun progres? 

— Nu vrea cu niciun chip să renunţe la cele declarate 
iniţial. Sunt foarte multe „goluri” în povestea lui. Am 
pomenit de suvenirurile de la primele două asasinate, dar 
n-a mușcat momeala. 

— Aș vrea să discut și eu cu el, lt. Dar între patru ochi și 
neoficial. Înainte ca ea să spună ceva, el ridică mâna. Ştiu 
că nu așa prevede procedura. Îţi cer asta ca pe o favoare. 

— Și dacă o să declare că el sau fiul lui e vinovat? 

Mazxilarul lui Whitney se crispă. 

— Rămân poliţist, în orice condiţii, Dallas. Ce naiba! 

— Aveţi dreptate, șefu'! Ea descuie ușa, după care, după 
o mică ezitare, anulă vizualizarea geamului - oglindă și 
sonorizarea din interior. Voi fi în biroul meu. 

— Mulţumesc. EI intră în încăpere. O mai privi o clipă 
înainte de a închide ușa cu zgomot și a se întoarce apoi 
spre bărbatul care își sprijinise capul și trunchiul de blatul 
mesei. Marco, rosti Whitney, șoapta lui fiind, de fapt, un 
oftat lung. 

— Jack. Marco îi zâmbi șters. Mă întrebam când o să ne 
vedem. Nu ai mai apărut la meciul acela de golf. 

— Vorbește cu mine. Whitney se trânti, greoi, pe scaun. 

— Nu te-a pus la curent locotenentul tău eficient și bine- 
antrenat? 

— Asta nu e o conversaţie oficială, zise Whitney pe un 
ton aspru. Suntem doar noi doi. Povestește-mi, Marco. 
Știm amândoi că nu ai ucis-o pe Cicely, că nu le-ai ucis pe 
celelalte două. 

Pentru câteva clipe, Marco își aţinti privirea în tavan, ca 
și cum ar fi cântărit situaţia. 

— Niciodată nu cunoști pe cineva atât de bine pe cât 
crezi. Nici pe cineva apropiat nu-l poţi cunoaște suficient. 
Eu o iubeam, Jack. Niciodată nu am încetat să o iubesc. 
Dar ea nu mă mai iubea pe mine. O parte din mine a sperat 
că mă va iubi din nou. Dar nu a fost așa. 

— La dracu’, Marco tu chiar vrei să cred că i-ai tăiat 
beregata pentru că ea a divorţat de tine acum doisprezece 
ani? 

— Poate că mi-am imaginat că se va mărita cu Hammett. 
El voia lucrul acesta, rosti Marco în șoaptă. Mi-am dat 
seama că el asta își dorea. Cicely avea îndoieli. Vocea lui 
rămase calmă, șoptită, aproape nostalgică. Ea își aprecia 
independenţa, dar nu voia să-l dezamăgească pe Hammett. 
Astfel că, în cele din urmă, ar fi cedat dorinţei lui. S-ar fi 
căsătorit cu el. Și atunci s-ar fi sfârșit totul, nu-i așa? 

— Adică ai ucis-o pe Cicely pentru că existau șanse ca ea 
să se căsătorească cu altcineva? 

— Ea era soţia mea, Jack. Nu are importanţă ce a decis 
tribunalul sau biserica. 

Whitney rămase pe gânduri câteva clipe, fără a rosti o 
vorbă. 

].D.ROBB 

— Noi doi am jucat prea multe partide de poker, Marco. 
E clar că spui povești. Rezemându-și braţele pe masă, unul 
peste altul, el se aplecă. Ori de câte ori rămâi în pană de 
inspiraţie sau inventezi, baţi cu degetul în genunchi. 

Degetul încetă brusc să mai bată ritmic în genunchi. 

— Jack, aici nu suntem la o partidă de poker. 

— In felul acesta nu-l ajuţi pe David, să știi. Dă-i voie 
poliţiei să-și facă treaba. 

— Eu și David...ne-am certat adesea în ultimele luni. 
Certuri legate de afaceri, dar și de viața personală. Pentru 
prima dată, el oftă, adânc, lung și preocupat, un părinte și 
copilul lui nu ar trebui să se îndepăreteze unul de altul din 
cauza unor tâmpenii de felul acesta. 

— Marco, asta nu e calea cea mai simplă de a îndrepta 
lucrurile. 

Marco adoptă din nou privirea aceea dură ca lama de 
oţel. Gata cu oftaturile. 

— Dă-mi voie să te întreb ceva, Jack, așa ca între 
prieteni. Dacă era vorba de unul din copiii tăi și exista o 
cât de mică posibilitate - una infimă, să spunem - ca ei să 
fie acuzaţi și condamnaţi pentru crimă, nu ai fi făcut orice 
să-i protejezi, ţi-ar fi stat, oare ceva în cale? 

— Dar tu nu ai cum să-l protejezi pe David venind aici și 
declarând niște rahaturi. 

— Dar cine a spus că sunt rahaturi? Vocea studiată a lui 
Angelini făcu ca expresia respectivă sâ-și piardă, evident, 
din duritate. Eu am comis acele crime și, prin urmare, o și 
mărturisesc, pentru că nu aș putea suporta ca fiul meu să 
plătească pentru fapta mea. la spune-mi, Jack, tu te-ai 
așeza în spatele sau în faţa fiului tău? 

— Ahh, la dracu', Marco! atât fu în stare să mai adauge 
Whitney. 

Râmase acolo încă douăzeci de minute, dar nu reuși să 
mai scoată nimic altceva de la el. O vreme, îndreptase 
discuţia către alte subiecte, cu caracter neutru: scorurile 
partidelor de golf, poziţia în clasa ment a echipei de 
baschet pe care Marco o patrona împreună cu alţii. După 
care, cu o mișcare rapidă, semănând cu alunecarea unui 
șarpe, îi adresase o întrebare referitoare la cele trei 
asasinate. 

Dar Marco Angelini era un negociator experimentat și, 
din punctul lui de vedere, declarase tot ce avea de 
declarat. Nu avea de gând să muște momeala. 

Sentimentul de vinovăţie, de durere și un început de 
teamă se agitau deja în stomacul lui în secunda în care 
intră în biroul lui Eve. Ea era aplecată deasupra 
computerului, cercetând datele existente și căutând noi 
informaţii. 

Pentru prima dată după mai multe zile, el lăsă de-o parte 
propria oboseală, observând-o pe a ei. Era palidă, ochii îi 
erau încercănaţi, gura ei avea o expresie dură. Părul ei era 
zburlit, ca și cum ar fi trecut cu mâna prin el de 
nenumărate ori. Chiar în secunda în care o privea, ea 
repetă gestul, după care apăsă cu degetele deasupra 
pleoapelor, ca și cum ar fi usturat-o ochii. 

EI își aminti de dimineaţa aceea când se aflau amândoi 
în biroul lui, dimineaţa care urmase morții lui Cicely. Se 
gândi la povara pe care o așezase atunci pe umerii lui Eve. 

— Locotenente! 

Umerii ei se îndreptară automat ca și cum ar fi introdus 
în ei câte-o bară de oţel. Capul ţâșni în sus, iar privirea 
deveni brusc neutră. 

— Dle comandant! Ea se ridică în picioare. 

Fii foarte atent, își zise Whitney, nemulţumit de tonul 
acela oficial și ţeapăn. 

— Marco a rămas în arest. Nu putem să-l reținem pe o 
perioadă de 48 de ore fără să-l acuzăm oficial. Cred că cel 

mai bine ar fi să-l lăsăm să reflecteze în spatele gratiilor. 
Refuză în continuare sprijinul avocatului. 

Whitney făcu câţiva pași în interiorul camerei, privind în 
jur, în vreme ce ea rămase în același loc. Nu fusese de 
foarte multă vreme în această parte a departamentului lor. 
De obicei, polițiștii veneau în biroul său. Asta era altă 
povară a calităţii sale de șef. _ 

Ea ar fi putut avea un birou mult mai mare. Il merita cu 
vârf și îndesat. Dar, după toate aparențele, prefera să-și 
desfășoare activitatea într-o încăpere atât de mică, încât 
doi oameni înghesuiți acolo ar fi putut fi consideraţi cu 
ușurință doi păcătoşi. 

— Ce bine că nu ești claustrofobă, comentă el. Ea nu 
replică nimic și nici măcar nu se sinchisi a ridica dintr-o 
sprânceană. Whitney rosti printre dinţi o vorbă de duh. 
Uite ce e, Dallas... 

— Domnule. Îl întrerupse repede și scânteietor. Cei de la 
laborator sunt deja în posesia armei albe care a fost găsită 
în dormitorul lui David Angelini. Am fost informată că 
rezultatele vor întârzia puţin, fiindcă urmele de sânge 
găsite pe vârful cuţitului trebuie identificate ca grupă, 
după care se va trece la stabilirea ADN-ului. 

— Am luat la cunoștință, lt. 

— Amprentele de pe mâner apartin într-adevăr lui David 
Angelini. Raportul întocmit de mine... 

— În câteva clipe ajungem și la raportul tău. 

Ea înălţă bărbia în aer. 

— În regulă, domnule. 

— Fir-ar să fie, Dallas, scoate ţi băţul ăla din dos și după 
aceea așează-te pe scaun. 

— E un ordin, dle comandant? 

— Ah, fir-ar să...- începu el. 

Mirina Angelini dădu buzna pe ușă în tropăit de tocuri 
înalte și în foșnit de mătăsuri fine. 

— De ce încerci să-mi distrugi familia? întebă ea 
poruncitor, smulgându-și braţul din mâna lui Slade ce o 
urma îndeaproape. 

— Mirina, nu-i ajuţi în felul acesta. 

Ea se smulse vijelios de lângă el și se repezi spre pieptul 
lui Eve. 

— Nu-i de ajuns că mama mea a fost ucisă în mijlocul 
străzii? Şi că a fost ucisă pentru că polițiștii din S.U.A. sunt 
prea ocupați cu urmărirea unor fantome și cu completarea 
unor rapoarte care nu fac nici doi cenți, ca să-i apere pe 
cei nevinovaţi? 

— Mirina, vorbi Whitney, vino la mine în birou. O să 
discutăm acolo. 

— Să discutăm? Ea se repezi în direcţia lui precum o 
felină aurie și zveltă, cu colţi încleștaţi și setoși de sânge. 
Cum aș mai putea discuta cu tine? Am avut încredere în 
tine. Am crezut că-ți pasă de mine, de David, de familia 
noastră, l-ai lăsat să-l închidă pe David în celula aceea. Și 
acum și pe tata. 

— Mirina, tatăl tău a venit aici de bună voie. O să stăm 
de vorbă. O să-ţi explic. A 

— Nu e nimic de explicat. Li întoarse spatele, după care 
își revărsă furia oarbă asupra lui Eve. M-am dus acasă la 
tata. EI voia să rămân la Roma, dar nu am fost în stare să 
rămân acolo. Nu puteam să fac asta când numele fratelui 
meu e pe prima pagină a tuturor publicaţiilor. Şi când am 
ajuns, unul din vecinii lui era fericit, ba chiar se umfla în 
pene de satisfacţie declarându-mi că tata tocmai fusese 
luat de poliţie. 

— Vă pot stabili o întrevedere cu tatăl dv...dră Angelini, 
zise Eve pe un ton calm. O să I puteţi vedea și pe fratele 
dv. 

— Bineînţeles că așa vei face. Și chiar în secunda asta. 
Unde e tatăl meu? își folosi ambele mâini pentru a o 
îmbrânci pe Eve ceva mai în spate, înainte ca Whitney sau 
Slade să o poată opri. Ce i ai făcut, scorpie? 

— Cred că ar fi mai bine să nu mai puneţi mâna pe mine, 
o avertiză Eve. M-am săturat de câtă bătaie de cap mi-a 
dat fam. Angelini. Tatăl dv. e reţinut chiar aici, la secţie. 
Iar fratele se află în turnul de la Riker. Puteţi merge să vă 
vedeţi tatăl. Dacă vreţi să mergeţi și la fratele dv...atunci 
veţi fi condusă până acolo. Ea își mută privirea spre 
Whitney, privindu-l lung și împietrit. Și dacă tot aveţi 
relaţii la secție, poate or să-l aducă pe el aici, preţ de un 
ceas, în sala destinată vizitatorilor. 

— Cunosc intenţiile tale. In clipa aceea nu mai era defel 
o floare delicată. Mirina vibra, practic, de atâta putere 
izvorâtă din adâncul ei. Ai nevoi de o portiță de scăpare. Ai 
nevoie de un suspect arestat ca să scapi astfel din vizorul 
mass-mediei. Aceasta nu e decât o tactică, dar pentru asta 
te folosești de fratele meu, ba chiar și de moartea mamei, 
ca să nu-ţi pierzi slujba. A 

— Woow, da' ce slujbă ușoară am! Ea surâse amar. În 
fiecare zi bag după gratii oameni nevinovaţi, și uite așa 
reușesc să-mi păstrez avantajele. 

— Şi uite așa rămâi vedetă pe micul ecran, nu? Mirina își 
dădu pe spate părul bogat și auriu. Oare câtă publicitate ți- 
ai făcut de pe urma morții bietei mele mame, ia zi? 

— Ajunge, Mirina! Vocea lui Whitney semăna cu o 
pocnitură de bici, puternică și precisă. Duceţi-vă în biroul 
meu și așteptaţi-mă acolo. El se uită peste umăr la Slade. 
Ia-o de aici, te rog. 

— Mirina, n-are rost, șopti Slade, încercând să o ia de 
braţ. Hai să mergem. 

— Dă mi drumul! Ea mușcă din fiecare cuvânt ca și cum 
ar fi fost o bucată de carne fibroasă, smulgându-și mâna de 
sub a lui. O să plec. Dar tu o să plătești pentru toată 
suferința pe care ai provocato familiei mele, locotenente. O 
să plătești pentru fiecare clipă de suferinţă. 

Ea ieși cu pași mari din încăpere, Slade neavând timp 
decât să bâguie niște scuze, plecând apoi pe urma ei. 

Whitney preferă să tacă câteva clipe. 

— Te simți bine? 

— Am avut parte și de momente mai rele ca acestea. Eve 
înălță nepăsător din umăr. Pe dinăuntru, simțea că moare 
de atâta furie, simțindu-se, în același timp, vinovată. li era 
destul de rău, așa că singurul lucru pe care și-l dorea cu 
disperare era să rămână singură. Vă rog să mă scuzati, dle 
comandant, dar aș vrea să termin de redactat acest raport. 

— Dallas - Eve. Preocuparea din vocea lui o făcu să 
ridice ochii și să-l privească. Mirina e supărată, și e de 
înţeles. Dar a exagerat, a exagerat mult. 

— Ei, nu a făcut altceva decât să se repeadă de două ori 
asupra mea. Fiindcă simțea nevoia să-și ducă palmele la 
tâmple și să apese cu putere, dată fiind durerea groaznică 
de cap pe care o avea, ea și le vâri neglijent în buzunare. 
Eu i-am arestat familia, ceea ce mai rămăsese din ea, 
evident. Pe cine naiba să se enerveze dacă nu pe mine? O 
să rezist, nicio grijă. Privirea ei rămăsese la fel de rece și 
ca de oţel. Compasiunea și sentimentele nu sunt punctul 
meu forte. 

El dădu ușor din cap. 

— Presimțeam că vom ajunge aici. Eu te-am rugat să te 
ocupi de cazul acesta, Dallas, fiindcă ești cel mai bun om al 
meu. Ai o minte brici, un instinct de nota zece. Și, pe lângă 
asta, ţie chiar îţi pasă. Îţi pasă de soarta victimei. Oftând 
apăsat, el își trecu mâna prin păr. Dimineaţă am bătut 
câmpii, Dallas, când erai la mine în birou. Și nu numai 
atunci, ci de mai multe ori de când ne ocupăm de aceste 
ultime asasinate. Imi cer scuze. 

— Nu contează. 

— Aș vrea eu. El vru să-i zărească chipul, observând 
reținerea rece  întipărită acolo. Uite, văd că totuși 
contează. O să mă ocup de Mirina, de cele două vizite. 

— Am înţeles, șefu'. Aș dori să continui interogarea lui 
Marco Angelini. 

— Mâine, zise Whitney, scrâșnind din dinţi în clipa în 
care ea nu făcu mari eforturi în a-și masca mârâitul de 

nemulțumire. Eşti obosită, locotenente, și polițiști obosiţi 
au ocazia să greșească și să piardă anumite detalii. Vei 
relua mâine acel interogatoriu. El o porni către ușă, înjură 
iar, se opri pe neașteptate, fără a privi, însă, în urmă. 
Culcă-te și tu câteva ore și, în numele Cerului, ia un 
calmant pentru durerea aceea de cap. Arăţi îngrozitor. 

Ea se strădui să nu trântească ușa în urma lui. Şi asta 
pentru că ar fi fost prea plăcut și prea lipsit de 
profesionalism. În schimb, se așeză la birou, se uită atent 
spre monitor, prefăcându-se că durerea aceea amarnică de 
cap nici nu exista. 

Peste câteva clipe, când o umbră se apleca ușor peste 
biroul său, ea ridică privirea, gata de luptă. 

— Eiii, rosti Roarke blând, aplecându-se să-i sărute 
buzele strânse răutăcios. Ce primire caldă! El se bătu cu 
palma peste piept. Sângerez deja? 

— Haa-haaa! 

— A apărut și scânteia aceea de care mi-era atât de dor. 
El se așeză pe marginea biroului în așa fel încât să o poată 
privi, zărind în același timp, măcar parţial, datele afișate 
pe ecran, pentru a vedea dacă ele erau vinovate de 
privirea tristă și furioasă cu care-l întâmpinase, la zi-mi, 
dră locotenent, ce fel de zi ai avut? 

— Păi ia să vedem. L-am arestat pe finul favorit al șefului 
meu pentru obstrucţionarea justiției și alte câteva acuzaţii 
ce i s-au adus, am găsit în casa familiei lor, din oraș, în 
sertarul uneia dintre console, o armă albă ce ar putea fi 
arma ucigașă, i-am luat un interogatoriu tatălui suspectului 
nostru principal care, deocamdată, e și unicul, acesta 
susținând sus și tare că el e autorul crimelor, după care 
sora suspectului m-a „împușcat” adineauri de două ori 
între ochi, fiindcă ea crede că sunt doar o scorpie care 
vrea să-și facă publicitate. Încercă să zâmbească. În rest, o 
zi liniștită, să știi. Dara ta cum a fost? 

— Am pierdut ceva averi, dar am câștigat altele, zise el 
tandru, făcându-și griji pentru ea. Nimic atât de incitant ca 
munca unor ofiţeri de poliţie. 

— Nu eram sigură că te întorci în seara asta. 

— Nici eu. Dar construcţia  resortului înaintează 
mulțumitor. Pentru o vreme, crede că o pot coordona 
foarte bine și de acasă. 

Ea se strădui să nu pară chiar atât de ușurată. O irita 
faptul că în doar câteva luni se obișnuise cu prezenţa lui 
alături de ea. Ba chiar să depindă de prezenţa lui. 

— O veste bună, cred. 

— Mmmm. El îi citea atât de bine gândurile. Ce pot să- 
mi spui despre cazul pe care-l anchetezi în prezent? 

— Mass-media îl toacă mărunt deja. E suficient să 
deschizi televizorul, și ești la curent. 

— Prefer să-mi spui tu. 

Ea îl informă exact așa cum ar fi întocmit un raport: 
termeni eficienţi, rapizi, date din abundență, printre toate 
acestea strecurând și comentariile sale. Descoperi că la 
încheierea respectivei relatări se simțea realmente mult 
mai bine. Roarke avea un stil de a asculta care o făcea să 
se înțeleagă mai bine pe ea însăși. 

— Şi, după părerea ta, Angelini junior e criminalul? 

— Arma o avem, oportunitatea există și ea, iar motivele 
sunt și ele mai multe. În cazul în care cuțitul e cel cu care 
s-au comis crimele...Oricum, mâine mă voi întâlni cu dna 
dr. Mira ca să discutăm problema testului psihologic. 

— Acum Marco, continuă Roarke. Ce părere ai despre 
mărturia lui? 

— Nu face altceva decât să producă și mai multă 
confuzie, ţinând pe loc ancheta. E un bărbat isteţ, va găsi 
un mijloc prin care vestea cea nouă să ajungă la urechile 
mass-mediei. Ea se uită cruciș, undeva dincolo de umărul 
lui Roarke. O vreme, totul o să fie cu susul în jos, dar, până 
la urmă, îi dăm noi de capăt. 

— Crezi că a mărturisit așa ceva ca să complice și mai 
mult mersul anchetei? 

— Exact. Ea își întoarse privirea spre el, ridicând din 
sprânceană. Şi uite cum am ajuns noi la o nouă teorie. 

— Copilul care e gata să se înece, șopti Roarke. Tatăl 
crede că fiul lui o să se ducă la fundul apei pentru a treia 
oară, așa că se aruncă în valurile ameţitoare. Își dă viaţa în 
schimbul vieţii copilului. Aici e vorba de dragoste, Eve. El îi 
cuprinse bărbia între degete. Din dragoste ești în stare de 
absolut orice. Marco crede că fiul lui e vinovat, așa că vrea 
să se sacrifice el, astfel ca fiul lui să nu plătească un preţ 
ca acela. 

— Dar dacă el știe sau măcar bănuiește că David e 
ucigașul celor trei femei, atunci faptul că-l apără e o 
adevărată nebunie. 

— Nu, e un semn de iubire, la urma urmei. Şi nu cred că 
există iubire mai mare ca cea a unui părinte pentru copilul 
său. Da, noi nu am avut parte de experienţa asta, dar o 
astfel de iubire chiar există. 

Ea clătină din cap. 

— Chiar și atunci când acel copil e plin de defecte? 

— E posibil ca mai ales atunci dragostea să fie și mai 
mare. Când eram copil și locuiam în Dublin, fiica unei 
doamne își pierduse un braţ în timpul unui accident. Și nu 
aveau bani ca acesta să-i fie înlocuit. Dar ea avea cinci 
copii, și pe toţi îi iubea la fel de mult, însă patru erau 
întregi și unul era invalid. Ea a construit un fel de scut în 
jurul fetiţei pentru a o apăra de privirile curioșilor și de 
șoaptele pline de milă ale celor din jur. Fetița aceea 
primea mai multă iubire, ei toţi, familia sa, se hotărâseră 
să fie extrem de atenţi și devotați față de ea. Ceilalţi, mă 
înţelegi, nu aveau nevoie de atâta dragoste ca ea, ca fetiță 
bolnăvioară. 

— Dar există o diferenţă între defectul fizic și cel psihic, 
insistă Eve. 

— Pentru un părinte, nu sunt sigur dacă există. 

— Indiferent care a fost motivaţia lui Marco Angelini, tot 
vom afla adevărul, în cele din urmă. 

— Sunt convins că-l vei afla. Când ţi se încheie tura? 

— Poftim? 

Ea se uită pe ecran, în partea de jos a acestuia, acolo 
unde era afișată ora exactă. 

— S-a încheiat acum aproape o oră. 

— Perfect. El se ridică, întinzându-i mâna. Să mergem. 

— Roarke, ar mai fi câteva lucruri de pus la punct. Vreau 
să reascult interogatoriul luat lui Marco Angelini. S-ar 
putea să descopăr o breșă. 

El avea răbdare fiindcă era sigur că va ieși învingător. 

— Eve, tu ești așa de obosită, că nu ai fi capabilă să 
zărești la timp o groapă adâncă de o sută de metri până ce 
nu te-ai prăbuși în adâncul ei. Hotărât, el o prinde de 
mână, trăgând-o în picioare. Haide, vino! 

— Bine, bine, poate că o pauză mi-ar prinde bine. 
Mormăind câteva secunde, ordonă computerului să se 
închidă și apoi îl încuie. Va trebui să-i grăbesc puţin pe cei 
de la laborator, cu ceva mai multă autoritate. Durează o 
veșnicie până termină treaba în cazul armei albe. Ce bine 
era cu mâna ei într-a lui. Nu-i păsa de glumele și privirile 
colegilor care aveau 

32b să-i vadă, să-i întâlnească, probabil, pe coridor sau 
în ascensor. Unde mergem? 

El duse mâna ei la buze, fără să i dea drumul, după care 
zâmbi pe deasupra degetelor lor înlănţuite. 

— Nu m-am hotărât încă. 


Optă pentru Mexic. Zborul fu unul rapid și fără 
probleme, iar vila lui de pe coasta de vest, acolo unde 
aveau loc numeroase furtuni, era întotdeauna pregătită. 
Spre deosebire de casa din New York, aceasta era complet 
automatizată, servitorii aflându-se la datorie numai în 
cazul unor sejururi mai lungi. 

În opinia lui Roarke, roboții și computerele erau cu mult 
mai convenabile, dar, în același timp, aveau un caracter 
impersonal. Însă, cu ocazia acestei vizite și ţinând cont de 
scopul ei, prefera să apeleze la ajutorul lor. Voia să o aibă 
numai pe Eve alături de el, dorea ca ea să se poată relaxa, 
voia să o vadă fericită. 

— Dumnezeule! Roarke. 

Ea se uită lung la clădirea aceea înaltă, cu multe etaje, 
cocoţată pe o stâncă, deasupra valurilor. Părea o 
prelungire a rocii, ca și cum mulţimea aceea de pereţi din 
sticlă ar fi fost construită și lustruită dinlăuntrul ei. 
Grădinile se aplecau luxuriant peste marginea teraselor în 
culori vii, formele și parfumurile fiind la fel de pline de 
viaţă și seducătoare. 

Deasupra, înalta boltă a cerului era liniștită, neexistând 
nici urmă de trafic. Doar albastrul său, norii spiralaţi și albi 
și aripile păsărilor care-l brăzdau precum săgețile. Părea o 
altă lume. 

În avion dormise buștean, abia simțind clipa în care 
pilotul ateriză, executând o mișcare în zigzag, lăsându-i în 
faţa treptelor spiralate ce te ajutau să escaladezi stânca 
aceea înaltă. Fusese prea somnoroasă și prea ameţită ca să 
se ridice și să verifice dacă nu cumva el îi pregătise toate 
astea cu ajutorul unei holograme, în timp ce ea dormea 
dusă. 

— Unde suntem? 

— În Mexic, zise el simplu. 

— În Mexic? Uimită, ea încercă să alunge somnul și 
șocul care puseseră stăpânire pe privirea sa. Roarke, în 
schimb, plin de afecţiune o asemui cu un copil nemulţumit 
care tocmai fusese trezit dintr-un somn profund și dulce. 
Dar nu pot fi în Mexico! Eu am de... 

— Vrei să te plimbi cu un mijloc de transport sau la pas? 
o întrebă Roarke, trăgând-o după el ca pe un căţeluș 
încăpățânat. 

— Trebui să... 

— Deci nu pe jos, decise el. Ești încă somnoroasă. 

Da, putea să escaladeze stânca mai târziu, gândi el, 
admirând  priveleștea panoramică, marea, mulţimea 
stâncilor din jur. O ajută să urce într-o mașină aeriană 
micuță și îngustă, preluând apoi controlul comenzilor și 
așezând mașinăria într-o poziție perfect verticală, cu o 
viteză care ei îi risipi orice urmă de somnolenţă. 

— Dooamne, nu atât de repede!  Instinctul de 
supravieţuire o determină să se facă ghem, lăsându-se pe o 
parte, tremurând toată în timp ce stâncile, florile și apa 
păreau să treacă în goană pe lângă ei. El râdea în hohote 
în clipa în care ateriză în curtea din faţă printro mișcare 
foarte lină. 

— Ei, ce spui, iubire, te-ai trezit? 

Ea abia dacă putea respira, în sfârșit. 

— După ce mă conving că povestea asta mi-a lăsat întreg 
fiecare organ, am de gând să te omor, să știi. Ce mama 
naibii căutăm noi în Mexic?! 

32 A 

— Luăm o pauză. Eu, unul, am nevoie. El cobori din 
mașinuţă, ducându-se apoi în dreptul portierei ei. Şi, fără 
îndoială, și tu ai nevoie de așa ceva. Ea încă se ţinea de 
una din marginile portierei, încheieturile mâinii fiind albe 
ca varul, așa că el se aplecă, o luă în braţe, urcând una 
câte una treptele neregulate care îi conduceau în faţa 
intrării. 

— Hei, gata, lasă-mă jos. Mă descurc și singură. 

— Nu te mai plânge. El întoarse capul, găsindu-i cu 
abilitate gura, sărutul lui fiind unul atât de insistent, încât 
ea încetă să mai împungă în umărul lui, abandonându se 
buzelor lui și momentului. 

— Fir-ar să fie! Cum de-mi faci asta de fiecare dată? 

— Cred că-s norocos, asta e. Roarke, anulează codul, 
rosti el, și în secunda următoare, barele decorative care 
blocau încrucișat intrarea se dădură la o parte. În spatele 
lor, ușile duble, ornate cu sticlă sculptată se deschiseră 

printr-un ţăcănit ușor, după care se retraseră de-o parte și 
de alta, în semn de bun venit. El păși înăuntru. Securizează 
ușile!, ordonă el, acestea închizându-se eficient în urma 
lor, în timp ce Eve privea cu uimire la tot ce se petrece. 

La parter, în dreptul intrării, unul dintre pereţi era 
confecţionat în întregime din sticlă, astfel că dincolo de el 
putea zări nestingherită oceanul. Nu mai văzuse niciodată 
Pacificul, mirându-se în clipa aceea cum de purta un nume 
care simboliza liniștea, din moment ce părea atât de viu, 
gata oricând să se agite. 

Era deja ceasul când soarele se ducea la culcare, așa că 
cerul explodă pe neașteptate, în vreme ce ea rămăsese 
privind într-acolo, incapabilă să scoată un cuvânt, bolta 
umplându-se de o multitudine de nuanţe, cu forme arcuite 
precum curcubeul. Cercul roșu și mare care reprezenta 
soarele se cufundă încet-încet și inevitabi în adâncuri, 
atingând linia apei de un albastru intens. 

— O să-ţi placă aici, îi șopti el. 

Ea era pur și simplu pătrunsă, cutremurată de frumseţea 
acelui apus de soare. Era ca și cum natura o așteptase, 
păstrând tot acest spectacol pentru momentul sosirii ei. 

— E minunat. Dar nu pot rămâne aici. 

— Câteva ore, atât. El o sărută pe frunte. Doar în 
noaptea asta, deocamdată. Când o să avem mai mult timp, 
ne întoarcem și petrecem aici câteva zile. 

Tinând-o mai departe în braţe, el se apropie ceva mai 
mult de peretele din sticlă, până ce Eve avu impresia că 
lumea toată era un curcubeu frenetic, un amestec de forme 
în perpetuă mișcare. 

— Te iubesc, Eve. 

Ea renunţă să privească soarele și oceanul, preferând să 
întoarcă capul și să se uite în ochii lui. Şi ce minunat era 
totul și ce simplu, măcar în clipa aceea. 

— Mi-a fost dor de tine, să știi. Ea își lipi obrazul de al 
lui, îmbrăţișându-l cu putere. Chiar mi-a fost dor de tine. 
Am purtat una din cămășile tale. In secunda asta își 

permitea să facă haz de ea însăși, fiindcă el era aici, alături 
de ea. Acum îi putea simţi mirosul, îl putea atinge. De fapt, 
m-am dus la dulapul tău și ţi-am furat o cămașă - una din 
mătase neagră, că tot ai duzini de cămăși de felul acesteia. 
M-am îmbrăcat cu ea și, după aceea, am ieșit pe furiș din 
casă, ca un hoţ, ca să nu mă prindă Summerset. 

Emoţionat într-un mod absurd, el o sărută ușor pe gât, 
gâdilând-o. 

— Noaptea, reascultam transmisiile cu tine, iar și iar, 
doar ca să te pot vedea, să-ţi aud vocea. 

— Chiar așa?! Ea chicoti vesel, un lucru rar în privința 
ei. 

— Doaaamne, Roarke, ce plini de viaţă ne simţim în clipa 
asta! 

— Va rămâne micul nostru secret. 

— S-a făcut! Ea se lăsă puţin pe spate, cercetându i 
chipul. Trebuie să se întreb ceva. Da e o întrebare jalnică, 
stângace, dar trebuie să ţi-o adresez. 

— Ce întrebare? 

— Până acum...Ea clipi, vrând să înăbușe, practic, 
întrebarea, renunțând la ea. Înainte, cu altă femeie... 

— Nu. El o sărută încet pe frunte, pe coama nasului, pe 
gropița din bărbie. Niciodată până acum, pe nimeni. 

— Nici eu. Ea inspiră adânc, ca și cum l-ar fi atras cu 
totul înăuntrul ei, adulmecându-i aroma. Acum atinge-mă. 
Vreau să mă mângâi. 

— Cum să nu! 

Făcu întocmai, prăbușindu-se cu ea în braţe pe mulțimea 
de permițe împrăștiate pe podea, în timp ce soarele 
strălucitor se cufundat de tot în apa oceanului. 

A face o pauză în compania lui Roarke nu era ca și cum 
te-ai opri undeva să servești pe fugă o salată de legume și 
o cafea de soia. Ea nu știa cum de reușise el să pună totul 
la punct, dar își imagina că la mijloc era o mare cantitate 
de bani, care-și spunea cuvântul, cu stil și greutate. 

La cină avuseseră homar fript și suculent, cu sos de unt 
din belșug. $ampania era atât de rece, încât lui Eve îi 
îngheţase gâtul, la propriu. La desert, avuseseră la 
dispoziţie o întreagă simfonie de fructe, reprezentând niște 
hibrizi exotici care ţi pișcau limba cu aromele lor bine 
armonizate. 

Cu mult înainte de a recunoaște faptul că-l iubea, Eve 
fusese nevoită să accepte că devenise dependentă de toate 
aceste bunătăţi pe care el le obținea printr-o simplă 
mișcare. 

Ea se cufundă, goală-pușcă, în laguna mică, decupată 
chiar sub un pâlc de palmieri, direct în bătaia lunii, 
mușchii durând-o îngrozitor și părând niște cărbuni aprinși 
din cauza apei fierbinţi și a partidei de sex prelungite și 
pasionale. Ascultă cântecul păsărilor de noapte - care nu 
reprezentau o simulare, ci erau cât se poate de reale - 
cântecul lor rămânând suspendat în aer asemenea 
lacrimilor. 

În clipa aceea, în noaptea aceea, cel puţin, toate 
problemele și presiunile meseriei ei păreau la mii de ani 
lumină depărtare. 

Da, el reușea să-i inducă această stare, să facă toate 
astea de dragul ei, realiză ea. 

Roarke rămase uitându-se la ea, mulțumit că încordarea 
dispăruse de pe chipul ei, și asta datorită câtorva ceasuri 
de tandrete și răsfăț. Adora să o vadă astfel, fără a se simţi 
rănită, moleșită și abandonată plăcerii simţurilor, prea 
relaxată pentru a se învinovăţi fiindcă își oferea câteva 
clipe de răgaz. Așa cum îi plăcea la nebunie s-o vadă 
renăscând, revenind la realitate, cu mintea alergându-i 
frenetic de colo-colo, pregătită să treacă la acţiune, 
inclusiv din punct de vedere fizic. 

Nu, până acum nu mai simţise nimic asemănător, cu 
nimeni altcineva. Dintre toate femeile pe care le 
cunoscuse, ea era singura de care se simțea atât de atras, 
fericit să-i fie alături, dorindu și cu nesaţ să o atingă, s-o 
mângâie. Dar dincolo de dorinţa fizică, primară, instinctivă 
și insaţiabilă pe care ea i-o inspira, exista și aceea 
fascinaţie continuă. Îl fasci nau mintea ei, sufletul ei, 
secretele și rănile ei. 

Odată, demult, el îi declarase că ei doi erau două suflete 
rătăcite. Şi acum, în clipa de faţă, realiză că nu spusese 
decât adevărul. Dar avându-se unul pe altul, descoperiră 
acel ceva care îi făcuse să prindă rădăcini. 

Pentru un bărbat care se temuse o viaţă întreagă de 
polițiști, era ceva de-a dreptul tulburător faptul că, în 
prezent, viața lui depindea de prezenţa unei femei-poliţist. 

Amuzat de propriile reflecţii, el intră ușor în apă, lângă 
ea. Eve reuși să adune suficientă energie pentru a 
întredeschide ploapele. 

— Nu cred că sunt în stare să mă mișc. 

— Atunci nu te mișca. El îi oferi încă un pahar de 
șampanie, așezându-i degetele strâns în jurul cupei. 

— Sunt mult prea relaxată ca să mă îmbăt. Cu toate 
astea reuși să nimerească buzele cu marginea cupei. Ce 
viaţă stranie! La a ta mă refer, elaboră ea propoziţia. 
Vreau să spun că poţi avea tot ce vrei, poţi pleca oriunde, 
poţi face tot ce ai chef. Dacă vrei să petreci o noapte 
departe de casă, vii cu avionul până în Mexic, după care te 

apuci și mănânci homar după placul inimii și - cum ziceai 
că se numește chestia aceea pe care ai întins-o pe biscuiţi? 

— Pateu de gâscă. 

Ea clipi, scuturându-se. 

— Nu, nu i-ai spus astfel când mi-ai împins bucăţica 
aceea în gură. Avea un nume mult mai plăcut. 

— Foie gras!. Exact același lucru. 

— Așa sună mult mai bine. Ea schimbă poziţia 
picioarelor, încrucișându-le cu ale lui. În orice caz, 
majoritatea oamenilor folosește, mai degrabă o casetă 
video, făcând o călătorie rapidă cu ajutorul „valurilor 
virtuale”, ori dacă nu, dau câţiva bănuţi și se urcă în 
bărcuţele-simulatoare din Time Square. Tu, în schimb, faci 
ceva real. 

— Pentru că prefer realitatea. 

— Știu. Și aceasta este o altă ciudăţenie a firii tale. Îţi 
plac chestiile făcute ca în vremurile de demult. Preferi să 
citești o carte adevărată, în loc să „răsfoiești” un CD, de 
exemplu, să baţi atâta cale până aici, în loc să programezi 
o simulare în camera destinată hologramelor. Buzele ei se 
strâmbară ușor, a visare. Îmi place că ești astfel. 

— Ce convenabil! 

— Când erai abia un puști și duceai viaţa aceea grea, 
aceasta era viața la care visai? 

— Îmi doream să pot supravieţui, să pot pleca de acolo. 
Să deţin controlul vieţii mele. La tine nu era la fel? 

— Bănuiesc că da. O mare parte din visele ei erau 
amestecate și lipsite de claritate. Oricum, mi-am dorit asta 
după ce am reușit să intru și eu în societate, la școală. 
După care mi-am dorit cu disperare să devin poliţist. Un 
poliţist bun. Deștept. Dar tu ce-ţi doreai să devii? 

— Să fiu bogat. Ca să nu mai rabd de foame. 

— Amândoi am obţinut ce ne am dorit, mai mult sau mai 
puţin. 


1 Jb, franceză în orig. - pate de gâscă (n. t.) 

— Cât am fost eu plecat, te-au bântuit din nou acele 
coșmaruri. 

El nu avea nevoie să deschidă ochii ca să vizualizeze 
îngrijorarea de pe chipul lui. O sesizase deja în vocea sa. 

— Ei, nu au fost chiar atât de groaznice. Doar că acum 
sunt mult mai regulate. 

— Eve, dacă ai sta de vorbă cu dna dr. Mira... 

— Nu mă simt pregătită să rememorez perioada aceea. 
Cel puţin nu în mare parte. Te mai doare și acum ceea ce 
ţi-a făcut tatăl tău? 

Cuprins de neliniște din pricina acelor amintiri, el se 
cufundă și mai mult în apa fierbinte și înspumată. 

— Au fost doar câteva bătăi, câteva cruzimi fără 
însemnătate. De ce ar mai conta în momentul de faţă? 

— Ai reușit să le uiţi, să le alungi din viaţa ta. În secunda 
aceea, ea deschise ochii, îl privi, dându-și seama că brava. 
Ele te-au ajutat să fii cel de astăzi, nu? Ceea ce s-a 
întâmplat atunci te-a transformat în omul de astăzi. 

— Bănuiesc că așa e, într-o formă neșlefuită. 

Ea mișcă din cap, încercând să adopte un ton neutru. 

— Roarke, tu crezi că în cazul în care un om suferă o 
pierdere și asta-l face să-și maltrateze copii - așa cum ni s- 
a întâmplat nouă - tu crezi că lucrul acesta se moștenește? 
Crezi că... 

— Nu. 

— Dar... 

— Nu. El o apucă de gambă, strângând-o ușor. Noi ne- 
am străduit să ajungem ceea ce suntem azi, și asta după o 
luptă grea. Amândoi ne-am străduit, și tu, și eu. Dacă 
lucrul acesta n-ar fi adevărat, atunci eu m-aș găsi acum 
într-o tavernă din Dublin, beat criță, uitându-mă în jur 
după un amărât pe care să-l iau la pumni. lar tu, Eve, ai fi 
astăzi o femeie rece, fără inimă, afurisită și fără pic de 
milă. 

Ea strânse din nou ploapele. 

— Uneori chiar așa sunt. 

— Nu, niciodată nu ești astfel. Ești o femeie puternică, 
cu principii și adesea te îmbolnăvești fiindcă ţi-e milă de 
sufletele nevinovate. 

Globii ei oculari rămaseră nemișcaţi în spatele 
pleoapelor închise. 

— Un om pe care-l respect și-l admir mi-a cerut ajutorul, 
mi-a cerut o favoare. Dar l-am dezamăgit fără drept de 
apel. Prin urmare, ce fel de om sunt? 

— Eşti o femeie care a fost nevoită să facă o alegere. 

— Roarke, ultima dintre victime. Louise Kirsky. La ea mă 
gândeam acum. Avea douzeci și patru de ani, era talentată, 
o femeie îndrăzneață, îndrăgostită de un muzician nu chiar 
atât de cunoscut. Deţinea o garsonieră în West 26 și adora 
mâncarea chinezească. Familia ei, care locuiește în Texas, 
nu-și va mai reveni niciodată. Era nevinovată, Roarke, și, în 
afară de asta, imaginea ei nu-mi dă pace. 

Ușurată, Eve expiră lung și apăsat. 

— Nu am fost în stare s-o mărturisesc nimănui. 

— Mă bucur că ai reușit să mi-o spui mie. Acum ascultă- 
mă cu atenţie. El lăsă cupa deoparte, aplecându-se ca să-i 
poată prinde bărbia în palme. Pielea ei era moale, iar ochii 
erau pe jumătate închiși, având tonuri închise de 
chihlimbar. Soarta e schimbătoare, Eve. Faci totul, urmezi 
fiece regulă, plănuiești, muncești, iar soarta îţi scapă 
printre degete, pufnind în râs, râzând de tine, de fiecare în 
parte. Uneori o păcălim, ghicim ce va urma, dar, în 
majoritatea cazurilor, destinul ne e deja scris. Iar al unora 
e scris cu sânge. Asta nu înseamnă că trebuie să ne oprim, 
să renunțăm, ci înseamnă că nu putem întotdeauna să ne 
consolăm cu sentimentul acut al vinovăţiei. 

— Asta crezi că fac? Mă consolez astfel? 

— E mult mai simplu să ţi asumi vina decât să recunoști 
că nu aveai cum să eviţi tot ce s-a întâmplat. Tu ești o 
femeie arogantă, Eve. Și acesta e încă unul din aspectele 
pentru care te-am considerat atractivă.  Asumarea 

responsabilităţii în privinţa unor fapte pe care nu le poţi 
controla e o dovadă de aroganță. 

— Ideea e că ar fi trebuit să le ţin sub control. 

— Ooo, da! zâmbi el. Sigur că da. 

— Nu au de-a face cu aroganta, insistă ea, ofensată. Au 
de-a face cu meseria mea. 

— L-ai tachinat, l-ai ademenit, presupunând că el te va 
urmări. Și fiindcă ideea aceea încă îi măcina măruntaiele, 
ca și cum acolo s-ar fi ghemuit o mulţime de șerpi 
sâsâitori, Roarke îi strânse ceva mai tare faţa în palme, în 
clipa asta, tu ești ofensată, nemulțumită, plină de nervi 
fiindcă el nu a acţionat conform regulilor impuse de tine. 

— Ce hidoșenii spui! Fir-ai tu să fii, eu nu - ea se opri, 
inspirând greu. Mă calci pe nervi, așa că nu am de gând 
să-mi mai plâng de milă. 

— Ei, se pare că strategia mea a dat roade. 

— Bine. Ea cobori din nou pleoapele. Bine. Nu mă voi 
mai gândi acum la toate astea. Poate mâine voi găsi o cale 
mai eficientă de a pune toate datele acelea în ordine. Să 
știi că ești al dracului de priceput, Roarke, zise ea, 
surâzând misterios. 

— Din mii de puncte de vedere, șopti el, prinzându-i ușor 
sfârcul între degetul mare și arătător. 

Fiorul pe care-l resimţi imediat o scutură până în verful 
degetelor de la picioare. 

— Nu la asta m-am referit. 

— La asta mă refeream eu. El începu să tragă de sfârc, 
ascultând cum începe să gâfâie. 

— Ei, dacă aș reuși să ies de aici, măcar târândumă, 
poate că aș lua în considerare oferta ta interesantă. 

— E de-ajuns să te relaxezi. Cu ochii la faţa ei, își 
strecură palma între coapsele ei, cuprinzându-i între 
degete regiunea delicată dintre ele. 

— Dă-mi voie. El reuși să prindă paharul care tocmai îi 
aluneca printe degete, așezându-l deoparte. Dă-mi voie să 
te am, Eve. 

33A 

Înainte ca ea să-i poată da replica, el îi provocă un 
orgasm rapid și de-a dreptul exploziv. Șoldurile ei se 
arcuiră în clipa în care degetele lui abile își făceau de lucru 
în miezul acela fierbinte, după care se relaxară brusc. 

Nu mai avea putere să gândească, era sigur de asta. Se 
va abandona șirului nesfârșit de senzaţii. Şi după toate 
aparențele, nu se așteptase la așa ceva. Astfel că surpriza 
ei, reacţia ei dulce și naivă, erau, ca de fiecare dată, 
ucigător de excitante pentru el. Ar fi putut să o satisfacă 
astfel la nesfârșit, pentru simpla plăcere de a urmări cum 
ea se bucura, absorbind cu nesaț fiecare atingere, 
mângâiere, tresărire. 

Ea îi făcu pe plac, lăsându-l să exploreze trupul ei lung și 
zvelt, să-i sugă avid sânii mici și fierbinţi, pe care se 
prelingea apa aceea înspumată și parfumată, captivând 
apoi lacom respiraţia ei întretăiată și șuierătoare care se 
strecura printre buzele întredeschise. 

Ea simţea cum se afundă tot mai mult, neputincioasă, în 
valul de senzaţii, trupul ei arzând de plăcere. O parte a 
fiinţei ei era în stare de șoc sau măcar încerca să pară 
astfel. Nu datorită a ceea ce-i permisese să facă, ci pentru 
că-l lăsase să aibă un control total asupra fiinţei ei. Nu ar fi 
avut cum să-l împiedice și nici nu ar fi făcut asta, nici 
măcar atunci când aproape că o făcu să strige aducând-o 
aproape de un nou punct culminant, înainte de-a o lăsa 
pradă unui climax de nota zece care o zgudui toată. 

— Încă o dată. Lacom, el îi trase capul pe spate, 
apucând-o de păr, vârându-și degetele înăuntrul ei și le 
mișcă măiastru și neobosit, până ce braţele ei se prăbușiră 
în apă, lipsite de vlagă. 

— Nu mai exist decât pentru noaptea asta. Nu mai 
existăm decât pentru noaptea asta. Îi sărută sălbatic gâtul, 
căutând apoi drumul spre buzele ei, iar ochii lui păreau 
acum doi sori de foc, dar albaștri. Spunemi că mă iubești. 
Spune-o! 

— Da, te iubesc. Chiar te iubesc. Gâtul ei slobozi un 
vaiet înăbușit când el o penetră, după care, ridicându-i și 
mai mult șoldurile, se avânta mai adânc, cu mai multă 
forţă. 

— Spune-o încă o dată! Simţi cum mușchii ei îl 
strângeau în adânc ca o menghină, așa că strânse tare din 
dinţi ca să nu explodeze. Hai, mai spune-mi o dată! 

— Te iubesc. Simţind cum se cutremură în faţa acelor 
vorbe, ea îi înconjură talia cu picioarele, lăsându-l să 
plonjeze înăuntrul ei până, iar și iar, conducând-o dincolo 
de limita delirului. 


Fu obligată să iasă târâș din piscină. Capul o durea 
îngrozitor, iar trupul era, practic, moale ca o cârpă. 

— Presimt că nu mai am oase. 

Roarke pufni în râs, pocnind-o amical peste fese. 

— De data asta nu te iau în braţe, iubito. Amândoi 
suntem epuizați. 

— Poate că o să mă așez chiar aici. Ea se lupta din 
răsputeri să stea în patru labe pe dalele de gresia 
alunecoasă și netedă. 

— O să răcești. Făcând un efort, el adună un rest de 
energie, reușind să o ridice în picioare, după care 
rămaseră așa, agăţaţi unul de altul precum doi betivi. 

Ea începu să chicotească, clănțănind din dinţi. 

— Ce dracu' mi-ai făcut? Zici că am înghiţit vreo două 
tablete de „Freebirds”. 

El reuși să o apuce de talie. 

— Dar de când te joci tu cu substanţele ilegale? 

— Face parte din antrenamentul standard al unui ofițer 
de poliţie. Ea încercă să-și muște buza superioară, 
descoperind că aceasta era într-adevăr amorţită. La 
Academie a trebuit să facem un curs despre substanţele 
interzise. Eu le-am ascuns pe majoritatea și le-am aruncat 
la toaletă. Pe tine te doare capul, ameţești? 

— Când o să-mi recapăt sensibilitatea de la brâu în sus, 
te anunţ. El îi dădu capul pe spate, sărutând-o tandru. Hai 
înăuntru să vedem ce putem face acolo. Am putea...Se 
opri, mijind privirea concentrându.se undeva peste umărul 
ei. 

Da, se simţea ca o invalidă, dar tot polițist rămânea. 
Instinctiv, ea se întoarse, îmbrăţișându-l, protejându-l în 
mod inconștient cu trupul ei. 

— Ce e? Ce s-a întâmplat? 

— Nimic. EI își drese gâtul, bătând-o pe umăr. Nimic, 
repetă ea. Ia-o înainte, vin și eu imediat. 

— Ce e? Ea se sprijini pe propriile picioare, privind 
neliniștită în toate părțile, vrând să descopere pericolul. 

— Nu se petrece nimic, crede-mă. Doar că...Am uitat să 
dezactivez camera care asigură securizarea acestui spaţiu. 
Are atât funcţie video, cât și audio, depinde ce preferi. 
Complet dezbrăcat, o porni repede spre zidul scund de 
piatră, apăsă un buton, după care în palma lui căzu un CD. 

— Camera video. Eve ridică un deget. Adică ea a 
înregistrat în tot timpul acesta, cât noi ne-am aflat aici? Ea 
se holbă o secundă la lagună, cu coada ochiului. A filmat 
tot. 

— Uite de ce prefer eu oamenii și nu aparatele, în 
general. 

— Am fost înregistraţi? Tot ce-am făcut noi acolo e pe 
CD? 

— Nu-ţi face griji, rezolv imediat. 

Ea vru să adauge ceva, dar se uită mai atent la chipul 
lui. Părea întruchiparea unui mic demon. 

— Să mă ia naiba, Roarke! Ţi-e jenă de chestia asta? 

— Bineînţeles că nu mi-e. Dacă nu ar fi fost în pielea 
goală, în secunda aceea el și-ar fi vârât adânc mâinile în 
buzunare. Pur și simplu, mi-a scăpat. Dar ţi-am spus, nu-i 
nimic, mă ocup. 

— Hai să revedem imaginile. 

El rămase nemișcat, iar Eve avu rara plăcere de a-l 
vedea cum realmente încurcat și bâlbâindu-se: 

— Po - pof - tttiim? 

— Hei, ţi-e rușine, serios! Ea se aplecă să-l sărute și, 
într-o clipă de neatenţie din partea lui, îi smulse CD-ul din 
mână. Ce drăguţ. Foarte drăguţ, serios! 

— Taci. Dă-mi-l înapoi! 

— Nu cred. Încântată, ea se retrase ceva mai încolo, 
balasându-se de pe un picior pe altul, ridicând discul cât 
mai sus, ca el să nu-l poată apuca. Cred că e 
nemaipomenit, plin de pasiune. Nu ești curios? 

— Nu. El vru să-l prindă, dar ea era cât se poate de iute. 

— Eve, dă-mi drăcia aia! 

— E de-a dreptul fascinant. Ea se îndreptă din nou către 
ușile deschise care dădeau spre curte. Sofisticatul și 
versatul Roarke se rușinează, se înroșește. 

— Nu-i adevărat. În numele Cerului, el spera să nu fie 
îmbujorat. Asta ar fi pus capac la toate. Dar nu văd rostul 
înregistrării momentelor în care faci dragoste. E ceva 
intim. 

— Dar nu am de gând să-i ofer CD-ul lui Nadine Furst, 
ca să prezinte imaginile în programul ei live de știri. Pur și 
simplu, mă uit încă o dată la imagini. Și o să fac asta chiar 
acum. Ea intră în fugă în casă, iar el alergă pe urmele ei, 
înjurând printre dinţi. 


Ea păși în biroul ei la ora 9:00 a.m., cu pas ușor și 
sprinten. Privirea era limpede, cearcănele dispăruseră, cu 
trupul și mintea revigorate, fără a-și mai simţi umerii grei 
și încordaţi. Era toată numai vibraţie. 

— Ei, se pare că unii dintre noi mai au și noroc, mormăi 
Feeney nemulțumit, fără a-și retrage picioarele de pe 
biroul ei. Pariez că Roarke e din nou pe Terra. 

— Am dormit ca un prunc astă-noapte, i-o întoarse ea, 
dându-i picioarele la o parte. 

El mormăi în semn de protest. 

— Să zici mersi, atunci, fiindcă ziua de azi nu va fi deloc 
una liniștită. A sosit raportul celor de la laborator. Cuţitul 
acela blestemat nu e cel pe care-l căutăm. 

Buna ei dispoziţie dispăru ca prin farmec. 

— Cum adică nu e cel pe care-l căutăm? 

— Lama e prea groasă. Are un centimetru. Ar putea avea 
şi-un metru grosime, mă rog, să o ia dracu’! 

— Depinde acum și de adâncimea rănilor, de puterea 
loviturii. Mexicul dispăru din mintea ei precum un balon de 
săpun. Punându-și creierul la treabă, ea începu să se miște 
de colo-colo. Și urmele de sânge? 

— Au reușit să răzuie suficient sânge de pe lamă pentru 
a determina grupa și pentru a face și testul ADN. Faţa lui 
ridată deveni și mai posacă. E al amicului nostru. E 
sângele lui David Angelini, Dallas. Cei de la laborator spun 
că e vechi, are pe puţin șase luni. Judecând după fibrele 
care au rămas lipite de lamă, se pare că l-a folosit la 
desfacerea unor pungi, pachete și, la un moment dat, s-a 
tăiat. Nu e arma pe care-o căutăm noi. 

— Am dat-o dracului! Ea expiră cu putere, refuzând să 
se descurajeze. Dacă poseda un cuţit, de ce n-ar fi avut, de 
fapt, încă unul. Să vedem ce spun și ceilalți tehnicieni de la 
amprente. Permițându-și un moment de reflecţie, ea își 
frecă faţa cu palmele. Ascultă, Feeney, dacă considerăm 
declaraţia lui Marco drept o aiureală, atunci trebuie să 
aflăm ce motiv a avut s-o facă. El nu e unul dintre nebunii 
sau vagabonzii care vin la secţie și se declară drept autori 
ai crimelor doar ca să atragă atenţia asupra lor. El vrea să- 
și apere fiul, acesta e adevărul. Așa că trebuie să-l facem 
să asude, să-l presionăm, la greu. O să-l duc în camera de 
interogare și o să încerc să scot ceva de la el, poate 
cedează. 

— O să fiu și eu acolo. 

— Peste două ore mă întâlnesc cu Mira. O să-l lăsăm pe 
băieţelul nostru, pe suspectul nr. 1 să fiarbă puţin. 

— Între timp, ne rugăm ca unul dintre oamenii noștri să 
descopere ceva. 

— Nu-i rău să te rogi. Dar iată care-i marea problemă, 
Feeney, avocaţii puștiului împiedică interogarea lui, după 
care împiedică și audierea la tribunal pe motiv că 
acuzaţiile împotriva lui sunt minore. O să umblăm cu limba 
scoasă după o acuzare. 

— Ei, dată fiind situaţia și în lipsă de probe concrete, o 
să fie eliberat, Dallas. 

— Mdaa. Nemernicul dracului! 


Marco Angelini semăna cu un stâlp de ciment înfipt 
adânc în asfalt. Nu avea de gând să schimbe nimic din cele 
declarate. Două ore de interogare intensă nu reușiră să 
zdruncine cu nimic povestea fabricată de el. Dar, se 
consolă Eve, nici nu reușiră să astupe cumva „golurile 
mari” ale acesteia. În clipa aceea, ea nu avea decât o 
singură șansă, oricât de micuță ar fi fost ea, și anume să se 
bazeze cât mai mult posibil pe raportul alcătuit de dna dr. 
Mira. 

— Poţi să-ţi spun, își începu Mira prezentarea în stilul ei 
lipsit de aroganță și preţiozitate, că David Angelini e un 
tânăr care are o mulţime de probleme, un tânăr căruia îi 
place în mod deosebit să se răsfeţe și să-și poarte de grijă. 

— Spune-mi că e în stare să-i taie gâtul mamei lui. 

— Ahhh. Mira se rezemă de spătarul scaunului, 
împreunându-și degetele impecabile. Ceea ce pot să-ţi 
spun e că, în opinia mea, e mai degrabă capabil să fugă de 
probleme decât să le înfrunte, indiferent care ar fi nivelul 
acestora. Combinând toate aceste elemente și încercând 
să-i găsim un loc conform teoriei Murdock Lowell și a 
sinergiei evaluărilor... 

— Putem sări peste aceste detalii teoretice ale pshiatriei, 
dnă dr.? Oricum, le pot citi în raport. 

— Bun. Mira se întoarse cu spatele la panoul pe care se 
pregătea să afișeze respectivele evaluări. Pentru un 

moment, voi prezenta aceste date în termeni cât mai simpli 
cu putinţă. Suspectul tău e un mincinos, unul care se 
convinge pe sine, cu minim efort, că minciunile sale sunt 
purul adevăr, și asta pentru a-și menţine la un nivel ridicat 
aprecierea faţă de sine. El pretinde ca lumea să aibă o 
părere bună despre el, ba chiar să i se acorde și 
recompense, fiind obișnuit, de fapt, să le și primească. Și 
să le primească după bunul său plac. 

— Şi dacă nu le primește? 

— Dă vina pe altcineva. Nu e vina lui, nu e răpunderea 
lui. Lumea lui are o formă insulară, dră lt...se comprimă, în 
mare măsură, la el însuși. Se consideră un om de succes, o 
persoană talentată, iar dacă dă greș, atunci asta se 
întâmplă din vina altcuiva. la parte la jocuri de noroc 
fiindcă nu crede că ar fi capabil să piardă și savurează din 
plin acel fior pe care ţi-l provoacă riscul. Pierde fiindcă se 
crede mai puternic decât ceea ce joacă. 

— Şi ce reacţie ar avea dacă cineva l-ar bate măr fiindcă 
nu și-a achitat datoriile pe care le are la aceste jocuri? 

— Ar fugi și s-ar ascunde, fiind abominabil de dependent 
de părinții săi, așteptând ca aceștia să-i rezolve 
problemele. 

— Şi dacă ei ar refuza? 

Mira tăcu câteva clipe. 

— Ai vrea să-ți răspund că ar ieși val-vârtej din 
ascunzătoare, ar reacţiona violent, ba chiar ar ajunge să 
ucidă. Nu pot să-ţi ofer un asemenea răspuns. Da, în 
fiecare dintre noi există o asemenea posibilă reacţie, nu 
avem cum să o excludem. Niciun text și nicio evaluare nu 
poate stabili cu certitudine reacţia unei persoane într-o 
situație dată. Dar în cazul acestor teste și evaluări, cele de 
care discutăm, subiectul nostru ar reacţiona într-un 
procent destul de mare disimulând, fugind, dând vina pe 
alţii, în loc să atace în mod deschis sursa problemelor sale. 

— În afară de asta, ar putea să.și ascundă adevărata 
reacţie pentru a scăpa de o evaluare negativă. 

— Da, e posibil și acest lucru, însă într-o foarte mică 
măsură. Îmi pare rău. 

Eve renunţă la plimbatul prin încăpere, trântindu-se 
brusc pe unul dintre scaune. 

— Adică, în opinia ta, criminalul poate fi bine mersi, în 
libertate? 

— Mi-e teamă că da. Iar lucrul acesta îţi îngreunează și 
mai mult misiunea. 

— Dacă oare caut în direcţia greșită, își zise Eve, 
vorbind cu ea însăși, atunci care e direcţia corectă? Și care 
e următoarea victimă? 

— Din nefericire, nicio știință și nicio tehnologie nu sunt 
capabile să prevadă viitorul. Poţi programa variante, poţi 
chiar calcula probabilitățile, dar ele nu pot ţine cont de 
impulsuri și de planul emoţional. Ai aranjat lucrurile în așa 
fel încât Nadine Furst să beneficieze de protecţie? 

— Da, atât cât este posibil. Eve bătu cu degetul în 
genunchi. E o fire dificilă, iar moartea lui Louise Kirsky a 
dat-o completamente peste cap. 

— La fel ţi s-a întâmplat și ţie. 

Eve se uită în treacăt la ea, aprobând printr-o mișcare 
încordată a capului. 

— Da, poţi spune că m-a afectat. 

— Dar în dimineaţa aceasta pari foarte odihnită, ceea ce 
nu ți se întâmplă prea des. 

— Am dormit bine noaptea trecută. 

— Un somn netulburat? 

Eve ridică din umăr, ascunzând într-un colţ al minţii 
cazul la care lucra și pe David Angelini, gândându-se 
intens la aceste lucruri și sperând că îi va veni o idee nouă. 

— Ce părere ai despre o femeie care se pare că nu are 
somn dacă nu-l are pe partener alături de ea? 

— Aș zice că e foarte posibil să fie îndrăgostită de 
partenerul său și că e din ce în ce mai obișnuită cu 
prezenţa lui alături de ea. 

— Nu ţi s-ar părea că e prea dependentă de el? 

— Dar ea poate trăi, funcţiona fără el? Te simţi capabilă 
să iei o decizie fără să-i ceri sfatul, opinia, fără ca el să te 
îndrume, ghideze? 

— Sigur că da, dar...Ea se opri, simțindu-se asemenea 
unei idioate. Ei, păi dacă tot te simţi așa, ce loc mai bun ai 
putea găsi dacă nu cabinetul unui psihiatru? Acum două 
zile, când el era încă plecat de pe Terra, am venit la 
serviciu îmbrăcată cu o cămașă de-a lui. E de-a... 

— E un gest foarte drăguţ, rosti Mira, zâmbind încet și 
sincer. E ceva romantic. De ce ești îngrijorată când vine 
vorba de romantism? 

— Dar nu sunt. Eu...Bine, mă sperie al dracului de tare, 
și habar nu am de ce. Nu sunt obișnuită să am pe cineva 
lângă mine, să am alături pe cineva care să mă privească 
ca și cum...așa cum mă privește el pe mine. Uneori te simţi 
dezarmat. 

— De ce? 

— Pentru că eu nu am făcut nimic care să-l facă să ţină 
atât de mult la mine. Fiindcă știu cât de mult ţine. 

— Eve tu ţi-ai canalizat întotdeauna energiile, valoarea 
sinelui în direcţia satisfacţiilor 

34fl profesionale. Dar în momentul de faţă, relaţia pe 
care o ai de ceva vreme te determină să-ţi etalezi calitățile 
de femeie, să te dezvolţi pe planul respectiv. Ţi-e teamă de 
ce vei descoperi în direcţia cu pricina? 

— Nici nu m-am gândit la acest aspect. Mereu am fost 
preocupată de meseria mea. De momentele ei bune, 
proaste, de rapiditatea cu care trebuie să acţionezi, de 
monotonia ei. Simțeam nevoia să fiu acolo, atât. M-am 
străduit să devin locotenent, gândindu-mă că va trebui să 
muncesc și mai mult ca să obţin gradul de căpitan, ori 
chiar o funcție mai înaltă. Să-mi fac mesria ca la carte, asta 
era deviza mea, unica mea grijă. Important era să fiu cea 
mai bună, să fac lucruri care să conteze, să fiu un as în 
meserie. Da, lucrul acesta a rămas la fel de important, dar 
nu mai e unicul ţel al vieţii mele. 

— Eu mi-aș permite să spun, Eve, că datorită acestui nou 
ţel, vei deveni un poliţist și mai bun, o femeie cu și mai 
multe calităţi. Dorinţa de a fi singuri ne transformă în fiinţe 
cu țeluri limitate, care adesea devin niște obsesii ale vieţii 
noastre. O viaţă sănătoasă presupune existenţa mai multor 
țeluri, mai multor hobby-uri, pasiuni. 

— Prin urmare, trag concluzia că viaţa mea devine din 
ce în ce mai sănătoasă. 

Staţia de comunicare a lui Eve sună de mai multe ori la 
rând, reamintindu-i că timpul ei era drămuit și că ea era, în 
primul rând, un ofițer de poliţie. 

— Dallas. 

— Cred că o să vrei să urmărești în secunda asta 
programul postului TV Canal 75, o anunţă Feeney, după 
care mișcă-ţi fundul și revino în Turn. Noul șef vrea să ne 
pună niţeluș în frigare. 

Eve închise staţia, în vreme ce Mira deschisese deja 
ecranul. Acolo se afla deja C.J. Morse, care prezenta 
ultimele știri. 


„— ...mereu existând probleme în privința anchetei 
desfășurate de poliție în cazul ultimelor asasinate. O sursă 
de la Departamentul Central al Poliţiei a afirmat că în 
vreme ce David Angelini a fost acuzat de obstrucționarea 
justiției, rămând în continuare suspectul principal în cazul 
celor trei crime, Marco Angelini, tatăl acuzatului, a 
mărturisit că el ar fi autorul lor. Dnul Angelini, președinte 
al companiei Angelini Exports și fostul soț al celei dintâi 
victime, dna procuror Cicely Towers, s-a predat ieri la 
poliție. Cu toate că a declarat că e autorul unui triplu 
asasinat, deocamdată nu a fost acuzat, iar poliția continuă 
să-l rețină pe David Angelini.” 


Morse făcu o pauză, rotindu-se ușor, camera filmându-l 
acum dintr-un alt unghi. Faţa lui plăcută și tânără radia 
îngrijorare. 

„— Într-o altă ordine de idei, cuțitul care a fost ridicat 
din casa dlui Angelini în timpul unei perchezitii efectuate 
de poliție, s-a dovedit, în urma testelor efectuate asupra 
sa, a nu fi arma crimei. Mirina Angelini, fiica decedatei 
Cicely Towers, mi-a acordat un interviu în exclusivitate, 
Chiar în această dimineață.” 


Pe ecran apăru o nouă înregistrare video, chipul frumos 
și scandalizat al Mirinei apărând deodată în prim-plan. 


„Cei de la poliție imi persecută familia. Nu-i de ajuns că 
mama mea a murit, că a fost omorâtă în stradă. Acum, 
încercând cu disperare să ascundă lipsa lor de 
profesionalism, l-au arestat pe fratele meu, iar tata e 
reținut în continuare la sediul central al poliției. Nu m-ar 
surprinde dacă dintr un moment în altul ar veni să mă 
«salte» și pe mine.” 


Eve strânse cu putere din dinţi în vreme ce Morse îi 
adresa Mirinei câteva întrebări, impulsionând-o astfel să 
aducă și alte acuzaţii, cu ochii înotând în lacrimi. În clipa 
în care pupitrul știrilor apăru iar în prim-plan, chipul lui 
era unul cât se poate de încruntat. 


„— O familie aflată sub asediu? Se zvoneste că la mijloc 
ar fi niște mușamalizări ale poliției care îngreunează 
mersul anchetei. Momentan, nu am putut lua legătura cu 
dra locotenent Eve Dallas, cea care conduce această 
investigatie.” 


— Vierme nenorocit! Vierme nenorocit, mormăi Eve, 
întorcându-se cu spatele la ecran. Nici măcar nu m-a 
căutat pentru a obține vreun comentariu din partea mea. 
Furioasă, își luă geanta, aruncând o ultimă privire în 
direcția Mirei. Pe ăsta ar trebui să-l analizezi, rosti ea, 

arătând cu capul spre ecranul tv. Viermele ăsta nenorocit 
suferă de deziluzia grandorii. 


308 


17 


Harrison Tibble lucra în poliţie de 35 de ani. 

Promovase în carieră, fiind mai întâi un poliţist de 
cartier, lucrând în cartierele din West Side, pe vremea 
când atât polițiștii, cât și cei de care aveau grijă, purtau 
încă arme asupra lor. Ba mai mult, cu mulţi ani în urmă 
fusese rănit: trei gloanţe îi găuriseră urât de tot 
abdomenul, trei gloanţe care cu siguranţă ar fi putut ucide 
pe cineva care nu ar fi dovedit bărbăţia lui, în vreme ce 
polițiștii cu mai puţine calităţi s-ar fi gândit chiar și la o 
schimbare a carierei. Dar Tibble revenise la datorie în mai 
puţin de șase săptămâni. 

Era un bărbat uriaș, având o înălţime de peste 1,9 m și o 
greutate de 160 de kilograme, numai fibră și mușchi. După 
păţania aceea de demult, își punea la bătaie rânjetul rece, 
larg și înspăimântător de buldog pentru a-i intimida pe 
certăreţii și bătăușii cu care avea de-a face. Avea și acum 
instinctele unui polițist de stradă, iar cazierul lui era atât 
de curat, încât puteai servi ceaiul, folosindu-l, desigur, pe 
post de șervet. 

Faţa lui era mare, pătrată, pielea avea nuanţa onixului 
lăcuit, palmele largi păreau niște vapoare cu aburi, 
neavând timp pentru făcături și alte mizerii. 

Eve îl simpatiza, recunoscând în sinea ei că, într-un fel, îi 
era chiar teamă de el. 

F ARA UNITE 

— În ce rahat am mai intrat acum, dră lt.? 

— Domnule. Eve stătea cu faţa la el, flancată de Feeney 
și Whitney. Dar în clipa aceea era conștientă că era, în 

realitate, cât se poate de singură. David Angelini se afla la 
locul crimei în noaptea în care a fost ucisă Louise Kirsky. 
Așa că l-am arestat. Iar în cazul celorlalte două asasinate, 
el nu deţine un alibi solid. Are datorii mari, fiind urmărit de 
cei cărora le datorează sumele respective, astfel că, în 
urma decesului mamei sale, va moșteni o avere 
considerabilă. S-a confirmat că de data aceasta ea a 
refuzat categoric să-i achite datoriile. 

— Se pare că tu consideri aceste sume de bani drept o 
adevărată unealtă care să vină în sprijinul anchetei 
dumitale, o cale către adevăr, dră lt. Dar cum rămâne cu 
celelalte două crime? 

Cunoaște deja toate amănuntele, cugetă Eve, 
străduindu-se din răsputeri să nu facă o grimasă. Fiecare 
cuvânt, fiecare raport ajunseseră deja pe biroul lui. 

— El o cunoștea pe dra Metcalf, fusese la ea în 
apartament, colaborând chiar și în cadrul unui proiect de- 
al lui. Voia neapărat ca ea să semneze acel contract, dar ea 
se juca de-a nemultumita și de-a nehotărâta, ca să-și 
asigure niște avantaje de bază. Cea de a treia victimă a 
fost o greșeală. Avem motive serioase să credem că 
adevărata „țintă” era Nadine Furst care, la sugestia mea și 
cu ajutorul meu, a dezbătut insistent acest subiect. În afară 
de asta, îi cunoaște bine personalitatea. 

— Până aici a mers destul de bine. Scaunul scârțâi sub 
greutatea lui în clipa în care se așeză ceva mai confortabil. 
Chiar foarte, foarte bine. L-ai plasat la unul dintre locurile 
în care s-au produs asasinatele, ai reușit să stabilești 
mobilul crimelor, stabilind și punctele lor comune. Dar de- 
abia de acum încolo începe greul. Nu aţi reușit să 
descoperiţi arma și nici vreo urmă de sânge. Și dacă nu 
avem probe concludente, nu avem nici crimă. 

— Deocamdată. 

— Ai obţinut și o mărturisire, dar nu din partea 
acuzatului. 

— Mărturia aceea nu-i altceva decât o perdea de fum, 
interveni Whitney. Încercarea unui părinte de a-și proteja 
copilul. 

— Asta-i părerea ta, rosti cu blândeţe Tibble. Dar 
adevărul e că, în clipa de faţă, decaraţia lui e una oficială, 
ajungând deja și la urechile opiniei publice. Profilul 
psihologic nu se potrivește, arma nu se potrivește nici ea 
și, în opinia mea, procurorul se grăbește mult prea tare să- 
l arate cu degetul. Așa se întâmplă când victima e cineva 
din branșă. 

El ridică mâna mare cât o farfurie înainte ca Eve să 
poată vorbi. 

— O să vă spun eu ce avem, cum li se pare toată 
povestea celor de-acasă, care stau și privesc la televizor. Ei 
văd o familie care suferă enorm, dar e hărțuită de poliţie, 
văd niște dovezi de circumstanţă și trei femei cărora li s-a 
tăiat gâtul. 

— Dar nu i s-a mai tăiat nimănui gâtul din momentul în 
care David Angelini a fost arestat. Iar acuzaţiile împotriva 
lui sunt curate și limpezi. 

— Da, și asta e destul de adevărat, dar realitatea e că 
noi urmează să pierdem - în clipa în care juraţii vor începe 
să-l compătimească, iar avocatul va susţine că oricum 
capacitatea lui mentală în momentul acela era una destul 
de redusă. 

Așteptă câteva clipe, studiindu-le feţele și pocnind din 
degete în secunda în care ei nu aduseră niciun 
contraargument. Tu  reprezinţi inteligența numerică, 
Feeney, geniul electronicii. Cum o să reacționeze marele 
juriu dacă îl acuzăm pe tânărul nostru pentru 
obstrucționarea justiţiei și mituirea unui ofiţer de poliţie? 

Feeney strânse din umeri. 

— Va fi împărţit în două tabere, juma'-juma', replică 
Feeney, supărat și trist, cu gândul la reportajul idiotului 
acela de Morse. 

— Nu-i suficient. Da-ţi-i drumul! 

— Să-l eliberăm? Șef Tibble. 

— Tot ce putem obţine, în caz că insistăm să-l acuzăm, 
va fi o publicitate de rău-augur din partea presei și 
simpatia publicului pentru fiul celei care a fost un soi de 
martir, lucrând în slujba cetăţeanului. Dă-i drumul, 
locotenente, și după aceea continuă cercetările, mergând 
în profunzime. Pune pe cineva să-l supravegheze, îi ordonă 
el lui Whitney. Și la fel și în cazul tăticului său. Nu vreau să 
plece cine știe pe unde și să nu mai știm nimic de ei. Și 
aflați dracului o dată cine e ăla care „ciripește”, adăugă el, 
privindu-i aspru. Vreau să știu cine e idiotul care-i 
furnizează date lui Morse. Rânjetul lui se lăţi, înfricoșător. 
După care vreau să stau și eu puţin de vorbă cu el. Iar tu, 
Jack, stai cât mai departe de familia Angelini. Nu-i 
momentul să vă demomstraţi prietenia. 

— Speram să pot sta de vorbă cu Mirina. Poate reușeam 
să o conving să nu mai acorde interviuri. 

— E cam târziu pentru ţinerea sub control a urmărilor 
nefaste, comentă Tibble. Așa că renunţă. M-am străduit 
mult ca nimeni să nu mai poată spune că departamentul 
nostru s-ar ocupa cu mușamalizări. Şi vreau ca lucrurile să 
decurgă la fel și de aici înainte. Găsiţi-mi arma aia. Aduceţi 
niște urme de sânge. Şi pentru Dumnezeu, faceţi toate 
astea înainte ca altei femei să i se taie gâtul. 

Vocea lui explodă precum un tunet, iar degetelei pocniră 
în timp ce el împărțea ordine cu autoritate. 

— Feeney, foloseșteţi încă o dată magia. Verifică din nou 
numele care apar în jurnalele victimelor, după care 
confruntă-le cu cele din lista dnei Furst. Găsiţi-mi o altă 
persoană care era interesată de cele trei femei. Asta-i tot, 
domnilor. El se ridică în picioare. Dră lt. Dallas, vreau să 
mai discutăm câteva clipe. 

— Dle Tibble, rosti Whitney pe un ton formal. Vreau să 
se știe în mod oficial că în calitate de șef și comandant al 
lt. Dallas, consider că ea a avut un parcurs exemplar în 
cadrul desfășurării acestei anchete. In ciuda 

circumstanțelor dificile, a acţionat cum nu se poate mai 
bine, atât din punct de vedere personal, cât și profesional, 
chiar dacă eu sunt în parte vinovat pentru unele dintre 
deciziile sale. 

Tibble înălţă o sprânceană stufoasă. 

— Sunt convins că dra lt. Dallas apreciază această 
prezentare, Jack. Nu mai adăugă nimic, așteptând ca cei 
doi bărbaţi să părăsească încăperea. Eu și Jack am trecut 
prin multe împreună, începu el conversaţia pe un ton lejer. 
Dar după părerea lui, dacă stau în fostul birou al 
mizerabilului ăla de Simpson, cu fața aceea de plăcintă, cel 
care nu-și mișca fundu' de pe scaunul acesta, crede că mă 
folosesc de dumneata ca un soi de paravan și că te voi 
arunca în gura presei pe post de fripturică, spre deliciul 
câinilor hămesiţi ai mass-mediei. El se uită lung la Eve, 
susţinându-i privirea lipsită de teamă. Şi dumneata ești de 
aceeași părere, Dallas? 

— Nu, domnule. Dar aţi putea proceda și astfel. 

— Mda. El își scărpină partea laterală a gâtului. Aș 
putea. Dră locotenent, ai cam dat peste cap ancheta asta? 

— Tot ce-i posibil. E una destul de grea. Dacă se 
dovedește că David Angelini e nevinovat. 

— Tribunalul e cel care decide dacă ești vinovat sau nu. 
Dumneata trebuie să strângi dovezi. Dumneata ai deja 
niște dovezi drăguţe, iar nemernicul era de față când a 
murit Kirsky. Chiar dacă nu a ucis-o el, nefericitul a stat 
acolo și a urmărit cum altul tăia gâtul femeii, după care a 
fugit. În fața mea nu are niciun merit. 

Tibble își uni degetele, după care le privi atent. Ştii ce m 
ar putea determina să-ţi iau cazul, Dallas? Ti l-aș lua dacă 
aș crede că ai făcut prea mult în cazul Kirsky. Văzând că ea 
deschide gura să spună ceva, închizând-o la loc, el surâse. 
Daap, e mult mai indicat să nu spui nimic. Ai riscat, te-ai 
cam oferit pe post de momeală. Ai avut mare noroc că nu 
te-a urmărit, vrând să te omoare. Aș fi făcut același lucru 
în vremurile mele de glorie, adaugă el, regretând oarecum 

că acestea se sfârșiseră. Problema e că el nu a venit pe 
urmele dumitale și femeia aceea, o biată împătimită a 
tutunului, s-a nimerit să cadă victimă. Te consideri 
vinovată pentru cele petrecute? 

Ea vru mai întâi să mintă, dar adevărul ieși învingător. 

— Da. 

— - Ei, e cazul să treci peste acest moment, zise el rapid. 
Ştii care-i problema cu cazul acesta, există prea multă 
implicare emoţională. Jack nu poate să și depășească 
suferinţa, tu nu poţi să alungi sentimentul de vinovăţie. 
Asta vă transformă în doi neputincioși. Dacă vrei să te lași 
copleșită de vinovăţie, să te enervezi pentru toate astea, 
atunci așteaptă mai întâi să-l prindem pe nemernic, de 
acord? S-a înțeles? 

— Da, șefu'. 

Satisfăcut, el se relaxă din nou. După ce vei pleca de 
aici, presa va sări pe tine precum păduchele. 

— Mă descurc. 

— Sunt convins că te descurci. El expiră aerul cu putere. 
La fel și eu. Mă pregătesc pentru o conferință de presă. 
Întrevederea s-a încheiat. 


Exista un singur loc unde se putea duce, și anume locul 
unde începuse întreaga poveste. Eve stătea pe trotuar, în 
faţa clubului „Five Moons”, privind de-a lungul străzii 
respective. Reconstituind în mintea ei întregul parcurs, se 
îndreptă grăbită spre staţia de metrou, spre intrarea 
acesteia. 

Afară ploua, își aminti ea. Fu tineam umbrela într-o 
mână, geanta era agățată de umăr, fiind foarte atentă să 
nu mi-o ia careva. Cartierul are o reputaţie proastă. Eu 
sunt plină de nervi. Merg repede, dar mă tot uit în stânga, 
în dreapta ca să zăresc la timp pe vreunul care-mi vrea 
geanta pe cât de mult îmi doresc eu să nu o pierd. 

Intră în clubul „Five Moons”, ignorând capetele care se 
întoarseră cât ai clipi în direcţia ei și privirea lipsită de 

expresie a androidului care servea la bar, încercând să 
ghicească gândurile lui Cicely Towers. 


Ce loc dezgustător! Murdar. Nu voi servi nimic de băut 
și nici nu am să iau loc la masă. Nu se știe cu ce se poate 
păta costumul meu. la să văd ce oră e. Dar pe unde dracu' 
umblă și ăsta? Vreau să terminăm odată. De ce naiba mi-o 
fi dat întâlnire aici? Ce idiot, ce idiot! Ar fi trebuit să-i spun 
să vină la birou, pe teritoriul meu. 

De ce nu i-am spus? 

Fiindcă e ceva personal, cugetă Eve, închizând ochii. E 
ceva personal. Acolo erau prea multe persoane, se puneau 
prea multe întrebări. Nu era vorba de o problemă de 
serviciu. Era ceva ce o privea pe ea, în mod direct. 

De ce nu la ea în apartament? 

Fiindcă nu-și dorea ca el să intre acolo. Fusese prea 
furioasă - supărată - nerăbdătoare - să se certe atunci când 
el îi precizase ora și locul. 

Nu, e doar supărată, nerăbdătoare, decise Eve, 
amintindu-și declaraţia androidului care servea la bar. Fa 
se uitase de mai multe ori la ceas, se încruntase, după care 
renunțase să mai aștepte și iesise din local. 

Eve urmă aceeași rută, fără a uita chestia cu umbrela și 
geanta. Pașii sunt repezi, tocurile țăcănesc pe pavaj. Pe 
trotuar așteaptă cineva. Ea se oprește. Oare îl vede, îl 
recunoaște? Precis că da, fiindcă stau faţă în faţă. Poate că 
i se adresează: „Ai întârziat”. 

El reacţionează rapid. E vorba de un cartier răufamat. 
Traficul nu e mare, dar nu se știe niciodată ce se poate 
întâmpla. O singură tăietură de cuțit, circulară, și ea se 
prăbușește pe pavaj, El e plin de sânge. Nenorocitul de 
sânge trebuie să fie peste tot.îi ia umbrela. Un impuls sau 
pentru as e proteja. Se îndepărtează, repede Mo spre 
metrou. E acoperit de sânge. Chiar și într-un cartier ca 
acesta e posibil să te observe cineva. 

Ea cercetă câte două străzi, câte două în fiecare direcţie, 
după care le străbătu din nou, punând întrebări celor pe 
care-i întâlnea. Majoritatea răspunsurilor constau în 
ridicări din umeri, în priviri furioase sau supărate. Poliţia 
nu era bine primită în West End. 

Zări, la un moment dat un soi de comerciant stradal, 
care în mod sigur, în opinia ei, nu vindea doar accesorii și 
haine, acesta tocmai vrând s-o ia după colț, cocoţat pe 
motoreta sa. Ea îl urmări cu o privire ageră și nervoasă. 

— Te-am mai văzut prin zonă. 

Eve privi într-acolo. 

Femeia era atât de albă, încât ai fi putut să spui că e 
invizibilă. Chipul ei era precum o bucată de chit albit, 
părul ei fiind tuns atât de scurt, încât lăsa să se vadă 
scalpul osos, la fel de alb, pupilele fiind la fel de deschise și 
apoase ca ale unui bebeluș de numai câteva zile. 

Ce mai ciudăţenie, cugetă Eve. Creaturile de felul ei 
obișnuiau să consume niște tablete care ţi păstrau mintea 
înceţoșată, ducând și la depigmentarea tegumentelor. 

— Mdaa, am mai fost pe aici. 

— Copoi. Ciudăţenia sări mai aproape de ea, cu mișcări 
țepene, precum un robot care ar avea mare nevoie de o 
revizie. Acesta era un semn că ceva nu funcţiona cum 
trebuie. Acum ceva vreme te-am văzut stând de vorbă cu 
Crack. Cam prostănac el așa. 

— Mdaa. E cam prostănac. Erai prin preajmă când 
femeia aceea a fost omorâtă, mai încolo, pe stradă? 

— Femeie elegantă, cu bani, elegantă. Când eram la 
detoxificare, am văzut-o la tv 

Eve renunţă la o vorbă de duh, dând rapid firul istoriei 
înapoi. 

— Păi dacă te aflai la detoxificare, cum de m-ai văzut 
stând de vorbă cu Crack? 

— Chiar în ziua aceea am plecat la spital. Sau poate că a 
doua zi. Timpul e o chestiune relativă, nu? 

— Dar poate că ai mai văzut-o și altădată pe femeia 
aceea elegantă și bogată, nu doar la televizor. 

— Nuuu. Albinoasa începu să-și sugă degetul. Nu am mai 
văzut-o. 

Eve cercetă cu privirea clădirea aflată în spatele 
creaturii, cântărind priveliștea ce s-ar fi putut deschide în 
faţa ei. 

— Locuiești în clădirea aceea? 

— Pe ici, pe colo, pe unde apuc. Am un apartament ceva 
mai deteriorat la ultimul etaj. 

— Şi, în noaptea în care a murit femeia aceea, erai acolo, 
sus? 

— Probabil. Nu prea aveam bani. Ea zâmbi, dezvelindu- 
și dinţii mici și rotunzi. Respirația ei era de-a dreptul 
copleșitoare. Când nu ai bani, nu prea ai cum să te distrezi 
pe afară. 

— In seara aceea ploua, interveni Eve. 

— Oooo, da. Mie îmi place ploaia. Mușchii ei continuau 
să se contracte spasmodic, dar privirea căpătă un aer 
visător. Eu priveam pe fereastră cum plouă. 

— Şi ai mai văzut și altceva? 

— Oameni, unii veneau, alţii plecau, răspunse ea, ca și 
cum ar fi fredonat o melodie. Uneori nu ai cum să auzi 
muzica străzii. Dar în seara aia era cu totul altfel. Ploaia 
curgea cu găleata. lar oamenii o luaseră la fugă, încercând 
să se adăpostească. Ca și cum ploaia aceea i-ar fi putut 
topi sau ceva de genul acesta. 

— Ai văzut cum cineva alerga prin ploaie. 

Privirea aceea lipsită de culoare deveni mai ageră. 

— Poate. Da’ eu cu ce mă aleg? 

Eve se căută în buzunar. Da, avea destul mărunțiș, 
suficient pentru ceea ce ar fi putut afla. Creatura albă își 
dădu ochii peste cap, stând cu palma întinsă. 

— Ce ai văzut? întrebă Eve fără grabă, păstrând încă 
mărunțţișul în posesia ei. 

— Un tip care se plimba nervos pe aleea de colo. Ea 
înălță din umeri, cu ochii la bani. Poate că voia să plece. 
Nu știu sigur. 

— Avea ceva la el? Tinea ceva în mână? 

— Doar „scula”, atât. Zicând asta, ea râse cu poftă, gata 
să cadă. Ochii ei începură a lăcrima din abundență. Se 
fâţâia de colo-colo prin ploaie, atâta tot. În noaptea aia, 
mare noroc dacă vedeai pe careva pe afară. Tipu' s-a urcat 
într-o mașină. 

— Tipul de care vorbeai? 

— Nuuu, altul, care-și parcase mașina uite acolo. Ea făcu 
un gest vag, imprecis. Nu era de p'aci. 

— De ce? 

— Mașina lui era lăcuită. La noi în cartier nu are nimeni 
mașină dată cu lac. Asta dacă au mașină. Ei, Crack are, și 
mai are și enervantul ăla de Reeve, care stă la capătul 
palierului, la etajul unde locuiesc eu. Dar mașinile lor nu 
strălucesc. 

— Povestește-mi despre bărbatul care s-a urcat în 
automobil. 

— S-a urcat în mașină și a întins-o. 

— La ce oră se întâmpla asta? 

— Hei, ţi se pare că semăn cu un ceas. Ticc-taaac! Ea 
râse din nou, scoțând un hohot gutural. Era seară, în cel 
mai bun caz noapte. Ziua pe mine mă dor ochii, se văită ea. 
Mi-am pierdut ochelarii de soare. 


Eve scoase din buzunar o pereche de ochelari de 
protecţie. Oricum, nici nu mai ţinea minte că-i avea la ea. [i 
întinse albinoasei, aceasta înhățându-i pe loc. 

— Sunt ieftini. Dintr-ăștia poartă polițaii. Nu-s cine știe 
ce. 

— Dar el cum era îmbrăcat? Cel care s-a urcat în 
mașină? 

— La naiba, habar nu am. Creatura începu să se joace cu 
ochelarii de soare. Datorită lentilelor speciale, ochii păreau 

să nu o mai usture chiar atât de tare. Parcă purta un 
pardesiu. Unul de culoare închisă, care-i venea strâns pe 
trup. 

Eve tresări pe neașteptate, ca și cum tocmai ar fi primit 
un pumn în stomac. 

— Avea și umbrelă? 

— Heiii, afară ploua. Și unora nu le place să-i ude ploaia. 
Era frumoasă, zise ea, din nou visătoare. Era strălucitoare, 
veselă. 

— Ce culoare avea? 

— Era strălucitoare, repetă ea. Ai de gând să-mi dai 
bănuţii ăia? : 

— Mdda, o să-i primeşti, fii sigură. In secunda 
următoare, Eve o prinse de braț, o conduse până în dreptul 
treptelor ciobite de la intrarea blocului, așezând-o apoi pe 
una din ele. Dar, mai întâi, hai să mai vorbim puţin despre 
asta. 


— Poliţiștii nu au avut șansa să stea de vorbă cu ea. Eve 
se plimba de colo-colo prin biroul ei, în vreme ce Feeney se 
lăfăia în scaunul ei, învârtindu-se dintr-o parte în alta. Ea a 
intrat la detoxificare chiar a doua a zi după comiterea 
primului asasinat. Am verificat. A fost externată acum o 
săptămână. 

— Adică martorul tău e o drogată albinoasă, punctă 
Feeney. 

— Dar ea l-a văzut, Feeney. L-a văzut când se urca în 
mașină, a văzut umbrela. 

— Dar tu știi bine ce calitate au imaginile unei asemenea 
persoane, Dallas. Afară ploua, era întuneric, se uita pe 
partea opusă a străzii, ce crezi că a reușit să vadă? 

— Mi-a pomenit de umbrelă. Până acum, nimeni nu avea 
habar de umbrelă, fir-ar să fie. 

— Iar culoarea sa era, citez: strălucitoare. El ridică 
braţele în aer înainte ca Eve să se repeadă la el. Eu vreau 
să te scutesc de o nouă suferinţă, atâta tot. Dacă vrei să-l 

bagi la zdup pe Angelini bazându-te pe mărturia unei 
drogate, atunci fii sigură, copile, că avocaţii săi te vor face 
arșice. 

Se gândise și ea la asta. Și, la rândul ei, respinsese 
această idee. 

— Da, nu l-a putut identifica cu precizie. Nu-s idioată, ce 
naiba! Dar era vorba de un bărbat, ea era sigură de asta. A 
intrat în mașină și a plecat. Avea umbrela cu el. Purta o 
haină lungă, de culoare închisă. 

— Ceea ce corespunde cu declaraţia lui David Angelini. 

— Era vorba de o mașină nouă. Am reușit să scot 
informaţia asta de la ea. Strălucitoare, lăcuită. 

— lar dăm peste ceva strălucitor. 

— În concluzie, ei nu percep culorile în mod normal, se 
răţoi ea. Individul era singur, iar mașina era mică, fiind un 
automobil de uz personal. Portiera șoferului se deschidea 
în sus, nu într-o parte, iar el a fost nevoit să se aplece ca să 
poată intra în mașină. 

— Putea fi vorba de un Rocket, de un Midas sau de un 
Spur. Sau de un Midget, dacă vorbim de un model foarte 
nou. 

— Ea a declarat că mașina era nouă și să știi că are o 
anumită slăbiciune pentru ele. li place să le studieze. 

— Okay, o să verific. El o privi, zâmbind cu tristeţe. Ai 
idee câte modele de felul acesta s-au vândut în ultimii doi 
ani, dacă luăm în considerare doar cinci orașe? Ei, dacă ar 
fi știut și ea numărul de înmatriculare, măcar parțial... 

— Ei, da, e cam greu. Am fost din nou la Metcalf acasă. 
În garajul aflat în zonă erau parcate vreo douăzeci și cinci 
de mașini noi și strălucitoare. 

— Ooooo, ce fericire! 

— E posibil ca el să fi fost vecinul ei, zise Eve, ridicând 
din umeri. Dar posibilitatea era una foarte mică. Oriunde 
ar fi locuit, probabil că putea să intre și să iasă cu ușurință, 
fără a fi observat. Sau avea de-a face cu oameni neatenţi. 
Poate că a lăsat haina în automobil ori a pus-o într-o pungă 


320 


ca să poată intra înăuntru și, ajungând acolo, s-o spele. 
Probabil că în mașină și pe haină au mai rămas pete de 
sânge, Feeney, oricât ar fi frecat sau ar fi șters el. Trebuie 
să mă duc neapărat la Canal 75. 

— Ai înnebunit?! 

— Trebuie să stau de vorbă cu Nadine. Mă tot bate la 
cap. 

— Dumnezeule Mare, asta înseamnă să te vâri în vizuina 
leului. 

— Ahhh, nu voi păţi nimic. Ea surâse răutăcios. O să-l 
iau cu mine pe Roarke. De el le e frică. 


— Ce drăguţ din partea ta să-mi ceri să te însoțesc. 
Roarke parcă mașina proprie în parcarea destinată 
oaspeţilor aparţinând celor de la Canei 75, aplecându-se 
apoi în direcţia ei. Sunt impresionat. 

— Bine, îți rămân datoare. Omului acesta nu-i scăpa 
absolut nimc când venea vorba de ea, cugetă Eve, 
dezgustată, coborând din mașină. i 

— Iar eu fac o adevărată colecţie. El o luă de braţ. Însă, 
pentru început, spune-mi de ce ai vrut să te însoțesc. 

— Ţi-am mai spus, economie de timp, din moment ce-ţi 
doreai să mergem și la Operă. 

El îi măsură foarte insistent pantalonii de lucru și 
cizmele puţin cam uzate. 

— Draga mea Eve, e adevărat că mie îmi pari de-a 
dreptul perfectă indiferent în ce ai fi îmbrăcată, dar nu vei 
merge la Operă în hainele astea. Așa că o să mergem 
acasă, să te schimbi. Să faci o baie. 

— Dar poate că eu nici nu-mi doresc să merg la Operă. 

— Mi-ai spus asta deja. Și cred că de mai multe ori. Cu 
toate astea, a rămas stabilit că mergem. 

Ea se încruntă, jucându-se câteva clipe cu unul din 
nasturii cămășii lui. 

— E vorba de o cântare, atâta tot. 

— Eu am acceptat să stau la înghesuială, între două 
locuri, la Veveriţa Albastră, ca să o ajut pe Mavis să obţină 
un contract. Și nimeni - dar absolut nimeni care are cu 
adevărat urechi - n-ar putea spune că ce făcea ea acolo se 
numea cântat. 

Ea oftă lung. La urma urmei, o înţelegere, rămânea o 
înţelegere. 

— Bine, în regulă. Am spus deja că merg. 

— Dar dacă tot ai reușit să eviţi întrebarea mea, e cazul 
să o repet. De ce mă aflu eu aici? 

Ea luă ochii de la nasture, studiindu-i chipul. Niciodată 
nu recunoscuse cu ușurință că ar fi fost posibil să aibă 
nevoie de ajutorul cuiva. 

— Feeney are treabă, verifică niște e mailuri. Nu poate 
lăsa baltă ce are de făcut. Am nevoie de încă o pereche de 
ochi, de urechi, de opinia altcuiva. 

El făcu o grimasă. 

— Să înţeleg că sunt opţiunea ta nr. 2. 

— Dintre civili, tu ești opţinea nr. 1. Intuiești foarte bine 
caracterul omului. 

— Ooo, sunt flatat! Și dacă tot mă aflu aici, cred că aș 
putea să-i dau un pumn în faţă lui Morse, în numele tău. 

Ea rânji cât ai clipi. 

— Tare mi-ești drag, Roarke. Îmi ești tare drag, pe bune. 

— Şi tu mi-ești dragă. Asta înseamnă că-mi dai voie? O, 
ce plăcere mi-ar face. 

Ea râse, dar o parte a fiinţei ei se simţi foarte flatată la 
gândul că avea, în sfârșit, un apărător. 

— E o idee excelentă, Roarke, dar să știi că prefer să-l 
pocnesc cu mâna mea. Când va fi cazul și la locul potrivit. 

— Pot asista și eu? 

— Desigur. Dar pentru un moment, ce-ai zice să fii 
Roarke cel bogat și puternic, trofeul meu și atât? 

— Oooo, ce idee sexy! Sunt în extaz. 

— Perfect. Rămâi așa. Poate că, până la urmă, nici nu 
mai mergem la Operă. 

Pășiră împreună dincolo de intrarea principală, iar 
Roarke urmări încântat cum ea deveni instantaneu ofițer 
de poliţie. Îi arătă celui de la pază legitimaţia, îi sugeră să 
nu-i stea în cale, ceea ce nu-l făcu fericit pe respectivul, 
după care o porni în pas grăbit spre ascensor. 

— Ce-mi place să te văd „în acţiune”, îi șopti el la 
ureche. Ești...plină de forță, decise, lăsându-și mâna să 
alunece ușor pe spatele ei, până aproape de fese. 

— Încetează. 

— Ce-ţi spuneam? El își frecă stomacul, chiar în zona în 
care îl înghiontise cu cotul. Ia mai lovește-mă o dată. S-ar 
putea să-mi și placă, în cele din urmă. 

El reuși să transforme chicotitul într-un mormăit. 

— Ce ţi e și cu civilii ăştia, se mărgini ea să replice. 

În studioul știrilor, lumea umbla de colo-colo, discutând 
și agitându-se. Jumătate din cei aflaţi la pupitru vorbeau la 
link, în cască sau lucrau ceva pe computer. Pe ecrane 
puteai urmări emisiunea programată la ora respectivă. O 
parte din conversații încetară în secunda în care Eve și 
Roarke coborâră din ascensor. După care, ca o haită de 
copoi care adulmeca același lucru, reporterii se grăbiră să 
le iasă în întâmpinare. 

— Daţi-vă la o parte, ordonă Eve, cu destulă forţă, astfel 
încât unul dintre vulturi, nerăbdător din fire, se împiedică, 
trăgându-se înapoi, călcându-l pe vârfuri pe altul din 
cohortă. Nimeni nu va beneficia de niciun comentariu. 
Nimeni nu face nimic până nu termin eu ce am de făcut. 

— Dacă o să cumpăr sediul acesta, rosti Roarke, 
adresându-i-se lui Eve cu un glas suficient de puternic 
încât acesta să fie auzit și de ceilalţi, va trebui, în mod 
cert, să mai reduc din personal. 

Vorbele lui creară pe dată o breșă suficient de mare ca 
ei să poată trece nestingheriţi. Eve își îndreptă atenţia 
asupra unui chip pe care-l recunoscuse imediat. 

— Rigley, unde e doamna Furst? 

— Bună ziua, dră locotenent. Era un dinţos cu păr mult, 
emanând, în plus, ambiţie prin toţi porii. Dacă suneți 
drăguţi să poftiţi în biroul meu, îi invită el, făcând semn cu 
braţul spre consola sa. 

— Dna Furst, repetă ea, glasul său semănând cu șuierul 
unui glonț. 

— Nu am văzut-o toată ziua. De dimineaţă a trebuit să 
prezint reportajul în locul său. 

— A dat telefon. Zâmbind slugarnic, Morse apăru cât ai 
clipi în preajma lor. Și-a luat câteva zile libere, explică el, 
iar chipul lui mobil adoptă imediat o expresie tristă. E 
devastată din pricina lui Louise. De fapt, toţi suntem 
afectaţi. 

— E acasă la ea? 

— A zis că are nevoie de timp, atâta știu. lar cei de la 
direcţie i-au acordat o pauză, un concediu. O să lipsească 
două săptămâni. O să preiau eu atribuţiile ei. El rânji din 
nou. Prin urmare, Dallas, dacă vrei timp de emisie. Să știi 
că-ţi stau la dispoziţie. 

— E suficient cât mi-ai acordat, Morse. 

— Treaba ta. El o ignoră dispreţuitor, întorcându-se spre 
Roarke. Zâmbetul lui deveni brusc mai larg, dar și mai 
mieros. Mă bucur să vă cunosc. Greu reușește omul să stea 
de vorbă cu dumneavoastră. 

În mod deliberat, ca să-l insulte, Roarke nu luă seama la 
mâna întinsă a lui Morse. 

— Eu nu le acord atenţie decât celor care îmi stârnesc 
interesul. 

Morse lăsă mâna în jos, dar continuă să zâmbească. 

— Sunt convins că în cazul în care mi-aţi acorda câteva 
minute, aș găsi câteva subiecte care să vă trezească 
interesul. 

Roarke zâmbi, rapid și letal. 

— Tu chiar ești idiot, nu-i așa? 

— Calmează-te, băiete, îi șopti Eve, bătându-l ușor pe 
braţ pe Roarke. 

— Cine v-a oferit ilegal date confidenţiale? 

Morse lupta din greu să-și recapete demnitatea, iar 
lucrul acesta se observa cu ochiul liber. Işi întoarse 
privirea către ea, uitându-se în ochi, reușind aproape să-i 
ofere un zâmbet arogant. 

— Ei, ei, sursele beneficiază de protecţie. Să nu uităm ce 
prevede Constituţia. Cu un gest patriotic, el își așeză 
palma în dreptul inimii. Dar dacă doriţi să comentaţi acest 
aspect, să mă contraziceţi, sau să-mi oferiţi și alte 
informaţii, în afara celor pe care le deţin, vă ascult cu mare 
plăcere. 

— Ce-ar fi să încercăm și varianta următoare? zise ea, 
schimbând macazul. Tu ai fost cel care a descoperit 
cadavrul lui Louise Kirsky - iar acesta nici măcar nu 
apucase să se răcească. 

— Exact. Gura lui deveni o linie strâmbă. Deja am 
declarat acest lucru la poliţie. 

— Erai cam supărat, așa e? Nervos. Ai vărsat după aceea 
în tufișurile din apropiere. Acum te simţi mai bine? 

— Nu voi uita niciodată momentele acelea, dar e 
adevărat, mă simt mult mai bine. Mulţumesc de întrebare. 

Ea făcu un pas în faţă, făcându-l să se retragă. 

— Te simţeai destul de bine și atunci, astfel că în numai 
câteva minute ai intrat în emisie, live, ai făcut în așa fel ca 
un cameraman să sosească la faţa locului și să ia imagini în 
prim-plan cadavrului femeii care până atunci fusese colega 
ta. 

— Rapiditatea reacţiilor e o cerinţă a profesiei mele. Am 
procedat așa cum am fost învăţat. Asta nu înseamnă că nu 
am regretat cele întâmplate. Vocea îi tremura, dar el lupta 
cu o voinţă atroce să o ţină sub control. Asta nu înseamnă 
că nu-i văd chipul, ochii, noaptea, ori de câte ori încerc să 
adorm. 

— Nu te-ai întrebat niciodată ce s-ar fi întâmplat dacă 
ajungeai acolo cu cinci minute mai devreme? 

Întrebarea ei îl fripse, pur și simplu, și cu toate că ea era 
conștientă că întrebarea ei avusese caracter personal și 
era neplăcută, reacţia lui o umplu de satisfacţie, 

— Ba da, m-am întrebat, rosti el cu demnitate. Poate că 
aș fi reușit să văd cine e sau să-l împiedic s-o ucidă. Dacă 
nu aș fi fost prins în trafic, poate ca Louise ar fi fost astăzi 
în viață. Dar asta nu schimbă cu nimic evenimentele. Ea e 
moartă, și la fel li s-a întâmplat și celorlalte două. Iar tu nu 
mai ai niciun suspect arestat. 

— Poate că nici nu ţi-a trecut vreodată prin minte că tu îl 
alimentezi cu informaţii. Că tu i-ai oferit exact ce-și dorea. 
Ea își luă ochii de la Morse, studiind încăperea, de jur 
împrejur, și pe cei care-i ascultau nerăbdători și cu 
răsuflarea tăiată. Cred că individul acela a ascultat cu 
mare drag, toate reportajele, toate detaliile oferite, toate 
speculaţiile care se lansau. Pentru că l-ai transformat în 
cea mai mare vedetă a micului ecran. 

— Responsabilitatea noastră e aceea de a transmite - 
începu Morse fraza. 

— Morse, tu habar nu ai ce e aceea responsabilitate. Tu 
nu știi decât să-ţi numeri atent minutele de emisie, să 
urmărești atent când ești în prim-plan și în centrul imaginii 
pe micul ecran. Cu cât mor mai mulţi, cu atât crește 
ratingul emisiilor tale. Dacă vrei, poţi să citezi fraza asta în 
reportajul următor. Ea se răsuci apoi pe călcâie. 

— Acum te simţi mai bine? o întrebă Roarke în clipa 
când pășiră din nou pe trotuar. 

— O, nu prea bine. Impresii? 

— În studioul știrilor e o agitaţie continuă, sunt prea 
mulți în peisaj care fac prea multe lucruri deodată. Şi toţi 
sunt nervoși, puși pe hartă. Primul cu care ai vorbit, 
întrebând unde e Nadine? 

— Rigley? Seamănă cu un peștișor. Cred că l-au angajat 
din pricina danturii pe care o etalează. 

— Își rodea continuu unghiile. Alţii păreau oarecum 
jenaţi, rușinaţi în timpul micului tău discurs. S-au întors cu 

spatele, s-au prefăcut foarte ocupați, dar în realitate nu 
făceau absolut nimic. Unii dintre ei păreau chiar încântați 
văzând că-l muștruluiai puțin pe Morse. Nu cred câ-l 
simpatizează prea tare. 

— Uaaau, ce surpriză! 

— El e mai priceput decât credeam, cugetă Roarke cu 
voce tare. 

— La ce naiba se pricepe? Să prezinte abil tot felul de 
mizerii? 

— Mă refer la imagine, se corectă Roarke. În cele mai 
multe cazuri, semnificaţia e cam aceeași. Ştie cum să 
afișeze toate acele emoţii. Ele nu vin din interior, dar el 
știe cum să poarte masca fiecărei emoţii, acest lucru 
reflectându-se și în vocea sa. Domeniul în care lucrează i 
se potrivește mănușă și e clar că e în ascensiune. 

— Dumnezeu să ne aibă în pază. Ea se rezemă de mașina 
lui Roarke. Tu crezi că știe mai mult decât a declarat în 
reportajele sale? 

— Cred că e posibil. E chiar foarte posibil. Îi place la 
nebunie să prezinte în direct toate aceste detalii, mai ales 
acum când a preluat frâiele responsabilităţii, fiind singurul 
care se ocupă de această poveste. In afară de asta, te 
urăște de moarte. 

— Ahhh, să știi că sufăr nespus. Ea vru apoi să deschidă 
portiera, dar se opri, întorcându-se cu faţa spre el. Mă 
urăște? 

— Dacă ar avea cum, te-ar distruge. Așa că ai mare grijă. 

— Poate să mă pună într-o postură ridicolă, dar nu mă 
poate distruge. Ea deschise larg portiera. Unde naiba o fi 
Nadine? Nu e genul ei să reacționeze astfel, Roarke. Da, 
înţeleg cum se simte din cauza morţii lui Louise, dar nu-i 
stă în fire să-și ia concediu, să nu ia legătura cu mine sau 
să-i paseze o poveste de o asemenea anvergură unui 
nemernic ca cel de adineauri. 

— Oamenii reacţionează în diferite feluri în fața șocului 
și a durerii. 

— Acest mod de a reacţiona e o tâmpenie. Ea era, de 
fapt, ţinta. Și rămâne în continuare o posibilă ţintă a 
criminalului. Trebuie să o găsim. 

— Așa crezi tu că vei scăpa de mersul la Operă? 

Eve se urcă în mașină, întinzându-și relaxat picioarele. 
Să zicem că e vorba doar de un mic avantaj colateral. Hai 
să dăm o fugă până la ea acasă, okay? Locuiește pe strada 
nr. 18, situată undeva între Second și Third. 

— Bine. Dar să știi că mâine seară nu vei putea lipsi de 
la cocktail. 

— Cocktail? Despre ce vorbești? 

— Cel pe care l-am aranjat acum o lună, îi aminti el, 
urcându se lângă ea. Pentru mobilizarea strângerii de 
fonduri în beneficiul Institutului de Artă de pe Staţia 
Grimaldi. Iar tu ai fost de acord să participi la petrecere, 
ca să dai o mână de ajutor gazdei. 

Da, acum își aducea aminte. El îi adusese deja o rochie 
elegantă pe care se presupunea că o va purta cu această 
ocazie. 

— Dar nu cumva eram beată când am fost de acord cu 
această participare? în vorbele unui betiv nu trebuie să te 
încrezi niciodată. 

— Nu, nu erai beată. El surâse, scoțând între timp 
mașina din parcarea destinată oaspeţilor. Erai, oricum, 
goală-pușcă, te legănai de zor, gâfâind și cred că mai aveai 
foarte puţin și începeai să mă implori. 

— Aiurea. Dar la urma urmei, își zise ea, încrucișându-și 
braţele la piept, era foarte posibil să aibă dreptate. 
Detaliile acelui moment erau deja neclare. 

Bine, bine, o să particip, o să port pe chip un surâs 
stupid, purtând, desigur rochia aceea elegantă, cu toate 
că, fiind atât de scurtă, consider că ai dat prea mulţi bani 
pe ea. Asta dacă nu...apare ceva. 

— Ceva? 

Ea oftă. El nu-i ceruse decât să participe la una dintre 
acţiunile sale trăsnite, la un eveniment care, după toate 
aparențele, era important pentru el. 

— O urgenţă a poliției. Dacă nu apare ceva urgent de la 
serviciu. Dacă nu intervine nimic, particip la brambureala 
aceea elegantă și fițoasă. 

— Adică să înţeleg că ar fi imposibil să te și distrezi? 

— Ei, da, poate că aș putea s-o fac și pe asta. Ea întoarse 
capul, ridicând mâna, instinctiv, spre obrazul lui și 
mângâindu-l. Da, puţin. 

Acasă la Nadine, nu răspunse nimeni la sonerie. Robotul 
ceru, pur și simplu, apelantului să lase un mesaj care urma 
să fie apoi returnat cât mai curând posibil. 

— Poate că e în casă, stând, pur și simplu, și gândându- 
se la tot ce s-a întâmplat, reflectă Eve, pocnind nervoasă 
cu tocurile în ciment în momentul în care emise această 
părere. Sau poate că e plecată la vreo sală de gimnastică. 
În ultimele zile a cam lăsat garda jos. E cam șireată Nadine 
a noastră. 

— Iar tu te vei simţi mult mai bine dacă afli unde e. 

— Mdaa. Cu fruntea plină de cute din pricina încruntării, 
Eve se gândi dacă ar fi fost oportun să folosească codul de 
urgență al poliției pentru a dezactiva sistemul de 
securitate al apartamentului. Dar motivul nu părea unul 
întemeiat, așa că preferă să-și afunde mâinile adânc în 
buzunare. 

— Probleme de etică, zise  Roarke. Întotdeauna 
reprezintă o adevărată lecţie dacă stau și privesc cum lupti 
cu tine însăţi ca să nu încâlci aceste reguli. E cazul să-ţi 
dau o mână de ajutor. El scoase din buzunar un briceag, 
după care deschise ușița sistemului de securitate. 

— Dumnezeule, Roarke, infracţiunea asta îţi poate aduce 
șase luni de arest la domiciliu. 

— Hmmm-hmm. Adoptând o atitudine calmă, el studie 
atent circuitele. Mi-am cam pierdut îndemânarea. Modelul 
acesta e produs de compania noastră, să știi. 

— Pune totul la loc și nu mai... 

Dar el deja reușise să anuleze circuitele panoului 
principal, lucrând cu o rapiditate și cu o eficienţă care o 
făcu să clipească. 

— „Mi-am ieșit din mână, aiureeea”, mormăi ea, în clipa 
în care în locul beculeţului roșu se aprinse cel verde. 

— Ei, mereu mă prind ce trebuie făcut. Ușa se deschise, 
iar el o trase repede înăuntru. 

— Dezafectarea sistemului de securitate, intrare prin 
efractie, cercetarea fără autorizaţie a unui spaţiu privat. 
Ooo, pedeapsa crește văzând cu ochii. 

— Dar tu o să mă aștepți, așa e? Cu palma pe braţul lui 
Eve, el studie atent livingul. Spaţiul era curat, aranjat, 
dotat cu foarte puţine piese de mobilier, dar stilul acesta 
minimalist era de departe unul costisitor. 

— Trăiește pe picior mare, comentă el, luând seama la 
dalele mari și strălucitoare de gresie care placau podeaua, 
la cele câteva obiecte de artă aranjate frumos și ordonat pe 
câte un piedestal. Dar nu vine prea des în locuinţa asta. 

Eve știa bine că el se pricepea la astfel de lucruri, așa că 
aprobă printr-o mișcare a capului. 

— Da, așa e, ea nu locuiește aici, ci doar doarme în casa 
asta din când în când. Totul era la locul lui, iar perniţele nu 
erau deloc deranjate, ca semn că se sprijinise cineva pe 
ele. Ea trecu pe lângă el, îndreptându-se spre bucătăria 
care se afla chiar lângă living, verificând meniul disponibil 
al AutoChefului. Dar nici la capitolul alimente văd că nu 
stă prea bine. Cele mai multe sunt brânzeturi și fructe. 

Eve se gândi la stomacul ei gol, fu tentată să comande 
ceva, după care se răzgândi. Traversă sufrageria largă, 
îndreptându-se spre primul dormitor. 

— Îl folosește ca birou, declară ea, studiind aparatura, 
consola și panoul imens din fața ei. Da, locuiește și aici din 
când în când. O pereche de pantofi era lăsată sub consolă, 
pe link era uitat un singur cercel, lângă care stătea o cană 
goală care fusese, probabil, plină cu cafea. 

Cel de al doilea dormitor era mult ma; larg, patul era 
nearanjat, cearceafurile având o sumedenie de cute, iar 
așternuturile erau mototolite și ele aiurea, ca și cum 
cineva s-ar fi acoperit și s-ar fi descoperit de multe ori, 
răsucindu-se de pe o parte pe alta, întro noapte lungă și 
agitată. 

Eve zări imediat costumul purtat de Nadine chiar în 
seara în care Louise fusese ucisă, acesta fiind aruncat 
neglijent sub măsuţa pe care trona o vază plină cu 
margarete aurii ofilite. 

Ele erau un semn al suferinţei, iar ei îi păru rău pentru 
ele, pentru tot. Se duse la șifonier, apăsând pe butonul 
care activa deschiderea acestuia. 

— Ooo, Dumnezeule, cum să-ți dai seama dacă a 
împachetat ceva? Are haine cât pentru zece femei, toate 
elegante și frumoase. 

Cu toate astea, își continuă cercetarea, în timp ce 
Roarke se duse lângă linkul montat alături, derulând CD-ul 
robotului până la prima transmisie. Eve se uită peste umăr, 
observând cu ce se ocupă. Însă imediat după aceea ridică 
din umeri. 

— S-ar putea ca în final intimitatea ei să fie invadată 
complet. 

Eve continuă să caute un semn că Nadine putea fi 
plecată într-o călătorie, în timp ce mesajele și apelu rile se 
derulau rând pe rând. 

Ascultă ușor amuzată un dialog cu clare conotaţii 
sexuale, acesta având loc între Nadine și un bărbat pe 
nume Ralph. Existau în conversaţia aceea o mulțime de 
insinuări, de sugestii fără perdea, la care se adăugau, în 
partea finală a transmisiei, câteva hohote de râs și 
promisiunea că aveau să se întâlnească imediat ce el va 
reveni în oraș. 

Urmară rapid și alte mesaje: unele care aveau legătură 
cu serviciul, altul care reprezenta un apel la un restaurant 
din apropiere, pentru a comanda ceva de mâncare. Apeluri 

obișnuite, pe care le faci în fiecare zi. Dar situaţia se 
schimbă pe neașteptate. 

Nadine stătuse de vorbă cu familia Kirsky a doua zi după 
comiterea asasinatului. Erau lacrimi și de-o parte și de 
cealaltă. Da, dar poate că ele le aduseseră și puţină 
alinare, cugetă Eve, apropiindu-se de ecran. Poate că 
împărțind lacrimile și șocul trecuseră mai ușor peste toate. 


„— Nu știu cât de mult contează asta în clipa de faţă, 
însă persoana care conduce ancheta, Dallas - dra 
locotenent Daiias - nu va renunța până nul va afla cine i-a 
făcut asta lui Louise. Nu va renunța.” 

— O, Doooamne! Eve închise ochii îndată ce transmisia 
luă sfârșit. Dar nu mai erau și alte meaje, CD-ul rulând, 
practic, în gol, așa că ea deschise ochii. Dar unde e apelul 
către postul tv? întrebă ea pe un ton aspru. Morse spunea 
că a sunat la serviciu și a solicitat câteva zile libere. 

— Poate că a sunat din mașină, de la un link portabil. 
Poate că a trecut ea însăși pe la birou. 

— Hai să aflăm. Ea scoase din buzunar staţia de 
comunicare. Feeney, vreau să-mi afli locul de producţie și 
modelul mașinii lui Nadine Furst, dar și numărul de 
înmatriculare al acesteia. 

Nu dură deloc mult ca el să acceseze datele respective, 
citind rapid inventarul garajului și descoperind că mașina 
ei fusese luată de acolo în ziua precedentă, fără a reveni, 
ulterior, la locul ei. 

— Nu-mi place deloc chestia asta. Stând în mașină, 
alături de Roarke, Eve începu să se agite, plină de nervi. 
Ea mi-ar fi lăsat măcar un mesaj. Mi-ar fi lăsat vorbă. Va 
trebui să stau de vorbă cu unul dintre directorii postului la 
care lucrează, ca să văd cu cine a discutat. Incepu să 
formeze numărul la linkul din mașina lui Roarke, dar se 
opri. Nu, mai bine fac altceva. Scoţând agenda din 
buzunar, solicită un alt număr: familia Kirsky, Deborah și 
James, Portland, Mâine. Numărul se formă imediat, iar ea 

îl transferă pe link. I se răspunse cât ai clipi, la capătul 
celălalt al transmisiei aflându-se o doamnă cu păr 
blonddeschis și cu niște ochi extremi de obosiţi. 

— Dnă  Kirsky, sunt locotenent Dallas, de la 
Departamentul Poliţiei și Securităţii New York. 

— Da, dnă locotenent, mi-amintesc cine sunteți. Aveţi 
vești proaspete? 

FARA HUITE 

— Deocamdată nu vă pot comunica absolut nimic. Îmi 
pare rău. La naiba, ar fi trebuit să-i spună ceva femeii. Dar 
verificăm câteva informaţii pe care le-am primit de curând. 
Suntem încrezători, dnă Kirsky. 

— Azi am condus-o pe Louise pe ultimul drum. Se luptă 
să surâdă. Mi-am simţit sufletul mângâiat văzând câtă 
lume a iubit-o. Au venit foarte mulţi prieteni de ai săi de 
când era la școală și, în plus, a primit o mulțime de flori și 
mesaje din partea colegilor ei din New York. 

— Nimeni nu o s-o poată uita, dnă Kirsky. Îmi puteţi 
spune dacă Nadine Furst a luat parte la înmormântare? 

— Am sperat că va participa. Ochii aceia umflaţi și plini 
de lacrimi părură, câteva clipe, de-a dreptul confuzi. Acum 
câteva zile, am sunat-o la birou, ca să-i comunic data și ora 
la care va avea loc înmormântarea. Ea a promis că va veni, 
dar presupun că a intervenit ceva. 

— Nu a reușit să ajungă. Eve își simţi stomacul sfâșiat de 
o senzaţie ciudată, de un soi de tristeţe. Și nu aţi primit 
nicio veste de la ea? 

— Nu, în ultimele zile nu. Știu că e o femeie extrem de 
ocupată. Își vede de viaţa ei, desigur. Credeţi că ar avea 
altă soluţie? 

Eve nu voia să o îngrijoreze și mai tare, ţinând cont că, 
oricum, nu avea cum să-i aline durerea. 

— Îmi pare rău că v-aţi pierdut fiica, dnă Kirsky. Dacă 
aveţi nelămuriri sau doriți să staţi de vorbă cu mine, 
sunaţi-mă. Oricând. 

— Sunteţi deosebit de amabilă. Nadine spunea că veţi 
face totul pentru a afla cine i ucigașul fetiţei mele. Nu-i așa 
că nu veţi renunţa să 1 căutaţi, dnă locotenent Dallas? 

— Nu, doamnă, nu voi renunţa. Ea închise linkul, 
trântindu-și capul în spate, pe tetieră, și închizând ochii. 
Nu sunt amabilă. Nu am sunat-o ca să-i spun cât de rău îmi 
pare, ci pentru că mă gândeam că îmi va oferi răspunsul 
dorit. 

— Dar ne pare rău. Roarke își așeză cu tandreţe palma 
deasupra mâinii ei. lar tu ești un om amabil, bun. 

— Dacă stau să număr câte persoane contează pentru 
mine, cred că mi-ajung douăzeci de degete sau chiar mai 
puţin. Același lucru se întâmplă și cu cei care ţin la mine, 
pentru care însemn ceva. Dacă ar fi venit după mine, așa 
cum am presupus că va face, aveam eu ac de cojocul lui. 
Iar dacă nu... 

— Taci. El o pocni peste mână atât de tare că fu nevoită 
să-și înăbușe un țipăt, în vreme ce în privirea lui citi mânie 
și hotărâre. Gata, ajunge, taci! 

Cu gândul aiurea, ea își frecă mâna, în timp ce el 
străbătu în viteză strada. 

— Da, așa e, ai dreptate, nu procedez bine. Mă las 
copleșită de toate astea, le iau ca pe ceva personal, și 
lucrul acesta nu ajută la nimic. Prea multe emoţii, 
murmură ea, amintindu-și de sfatul dat de șeful poliţiei. 
Am început ziua gândind limpede, și la fel trebuie să fac și 
în continuare. Următorul pas e să dau de Nadine. 

Sună la Dispeceratul poliţiei, cerând toate datele legate 
de femeia în cauză și de automobilul ei. 

Ceva mai calm, simțind cum vorbele ei anterioare îi 
răscolesc mai departe măruntaiele, el micșoră viteza, după 
care întoarse privirea spre ea. 

— Cam câtor crime le-ai ţinut piept în ilustra ta carieră, 
dră locotenent? 

— Le-am ţinut piept? Ce mod straniu de a-mi caracteriza 
activitatea. Ea ridică din umeri, încercând să-și 

concentreze întreaga atenţie asupra unui individ îmbrăcat 
într-o haină lungă, de culoare închisă, posesorul unei 
mașini strălucitoare și noi. Nu știu. E vorba de sute. Crima 
rămâne la modă întotdeauna. 

— Ei, atunci mi-aș permite să spun că ai depășit de mult 
numărătoarea celor douăzeci de degete, în ambele sensuri. 
Acum ai nevoie să te alimentezi. 

Ei îi era mult prea foame ca să-l mai contrazică. 


— În cazul verificării paralele am avut necazuri cu 
jurnalul drei Metcalf, îi explică Feeney. E plin de notații 
drăgălașe și codate și de simboluri. În plus, le modifica mai 
tot timpul, așa că e greu să alcătuiești o legendă a 
acestora. Avem nume precum „Faţă drăgălașă”, „Cel cu 
fese sexy”, „Cel cu fund de 2 cenți”. Avem acolo și iniţiale, 
steluțe, inimioare, niște feţe micuţe și zâmbitoare sau, 
dimpotrivă, unele supărate. Voi avea nevoie de timp, chiar 
de un timp considerabil, ca să pot confrunta datele din 
jurnal cu cele din lista lui Nadine și cu cea a procurorului. 

— Adică îmi declari că nu poţi s-o faci. 

— Nu am spus că nu pot. El părea ofensat. 

— Bun, scuză-mă. Da, știu că îţi distrugi chip-urile 
computerului tot lucrând la chestia asta, dar nu se știe cât 
timp avem la dispoziţie. Cred că are de gând să lovească 
din nou. Și până dăm de Nadine... 

— Tu crezi că a omorât-o. Feeney își scărpină nasul și 
bărbia, căutând apoi cu înfrigurare punga cu praline. 
Lucrul acesta schimbă stilul lui de acţiune, Dallas. În plus, 
cele trei victime pe care le-a căsăpit au fost lăsate în locuri 
în care le puteai descoperi cu ușurință, împiedicându-te, 
practic, de cadavru. 

— Deci, are un stil nou. Ea se cocoţă pe colţul biroului, 
dar cobori de acolo cât ai clipi, fiindcă era mult prea 
nervoasă ca să stea locului. 

— Fii atent, e nemulţumit, nervos. Şi-a ratat ţinta. Totul 
mergea conform planului, după aia o dă în bară, omorând 

pe cine nu trebuie. Dacă ne orientăm după raportul Mirei, 
el beneficiază acum de foarte multă atenţie, ore întregi de 
transmisii în direct, dar uite că ceva nu i-a ieșit. E ceva 
legat de putere. 

Ea se duse în faţa ferestrei de mici dimensiuni, se uită 
pe geam, dând cu ochii de un airbus care trecea chiar prin 
dreptul privirii ei, semănând cu o pasăre ciudată care-și 
urma traiectoria. Jos, oamenii erau împrăștiați precum 
furnicile, traversând grăbiţi trotuarele, rampele, urcând 
grăbiţi scările rulante care le stăteau la dispoziţie, folosind 
orice mijloc care îi ajuta să-și rezolve treburile ce nu 
sufereau amânare. 

Erau atât de mulţi, cugetă Eve. Şi toţi reprezentau o 
posibilă „ţintă”. 

— Da, e vorba de putere, repetă Eve, privind încruntată 
spre mulţimea de oameni care traversa grăbită trotuarele. 
Iar femeia aceasta beneficia de toată atenţia cuvenită, de o 
glorie imensă. Atenţie și glorie care trebuiau să-i revină 
lui. Dar când le elimină, el se încarcă cu gloria acelei 
crime, beneficiind de toată publicitatea posibilă în astfel de 
cazuri. Femeia aceea e moartă, iar asta reprezintă un 
beneficiu. Ea voia să distrugă tot ce-i ieșea în cale. Dar, în 
clipa asta, opinia publică își îndreaptă toată atenţia asupra 
lui. Cine e el, ce face, ce meserie are și unde se află în 
acest moment? 

— Parcă ai fi dr. Mira, comentă Feeney. Dar fără 
expresiile specifice meseriei. 

— Poate că ea a reușit să-l dibuie, să-l descopere. Cel 
puţin să-și dea seama ce fel de om e. Ea crede că-i vorba 
de un bărbat, de un om incapabil să stabilească relaţii de 
apropiere, intime. Fiindcă în opinia lui femeile reprezintă o 
problemă. Nu le poate permite să-l domine, așa cum făcea 
mama lui. Sau figura proeminentă din existenţa sa, ca 
femeie. A beneficiat de oarecare succes în existenţa sa, dar 
nu e de ajuns. Şi nu vrea să renunţe până nu ajunge în 
vârf. Și poate că vrea acest lucru tocmai fiindcă o anumită 

femeie îi încurcă ascensiunea. Ori poate că e vorba de 
femei, în general. 

Ea miji ochii, închizând apoi ploapele. 

— E vorba de femeile care vorbesc, care transmit, șopti 
ea. Femei care folosesc cuvântul ca pe un instrument cu 
ajutorul căruia devin mai puternice. 

— Iată o idee nouă. 

— E ideea mea, zise ea, revenind de la fereastră. El le 
taie beregata. Nu le face nimic altceva, pentru că nu există 
urme de mutilare sau dovezi că le-a agresat sexual. Cu 
toate că are legătură cu sexul, nu e vorba de dominare 
sexuală. E vorba de determinarea genului. Poţi ucide în 
multe feluri, Feeney. 

— Mie îmi spui. Oricând se găsește un mod nou și 
inventiv de a ucide pe cineva. 

— El folosește un cuţit, ceea ce reprezintă, practic, o 
prelungire a trupului său. O armă de uz personal. Ar putea 
să le lovească în inimă, în abdomen, să le scoată... 

JD ROBB 

— Bine, bine. El înghiţi bărbătește o alună, fluturând din 
mână. Nu e cazul să prezinţi tabloul complet. 

— Towers avea prestanţă la Tribunal, iar glasul ei era un 
instrument extrem de puternic. Metcalf, actrița, era asul 
dialogării. Furst se adresează în mod direct 
telespectatorilor. Poate că de aceea nici nu m-a ales ca 
victimă, șopti ea. Arta de a vorbi nu e sursa mea de putere. 

— În clipa asta te descurci de minune, copile. _ 

— E, nu prea contează, zise ea, clătinând din cap. În 
concluzie subiectul nostru e un bărbat care nu are o 
relaţie, care în cariera lui nu reușește să reprezinte un 
punct forte, un brand, dar pe care l-a influenţat o femeie 
puternică și plină de succes. 

— Portretul acesta i se potrivește lui David Angelini. 

— Da, dar i se potrivește și tatălui său, dacă mai 
adăugăm și faptul că afacerea lui are ceva probleme. Şi i 
se potrivește și lui Slade. Mirina Angelini nu, e în realitate, 

o floare delicată și fragilă, cum credeam eu. Și-l mai avem 
și pe Hammett. El o iubea pe dna Towers, dar ea nu-l prea 
lua în serios. Şi asta e o lovitură zdravănă în testicule, să 
spunem așa. 

Feeney mormăi, foindu-se pe scaun. 

— Putem găsi dintr-un foc încă două mii de bărbaţi, 
frustraţi și furioși, care sunt capabili de gesturi violente. 
Eve respiră șuierător, printre dinţi. Unde dracu' e Nadine? 

— Fii atentă, nu au reușit să dea de urma automobilului 
ei. Niciodată nu a lipsit atât de mult din oraș. 

— În ultimele 24 de ore au reușit să dea de ea, folosind 
orice mijloc? 

— Nu. Feeney oftă. Cu toate astea, dacă a hotărât să 
plece de pe Terra, ne va fi mult mai greu să luăm legătura 
cu ea. 

— Nu cred că s-ar fi decis să plece de pe Terra. Voia să 
rămână aproape de pulsul evenimentelor. La dracu”, ar fi 
trebuit să-mi dau seama că are de gând să facă o prostie. 
Trebuia să-mi dau seama cât de deprimată era. Da, era 
suficient să mă uit în ochii ei. 

Copleșită de sentimentul frustrării, Eve își trecu palmele 
prin păr. După aceea strânse spasmodic din degete, 
simțind cum se încordează din creștet până în tălpi. 

— Da, trebuia să văd asta în ochii ei, repetă ea în șoaptă. 
Ahhh, Dumnezeule! Ochii... 

— Poftim? Ce spui? 

— E vorba de ochi. El a privit-o în ochi. Se repezi spre 
link. Fă-mi legătura cu Peabody ordonă ea aparatului. E 
polițist de teren la - fir-ar a dracului de viaţă, la - fir-ar - 
unde anume? La 402. 

— Dar ce anume ai descoperit, Dallas? 

— Răbdare. Ea își frecă buzele cu degetele. Să avem 
răbdare. 

— Peabody. Faţa drei polițist apăru pe ecran, poziţia 
gurii demonstrând că era iritată. În aparat răsunau o 
mulțime de voci, acorduri de muzică. 

— Dumnezeule, Peabody, dar unde te afli? 

— Supraveghez mulțimea. Iritarea se transformă într-un 
rânjet ironic. Parada care are loc la Lex. E o sărbătoare 
irlandeză. 

— Ziua eliberării celor șase continente, comentă Feeney 
cu oarecare mândrie. Nu le strica ziua. 

— Dar nu te poţi îndepărta de zona aceea atât de 
agitată? ţipă Eve. 

— Sigur că da. Dacă îmi părăsesc postul și mă duc fuga 
trei intersecţii mai încolo. După care realiză cu cine stătea 
de vorbă. 

— Vă ascult, șefa. 

— La dracu’, mormăi Eve, străduindu-se să se facă 
auzită. E vorba de cazul Kirsky, Peabody. O să-ţi trimit o 
fotografie a cadavrului. Să te uiţi atent la ea. 

Eve ceru computerului să deschidă dosarul, îl răsfoi, 
după care transferă prin intermediul linkului fotografia lui 
Kirsky, prăbușită, întinsă pe trotuar, sub răpăiala ploii. 

— În poziţia asta ai găsit-o? Exact în poziţia aceasta ai 
găsit-o? întrebă Eve pe un ton ridicat, încercând să 
acopere hărmălaia. 

— Da, șefa. Exact în poziţia aceasta. 

Eve extrase imaginea în computer, poziționând-o într- 
unul din colţurile ecranului. 

— Are gluga trasă pe față. Nu a umblat nimeni la glugă? 

— Nu, şefa. Cum am declarat și în raport, echipa 
postului tv era deja acolo și filma. Eu i-am îndepărtat din 
zona cu pricina, după care am sigilat intrarea. Iar victima 
avea fața acoperită cam până în dreptul gurii. Când am 
ajuns eu la fața locului, nu fusese identificată oficial. Iar 
declaraţia martorului care a descoperit cadavrul nu ne era 
aproape de niciun folos. El era isteric în acele momente. 
Aveţi toate aceste date la dosar, pe înregistrare. 

— Mdda, le am. Iţi mulțumesc, Peabody. 

— Deci, vorbi Feeney imediat ce ea încheie transmisia. 
Ce informaţii suplimentare ai obţinut? 

— Hai să cercetăm încă o dată înregistrarea. Declaraţia 
inițială a lui Morse. Eve se dădu puţin mai în spate, astfel 
ca Feeney să o poată căuta în computer. Studiară 
împreună chipul lui Morse. Faţa lui era udă, părând astfel 
și din pricina ploii, dar și a transpiraţiei, poate chiar a 
lacrimilor. În jurul buzelor se observa o dungă albicioasă, 
iar privirea lui era fixă, înflăcărată, speriată. 

— Tipul se afla aici în stare de șoc, comentă Feeney. Așa 
se șochează unii când dau cu ochii de un cadavru. Peabody 
are talent, adăugă el, ascultând înregistrarea. Cu toate 
astea, se mișcă cam încet. 

— Mda, dar, cu timpul, va deveni mult mai energică, zise 
Eve, absentă. 


„— După aceea am observat că era vorba de un om. De 
un corp omenesc. Doamne, și ce de sânge în jur. Peste tot. 
În plus, ea avea gâtul tăiat...mie mi s-a făcut rău. Simţeai 
mirosul - mi s-a făcut rău. Nu m-am putut abtine. După 
aceea am alergat înăuntru după ajutor.” 


— Asta-i esenţa primei lui declaraţii. Eve își împreună 
palmele, rezemându-și bărbia și fălcile de podul lor. Bun, 
acum caută, te rog, fragmentul în care eu am stat de vorbă 
cu el în noaptea aceea, după ce am întrerupt difuzarea 
știrilor. 

Da, arăta în continuare palid, decise ea, dar buzele 
aveau un aer ironic, de superioritate. Ea îi ceruse 
numeroase detalii, exact așa cum făcuse și Peabody și, în 
mare parte, primise aceleași răspunsuri. Dar el se dovedise 
mult mai calm. Ceea ce era de așteptat, fiind ceva obișnuit 
în astfel de cazuri. 


„— Ai atins cadavrul? 

— Nu, nu cred - nu. Ea zăcea întinsă acolo, având o rană 
lungă pe gât. Ah, ochii ei. Nu, nu am atins-o. Mi s-a făcut 
greață. Probabil că tu nu înţelegi chestia asta, Dallas. Unii 

oameni reacționează instinctiv, primitiv. Cât sânge și ce 
ochi avea ea. Doooamne!” 


— Ieri mi-a declarat aproximativ același lucru, șopti Eve. 
Nu a putut să dea uitării expresia chipului ei. Ochii ei. 

— Ochii unui mort sunt de-a dreptul înfricoșători. Te pot 
bântui o viaţă întreagă. 

— Da, nici eu nu i-am putut uita privirea. Ea se uită la 
Feeney. Dar nimeni nu i-a văzut privirea până nu am ajuns 
eu acolo, în miez de noapte, Feeney. Pentru că avea gluga 
trasă peste ochi. Nu i-a văzut nimeni faţa înaintea mea. Cu 
excepţia ucigașului. 

— Dumnezeule Mare, Dallas! Doar nu crezi că viermele 
ăla de Morse taie gâturile femeilor în timpul liber. Da, e 
posibil ca povestea asta să aibă un impact mai mare asupra 
publicul, dându-i și lui ceva mai multă importanţă. 

Buzele se curbară ușor într-un zâmbet, mai mult cinic 
decât amuzat. 

— Mdaa, iar lui îi place să se dea important, nu? îi place 
să fie în centrul atenţiei. Feeney, spune-mi, te rog, ce faci 
când ești un reporter de mâna doua, ambițios și incapabil 
să respecţi principiile eticii, și, peste toate astea, nu ai la 
îndemână o poveste care să „rupă gura târgului”? 

El fluieră lung. 

— Ei, da, aici ai pus punctul pei. 

— Ia să-i cercetăm puţin trecutul. Ia vezi tu de unde vine 
băieţelul nostru. 

În câteva minute Feeney reuși să obţină datele de bază 
ale acestuia. 

C.J. Morse se născuse cu treizeci și trei de ani în urmă, 
în Stanford, Connecticut. Aceasta fu, de fapt, prima 
surpriză. Eve îl credea cu șapte ani mai tânăr. Mama lui, în 
prezent decedată, fusese un lider, un cercetor științific de 
elită în domeniul IT-ului la Carnegie Melon, acolo unde fiul 
ei își luase masteratul în jurnalism de televiziune și în 
Informatică. 

— Deștept  viermișorul ăsta, comentă Feeney. Al 
douăzecilea în promoţia lui. 

— Mă întreb dacă asta îl situa cu adevărat printre 
fruntași. 

Avusese mai multe locuri de muncă, posturile fiind 
destul de variate. Se mutase de la un post tv la altul. Un an 
de zile, de exemplu, lucrase la o mică filială, situată în 
apropierea orașului său de reședință. Şase luni lucrase la o 
filială-satelit din Pennsylvania. Aproape doi ani fusese 
angajat la un post tv de top din Noul Los Angeles, după 
care lucrase în Arizona, la un post tv pe jumătate 
independent, după care revenise în Est. O perioadă 
staționase în Detroit, după care se întosese în New York. 
Aici lucrase la „AII New 60”, reușind să se transfere, 
printro manevră colaterală, la Canal 75, mai întâi la 
Departamentul Informţiilor din domeniul Social, și apoi la 
Departamentul știrilor de impact. 

— Amicul nostru nu prea a știut să-și păstreze locurile 
de muncă. Cel mai mult a rezistat la Canal 75, adică trei 
ani, până în prezent. În afară de asta, în dosarul lui, printre 
datele legate de situaţia familială, nu se menţionează nimic 
referitor la tatăl lui. 

— Da, se pomenește doar despre mamă, aprobă Feeney. 
O femeie de succes, care a deţinut o funcţie importantă. 
„Dar mama lui murise”, cugetă ea. Trebuiau să-și facă timp 
și să verifice în ce condiţii decedase aceasta. 

— Verifică-i cazierul. 

— E curat, n-are, răspunse Feeney, privind încruntat 
spre monitor. Amicul nostru a avut un parcurs impecabil. 

— Ia verifică-i tu și primii ani ai tinereţii. Ia te uită, ia te 
uită, vorbi ea, citind informaţiile afișate imediat pe ecran. 
Un dosar clasat și inaccesibil, Feeney. Oare ce crezi tu că a 
făcut băiatul nostru cel imaculat când era tinerel, astfel 
încât cineva să-și folosească braţul lung și să sigileze acel 
dosar? 

— Nu-mi va lua mult să descopăr. Se înveseli brusc, 
degetele fiind gata pregătite să danseze grațios pe taste. 
Dar am nevoie de echipamentul meu și de undă verde din 
partea dlui comandant. 

— Atunci la treabă. Și fă niște săpături mai adânci și în 
privința slujbelor pe care le-a avut. Să vedem dacă nu 
cumva a avut necazuri. Cred că o să dau o fugă până la 
Canal 75, ca să stau frumușel și serios de vorbă cu 
„băieţelul” nostru. 

— Ca să punem laba pe el trebuie să avem mai mult 
decât un simplu profil psihologic, care se poate potrivi sau 
NU. 

— In cazul acesta, vom face rost de acel „mai mult”. Ea 
ridică din umeri, simţindu-i încordaţi la maximum. Ştii, 
dacă nu mi-ar fi fost atât de antipatic, poate că aș fi 
observat totul mai devreme. Cine are beneficii de pe urma 
acestor asasinate? Mass-media. Ea își fixă arma la șold. În 
plus, primul asasinat a avut loc, ce convenabil, când 
Nadine era plecată de pe Terra. Şi uite așa Morse a intrat 
„în prim-plan”. 

— Şi în cazul drei Metcalf? 

— Nemernicul ajunsese înaintea mea la locul crimei. Da, 
chestia asta m-a scos din sărite, dar uite că nu mi-a căzut 
fisa. Doamne, ce cinic putea fi. Și cadavrul lui Kirsky cine l- 
a găsit? Cine era în direct peste doar câteva minute, 
realizându-și reportajul ca și cum nimic nu s-ar fi 
întâmplat? 

— Asta nu-l transformă într-un ucigaș. Exact asta o să 
declare și procurorul. 

— Ei vor să afle care e conexiunea. Ratingul, zise ea, 
îndreptându-se deja spre ușă. Asta e afurisita de 
conexiune. 

Eve dădu o fugă prin studioul știrilor, privind atent spre 
ecrane. Morse nu se vedea acolo, dar lucrul acesta nu o 
îngrijora. Complexul în care se afla era unul destul de 
mare. În plus, el nu avea de ce să se ascundă, de ce să-și 
facă griji. 

Iar ea nu voia să-i ofere un asemenea motiv. 

Pe drum alcătuise un plan cât se poate de simplu. Nu 
atât de satisfăcător ca momentul în care l-ar fi scos din 
clădire trăgându-l de frizura aceea care în fața camerei 
arăta întotdeauna impecabil, dar mult mai simplu. 

Avea de gând să-i vorbească despre Nadine, dându-i de 
înţeles că și făcea griji pentru ea, după care, în mod 
natural, discuţia putea să se îndrepte spre cazul Kirsky. 
Putea să joace rolul poliţistului eficient pentru o cauză 
meritorie. Putea să-i demonstreze că înţelegea foarte bine 
trauma prin care trece, fabricându-i apoi o poveste despre 
ce simţise ea în momentul în care fusese prima dată în fața 
unui cadavru. Ba chiar putea să-i solicite ajutorul, 
rugându-l să prezinte la știri una din fotografiile lui 
Nadine, imagini cu vehiculul ei, căzând de acord să 
colaboreze cu el. 

Atitudinea nu va fi una mult prea amicală, decise ea. Va 
fi un soi de râcă, sub pretextul că era presată de timp. 
Dacă presupunerile ei vizavi de el erau corecte, atunci el 
va fi încântat să știe că avea nevoie de el, el având șansa 
de a se folosi de ea pentru a-și crește și mai mult audiența 
și timpul de emisie. 

Însă, dacă presupunerile ei se dovedeau a fi adevărate, 
atunci era foarte posibil ca Nadine să fi murit deja. 

Eve alungă imediat acest gând. Situaţia putea fi cu totul 
alta, iar regretele puteau fi amânate pe mai târziu. 

— Căutaţi ceva? 

Eve privi în jos. Femeia era atât de perfectă, încât Eve ar 
fi fost tentată să-i verifice pulsul. Chipul ei părea că e din 
alabastru, iar ochii semănau leit cu două smaralde sub 
formă lichidă, în vreme ce buzele aveau nuanţa de foc a 
rubinului. Marile talente ale televiziunilor erau renumite 
tocmai fiindcă „aruncau” extrem de mulţi bani pe 
cosmetice, echivalentul salariului pe primii trei ani de 
muncă în postul cu pricina, de exemplu. 

Eve putea să parieze că femeia din faţa ei, în caz că nu 
se născuse o norocoasă încă din fașă, cheltuia, să spunem, 
echivalentul a cinci ani de salariu pe așa ceva. Părul ei de 
culoarea bronzului era prins undeva sus de tot, în creștet, 
lăsând descoperită faţa aceea pe care nu o poţi uita. Glasul 
era și el unul bine antrenat, semănând leit cu torsul răgușit 
al unei feline, ceea ce dădea de înţeles că la capitolul sex 
nu avea inhibiţii. 

— Sunteţi de la Departamentul „Bârfe și mondenităţi”, 
nu? 

— Nu, de la Departamentul Informaţii sociale. Numele 
meu e Larinda Mars. Ea îi întinse o mână perfectă, 
degetele sale având unghii perfect aranjate și lăcuite în 
roșu-aprins, Dv. sunteţi probabil dra locotenent Dallas. 

— Mars. Îmi sună cunoscut. 

— Ar fi cazul. În caz că Larinda era iritată de faptul că 
Eve nu o recunoscuse imediat, acest lucru fu disimulat în 
spatele unui zâmbet larg și dezarmant care îi dezvălui 
dantura impecabilă și de o voce cu un ușor accent britanic, 
specific clasei superioare. De săptămâni întregi încerc să 
obţin un interviu cu dv. și cu fascinantul dv. partenener de 
viață. Dar nu mi-aţi răspuns la niciunul din mesaje. 

— Eu am un obicei destul de prost. Consider că viaţa 
personală e un lucru care nu-i privește și pe alţii. 

— Când ai o relaţie cu un bărbat ca Roarke, viaţa ta 
devine brusc de domeniul public. Ea își mută privirea într-o 
parte și apoi ceva mai jos, oprindu-se ca un cârlig între 
sânii lui Eve. Oaaau, oaau, ce mai pietricică în formă de 
lacrimă! E un dar din partea lui Roarke, am dreptate? 

Eve se strădui să nu-i arunce o vorbă de duh, așezându- 
și palmele în dreptul diamantului. De obicei, când era 
căzută pe gânduri, se juca cu el între degete, astfel că 
uitase să-l vâre, la loc, sub cămașă. 

— Îl caut pe Morse. 

— Hmmm. Larinda calculase deja mărimea și valoarea 
pietrei preţioase. Ce mai știre pentru reportajul următor. 
Polițistă care purta la gât pietre de bilioane. Ar fi posibil să 
vă ajut în privinţa asta. Iar dv. o să-mi întoarceţi favoarea. 
În casa lui Roarke va avea loc, astăzi, o mică serată. Ea 
flutură din genele sale incredibil de lungi și mult prea 
încărcate cu rimei. Cred că mi-am pierdut invitaţia pe 
undeva. 

— Roarke se ocupă de acest aspect. Discutaţi cu el. 

— Aaaa. Expertă în apăsatul pe butoane, Larinda se lăsa 
pe spate. Aaaa, deci el conduce show-ul? Bănuiesc că fiind 
un bărbat obișnuit să ia decizii de unul singur, nu o 
consultă și pe micuța pe care o are prin preajmă. 

— Eu nu sunt „micuţa” nimănui, îi replică aspru Eve, 
înainte de a reuși să se stăpânească. Trase adânc aer în 
piept, reevaluând apoi chipul acela drăgălaș. Drăguţa 
încercarea ta, Larinda. 

— Da, ai dreptate. Deci, cum rămâne cu invitaţia la 
petrecere? Te pot ajuta să nu-ţi mai pierzi vremea 
căutându 1 pe Morse, adăugă ea în secunda când Eve făcu 
ochii mici, rotindu-și privirea prin încăpere. 

— Dovedește-o și vom vedea abia după aceea ce și cum. 

— A plecat cu cinci minute înainte de sosirea ta. Fără să 
se uite la ecran, Larinda apăsă pe buton, lăsând apelul de 

pe link în „așteptare”. În realitate, folosise un bastonaș în 
locul manichiurii ei impecabile și scumpe. Era tare grăbit, 
de fapt, atât de grăbit că era gata-gata să mă dărâme, în 
faţa liftului. Arăta chiar bolnav, drept să-ți spun. Bietul 
copilaș. 

Veninul din vorbe o făcu pe Eve să o simpatizeze ceva 
mai mult pe Larinda. 

— Nu-ţi place de el. 

— Seamănă cu rahat de pisică, zise Larisa cu o voce 
melodioasă. Draga mea, acesta e un domeniu care implică 
competitivitatea, așa că nu am nimic împotrivă ca cineva 
să calce, din când în când, pe spinarea altuia ca să 
înainteze în carieră. Dar Morse e genul acela de om care 
calcă peste tine, după care îţi mai dă și una în testicule, 
fără să aibă nici cea mai mică apăsare. A încercat să-mi 
facă și mie asta când eram colegi la Departamentul 
Informaţii Sociale. 

— Şi cum ai reușit să rezolvi problema? 

Ea înălţă din umerii săi superbi. 

— Dragă, eu mănânc viermișori ca el la micul dejun. Dar 
să știi că, per total, nu-i chiar atât de rău. E destul de 
deștept, șmecherul, și la cameră dă al dracului de bine. 
Doar că la capitolul bârfă nu e prea priceput, bărbat fiind. 

— La capitolul Informaţii sociale, o corectă Eve, 
zâmbind. 

— Corect. Oricum, după ce a plecat la Știri, nu mi-a 
părut deloc rău. Dar o să vezi că nici acolo nu și-a făcut 
prea mulţi prieteni. Vrea să-i „ia gâtul” lui Nadine. 

— Poftim? în mintea lui Eve se aprinseră pe dată niște 
beculete. 

— Vrea să preia „cârma”, vrea să fie singur. De câte ori 
stau amândoi la pupitru, el scuipă câte-o prostioară sau 
câte-o bâlbă. Ori îi ia fraza din gură, ori vorbește mai mult 
faţă de timpul alocat. li distruge textele. O dată sau de 
două ori TelePromTerul ei s-a defectat în timpul emisiei. 

Vinovăţia lui nu s-a putut dovedi, însă Morse e un geniu al 
computerelor și al electronicii, în general. 

— Da? 

— Cu toţii îl urâm, declară ea veselă. Cu excepţia celor 
din biroul de sus. Directorii consideră că ratingul lui e unul 
grozav și îi apreciază instinctul ucigaș. 

— M-aș mira să fie așa, șopti Eve. Și unde a plecat? 

— Nu ne am oprit să stăm la taclale, dar după cum 
arăta, cred că s-a dus direct acasă, să se culce. Ea mișcă o 
secundă umerii curbați, și în aer se răspândi de îndată 
aroma proaspătă a unui parfum clasic. Bănuiesc că nu și-a 
revenit nici acum după trauma suferită în clipa în care a 
descoperit cadavrul lui Louise, așa că ar trebui să am ceva 
mai multă compasiune pentru el, dar mi-e tare greu să simt 
așa ceva când vine vorba de Morse. 

— Unde e biroul lui? 

Larinda oftă, setă linkul pe funcţia „mesaje”, după care 
se ridică. 

— În direcţia asta. Ea se strecură printre rândurile de 
birouri, dovedind că trupul era la fel de impresionant și 
atrăgător ca și faţa. Nu știu exact ce cauţi, dar te asigur că 
nu o să găsești. Ea zâmbi șmecherește, privind peste umăr. 
A făcut ceva? A transformat cumva micile lui rahaturi într- 
o infracţiune, încălcând legea? 

— Trebuie să discut cu el, atâta tot. Dar de ce nu o să 
găsesc nimic? 

Larinda se opri în faţa unei console rotunde, așezate pe 
colț, astfel că oricine s-ar fi așezat în spatele acesteia, ar fi 
stat cu spatele la perete și cu faţa spre restul încăperii, 
putând observa tot ce se petrece în jur. O dovadă destul de 
clară de suferință paranoică, cugetă Eve. 

— El nu lasă nimic la vedere, nici cea mai mică agendă, 
nici cea mai mică foiţă de hârtie pe care a notat ceva. Își 
încuie computerul și dacă se duce până la baie să se 
scarpine în dos. Pretinde că la una din slujbele pe care le-a 
avut, cineva i-ar fi furat documentaţia referitoare la una 

din temele pe care le pregătea. Ba mai mult, folosește și un 
sistem audio performant, ca să poată discuta în șoaptă la 
link, să nu-l audă nimeni. Ca și cum noi nu am avea altă 
treabă decât să ciulim urechea ca să auzim ce fraze 
„preţioase” emite gâtlejul lui. 

— Atunci cum se face că ai aflat de acel sistem audio 
performant? 

Larinda surâse. 

— Punct ochit, punct lovit, dră locotenent. Până și 
consola și-o ţine încuiată, adăugă ea. Sistem de securizare 
monitorizat pe CD. Ea o privi pe sub genele lungi și aurii. 
Dar fiind poliţist, îți poţi da seama foarte bine cum am 
reușit să descopăr lucrul acesta. Ei, ia spune, cum rămâne 
cu invitaţia aceea? 

Biroul era în perfectă ordine, cugetă Eve. Mult prea 
ordonat pentru cineva care muncise intens și apoi plecase 
în grabă, fiindcă îi era rău. 

— Are o sursă de informaţii la sediul central al poliţiei? 

— Cred că e posibil, deși nu văd cine ar intra în joc cu 
unul ca Morse. 

— Vorbește despre asta, se laudă că are o „relaţie” 
acolo? 

— Heei, dacă te iei după ce spune Morse, el are relaţii și 
surse de informaţie în cele patru colţuri ale universului. 
Vocea ei deveni brusc mult mai profundă, pierzându-și din 
aerul acela sofisticat, și având un ceva mai pronunţat 
accent britanic, specific celor din Queens. Dar pe Nadine 
nu a reușit s-o dea la o parte. 

4D0 

Ei, de fapt, asta până la cazul Towers, dar nu va mai 
lucra multă vreme la cazul acesta. 

Inima lui Eve bătea acum ca un ciocan, ritmic și cu forţă. 
Dădu din cap în semn de aprobare și făcu stânga împrejur. 

— Heeei, strigă Larinda în urma ei. Cum rămâne cu 
petrecerea? Serviciu contra serviciu, Dallas. 

— Dacă văd vreo cameră de filmat în preajma ta, pleci 
înainte de a intra, o avertiză Eve, văzându-și de drum. 

Fiindcă îi aducea aminte de zilele în care purtase 
uniformă și de ambiția care o încerca atunci, Eve îi ceru lui 
Peabody să-o însoțească.. 

— O să-și aducă aminte de tine. Eve aşteptă 
nerăbdătoare ca liftul să ajungă la etajul 33 al clădirii unde 
locuia Morse. Are memoria chipurilor. Tu să nu spui 
absolut nimic înainte să-ți cer eu acest lucru, și apoi să 
vorbeşti concis şi oficial. Adoptă, te rog, o expresie 
hotărâtă, rigidă. 

— Cred că așa arăt încă de la naștere. 

— Dar cred că ar fi cazul să te joci, din când în când, cu 
expresia respectivă. Ai putea arăta puţin...îngrijorată, 
nerăbdătoare. 

Colţul gurii lui Peabody se înălţă brusc. 

— Adică mi-ar plăcea să trec la atac, dar nu îndrăznesc 
să fac asta în prezenţa unui ofițer superior. 

— Te-ai prins. Ea ieși din lift, cotind-o la stânga. 

— Feeney încă lucrează la adunarea datelor, așa că nu 
prea am cu ce să-l presionez. Adevărul e că e posibil să mă 
înșel. 

— Dar sunteţi de altă părere. 

MDI 

— Da, nu prea cred că m-am înșelat. Dar uite că în cazul 
lui David Angelini m-am înșelat. 

— Din punct de vedere circumstanţial, aţi alcătuit un caz 
perfect, iar în timpul interogatoriului, el părea al dracului 
de vinovat. Văzând că Eve o măsoară cu privirea, Peabody 
Toși. Ofițerii care lucrează la un caz au dreptul să acceseze 
toate datele ce fac referire la acesta. 

— Cunosc proceduiile, Peabody. Pe un ton distant și 
oficial, Eve se prezentă prin intermediul videofonului de la 
intrare. Colega, tocmai te pregătești să-ţi cauţi legitimaţia? 

Peabody își îndreptă umerii. 

— Da, să trăiţi. 

Eve se mărgini să aprobe printr-o mișcare a capului, își 
rosti din nou numele la aparat, după care așteptă. 

— Te rog să mergi până la capătul coridorului, stimată 
colega, și să verifici dacă ieșirea destinată urgenţelor e 
încuiată. 

— Şefa? 

— Du-te la capătul holului, repetă Eve, înfruntând 
privirea nedumerită a lui Peabody. E un ordin. 

— Am înţeles, șefa. 

Imediat ce Peabody se întoarse cu spatele, Eve scoase 
dispozitivul de decodare și deblocă încuietorile. După 
aceea deschise ușa preţ de câţiva milimetri și vâri repede 
decodorul în geantă, înainte ca Peabody să revină alături 
de ea. 

— Ușa e încuiată, șefa. 

— Perfect. Se pare că domnul nu e acasă, cu toate că... 
Ei, ia fi atentă, Peabody, ușa asta nu e perfect securizată. 

Peabody privi spre ușă, după care se uită din nou la tv și 
făcu o grimasă. 

— Drept să vă spun, nu mi se pare chiar atât de straniu. 
Poate că e vorba de o intrare prin efracţie, dră locotenent. 
E posibil ca dnul Morse să fi păţit ceva. 

— Bine zis, Peabody. Haide să  înregistrăm cele 
constatate. În vreme ce Peabody puse în funcţiune 
recorderul, Eve deschise ușa încet, scoțându-și arma din 
dotare. 

— Morse? Sunt locotenent Dallas, de la Departamentul 
Poliţiei și Securităţii New York. Ușa de la intrare nu era 
securizată. Suspectăm comiterea unui jaf, așa că vom intra 
în apartament. Păși înăuntru, făcându-i semn lui Peabody 
să rămână în spatele ei. 

Intră cu grijă în dormitor, verifică fiecare dulap, 
aruncând o privire asupra aparaturii destinate comunicării, 
consola acesteia ocupând mai mult loc decât patul. 

— Nici urmă de infractor, i se adresă ea lui Peabody, 
vârându-și apoi capul în bucătărie. Oare unde o fi zburat 

pasărea noastră? se miră ea. Scoţând din geantă staţia de 
comunicare, îl contactă pe Feeney. Dă-mi te rog toate 
datele pe care ai reușit să le aduni, fiindcă am ajuns deja în 
apartamentul lui, dar el nu este aici. 

— Sunt de-abia la jumătate, dar cred că o să-ţi placă ce 
am aflat. În primul rând, dosarul acela din tinereţe care a 
fost sigilat - și să știi, copile, că am avut de furcă cu el. 
Micul C.J. a avut o problemă cu profesoara lui de 
informaţică, cea care se ocupa de informaţiile sociale, când 
avea abia zece ani. Ea nu i-a acordat notă maximă la una 
din lucrări. 

— Ca să vezi ce scorpie! 


— Se pare că la fel a gândit și el. A intrat hoţește în casa 
ei și a distrus tot ce i-a ieșit în cale. În afară de asta, i-a 
ucis cățelușul. 

— Dumnezeule, a omorât cățelul profesoarei. 

— I-a tăiat gâtul, Dallas. De la o urechiușă bleagă la 
cealaltă. Și în urma acestei fapte, poliţia l-a condamnat la 
terapie psihiatrică, la muncă în folosul comunităţii, 
beneficiind de eliberare condiţionată. 

— Bun. Eve simţea că puzzle-ul începea să capete formă. 
Zii mai departe. 

— Bine. Sunt la dispoziţia ta. Amicul nostru conduce un 
Rocket nou-nouţ, de două locuri. 

— Dumnezeu să te binecuvânteze, Feeney. 

— N-am terminat, rosti el cu oarece mândrie. Prima sa 
slujbă a fost aceea de dispecer, la o staţie situată în 
apropierea orașului său de reședință. Și-a dat demisia 
imediat ce un coleg de al său a reușit să transmită un 
reportaj în direct, el pierzând, desigur, această șansă. Era 
vorba de o doamnă. 

— Nu te opri tocmai acum. Cred că te iubesc, nu alta. 

— Toate femeile de valoare mă iubesc. Din cauza 
chipului meu frumos, așa cred. La următoarea slujbă, el 
reușește să facă transmisii live, dar ca „înlocuitor” al 

reporterilor buni și foarte buni. A plecat de acolo în graba 
mare, pretinzând furios că era discriminat. Editorul-șef era 
o femeie. 

— Din ce în ce mai bine. 

— Stai așa, că „bomba” de-abia acum urmează. E vorba 
de postul tv din California. Acolo s-a descurcat destul de 
bine, urcând în ierarhie din ce în ce mai mult, începând cu 
poziţia de reporter de linia a treia, 

44 

astfel că a reuşit să aibă propria sa emisie la ora 
prânzului, pe care o modera împreună cu altcineva. 

— Cu o colegă? 

— Daap, dar nu-i asta partea cea mai interesantă, Dallas. 
Stai să vezi. Puştoaica de la „Meteo” primea toate e 
mailurile. Directorii postului au plăcut-o atât de mult, încât 
i-au permis să prezinte, la prânz, subiectele mai „ușurele”. 
Ratingul creștea în clipa în care ea intra în emisie, astfel că 
au apărut comentarii lăudabile la adresa muncii ei. Morse 
și-a dat demisia pe motiv că, și acum citez: „nu vrea să 
lucreze alături de o neprofesionistă”. Dar la scurt timp 
după aceea, tinerica noastră de la „Meteo” a dat marea 
lovitură, primind un rol într-o comedie. Nu vrei să ghicești 
numele ei. 

Eve închise ochii. 

— Spune-mi că e vorba de Yvonne Metcalf. 

— Da-ţi-i, vă rog, o ţigară drei locotenent. Metcalf își 
notase că-l reîntâlnise pe „Funduleţ umed”, colegul ei pe 
vremea când lucra la Meteo. Pot să pun pariu că băieţelul 
nostru a venit după ea în marele și cinstitul nostru oraș. 
Ciudat e că nu a menţionat niciodată în reportajele lui că ei 
doi au fost colegi. Îţi dai seama ce aură ar fi avut amândoi. 

— Te iubesc, cu disperare, să știi. O să-ţi sărut chipul 
acela urât pe care-l posezi. 

— Să știi că totul vine din interior. Așa îmi spune soţia 
mea. 

— Daaa, da, sigur. Îmi trebuie mandat de percheziţie, 
Feeney și, în afară de asta, te vreau aici, acasă la Morse, 
ca să intri în computerul lui. 

— Am solicitat deja eliberarea mandatului. Imediat ce 
îmi parvine ţi-l transmit prin intermediul linkului. După 
aceea vin acolo. 

Câteodată roţile mergeau ca unse. Feeney și mandatul 
sosiră în mai puţin de treizeci de minute. Eve se ţinu de 
cuvânt și-l sărută, cu destul de mult entuziasm, astfel că el 
se înroși precum un puiut de sfeclă. 

— Securizează mai întâi ușile, Peabody, după care te 
ocupi de living. Şi nu te strădui să lași ordine în urma ta. 

Eve o porni și ea spre dormitor, Feeney aflându-se la doi 
pași în urma ei. El deja își freca palmele, entuziast. 

— Ce sistem frumos, rosti el. Dincolo de toate greșelile 
sale, măgarul ăsta afurisit se pricepe când vine vorba de 
informaţică. Va fi o adevărată plăcere să mă joc la chestia 
asta. El se așeză în faţa aparatului, în vreme ce Eve se 
apucă să cerceteze sertarele. 

— Il obseda ideea de a fi la modă, comentă Eve. Nimic 
nu pare prea uzat, nimic nu i se pare prea scump. 

— Își dă toţi banii pe „jucăriile” astea. Feeney se aplecă 
deasupra tastelor, încruntându-se. Tipul are un respect 
deosebit pentru aparatura sa, dovedindu-se deosebit de 
prevăzător. Oriunde ai vrea să intri, codurile de protecţie 
îţi interzic accesul. Dumnezeule, are și un program de 
protecţie prin eroare. 

— Poftim? Eve își îndreptă spatele. Pe computerul de 
acasă? 

— Da, chiar aici. Grijuliu, Feeney se relaxă, rezemându- 
se de spătarul scaunului. Dacă nu folosesc codul potrivit, 
datele respective se şterg automat. Ciudat e că pot fi 
accesate și cu ajutorul amprentei vocale. Nu-mi va fi prea 
ușor să le accesez, Dallas. Va 

4Db trebui să aduc ceva echipament și asta înseamnă că 
voi avea nevoie de ceva mai mult timp. 

— El a fugit deja. Sunt convinsă că și-a luat picioarele la 
spinare. S-a prins că i-am dat de urmă. 

Sprijinându-se pe călcâie, ea reflectă la cele două 
variante posibile: sursele de informaţie - puteau fi niște 
persoane - dar puteau fi și de natură electronică 
computerizată. 

— Spune-le celor mai buni oameni ai tăi să vină încoace. 
Iei computerul și-l duci la secţie. De acasă a fugit, precis, 
din faţa computerului. 

— O să avem o noapte lungă. 

— Locotenent. Peabody veni în dreptul ușii. Chipul ei era 
impasibil, cu excepţia privirii. Ochii ei păreau două făclii 
aprinse. Cred că trebuie să vedeţi ceva. 

Ajungând în living, Peabody făcu semn spre canapeaua 
solidă cu formă pătrată. 

— Tocmai o cercetam pentru a doua oară. Probabil că nu 
l-aș fi observat, numai că tatălui meu îi place să 
construiască tot felul de obiecte. I-a plăcut întotdeauna să 
creeze tot felul de sertare secrete, de nișe în care puteai să 
ascunzi tot felul de chestii. Iar nouă ne-a plăcut la nebunie 
obiceiul lui, și obișnuiam să ne jucăm de-a „comoara 
ascunsă”. La prima vedere, pare un sertar oarecare, un 
obiect de decor care maschează colțul unei canapele 
construite după un model vechi. 

Ea păși în fața canapelei, făcând semn în direcţia 
respectivă. 

Eve simţi furnicături pe piele. 

Vocea lui Peabody se înălţă cu o octavă. 

— Iată și comorile pe care le ascundea. 

Eve își simţi inima tresărind, o dată, cu putere. Acolo, în 
setarul acela lung și spaţios care pornea din dreptul 
pernelor, erau așezate o umbrelă în culorile curcubeului și 
un pantof cu toc înalt, pe care se desenau elegant dungi 
albe și roșii. 

— L-am prins. Eve se întoarse spre Peabody, zâmbind 
larg și hotărât. Dragă colega, tocmai ai făcut un pas uriaș 
către postul de polițist-anchetator. 


— Omul meu zice că-l hărțuiești. 

Eve se încruntă la Feeney, privind în ecranul staţiei de 
comunicare. 

— li cer doar ca informaţiile să fie updatate periodic, 
nimic mai mult. Ea se îndepărtă puţin de echipa de la 
amprente care lucra de zor în livingul lui Morse. Luminile 
pe care le foloseau erau puternice. Afară, soarele se 
pregătea deja să apună. 

— Pretinde că-l întrerupi mereu. Dallas, ţi-am spus că 
treaba va înainta destul de greu. Morse e un expert în 
informaţică şi comunicare. Cunoaște toate trucurile 
posibile. 

— A notat totul, pas cu pas, Feeney. Ca un adevărat 
reporter care lucrează la „Știri”. Şi dacă a luat ostatică pe 
Nadine, atunci pe unul din CD-urile alea afurisite se află și 
informaţia aceasta. 

— De acord cu tine, copile, dar să știi că frângându-le 
gâtul celor din echipa mea, nu vei obţine mai repede ceea 
ce cauţi. In numele Cerului, lasă-ne puţin să ne vedem de 
treabă. Nu trebuia să fii la o petrecere în seara asta? 

— Poftimmm? Ea făcu o grimasă. Oooo, drăcia dracului! 

— Hai, du-te acasă, îmbracă-ţi rochiţa elegantă și dă-ne 
pace. 

— Nu am chef să mă îmbrac ca o idioată și să mă îndop 
cu cine știe ce delicii în vreme ce el bântuie, liber și 
nepăsător, Dumnezeu știe pe unde. 

— Indiferent cu ce te îmbraci, el tot așa o să bântuie. 
Ascultă-mă, deja îl căutăm în tot orașul, mă refer, desigur, 
la automobilul lui. Apartamentul și postul tv sunt strașnic 
supravegheate. lar aici nu ai cum să mă ajuţi. Aici e 
teritoriul meu. 

— Pot... 

— Să mă întârzii de la treabă, ţinându-mă de vorbă, i-o 
întoarse el. 

Du-te unde ai treabă, Dallas. Imediat ce găsesc ceva, 
oricât de neînsemnată ar fi informaţia, te contactez. 

— L-am prins, Feeney. Ştim cine e ucigașul, știm de cea 
făcut ce-a făcut. 

— Atunci dă-mi voie să descopăr și încotro a pornit. 
Dacă Nadine Furst e încă în viaţă, fiecare minut e 
neprețuit. 

Acest „dacă” o bântuia fără încetare. Ar fi vrut să 
protesteze, dar îi lipseau argumentele. 

— Bine, plec, dar... 

— Nu mă suna tu, o întrerupse Feeney. Te voi suna eu. 
El întrerupse transmisia înainte ca ea să apuce să-l înjure. 


Eve încerca din greu să înțeleagă care erau valorile unei 
relaţii, importanţa punerii în balanţă a traiului de zi cu zi și 
a obligaţilor pe care le ai, valoarea unui compromis. 
Relaţia ei cu Roarke era, deocamdată, mult prea recentă, 
ca sincronizarea lor să fie perfectă, semănând cu un pantof 
care te jenează puţin, dar era destul de atrăgător ca să-l 
porţi până ce vei reuși să te acomodezi cu el. 

Prin urmare, intră ca vântul în dormitor, observând că el 
se afla în apropierea dressingului, pregătit, probabil să o ia 
la rost. 

— Să nu mă cerţi că am întârziat. Summerset m-a luat 
deja în primire. Își scoase teaca armei, aruncând-o apoi pe 
un scaun. Roarke își încheie, în sfârșit, butonul auriu fixat 
la manșeta cămășii, degetele lui având o alură elegantă și 
calmă. 

— Nu ai nicio obligaţie față de Summerset. După aceea o 
privi, rapid, urmărind cum ea își dezbrăca cămașa. Şi nici 
faţă de mine. 

— Uite ce e, am avut treabă. Goală de la bust în sus, ea 
se trânti pe scaun ca să-și scoată cizmele. Am spus că vin, 
și am venit. Știu că oaspeţii vor sosi în zece minute. Ea 

aruncă prima cizmă lângă scaun, amintindu-și de vorbele 
dure ale lui Summerset. O să fiu gata. Nu durează ore în 
șir să îmbrac o rochie și să mă smăcuiesc. 

După ce scăpă de cizme, își ridică șoldurile, trăgând de 
jeans până reuși să-i scoată. Înainte ca aceștia să alunece 
în întregime pe podea, ea alergă în baia de lângă dormitor. 
Zâmbind din pricina ieșirii ei intempestive, Roarke porni 
pe urmele ei. 

— Nu-i nicio grabă, Eve. La un cocktail party nu trebuie 
să ajungi la oră fixă, și nici nu te arestează nimeni dacă ai 
întârziat. 

— Am spus deja că voi fi gata la timp. Ea se strecură sub 
jetul încrucișat al cabinei de duș, turnându-și pe păr câteva 
picături de lichid verzui. Săpunul începu apoi să-i picure în 
ochi. Da, o să fiu gata. 

— Dar să știi că tot nu se va supăra nimeni dacă o să 
cobori peste douăzeci sau treizeci de minute. Te așteptai 
să fiu supărat pe tine fiindcă ai și tu propria ta viaţă? 

Ea se șterse la ochi, simțind cum o ustură, încercând să-l 
privească prin dâra de spumă și aburii de apă fierbinte. 

— Poate că da. 

— Ei atunci o să fii groaznic de dezamăgită. Dacă îţi mai 
amintești, eu te-am cunoscut tocmai datorită celeilalte 
vieţi, adică profesiei tale. Și, în afară de asta, și eu am o 
mulțime de alte obligaţii. El urmări cum își clătește părul. 
Era plăcut să vezi cum își lăsa capul pe spate, privind în 
tavan, în timp ce apa și săpunul alunecau în jos pe pielea ei 
și apoi dispăreau. Nu încerc să te ţin prizonieră. Ci doar 
să-mi fac o viaţă alături de tine. 

Ea își dădu părul ud la o parte de pe obraji, după care 
deschise dispozitivul de uscare rapidă. Păși în direcţia lui, 
răsucindu se în direcţia opusă. După care îl luă prin 
surprindere, cuprinzându-i faţa în palme și sărutându-l cu 
deosebit entuziasm. 

— Nu e prea ușor. Păși în cadă, după care apăsă pe 
buton, aerul cald ţâșnind în direcţia ei și învă luând-o 

plăcut. Uneori eu însămi nu mă suport. Sunt momente în 
care stau și mă întreb cum de nu m-ai trimis la plimbare 
încă de la bun început, când am pus ochii pe tine. 

— Mi a trecut prin cap, dar tu ești mult prea des cu 
„armele pregătite!”. 


Cu pielea complet uscată și simțindu-se proaspătă din 
pricina săpunului parfumat, ea ieși din cadă. 

— In secunda asta nu sunt. 

El o prinse de talie, după care își așeză palmele pe fesele 
ei tari și musculoase, masându-le. 

— Când ești nud, gândul meu zboară la cu totul altceva. 

— Mddda. Ea își înfășură braţele în jurul gâtului lui, 
bucurându-se că ridicându-se ușor pe vârfuri, buzele și 
ochii lor erau la același nivel. Cum ar fi? 

Regretând suficient de tare, el o îndepărtă cam la un 
metru de el. 

— De ce nu-mi spui de ce ești atât de entuziasmată, 
plină de energie? 

— Poate fiindcă ador să te privesc în cămașa aceasta 
elegantă. Ea se îndepărtă, luând un capot de pe umeraș. 
Sau că sunt entuziasmată la gândul că în următoarele ore 
voi purta niște pantofi care aproape mă vor face să ţip de 
durere. 

Se privi atent în oglindă, presupunând că acum era 
obligată să folosească măcar puţin din machiajul pe care 
Mavis și-l aplica ori de câte ori se ivea ocazia. Apropiindu- 
se ceva mai mult de oglindă, așeză cu grijă dispozitivul de 
aplicare a rimelului deasupra genelor de la ochiul stâng, 
după care apăsă pe buton, acestea devenind brusc mult 
mai lungi și închise la culoare. 

— În plus, cauza ar putea fi, cine știe, continuă ea, 
privind o clipă în jur, și faptul că, dra Peabody, colega mea, 
dra Peabody, a dat peste comoara ascunsă. 

— Felicitări lui Peabody. Despre ce comoară ascunsă e 
vorba? 

Eve se ocupă și de genele de la ochiul drept, după care 
clipi, vrând să vadă cum îi stă. 

— Despre o umbrelă și un pantof. 

— L-aţi prins! 

Prinzând-o de umeri, Roarke o sărută pe ceafă. 

— Felicitări! 

— Aproximativ, îl corectă ea. 

Încercă să-și amintească următoarea etapă, alegând, în 
cele din urmă, rujul. Mavis îi tot lăuda virtuţiile unui ruj 
special, dar lui Eve nu-i plăceau acele nuanţe care se 
presupunea că pot dura și trei săptămâni. 

— Deocamdată am găsit dovezile. În plus, echipa de la 
amprente a confirmat prezenţa amprentelor ucigașului pe 
acele suveniruri. Pe umbrelă au descoperit doar 
amprentele lui și ale victimei. Pe pantof au descoperit și 
altele, dar ne așteptam să le găsim și pe cele ale 
vânzătorilor sau ale clientelor care au probat perechea 
respectivă. Pantofii erau noi-nouţi, abia dacă aveau o mică 
zgârietură la vârfuri, dar, în afară de asta, ea a cumpărat 
mai multe perechi de la magazinul Sacks, chiar cu puţin 
înainte să moară. 

Ea reveni în dormitor, amintindu-și de crema de corp 
parfumată pe care i-o adusese Roarke de la Paris, 
scoţându-și apoi capotul și ungându-se uniform. 

— Problema e că nu am reușit să punem mâna pe el. Nu 
se știe cum, dar a aflat că mă pregăteam să-l înhaț, și a 
fugit. Feeney lucrează acum la computerul lui, încercând 
să vadă dacă poate extrage de-acolo câteva date care să ne 
ajute să-l găsim. E deja dat în urmărire, dar e posibil să fi 
părăsit orașul. Nu cred că aș fi reușit să ajung la 
petrecere, dar Feeney m-a trimis nițeluș la plimbare. A zis 
că i-am bătut la cap subalternul. 

Deschise șifonierul, pregătită să se revolte, însă zări cât 
ai clipi rochia aceea minusculă de culoarea aramei. O 
scoase din șifonier și o așeză în faţa ochilor. Mânecile lungi 

și strâmte porneau din dreptul gâtului, acesta beneficiind 
de un decolteu îndrăzneţ. Trena rochiei nu era nici scurtă, 
nici lungă, oprindu-se la o înălţime medie faţă de gambă. 

— Ar trebui să port ceva pe dedesubtul unei asemenea 
creaţii? 

El deschise sertarul de sus al comodei ei, scoțând de 
acolo un triunghi de aceeași culoare care numai în glumă 
putea fi denumit chilot. 

— Cred că asta i s-ar potrivi de minune. 

Ea prinse perechea din zbor, îmbrăcând-o în doi timpi și 
trei mișcări. 

— Dumnezeule, rosti ea, privindu-se o clipă în oglindă. 
Dar ce rost are să protestez? Din moment ce era prea 
târziu pentru dezbateri pe această temă, ea îmbrăcă 
repede și rochia, aranjând apoi materialul mulat al 
acesteia. 

— Mă amuză întotdeauna felul în care te îmbraci, însă în 
clipa asta mă gândesc la cu totul altceva. 

— Știu, știu. Coboară tu. Vin și eu imediat. 

— Nu, Eve. Cine e? 

— Cine? Ea aranjă ușor umerii căzuţi ai rochiei. Nu ţi-am 
spus? 

— Nu, răspunse Roarke, cu o răbdare demnă de admirat. 
Nu mi-ai spus. 

— Morse. Deschise dulapul, căutând o pereche de 
pantofi. 

— Glumești. 

— C.]. Morse. Luă pantofii din dulap, ridicându i în aer 
asemenea unei arme, în timp ce privirea ei deveni imobilă 
și întunecată. În afară de asta, când voi reuși să-l pun la zid 
pe nemernic, o să aibă mai multă publicitate și timp de 
emisie decât a visat vreodată. 

Linkul de interior beepăi de câteva ori. Vocea plină de 
reproș a lui Summerset se răspândi pe neașteptate în 
atmosferă. 

— Sosesc deja primii invitaţi, domnule. 

— Foarte bine, Morse? îi zise el lui Eve. 

— Chiar el. Te pun la curent între două platouri cu 
bunătăţi. Ea își trecu mâna prin păr. Ti-am zis că o să fiu 
gata. Aaaa, Roarke, știi ceva? Ea îl luă de mână, pornind 
împreună spre ușă. Am nevoie să treci pe listă o invitată 
de-a mea care a apărut pe ultima sută de metri. Larinda 


Mars. 

Eve bănuia că existau variante și mai rele de așteptare, 
având în vedere că ancheta era pe ulti ma sută de metri. 
Atmosfera nu se compara nicicum cu cea din biroul ei 
amărât și strâmt de la Sediu Central al Poliţiei, iar meniul 
oferit aici depășea cu mult așteptările paradisiace. 

Roarke pusese la dispoziţie sala de recepții a casei sale, 
tavanul ei fiind la fel de înalt ca al unei catedrale, aceasta 
dispunând de pardoseli din lemn lăcuit, de pereţi placați cu 
oglinzi și de lumini de-a dreptul feerice. De-a lungul 
pereţilor cu formă rotundă, fuseseră așezate mese mari și 
curbate la capete, deasupra fiind amenajate platourile cu 
meniuri exotice, servite sub forma unor porţi minuscule. 

Ouă micuţe și bine prăjite, pe care le puteai consuma 
dintr-o singură înghiţitură, provenind de la guguștiucii 
pitici crescuţi în fermele coloniei ce vieţuia pe Lună, 
delicaţii creveţi de culoare roz proveniţi din Marea 
Japoniei, spirale elegante de brânză ce ţi se topeau, 
practic, pe limbă, feliuţe de pâine unse fie cu pate, fie cu 
diferite creme, formele de prezentare fiind variate, 
bobițele strălucitoare ale caviarului cocoţate pe cuburi de 
gheaţă de diverse dimensiuni și modele, o bogăţie de 
fructe proaspete pe care le puteai orna cu cremă de zahăr 
rece. 

Dar lucrurile nu se opreau aici. Pe masa cu meniuri la 
cald, situată în partea opusă a sălii, sfârâiau fripturile 
condimentate. O porţiune destul de mare a acestui spaţiu 
conţinea tot felul de comori culinare pentru cei care 

preferau meniurile vegetariene, în vreme ce la o distanţă 
discretă se amenajase colţul iubitorilor de carne. 

Roarke  preferase muzica live în locul simulării 
computerizate, astfel că formaţia chemată să încânte 
audiența cânta în surdină, acompaniind fericit murmurul 
discret al conversaţiilor. Muzica avea să devină ceva mai 
antrenantă odată cu lăsarea nopţii, seducându-i pe cei 
dornici să danseze. 

In mijlocul atâtor tonuri de culoare, arome, străluciri și 
frumuseți, chelnerii, purtând fracuri negre cu croială 
sobră, se perindau de colo-colo, aducând cu ei tăvi din 
argint pe care erau etalate cupele zvelte din cristal pline 
cu șampanie. 

— Ce petrecere decentă! Mavis vâri în gură o ciupercă 
mică și rotundă ca un nasture. Ţinând cont de tonul 
seratei, adoptase o vestimentaţie conservatoare, ceea ce 
însemnă că marea parte a trupului ei era acoperit, iar 
părul avea o nuanţă roșie-temperată. Dar fiindcă Mavis era 
Mavis, nu uitase să strălucească. Nu-mi vine să cred că 
Roarke m-a invitat la petrecerea sa, până la urmă. 

— Ești prietena mea. 

— Daa. Hei, crezi că după ce oaspeţii vor mânca și vor 
bea pe săturate, aș putea vorbi cu cei din formaţie pentru 
a-mi da voie să interpretez și eu o melodie? 

Eve cercetă câteva secunde grupul numeros al celor 
avuti, observând sclipirile ademenitoare ale podoabelor din 
aur, ale pietrelor preţioase veritabile, după care zâmbi. 

— Da, cred că ar fi o idee minunată. 

— De-a dreptul înălțătoare. Mavis o strânse de mână pe 
Eve. Mă duc să vorbesc chiar acum cu membrii formaţiei, 
poate găsesc o cale de a-i îmbuna. 

— Dră locotenent. 

Eve își luă privirea de la silueta lui Mavis ce se îndepărta 
agale, ridicând-o și dând cu ochii de chipul șefului 
Departamentului de Poliţie, dle Tibble. 

— Domnule. 

— Astă-seară nu arăţi deloc...ca la serviciu. Văzând-o 
cum se strâmbă ușor, el pufni în râs. Era un compliment, 
să știi. Petrecerea lui Roarke e de-a dreptul grandioasă. 

— Da, domnule, aveţi dreptate. E destinată unei acţiuni 
de binefacere. Cu toate astea, ea nu-și mai aducea bine 
aminte despre ce era vorba. 

— Da, la fel am crezut și eu. Soţia mea s-a implicat trup 
și suflet în povestea asta. Luă o cupă de șampanie de pe 
tava care tocmai trecea prin dreptul lor, după care sorbi 
puţină șampanie. Singurul meu regret e că aceste costume, 
mult mai potrivite unor maimute, nu se mai demodează. 
Trase puţin de guler cu mâna liberă. 

Gestul și replica o făcură să surâdă. 

— Cred că ar merita să încercaţi perechea mea de 
pantofi. 

— Dacă vrei să fii în pas cu moda, trebuie să plătești 
destul de scump. 


— Aș prefera niște haine uzate și vechi în care să mă 
simt confortabil. Cu toate astea, reuși să nu tragă cu furie 
de rochia ei mulată pe fese. 

— În fine. El o luă de braţ, conducând-o către un arbore 
al vieţii care îi ferea de privirile celorlalți. Acum că am 
încheiat conversaţia aceasta formală, aș vrea să-ţi spun că 
ai făcut o treabă minunată în privinţa anchetei de care te 
ocupi. 

— Dar am dat-o în bară în privinţa lui Angelini. 

— Nu, ai urmat un traseu logic, dar după aceea ai făcut 
cale întoarsă și ai descoperit acele fragmente care lipseau 
la alcătuirea corectă a puzzle lui. 

— Informaţiile oferite de femeia care suferă de albinism 
au fost oferite, practic, într-o doară. Pur și simplu, am avut 
noroc. 

— Norocul contează. La fel ca și tenacitatea - și atenția 
la detalii. L ai încolțit, Dallas. 

— Dar el e încă în libertate. 

— Nu va ajunge prea departe. Propria lui ambiţie ne va 
ajuta să dăm de urmele lui. Opinia publică știe cine e. 

Pe lucrul acesta se baza și Eve. 

— Domnule, dra Peabody a făcut o treabă remarcabilă. 
Are o privire ageră și un instinct de nota zece. 

— Da, ţi-am citit raportul. Nu voi uita acest aspect. 
Văzându-l cum își privește ceasul, realiză că era la fel de 
nerăbdător ca și ea. l-am promis lui Feeney o sticlă de 
whisky irlandez dacă reușește să descopere datele de care 
avem nevoie până la miezul nopţii. 

— Dacă nici asta nu-l motivează, atunci nu cred că vom 
reuși să găsim și altă variantă. Ea surâse. Nu avea rost să-i 
reamintească șefului poliției că nu găsiseră arma crimelor 
în apartamentul lui Morse. Cunoștea deja acest amănunt. 

În clipa în care îl zări pe Marco Angelini pășind în 
încăpere, simţi cum îi înţepenesc umerii. 

— Mă scuzaţi, dle Tibble. Trebuie să stau de vorbă cu 
cineva. 

El îi puse palma pe umăr. 

— Nu-i obligatoriu, Dallas. 

— Ba da, este, domnule. 

Ea realiză că o localizase în secunda în care bărbia lui 
tresări brusc. El se opri, duse mâinile la spate, așteptând- 
O. 

— Dle Angelini. 

— Dră locotenent Dallas. 

— Regret toate acele neajunsuri pe care le-am pricinuit 
atât dv...cât și familiei dv. In timpul anchetei. 

— Da?! Privirea lui era rece și imperturbabilă. Faptul că 
l-aţi acuzat de crimă pe fiul meu, că l-aţi supus la teroare și 
umilință, că aţi provocat și mai multă durere într-un 
moment în care durerea familiei noastre atinsese deja 
limita imposibilului, faptul că l-aţi pus în spatele gratiilor, 
deși el nu făcuse altceva decât să fie martorul unui atac 
violent?!... 

Ea ar fi putut să-și justifice fiecare hotărâre în parte. Ar 
fi putut foarte bine să-i spună că fiul lui nu doar asistase la 
o crimă, ci fugise de la locul faptei, gândindu-se doar la 
propria sa supravieţuire, și că agravase lucrurile, devenind 
un infractor, în clipa în care încercase să scape de 
răspundere mituind-o. 

— Îmi pare rău că am provocat și mai multă suferinţă, 
din punct de vedere emoţional, familiei dv. 

— Mă îndoiesc că puteţi înţelege adevărata semnificaţie 
a acestor vorbe. El privi în jos. În afară de asta, mă întreb 
dacă nu aţi reuși, totuși, să-l prindeţi pe adevăratul făptaș 
nu v-aţi afla aici, bucurându-vă de această serată, alături 
de partenerul dv. In realitate, se poate observa cu ochiul 
liber ce fel de femeie sunteţi. O oportunistă, o carieristă 
care iubește succesul, un soi de târfă care adoră media și 
publicitatea. 

— Marco. Roarke vorbi încet, punând o palmă pe umărul 
lui Eve. 

— Nu. Ea se crispă sub atingerea lui. Nu-mi lua 
apărarea. Dă-mi voie să închei această conversaţie. 

— Îmi pare rău, nu pot să fac ceea ce îmi ceri. Marco, 
încerc să iau în considerare faptul că starea de spirit care 
te domină în această perioadă reprezintă și motivul pentru 
care o ataci pe Eve în felul acesta, chiar la ea acasă. N-aș 
zice că-ți dorești cu adevărat să te afli în această casă, 
rosti el încet, dar pe un ton tăios, semn că nu voia să ţină 
cont de absolut nimic. O să te conduc chiar eu până la 
ieșire. 

— Cunosc drumul. Marco se uită atent în ochii lui Eve. 
Vom încheia partenariatul nostru cât mai curând posibil, 
Roarke. Nu mai am încredere în raţionamentul tău. 

Cu braţele pe lângă corp și cu pumnii strânși, Eve 
tremură de furie, privindu-l pe Marco cum se îndepărta. 

— De ce ai făcut una ca asta? M aș fi descurcat. 

— Da, așa e, admise Roarke, întorcând-o cu faţa la el. 
Dar era ceva între mine și el. Nimeni nu poate veni la noi 

acasă și, pe deasupra, să-ţi vorbească într-un asemenea 
hal. 

Ea încercă să scape cumva din situaţia aceea penibilă. 

— Summerset face asta deja. 

Roarke zâmbi, sărutând-o tandru. 

— El e excepţia care confirmă regula, din motive mult 
prea complicate ca să mai fie și explicate. El masă cu 
degetul mare linia ce apăruse între sprâncenele ei, făcând- 
o să dispară. 

— Perfect. Cred că de Crăciun nu ne vom trimite cărți 
poștale unii altora, nici eu, nici membrii fam. Angelini. 

— Ei, vom trece și peste asta. Ce spui de o cupă de 
șampanie? 

— Imediat. Mă duc să mă aranjez puţin. Ea îl mângâie pe 
obraz. Acum îi era mai ușor să facă asta, să-l atingă, să-l 
mângâie în public. Cred că e cazul să-ţi spun că dna Mars 
are un recorder în geantă. 

Roarke îi dădu un mic bobârnac în gropiţa din bărbie. 

— L-a avut. Dar acum el e în borseta mea, după ce a stat 
ceva mai aproape de mine la masa dedicată vegetarienilor. 

— Oaaau, ce îndemânare! Nu mi-ai spus niciodată că 
furtul de prin buzunare e una dintre abilităţile tale. 

— Nu m-ai întrebat niciodată. 

— Să-mi aduc aminte să te întreb, despre asta și despre 
multe altele. Vin imediat. 

Nu avea de gând să-și refacă machiajul. Dar voia câteva 
minute de singurătate ca să se liniștească și poate și 
câteva în plus ca să aibă timp să-l apeleze pe Feeney, cu 
toate că era convinsă că o va taxa pentru întreruperea 
pricinuită. 

Mai avea doar un ceas până la pierderea acelei sticle de 
whisky irlandez. Ea considera că nu era rău să-i 
amintească și despre acest lucru. Tocmai se oprise în 
dreptul ușii de la bibliotecă, pregătindu-se să formeze 
codul ca să poată intra, în clipa în care Summerset apăru 

în spatele ei, venind dintr-un ungher ceva mai întunecat al 
coridorului. 

— Dră locotenent, aţi primit un apel care se pare că e 
atât personal, cât și urgent. 

— Din partea lui Feeney? 

— Nu s-a recomandat, rosti Summerset, mustăcind ușor. 

— Bine, voi prelua apelul din bibliotecă. Ea avu o mică 
satisfacție, binemeritată, de altfel, în clipa în care ușa se 
închise, practic și isteţ, chiar în nasul lui. Aprinde lumina, 
ordonă ea, iar încăperea se umplu de o lumină 
strălucitoare. 

Aproape se obișnuise cu pereţii plini de rafturi, pe 
acestea fiind înșirate cărți legate în piele, cu pagini din 
pergament ce scărțâiau atunci când le răsfoiai. De data 
asta le aruncă doar o privire rapidă, îndreptându-se apoi 
spre linkul așezat pe biroul lui Roarke. 

Apăsă pe buton, după care, pur și simplu, înlemni. 

— Surprize, surprize, rosti Morse, făcând o plecăciune și 
rânjind. Pariez că nu te așteptai să fiu chiar eu apelantul. 
Vai, văd că ești îmbrăcată ca pentru o petrecere. Arăţi 
fantastic. 

— Chiar voiam să dau de tine, C.J. 

— O, daaa, știu. Ai căutat o mulțime de chestii în ultima 
vreme. Da, știu că înregistrezi, dar nu are importanţă. Dar 
te rog să mă asculţi cu mare atenţie. Trebuie să rămână 
între noi, altfel o s-o fac bucăţele-bucăţele pe una dintre 
bunele tale prietene. Salut-o pe Dallas, Nadine. 

El se dădu într-o parte, pe ecranul linkului apărând 
chipul lui Nadine. Eve, care văzuse de foarte multe ori tot 
felul de chipuri pe care era întipărită groaza, avea în fața 
ochilor exact același lucru. 

— Nadine, ţi-a făcut ceva? 

— Eu...Ea scoase un vaiet speriat în secunda când el o 
trase cu putere de păr, împingându-i capul pe spate și 
lipindu-i de gât o lamă lungă și subţire a unui cuţit. 

— Haide, spune-i că m-am purtat foarte frumos cu tine. 
Haide, zii. El plimbă lama cuţitului pe gâtul ei, de jos în 
sus. Scorpia dracului! 

— Sunt okay. Da, sunt bine. Ea închise ploapele, și 
printre gene se ivi o lacrimă. Îmi pare rău. 

— Îi pare rău, rosti Morse printre dinţi, cu buzele lipite, 
atingându-și obrazul de al ei, astfel că acum se vedeau 
amândoi pe ecran. Îi pare rău de tot că i-a fost atât de 
foame așa că, de scorpie ce e, a reușit să fugă de escorta 
oferită de tine, și uite așa a picat în braţele mele, care o 
așteptau cu mare nerăbdare. Nu-i așa, Nadine? 

— Da. 

— În afară de asta, am de gând să te ucid, dar nu atât de 
rapid ca pe celelalte. Am să te ucid cu încetinitorul, 
provocându-ți multă durere, asta dacă dra locotenent, 
amica ta nu-mi urmează instrucţiunile. Nu-i așa? Hai, 
spune-i tu, Nadine. 

— O să mă ucidă. Ea strânse cu putere din buze, însă 
nimic nu ar fi putut opri tremuratul acestora. Dallas, o să 
mă omoare! 

— E adevărat. Nu-i așa că nu vrei să moară, Dallas? Din 
vina voastră a murit Louise, a ta și a lui Nadine. Nu merita 
să moară. Era o fată la locul ei. Nu voia să fie buricul 
pământului, șefă. Din vina voastră a murit. Și nu cred că 
aţi vrea să mai moară și altcineva. 

El ţinea mai departe lama cuțţitului la gâtul lui Nadine, 
iar Eve observă cum îi tremura mâna. 

— Ce vrei, Morse? Amintindu-și de profilul alcătuit de dr. 
Mira, Eve apăsă cu grijă pe butoanele potrivite. Tu deţii 
controlul. Tu dai comenzile. 

— Da, așa e. Pe faţa lui apăru brusc un zâmbet larg, larg 
de tot. Ai mare dreptate. Cred că deja s-a afișat pe ecran 
locaţia exactă în care mă aflu. Să știi că mă aflu într-o zonă 
liniștită și drăguță din Parcul Greenpeace, așa că nu o să 
ne deranjeze nimeni. Mari admiratori ai naturii, ecologiștii 
au plantat în zonă o mulţime de arbori. E un loc minunat. 

Și bineînţeles că după căderea întunericului, nu mai vine 
nimeni pe aici. Asta dacă nu sunt suficienţi de deștepţi 
pentru a dezactiva câmpurile electronice care încearcă să-i 
descurajeze pe vagabonzi și pe drogaţi. Ai la dispoziţie fix 
șase minute ca să ajungi aici și să începem negocierile. 

— Şase minute, nici dacă conduc cu viteză maximă nu 
voi reuși să ajung. lar pe un asemenea trafic dacă conduci 
cu viteză mare... 

— Atunci n-ai decât să nu conduci cu viteză. Din 
momentul încheierii transmisiei, ai la dispoziţie șase 
minute, Dallas. Dacă întârzi minimum zece secunde, în 
care să zicem că suni la poliţie, încercând să iei legătura 
cu cineva, să chemi întăriri, eu încep s-o tai pe Nadine 
bucăţică cu bucăţică. Să vii singură. Dacă „adulmec” 
cumva prezenţa vreunui alt poliţist, mă apuc de treabă, să 
știi. Vrei să vină singurică, nu-i așa, Nadine? Drept 
exemplu, el întoarse vârful cuţitului spre pielea gâtului ei, 
făcând o mică crestătură pe partea laterală a gâtului 
femeii. 

— Te rog. Ea încercă să se ferească, dar sângele ţâșni 
imediat din rană. 

— Dacă repeti gestul, nu voi respecta înţelegerea făcută. 

— Ba da, zise Morse. Şase minute. Din secunda asta. 

Ecranul linkului se înnegri brusc. Degetele lui Eve, 
dansară pe butoane, cu gândul la Dispeceratul Sediului 
Central al Poliţiei, la zecile de patrule care în câteva 
minute puteau încercui parcul. Se gândi la conexiunile pe 
care le avea la dispoziţie, mai ales la cele electronice. 

Dar se gândi și la picăturile de sânge care ţâșniseră din 
gâtul lui Nadine, scurgându-se apoi în jos. 

Dintr-o singură săritură traversă încăperea, apăsând 
apoi pe butonul ascensorului. Avea nevoie de armă. 


C.J. Morse se simţea în culmea gloriei. Începuse deja să 
realizeze că nu-i folosise, practic, la nimic să ucidă atât de 
repede. Era mult mai incitant să „faci curte” fricii, s-o 

seduci, să o vezi cum transpiră și apoi să ajungi la punctul 
culminant. 

Văzuse frica oglindindu-se în ochii lui Nadine Furst. 
Ochii aceia păreau acum sticloși, pupilele ieșind mult din 
orbite, alunecoase și negre, culoarea zărindu-se doar pe 
margini. O speria, literalmente, de moarte, gândi el, 
ușurat. 

Nu, nu avea de gând să-i provoace o nouă rană. Aaa, da, 
ce mult și-ar fi dorit lucrul acesta, astfel că îi arătă destul 
de des cuțitul, ca ea să nu piardă cumva sentimentul de 
teamă pe care el se baza. Dar o parte a ființei lui își făcea 
griji, gândindu-se la afurisita și deșteaptă dră poliţist. 

Putea avea ac de cojocul ei, așa e, calculă Morse. Și cum 
altfel, decât în acel unic mod pe care-l pricepea o femeie. 
Ucigând-o. Dar nu avea de gând s-o omoare repede, cum 
procedase cu celelalte. Ea încercase să facă pe deșteaptă 
în faţa lui, iar acest lucru reprezenta pentru el o jignire 
intolerabilă. 

— Femeile încearcă mereu să conducă, să-ţi stea în cale, 
chiar când ești gata să pui mâna pe lozul cel mare. Toată 
viața avusese ghinionul acesta. Toată viaţa, și asta încă de 
pe vremea când mama lui cea insistentă și a dracului era 
încă în viaţă. 


„— Nu te-ai străduit suficient, C.J. Puneti creierul la 
treabă, ce Dumnezeu! Nu poți reuși în viață numai datorită 
farmecului și frumuseții. lar tu, în afară de asta, nu ești 
nici fermecător, nici frumos. Mă așteptam la mai mult de la 
tine, să știi. Dacă nu poți deveni cel mai bun, atunci nu 
existi.” 


Iar el suportase toate astea, nu? Zâmbind în sinea lui, 
începu să mângâie părul lui Nadine, simțind cum ea 
tremura din tot corpul. Suportase totul ani de zile, jucând 
rolul copilului bun și devotat, în timp ce noaptea visa la 
momentul în care o va ucide. Niște vise minunate, pline de 

dulceaţă, făcându-l să asude de plăcere, vise în care 
reușea, în sfârșit, să reducă la tăcere glasul acela răgușit și 
poruncitor. 

— Așa că am ucis-o, zise el cu indiferenţă, ca și cum ar fi 
făcut conversaţie, atingând cu vârful cuţitului gâtul lui 
Nadine, în locul unde pulsul bătea cu putere. Și ce simplu 
a fost. Ea era singură, în casa aceea mare și importantă, 
ocupându-se de afacerea ei la fel de importantă. M-am dus 
direct la ea. 

zise ea, „ce faci aici? Să nu-mi spui că iar ţi-ai pierdut 
slujba. Tu ai reușit în viaţă doar atunci când ţi-ai pus în 
minte să faci asta.” Iar eu am privit-o zâmbind, spunându-i: 
„Taci, mamă, taci dracului odată!” Și după aceea i-am tăiat 
gâtul. 

Ca să-și demonstreze propriile vorbe, el trecu ușor cu 
lama de-a lungul gâtului lui Nadine, aceasta crăpându-i 
pielea fină. 

— Ea a icnit, făcând ochii mari, mari de tot, tăcând 
definitiv, fir-ar ea a dracului! Dar știi ceva, Nadine, am 
învăţat un lucru de la bătrâna scorpie. Da, venise vremea 
să mă axez pe ceva, având nevoie de urmărirea unui scop. 
Și atunci, în clipa aceea, am decis că scopul vieţii mele va 
fi să scap lumea de femeile cu gură mare, de cele care 
insistă, de cele care-i înlătură din calea lor pe alţii. Așa 
cum făceau dna Towers și dra Metcalf. Așa cum făceai și 
tu, Nadine. El se aplecă deasupra ei, sărutând-o în mijlocul 
frunţii. Femeile ca tine. 

Ea nu mai putea decât să icnească, scoțând niște vaiete 
lungi. Mintea îi înlemnise. Nu mai încerca să-și extragă 
mâinile din legăturile care îi imobilizaseră încheieturile, nu 
mai încerca absolut nimic. Stătea nemișcată, ca o păpușă 
ascultătoare, nemișcarea ei fiind întreruptă doar de 
cutremurări ocazionale ale trupului său. 

— Ai încercat în continuu să mă dai la o parte. Ba chiar 
te-ai dus la cei doi directori, solicitând să fiu mutat de la 
Departamentul „Știri”. Le-ai spus că sunt un...Lovi cu latul 

lamei peste gâtul ei, ca să dea și mai mare prestanță 
vorbelor lui. O adevărată pacoste. Ştiai foarte bine că 
scorpia aceea de Towers nu mi-ar fi acordat nici măcar un 
interviu. M-a făcut să mă simt ca ultimul rahat, Nadine. La 
conferința de presă nici măcar nu m-a recunoscut. Dar eu 
am remarcat-o imediat. Un reporter de nota zece știe să 
afle ce vrea, nu-i așa, Nadine? Iar eu am făcut întocmai și 
am aflat o poveste „suculentă” despre iubitul idiot al fiicei 
ei. Ooo, și ce-am mai studiat eu povestea, și ce-am mai 
întors-o pe toate fețele, în timp ce fericita mamă a miresei 
făcea planuri de nuntă. Aș fi putut s-o șantajez, dar nu ăsta 
era adevăratul meu scop, nu? Era așa de nervoasă și de 
crispată în noaptea aceea când am sunat-o și i-am aruncat 
totul în faţă. 

El făcu ochii mici. Aveau o strălucire aparte. 

— Da, atunci era dispusă să vorbească cu mine, Nadine. 
Da, poţi paria că voia să discute cu mine. Avea de gând să 
mă distrugă, cu toate că eu nu făceam altceva decât să 
relatez niște fapte. Dar Towers era o femeie importantă, cu 
renume, așa că precis ar fi încercat să mă strivească ca pe 
un gândac. Chiar așa mi-a spus în momentul în care am 
stat de vorbă pe link. Și sunt convins că s-ar fi ţinut de 
cuvânt. Însă când am apărut în faţa ei pe strada aia 
mizeră, m-a privit cu ură și dispreţ. Da, scorpia dracului s- 
a răstit la mine, zicându-mi: „Ai întârziat. Ei, vierme 
nenorocit, o să vezi tu acum cum pun eu lucrurile la 
punct.” 

El râse cu atâta forță că fu nevoit să-și ducă mâna în 
dreptul stomacului și să apese. 

— Oooo, da, am pus-o la punct. l-am tăiat beregata și 
sângele a ţâșnit, exact ca și în cazul scumpei mele mame. 

O pocni pe Nadine cu palma peste creștetul capului, 
după care se ridică și se uită spre obiectivul camerei de 
filmat pe care o pornise cu putin înainte. „Sunt C.J. Morse 
și vă transmit de la faţa locului. Având în vedere că 
secundele trec una după alta, iar eroica noastră dră 

locotenent «Știu tot, fac tot» nu a sosit încă aici ca să o 
salveze pe scorpia care va deveni, prin urmare, noua mea 
victimă. Cu toate că povestea asta cu timpul a fost 
considerat ani și ani la rând un clișeu sexy, adevărul e că 
doamnele întârzie întotdeauna.” 

El râse arogant, lovind-o nepăsător pe Nadine, astfel că 
ea se lovi din nou cu spatele de băncuţa pe care el o 
așezase de la bun început. După ce râse cu poftă și ascuţit, 
se controlă, privind din nou în obiectivul camerei și 
adoptând o atitudine sobră. 

— Difuzarea în direct a execuțiilor a fost interzisă în ţara 
noastră în anul 2012, cu cinci ani înainte ca pedeapsa 
capitală să fie declarată neconstituţională de către Curtea 
Supremă. Desigur, Curtea Supremă a fost forţată să ia 
decizia respectivă din pricina a cinci femei idioate și cu 
gura mare, așa că eu, în calitate de reporter, declar decizia 
respectivă nulă și neavenită. 

Înainte de a se întoarce cu faţa spre Nadine, el scoase la 
iveală o mică lanternă de buzunar. h 

— Acum o să fac legătura cu postul tv, Nadine. În 
douăzeci de secunde intrăm în direct. Căzând pe gânduri, 
el înălță capul în aer. Ştii ceva, ar fi trebuit să fii machiată, 
măcar așa, discret. Ce păcat că nu mai avem vreme. Sunt 
convins că ai fi vrut să arăţi de milioane în ultima ta 
transmisie live. 

Se apropie de ea, așeză cuțitul vertical la gâtul ei, după 
care se întoarse iar cu fața către cameră. În zece, nouă, 
opt...El întoarse capul auzind niște pași grăbiţi care 
traversau aleea bifurcată din apropiere. Ei, ia te uită, ia te 
uită, a sosit și ea. Și chiar mai devreme cu câteva secunde. 

Eve se opri brusc pe alee, uitându-se atent la priveliștea 
din faţa ei. În cei zece ani de activitate ca poliţist, văzuse o 
mulțime de lucruri. Pe multe dintre ele ar fi vrut să aibă 
puterea de a le șterge din memorie. Dar nu mai văzuse 
nicicând o imagine ca aceea. 

Ea urmări direcţia fasciculului de lumină, singura lumină 
care licărea în jurul acelui tablou. O bancă pe care era 
așezată Nadine, inertă și nepăsătoare, în timp ce picăturile 
de sânge se scurgeau în jos, având apăsată la gât lama 
rece și lungă a unui cuțit. In spatele ei stătea C.J. Mose, 
îmbrăcat impecabil într-o cămașă cu romburi de diverse 
culori, haina având și ea același model și aceeași culoare, 
acesta stând cu fața la camera de filmat așezată pe un 
trepied subţire. Beculeţul ei roșu clipea intermitent, 
asemenea ochiului unui judecător. 

— Morse, ce dracu' faci? 

— Mă pregătesc pemtru un spectacol live, răspunse el 
vesel. Vă rog, dră locotenent, veniţi și dv. aici, în faţa 
camerei, ca să vă poată vedea și telespectatorii noștri. 

Fără să-l scape din ochi, ea păși în cercul de lumină. 


A întârziat cam mult, cugetă Roarke, iritat brusc de 
toate acele conversații care se auzeau în jurul lui, la 
petrecere. În mod evident ea fusese mult mai supărată 
decât își imaginase el, așa că regreta că nu fusese ceva 
mai dur și mai eficient cu Angelini. 

Să fie el al naibii dacă o va lăsa să se gândească la acel 
moment ori să se considere vinovată. Și singurul mod prin 
care o putea face să-l uite era fie să o bine dispună, fie s-o 
enerveze puţin. Se strecură pe neobservate din încăpere, 
lăsând în urmă luminile puternice, tumultul vocilor și 
ritmul muzicii. Casa era mult prea mare ca s-o cerceteze 
pas cu pas, dar ar fi putut afla unde e adresând o singură 
întrebare. 

— Eve, rosti el, în momentul în care Summerset apăru 
dintr-o încăpere situată în dreapta coridorului. 

— A plecat. 

— Cum adică a plecat? Unde a plecat? 

Fiindcă discuţia despre o femeie îl dădea întotdeauna 
peste cap pe Summerset, el înălță din umeri. 

— N-aș putea să spun exact, ea a ieșit în fugă din casă, s- 
a urcat în mașina sa și a demarat în trombă. Dar nu a avut 
de gând să-mi comunice și mie destinaţia. 

Senzaţia aceea stranie din stomac îl făcu pe Roarke să 
ridice vocea, vorbind pe un ton aspru. 

— Nu te juca cu mine, Summerset. De ce a plecat? 

Ofensat, Summerset strânse din maxilare. 

— Poate că a avut legătură cu apelul pe care l-a primit 
acum câteva minute. A răspuns din bibliotecă. 

Făcând stânga împrejur, Roarke o porni în pas grăbit 
spre ușa bibliotecii, anulând imediat codul de închidere. 
Cu Summerset în spatele lui, el se îndreptă grăbit spre 
birou. 

— Reprodu ultima conversaţie. 

Urmărind și ascultând ultimul apel primit pe linkul 
respectiv, senzaţia din stomac deveni, practic, o arsură 
puternică ca semn al unei frici fără margini. 

— Dumnezeule, a plecat în căutarea lui! Și a plecat de 
una singură! 

Acum era deja ieșit pe ușă, alergând spre ieșire, în timp 
ce-i striga un ordin peste umăr, vorbele lui semănând cu 
raza unui laser. 

— Transmite-i informaţia dlui Tibble, șeful Poliţiei. Între 
patru ochi. 


* 


— Cu toate că nu avem prea mult timp la dis poziţie, dră 
locotenent, cred că telespectatorii noștri ar vrea să afle 
cum a decurs ancheta poliţiei, fiind de-a dreptul fascinaţi 
de amănuntele respective. Morse continuă să zâmbească 
fericit în fața camerei, ţinând cuțitul la gâtul lui Nadine. O 
vreme ai urmat o pistă falsă, tocmai de-aceea ai fost pe 
punctul de a condamna un om nevinovat, așa cred. 

— De ce le-ai omorât, Morse? 

— Oooo, am făcut o cercetare exhaustivă pentru viitorul 
meu reportaj. Așa că ce-ar fi să vorbim despre tine? 

— Cred că te-ai simţit groaznic când ai văzut că ai ucis-o 
pe Louise și nu pe Nadine. 

— Da, m-am simţit foarte prost, mi s-a făcut rău. Louise 
era o fată drăguță, liniștită care își cunoștea locul și lungul 
nasului. Dar nu a fost vina mea. A fost vina ta și a lui 
Nadine fiindcă aţi încercat să mă ademeniţi. 

— Tu ţi-ai dorit să fii în centrul atenţiei, să te expui. Ea 
se uită o clipă spre camera de filmat. Ei, uite că în clipa 
asta, ai ceea ce ţi-ai dorit atât de tare. Dar să știi că ce faci 
tu acum o să te pună, în sfârșit, în lumina reflectoarelor, o 
să te pună într-o lumină nouă. Să știi că nu o să mai ai cum 
să fugi din parcul acesta. 

— Ei, nu-ţi face griji, am deja un plan gatapregătit. Și 
până la marele final nu au mai rămas decât câteva minute. 
Iar publicul are dreptul să știe. Vreau ca el să fie martor la 
această execuţie. Dar am vrut să fii și tu de faţă. Să vezi ce 
ai provocat. 

Ea se uită la Nadine. Nu avea cum s-o ajute, observă ea. 
Femeia aceea era într-o stare profundă de șoc și era posibil 
să fie și drogată. 

— Să știi că nu mă las chiar așa ușor bătută sau dusă de 
nas. 

— Aaa, în cazul acesta distracţia va fi una și mai mare. 

— Cum ai reușit s-o răpești pe Nadine? Veni mai 
aproape, privindu-l tot timpul direct în ochi și ţinându-și 
braţele drepte, lipite de corp. Cred că ai dat dovadă de 
inteligenţă. 

— Da, sunt un bărbat extrem de inteligent. Dar oamenii - 
mai ales femeile - nu prea au încredere în capacităţile 
mele. l-am vândut un „pont” legat de cele trei asasinate. I 
am transmis mesajul unui martor înfricoșat care voia să 
discute cu ea despre asasinatele comise de curând. Eram 
sigură că va reuși să scape cumva de pază și, ca o femeie 
ambițioasă ce e, o să ia urma acestei povești grozave. Am 

reușit s-o prind chiar în garaj. Simplu ca bună ziua, după 
cum vezi. l-am administrat apoi o doză destul de mare 
dintr-un tranchilizant foarte puternic, am băgat-o apoi 
chiar în mașina ei, după care m-am suit la volan și am 
pornit la drum. l-am lăsat mașina într-o parcare micuță, 
unde aveau locuri de închiriat, undeva în centrul orașului. 

— Ei da, ai dat dovadă de inteligenţă. Ea păși ceva mai 
aproape, oprindu-se în clipa în care el ridică din 
sprâncene, lipind și mai mult cuțitul de gâtul femeii. 

— Daa, da, pe bune, foarte inteligent, declară ea, 
ridicând mâinile în aer. Ştiai foarte bine că o să te 
urmăresc. Cum ţi-ai dat seama de lucrul acesta? 

— Tu crezi că ridatul ăla de Feeney, amicul tău, știe 
totul despre IT și computere? Hei, eu sunt mai tare ca 
hackerul ăsta, poţi să ţi-o demonstrez. De săptămâni 
întregi sunt logat în computerul tău. Am știut din prima cu 
cine ai vorbit, ce planuri aveai, fiecare pas pe care-l făceai 
sau vrei să-l faci. Mereu am fost cu un pas înaintea ta, 
Dallas. 

— Da, ai dreptate. Tu nu vrei să o ucizi pe ea, Morse. Tu 
pe mine mă vrei, de fapt. Eu sunt cea care te-a enervat rău 
de tot, care te-a făcut să suferi. De ce nu o lași să plece, de 
ce nu-i dai drumul? Oricum ea nici nu știe pe ce lume e. Ia- 
mă pe mine în locul ei. 

El rânji, rapid și viclean. 

— Dar de ce să nu o ucid mai întâi pe ea și apoi pe tine? 

Eve ridică din umăr. 

— Credeam că te atrage o nouă provocare. Dar cred că 
m-am înșelat. Dna Towers a fost o provocare. Ca să o 
atragi a trebuit să vorbești mult și repede. Metcalf, însă, 
nu a fost. 

— Vorbești serios? Ea mă credea o adevărată felină. El 
strânse din dinţi, sâsâind printre ei. Dacă nu avea ţâţele 
alea mari, era și acu' tot la „Meteo”, iar ei ce au făcut - au 
băgat-o pe ea în emisie în locul meu. I-au acordat ei timpul 
meu de emisie, la dracu”! A trebuit să mă prefac că sunt un 

mare fan al ei și că vreau să realizez un reportaj de 
douăzeci de minute despre ea. Doar despre ea. l-am zis că 
emisiunea se va transmite prin satelit în întreaga lume, iar 
ea a reacționat extrem de pozitiv mușcând momeala. 

— Așa că v-aţi întâlnit noaptea, în curtea din spate a 
blocului ei. 

— Da, era toată numai farmec, aranjată, toată numai un 
zâmbet, și nu-mi purta pică. A încercat să-mi zică că e tare 
bucuroasă că mi-am găsit și eu un mic drum în viaţă. Auzi 
la ea, un mic drum. Ei bine, am redus-o și pe ea la tăcere. 

— Da, așa e. Cred că și în cazul ei te-ai dovedit deosebit 
de inteligent. Dar în cazul lui Nadine, uite, ea nu-ţi spune 
absolut nimic. În clipa asta nici măcar nu poate raţiona. 
Nici nu va ști că vrei să i-o plătești. 

— Important e că voi ști eu. Gata, timpul a expirat. Ori te 
dai la o parte, Dallas, ori frumoasa ta rochiţă de party va fi 
stropită toată cu sânge. 

— Stai pe loc. Ea făcu un pas în faţă, se aplecă puţin 
într-o parte, după care ducând una din mâini spre un mic 
dispozitiv agăţat la spate, scoase de acolo arma. E de ajuns 
să clipești, dobitoc nemernic și te-am prăjit. 

El chiar clipi, de mai multe ori. Ca și cum pentru el arma 
aceea apăruse de nicăieri. 

— Dacă tragi, o să-mi tremure mâna, o să tresară, iar ea 
va muri înaintea mea. 

— Tot ce-i posibil, replică Eve cu calm. Dar s ar putea să 
te înșeli. Tu oricum vei muri. Aruncă arma, Morse, treci 
dincolo de banca unde se află ea, că de nu, sistemul tău 
nervos va reacţiona cu viteza sunetului. 

— Căţea împuţită! Crezi că ai puterea să mă învingi. El o 
ridică pe Nadine de pe bancă, punând o pe post de scut în 
faţa traiectoriei eventualului glonţ, după care o împinse 
ușor înainte. 

Eve o prinse cu braţul liber pe Nadine, continuând să 
țină arma îndreptată spre el, dar el ajunsese deja sub 

pâlcul des de arbori. Văzând că nu are altă soluţie, Eve o 
pocni pe Nadine, atât în spate, cât și peste abdomen. 

— Trezește-te! Fir-ar să fie! 

— Mă omoară. Nadine își dădu ochii peste cap, după 
care ei reveniră în poziția normală în clipa în care Eve o 
pocni iar. 

— Trebuie să pleci de aici, mă auzi? Pleacă și anunţă 
poliția. Acum. 

— Da, să chem poliţia. 

— Da, asta e ideea. Eve o împinse pe Nadine, 
direcționând-o spre alee, în speranţa că aceasta avea cum 
să se ţină pe picioare, alergând apoi spre pâlcul de arbori. 

Declarase că avea un plan, iar ea nu se îndoia de asta. 
Chiar dacă reușea să iasă din parc, ei aveau să-l aducă 
înapoi, în cele din urmă. Dar în clipa de faţă el își dorea să 
ucidă. Victima putea fi o femeie careși plimba câinele pe o 
alee, pe un trotuar sau o alta care se întorcea târziu din 
oraș, de la o întâlnire. 

Avea să se avânte cu cuțitul asupra oricui, fiindcă 
suferise un nou eșec. 

Se opri în întuneric, ascuţindu-și auzul pentru a sesiza 
până și cel mai mic sunet, controlându-și, în același timp, 
respiraţia șuierătoare. Zgomotele străzii și ale traficului 
aerian le percepu destul de slab, dar dincolo de pâlcul des 
de arbori se zăreau luminile orașului. 

În faţa ei se deschideau vreo douăsprezece alei care 
șerpuiau apoi prin luminiș și prin grădinițele cu flori atât 
de frumos amenajate, plantate cu grijă și aranjate cu foarte 
mult talent. 

La un moment dat, ea auzi ceva. Era posibil să fi fost 
foșnetul unui pas, sau al unui tufiș prin care trecea în 
grabă o viețuitoare de mici dimensiuni. Cu arma pregătită, 
se afundă și mai mult în întunericul din jur. 

În partea aceea exista o fântână, dar pe timpul nopţii nu 
funcționa. Un părculeţ pentru copii fusese construit în 
apropiere, având în dotare topogane, spirale, tot felul de 

aparate pentru gimnastică și joacă, acestea fiind prevăzute 
cu apărători, asfel ca micii cățărători să nu se poată lovi la 
coate și la tibie. 

Ea cercetă zona, blestemându-se că nu avusese 
inspirația de a lua o lanternă din automobilul său. 
Întunericul dintre arbori era mult prea dens și mult prea 
periculos. lar în aer era mult prea multă liniște care ţi 
dădea fiori. 

Imediat după aceea se auzi ţipătul. 

A făcut cale întoarsă, își zise ea. Nemernicul a făcut cale 
întoarsă și a reușit, până la urmă, să o prindă pe Nadine. 
Eve se răsuci pe călcâie, iar instinctul său de autoapărare 
îi salvă viaţa. 

Cuţitul nimeri chiar în clavicula ei, pregătit să taie lung 
și circular, dar, în mod surprinzător, intenţia sa fu dejucată 
la vreme. Ea blocă mișcarea respectivă cu cotul, îl lovi pe 
bărbat peste maxilar, astfel că el pierdu ţinta. Dar lama 
cuţitului alunecă în afară, tăind-o chiar deasupra 
încheieturii. lar arma alunecă neputincioasă din mâna 
rănită. 

— Credeai că am de gând să fug. Ochii lui sclipiră 
patologic în vreme ce el trecu în spatele ei. Femeile mă 
subestimează întotdeauna, Dallas. 0 să te fac, bucăți- 
bucățele. Şi o să-ţi tai și beregata. EI sări spre ea, 
determinând-o să facă un pas în spate. O să-ți scot și 
măruntaiele, crede-mă, te eviscerez. El sări din nou, iar ea 
simţi o ușoară adiere de la cuțitul care îi trecu pe lângă 
tâmplă. Eu decid acum, nu? 

— Pe dracu’! Lovitura ei ţinti cu mare precizie, fiind 
legitima apărare a unei femei care nu mai avea altă soluţie. 
El căzu la pământ, expirând aerul din plămâni asemenea 
unui balon spart pe neașteptate. Cuţitul căzu pe pavajul 
aleii. Iar ea sări deasupra lui. 

El luptă conform cu ceea ce era - adică un nebun. O 
strânse tare cu degetele, asmuţindu-și dinţii în carnea ei. 
Braţul ei rănit era deja plin de sânge, așa că alunecă 

undeva în afara lui, în vreme ce ea încercă să-l apuce de 
undeva de sub maxilar, ca să-l poată imobiliza. 

Se rostogoliră amândoi pe pavajul crăpat, pe pământul 
umed, singurul zgomot din jur fiind gâfâielile, mârâielile și 
respiraţiile greoaie ale celor doi. El întinse braţul pe alee, 
vrând să apuce mânerul cuţitului, dar ea se repezi și îi 
prinse palma la timp. Dar în clipa următoare, când el o lovi 
cu pumnul în faţă, ea simţi cum în cap îi explodează mii de 
steluțe lucitoare. 

Câteva clipe se simţi ameţită, dar convinsă, în același 
timp, că murise deja. Văzu cuțitul, simţi că soarta îi era 
pecetluită, așa că își ţinu respiraţia, pregătită să-și accepte 
destinul. 

Ceva mai târziu, reflectând la ceea ce auzise, comparase 
acel sunet cu urletul unui lup, cu urletul furios al unei 
creaturi însetate de sânge. Morse nu mai era acum 
deasupra ei, trupul lui fiind luat pe sus. Se așeză în patru 
labe, clătinând amarnic din cap. 

Cuţitul, gândi ea la repezeală, unde dracu' era cuțitul ăla 
blestemat. Dar nu reuși să dea de el, așa că se orienta 
înspre beculeţul armei ei, care sclipea destul de anemic în 
întuneric. 

Arma era deja în mâna ei, încărcată, în clipa în care 
mintea i se limpezi suficient ca să înţeleagă ce se petrece. 
Doi bărbaţi se luptau unul cu altul, părând doi câini furioși 
care se reped unul asupra celuilat într-un ring de lupte. Iar 
unul dintre cei doi era Roarke. 

— Indepârtează-te de el. Ea se ridică cu chiu cu vai în 
piciore, clătinându-se și ajutându-se singură ca să nu se 
prăbușească din nou, punând un braţ în jurul taliei. Dă-te 
la o parte ca să pot trage. 

Dar ei se rostogoliră din nou, încleștaţi unul de altul, de 
mai multe ori la rând. Roarke reuși să prindă braţul lui 
Morse, dar Morse ridicase deja cuțitul în aer. Și dincolo de 
furie, de simţul datoriei, de instinctul care funcţiona bine 

în acele clipe, ea se simţi cuprinsă de o frică 
amenințătoare, titanică. 

Cu ultimele puteri, pierzând în continuare sânge, ea se 
rezemă de una din piesele de gimnastică ale copiilor, 
sprijinând cu celălalt braţ mâna în care ţinea arma. În 
lumina puternică a lunii zări pumnul lui Roarke care plonja 
în direcţia adversarului, auzind cum oasele scrâșnesc 
lovindu-se unul de altul. Cuţitul luă o poziţie verticală, 
lama lui înclinându-se brusc. 

După aceea o urmări cum plonjează, cum tremură 
câteva clipe, găsindu-și, în sfârșit, locul bine meritat, în 
gâtul lui Morse. 

Cineva se ruga. În secunda în care Roarke se ridică în 
picioare, realiză că ea era cea care făcea asta. Il privi 
atent, coborând arma spre pământ. Pe chipul lui se citea 
hotărârea, ochii părând două globuri de foc. lar pe 
frumosul lui frac se zărea o pată proaspătă de sânge. 

— Arăţi ca naiba, reuși ea să spună. 

— Ar trebui să te uiţi la tine. El respira greu, știind din 
experienţă cât îl vor durea, abia mai târziu, fiecare 
zgârietură sau vânătaie. Nu știai că nu-i frumos să pleci de 
la petrcere fără să ceri voie? 

Cu picioarele tremurând din pricina reacției, ea făcu un 
pas spre el, după care se opri, înghițindu-și plânsul rămas 
undeva în gât. N 

— Imi pare rău. Imi pare rău. Doooamne, ești rănit? 

Se repezi spre el, tremurând toată în clipa în care el o 
lipi de pieptul lui. 

— Te-a tăiat? Ti-a făcut vreo rană? Ai vreo tăietură? Ea 
se trase puţin mai înapoi, începând să caute pe sub 
îmbrăcăminte. 

— Eve. El îi ridică bărbia în aer, prinzând-o între degete. 
Tu sângerezi rău de tot. 

— Da, m-a prins de câteva ori. Ea își șterse nasul cu 
dosul palmei. Nu-i chiar atât de rău. Dar Roarke folosea 
deja o bucată de lână irlandeză, scoasă de la buzunarul său 

pentru a opri sângerarea și a-i înfășură strâns încheietura 
mâinii. În plus, mi-am făcut datoria. Ea inspiră adânc, 
simțind, ușor-ușor, cum negura aceea se ridică de pe ochii 
ei, iar ea începu să vadă limpede. 

— Unde te-a tăiat? 

— E sângele lui, zise Roarke, calm. Nu al meu. 

— Sângele lui. Eve își stăpâni un nou hohot de plâns, 
străduindu-se să oprească tremurul genunchilor. Nu ești 
rănit? 

— Câteva zgârieturi, atâta tot. Procupat de starea ei, îi 
lăsă capul într-o parte pentru a-i examina rana de pe 
claviculă și umflătura din jurul ochiului, care se mărea 
constant. Ai nevoie de îngrijirile unui medic, dră 
locotenent. 

— Da, da, imediat. Dar mai întâi, permite-mi o întrebare. 

— Da, poţi să mă întrebi și pe drum. Fiindcă nu avea 
nimic altceva la îndemână, rupse o bucată din mâneca deja 
sfâșiată a hainei lui, tamponând apoi sângele de pe umărul 
ei. 

— Am dat eu buzna în sala ta de ședințe când ai avut 
probleme cu una din afacerile tale? 

El se uită brusc în ochii ei. O parte din hotărârea aceea 
plină de furie dispăru pe neașteptate din privirea lui, fiind 
înlocuită, să spunem așa, cu un surâs vag. 

— Nu, Eve, n ai dat buzna în sala de ședințe. Sincer, nu 
știu ce diavol mă poseda. 

— E în ordine. Din moment ce nu o putea agăța în altă 
parte, ea își lipi arma la spate, chiar sub talie, folosind 
puţin adeziv. De data asta, șopti ea, prinzându-i faţa în 
palme, e okay. E în regulă. Mi-a fost teamă când mi-am dat 
seama că nu aveam cum să te ocolesc în clipa în care aș fi 
tras. Mi-a fost tare frică că el te va ucide înainte ca eu să-l 
pot opri. 

— Prin urmare, înţelegi perfect ce am simţit. Susţinând- 
o cu braţul de talie, înaintară târâș-grăpiș pe aleea din fața 
lor. După câteva clipe, Eve realiză că șchiopăta, în primul 

și-n primul rând fiindcă îi lipsea un pantof. Aproape din 
mers, îl scoase și pe celălalt. Imediat după aceea zări niște 
lumini ce tocmai se apropiau. 

— Poliţia? 

— Cred că da. În graba mea, am dat peste Nadine care 
traversa buimacă și clătinându-se pe aleea ce ducea spre 
intrarea principală a parcului. O ameţise rău de tot, 
săraca, dar a fost, totuși capabilă să și adune ultimele 
puteri și să-mi arate în ce direcţie ai luat-o la fugă, 
urmărindu-l. 

— Cred că, până la urmă, reușeam și singură să-l pun la 
punct pe nemernic, șopti Eve, suficient de recuperată 
pentru a începe să și facă probleme. Bineînţeles că și tu te- 
ai descurcat de minune, Roarke. Ești un expert în lupta 
corp la corp. 

Niciunul dintre ei nu pomeni despre metoda prin care 
cuțitul ajunse să se înfigă în gâtul lui Morse. 

La mijlocul cercului de lumină din faţa lor, ea îl zări pe 
Feeney, care stătea chiar lângă trepiedul camerei de 
filmat, înconjurat de alţi doisprezece polițiști. El abia dacă 
reuși să miște din cap, făcându-le semn paramedicilor să 
se apropie. Nadine era deja întinsă pe una din tărgi, cu 
chipul palid ca ceara. 

— Dallas. El ridică mâna, după care o lăsă să cadă. 

— Am dat-o în bară. Eve se aplecă spre ei, în vreme ce 
unul dintre medicii de la ambulanţă desfăcu bandajul făcut 
de Roarke, înlocuindu-l cu unul eficient și adevărat. 

— Ti-a administrat un pumn de medicamente. 

— Am dat-o în bară, repetă Nadine, în vreme ce un 
brancardier urca targa în salvare. Îţi mulțumesc pentru tot 
restul vieţii mele. 

— Mdda. Ea se îndepărtă câţiva pași, trântindu-se pe 
unul dintre suporturile tapiţate montate în zona de triaj a 
unității medicale. Nu puteţi să-mi puneţi ceva pe ochiul 
acesta? Se zbate în continuu. 

JD ROBB 

— O să se învineţească, i se comunică pe un ton glumet, 
imediat ce un pansament cu gheaţă sub formă de gel fu 
așezat deasupra acestuia. 

— Oooou, ce veste minunată! Nu vreau să aud de mersul 
la spital, adăugă ea pe un ton ferm. Medicul pocni din 
limbă, apucându-se să-i curețe și să-i închidă rănile. 

— Îmi pare rău de rochie. Ea surâse spre Roarke, 
ridicând în aer mâneca aproape ruptă. Nu era foarte bine 
cusută. Ridicându-se în picioare, îl dădu la o parte pe 
medicul care se agita de zor în jurul ei. Va trebui să merg 
acasă să mă schimb, după care voi pleca la secţie pentru a- 
mi întocmi raportul. Ea se uită adânc în ochii lui. Ce păcat 
că Morse s-a rostogolit în lama propriului lui cuţit. Tare i- 
ar mai fi plăcut procurorului să-l târască în sala de 
judecată, întinse mâna, studiind apoi încheieturile aspre și 
jupuite ale degetelor lui Roarke. la spune-mi, ai urlat 
precum lupii? 

— Poooftim? 

Ea chicoti vesel, sprijinându se de el, după care o 
porniră amândoi spre poarta parcului. 

— Ei, una peste alta, a fost o petrecere pe cinste. 

— Hmmm. În fine, vor mai fi și altele. Dar ar mai fi ceva. 

— Hmmmmm? Ea își flexă brusc degetele, fericită să 
constate că funcționau deja la întreaga capacitate. Medicii 
făceau întotdeauna o treabă impecabilă. 

— Vreau să te căsătorești cu mine. 

— UVaau-aaah. Ei, o să...- Ea se opri, gata-gata să se 
împiedice, după care se holbă la el cu ochiul sănătos. Ce 
vrei? 

— Să devii soţia mea. 

Da, avea o vânătaie pe maxilar, o pată de sânge pe haină 
și o strălucire aparte în priviri. Ea se întrebă brusc dacă nu 
cumva își pierduse minţile. 

— Ne aflăm aici, suntem bătuţi măr, ne îndepărtăm 
tărâș-grăpiș de zona unde tocmai a avut loc o crimă, de 

locul unde chiar noi puteam da ortul popii, și tu mă ceri în 
căsătorie? 

El o prinse din nou de mijloc, strecurându-și braţul în 
jurul ei și ajutând-o cu tandreţe să înainteze pe alee. 

— Acesta e momentul cel mai potrivit. 


Sfârșit 


389 


